
11 ihil novum , vel singulare proferre in- 
tendimus , dum typis nostris Josephi Ferrante 
praeclarissimi Professoris Canonicas Institutiones 
imprimendas curamus. Norunt quidem omnes qui 
ejus praelectionibus interfuerunt , et adhuc su- 
persunt , quam dilucide , ordinatim , et quantum 
fieri poterat laconice componere adlaboraverit , ut 
essent totius legitimae sacrorum Canonum scien- 
tiae prima, et selectiora elementa. Idcirco omni- 
bus, qui ea delibare saltem habent in votis, uti- 
lissima fore censemus , judiciumque publicum no- 
bis adfuturum non dubitamus. 

Pauca de Auctoris vita . 

Joseph Ferrante ex illustri et adhuc florenti 
familia anno salutis 1754. natus est Civitellae 
prope Antinum in Marsiis , aetatisque suae an- 
no decimo sexto studiorum causa Romam venit. 
Quae studia quanta mentis alacritate prosequu- 
tus fuerit , quanto plausu et honore ad finem 
perduxerit , maximopere probant non modo Lau- 
reae , quas ad Honorem tum in sacra Theo- 

logia , tum in utroque Jure assequutus est , sed 
praeclara ingenii et virtutis ejus testimonia, quae 
dederunt Michael Di Pietro Professor in Archi- 
gymnasio Romano postea Cardinalis, et Eminen- 
tissimus Card. Leonardus Antonelli, cujus a stu- 
diis fuerat. 

Silentio praeterire nolumus Censoris Acade- 
miae Theologicae , et Rectoris almi Collegii Ca- 
pranicensis munia sapienter , solerterque exple- 
visse; necnon prae ceteris usum fuisse consue- 
tudine et amicitia Equitis Dominici Morichini in 
Romano Archigymnasio Professoris , Viri per to- 
tam Europam celeberrimi. 

Ad Institutiones Canonicas praelegendas in 
Archigymnasio Romano majori suffragiorum nu- 
mero in concursu diei 10. Decembris 1782. ele- 
ctus , studio tam singulari , tamque praestanti 
bonitate munere suo functus est , ut ejus disci- 
puli amatissimo praeceptori inopinanter erepto 
anno 1803. voluerint V. Kalend. Julii justa so- 
lemnia celebrare , eumque honestare titulis hu- 
jusmodi. 

INSTITUTIONUM JURIS CANONICI 

LIBRI TRES 

P R 0 OE M I U M. 

PARS PRIMA. 

DE ORIGINE ET PROGRESSU /URIS CANONICI. ' 

]NfulIa omnino esse potest societas ordinata quidem 
et composita , quae proprias non habeat leges suae naturae 
et fini accomodalas. 

Ecclesia Christi procul dubio est vera societas. Nam est 
coelus omnium colentium Deum j qui inter se conjunguntur 
unius ejusdem Christianae fidei professione , eorumdem sacra- 
mentorum communione sub regimine legitimorum pastorum > et 
praecipue Romani Pontificis supremi in terris Christi vicarii , 
totiusque societatis capitis. Necesse est igitur , ut Ecclesia suas 
leges habeat, quibus regatur , et quibus certe nunquam illa 
caruit , vel carere unquam poterit. 

Et sane in Ecclesia Synagogae Deus praeter decem De- 
calogi praecepta , et illa Politiam spectantia , plurcs alias 
leges dedit quae ritus , caeremonias j sacros ministros, uno 
verbo religiosum Dei cultum continebant. 

Cum autem Synagogae successerit Christi Ecclesia ; ipse 
Jesus Christus plurimas dedit suae Ecclesiae leges ; illis vero 
legibus alias Apostoli potestate sibi tradita utentes addide- 
runt pro bono Ecclesiae regimine. Quas omnes leges in Sa- 
cris Scripturis Novi Testamenti per manus eorum successo- 
rum traditas adhuc retinemus. 

Paucae quidem leges illae numero fuerunt. At pro na- 
scentis Ecclesiae infantia , eorumque temporum conditione 
satis erant ad continendos in ofiicio Christianos. Tunc enim 
Fideles ob recentem Christi memoriam , et Apostolorum , 
apostolicorumque virorum exempla sponte sua ad Evangelii 
normam mores componebant suos. 

At progressu temporis Ecclesia cum mira se celerita- 
te , et foecunditate diffuderit , tum temporis lapsus tum Io * 
eorum distantia fecit , ( id quod omnibus societatibus usu- 
venire compertum est ) ut fideles minus exemplo et me- 

moria Fundatorum commoti novis legibus indigerent , qui- 
bus ad virtutem excitarentur. 

Cum autem statuerit Christus j ut Ecclesiam suam , 
quae usque ad consummationem saeculorum esset duratu- 
ra semper aliqui regerent cum potestate leges ferendi ; 
curaverunt sempqr Christianae rei antistites suis legibus pro- 
videre , siquid novi statuendum esset pro rerum conditione. 
Plurimas etiam nunc habemus exiliis antiquissimis legibus., 
quas primi Apostolorum successores decreverunt. Hujus ge- 
neris sunt Constitutiones editae in Concilio Carthaginiensi 
anno 253., et Eliberilani anno 305. super modo quo Chri- 
stianos , qui ob vim persecutionum a fide defecerunt , sui 
criminis poenitentes reconciliare oporteret. 

Huc etiam spectant Canones , qui vulgo Apostolorum 
dicuntur. Repraesentant enim disciplinam per tria priora sae- 
cula in Ecclesiis praesertim orientalibus vigentem. Et quam- 
vis non defuerint Scriptores qui eos Canones ipsis Apo- 
stolis tribuerint ; tamen communiter hodie defendunt eru- 
diti falso eos Canones Apostolicos esse suppositos. 

Eo autem nomine fuerunt nuncupati., tum quia plures 
eorum forte fuerunt ab Apostolis voce traditi , tum quia vel 
reliqui eorum, vel etiam omnes fuerunt ab Apostolorum suc- 
cessoribus statuti , qui teste Tertulliano , Apostolici viri no- 
minabantur. 

Ejusdem fere antiquitatis sunt Constitutiones dictae Apo- 
stolicae, quae certe comprehendunt leges , mores , ritus ., ac 
liturgias , quibas in primis tribus saeculis , et etiam quarto 
sub Ethnicis Imperatoribus , diversae Orientis Ecclesiae re- 
gebantur. 

At post datam Ecclesiae pacem a Constantino Magno 
celebriores et frequentiores esse coeperunt Episcoporum con- 
ventus , in quibus leges statuebantur adversus eos ., qui vel 
novitates in Ecclesiam inducere studebant , vel in praecipuis 
disciplinae capitibus ab aliis dissentiebant. Hac igitur ratione 
magnopere crevit numerus Canonum , seu legum , quibus 
Ecclesiastica negotia dirigerentur. 

Tunc igitur inceptum est cogitare de his Canonibus 
colligendis , quemadmodum leges Romanas sub regum im- 
perio latas , numeroque satis jam conspicuas collegit primum 
Cajus Papirius. 

Et sane Ecclesia Graeca prior coepit Synodorum gene- 
ralium ct particularium regulas servare , et in unum codi- 

cem redigere. Quando igitur novae oriebantur difficultates 
ad cum codicem Patres confugiebant , ut enatas quaestiones 
dirimerent, veluti praesertim constat ex actis Synodi Chal- 
cedonensis actione quarta. Et multae quidem fuerunt apud 
Orientales Canonum collectiones ; sed quod nostra magis in- 
tcrest de latinis collectionibus se-monem instituamus. 

Itaque Ecclesia Romana diu solis Scripturis , et Apo- 
stolicis traditionibus et canonibus Nicaenae Synodi usa est, 
quemadmodum patet ex epistola Innocenlii I., tum ad Clerum 
Constantinopolitanum , tum ad Thcophilum Alexandrinum. 

Verum saeculo VI. ineunle Dionysius cognomento ext- 
guus doctrina et pietate maximus 4 professione Monachus , 
natione Scytha ^ domicilio Romanus , Canonum et Decreta- 
lium epistolarum Romanorum Pontificum collectionem ad- 
ornavit , eamque in duas partes divisit. In prima Graecos 
Canones elegantius redditos laline apposuit , Sardicenses , 
Africanos adjecit , quinquaginta etiam Canones Apostolorum^ 
postremo Chalcedonenses , omisso ultimo de aequalibus Pri- 
vilegiis Episcoporum Romani , et Constantinopolitani a La- 
tinis nunquam recepto. In secunda parte collegit Epistolas 
Decretales Romanorum Pontificum , quibus ii ab Episcopis 
consulti de fide , moribus , et disciplina responderant. 

Dionysii exemplum , ut alios omittam , sequuti sunt 
eodem saeculo Fulgentius Ferrandus Carthaginiensis Eccle- 
siae Diaconus , qui scripsit breviationem canonum , et Mar- 
tinus ex Pannonia oriundus , Episcopus Bracarensis in Hispa- 
nia , qui ex Canonibus Graecis et Hispanis suam adornavit 
collectionem. 

Divum Isidorum Hispalensem Episcopum sanctitatis et 
doctrinae laude insignem , qui vita functus est anno 636 , 
sacros Canones Conciliorum Graecorum Galliae et Hispaniae 
collegisse testatur Tritliemius De Scriptoribus Ecclesiasticis. 

Haec autem Collectio longe distat ab ea quam Isidorus 
alter peccator vel mercator dictus auxit ingenti numero fal- 
sarum Decretalium Epistolarum Romanorum Pontificum a 
S. Clemente I. usque ad S. Damasum I. Hanc collectionem 
ex Hispania in Galliam primum intulit Riculphus Mogun- 
tinus Episcopus , et promulgare studuit sub finem saeculi 
octavi , ut testatur Hincmarus Rhcmensis in libro adversus 
Hincmarum Laudunensem nepotem suum. 

Quamvis autem vel antiquissimi Scriptores bujus col- 
lectoris fraudem subodorati fuerint , illasque decretales epi- 

ctolas suspectas abstulerit idem Hincmarus Rhemensis : tamen 
a sacculo nono usque ad decimum quartum earum auctori- 
tas multum invaluit , stalimque illius collectionis canones 
citari , et vim in foro habere coeperunt , donec saeculo de- 
cimo sexto earum epistolarum falsitas artis criticae regulis 
certissime demonstrata est. 

Plurimae aliae post eam Isidori prodierunt Canonum col- 
lectiones , praesertim saeculo X. Reginonis Bencdictini Abba- 
tis Promiensis de Ecclesiasticis disciplinis et Religione Chrislia~ 
na ; et Burchardi Episcopi Vormatiensis sub titulo Magnum 
decretorum volumen , qui ambo falsas Isidorianas merces re- 
tinuerunt. 

At iis omnibus Canonum collectoribus felicior sane fuit 
Gratianus Monachus Benedictinus , natione Tuscus , patria 
Clusinus, qui anno 1151. suam edidit collectionem sub no- 
mine Concordanliae discordantium Canonum , quae deinde De- 
cretum appellari coepit. 

Componitur autem idem 1 . ex Sacris Scripturis : 
2. ex quinquaginta Canonibus Apostolorum : 3. ex Conciliis 
oecumenicis et particularibus : 4. ex Decretalibus Romano- 
rum Pontificum parlim genuinis, partim dubiae fidei, partim 
etiam apocryphis : 5. ex operibus Patrum , et auctorum Ec- 
clesiasticorum : 6. ex libellis poenitentialibus : 7 . ex libris 
Juris Civilis Romanorum , ex capitularibus Regum Fran- 
corum : 8. tandem ex historia ecclesiastica , geslisque Ro- 
manorum Pontificum e libro diurno , et ordine Romano de- 
sumptis. 

Dividitur in tres partes , quarum prima est de perso- 
nis , et in centum et unam distinctionem dividitur : distin- 
ctiones autem dividuntur in Canones. Secunda pars , quae 
agit de judiciis Ecclesiasticis eorumque ordine habet causas 
triginta sex , quarum singulae dividuntur in quaestiones , 
quaestiones in capita : sed quaestio tertia causae trigesi- 
mae tertiae subdividitur in septem distinctiones in quibus 
agitur de poenitentia. Tertia pars quae inscribitur de con- 
secratione tractat de rebus sacris , et constat quinque di- 
stinctionibus. 

Quamvis autem Gratiani collectio pluribus vitiis sca- 
teat , nullaque publica auctoritate fuerit munita , ne tunc 
qnidem , cum Romanorum Pontificum studio fuit emenda- 
ta : tamen ut prodiit summo plausu recepta est , ceterisquc 
collectionibus neglectis ea tantummodo in usu coepit esse, 


Digitized by Google 



5 

Licet ejas Canones in foro passim usurpentur ; tamen 
vim legis nullam habent ex eo quod in Decreto fuerint in- 
serti : sed eam tantum vim habent , quam ipsi per se ex- 
tra Decretum haberent. Itaque si fuerint Canones Concilio- 
rum generalium , vel Epistolae decretales Romanorum Pon- 
tificum tunc certe in universa Ecclesia legis habent aucto- 
ritatem : contra quae nullam ex se vim legis habent ex. g. 
sententiae unius , vel alterius Ecclesiae Patris eam ne con- 
sequuntur quidem in decreto relatae : propterca quod ea col- 
lectio a privato homine concinnata nunquam fuit publica au- 
ctoritate munita. 

Quoniam vero post Gratiani Decretum novae in dies 
emergebant Romanorum Pontificum Constitutiones : factum 
est ut earum collectionum multitudo longum sane et 
difficile redderent Juris Canonici studium. Gregorius igi- 
tur IX. opera usus S. Raymundi de Pennafort Ordinis Prae- 
dicatorum suique Cappellani et Poenitentiarii novam ex in- 
tegro collectionem perficiendam curavit, in qua continentur 
praesertim Decretales , quae in prioribus Collectionibus spar- 
sae videbantur , Decreta Concilii Lateranensis IV, nonnulla- 
que alia. 

Universum opus quod Decretales Gregorii IX. inscri- 
bitur , distinguitur in quinque libros quorum primus agit 
de Judice > alter de Judiciis , tertius de Clero , quarius de 
Sponsalibus , ultimus de Criminibus. Libri dividuntur in Ti- 
tulos , Tituli in capita. 

Cum autem Gregorius IX. in sua Collectione confir- 
manda prohibuisset , ne quis in posterum aliam collectionem 
faceret absque Sedis Apostolicae auctoritate : nulla sane us- 
que ad annum 1300. prodiit Decretalium collectio. Sed hoc 
tempore Bonifacius VIII. aliam edidit collectionem in qua 
non modo inseruit Constitutiones Romanorum Pontificum 
usque ad suam aetatem , sed etiam Canones duorum Con- 
ciliorum Lugduni habitorum sub Innocentio IV. anno 1245., 
et sub Gregorio X. 1274. 

Haec autem Bonifacii collectio cum sit veluti appendix 
Decretalium Gregorii IX. Sextus Decretalium liber appella- 
tur. Dividitur in quinque libros , libri in titulos , tituli in 
capita , quae ut distinguantur a capitibus collectionis Gre- 
gorianae , cum citantur, additur in 6., idest Sexto Decre- 
talium libro., ex. gr. Cap. Quam sit De electione in 6. 

Post Bonifacium Clemens V. in Concilio Oecumenico 

Viennae in Galliis habito anno 1311. piares edidit Constitu- 
tiones 9 quas colligendas curavit, sed morte praeventus edero 
non potuit. Id fecit ejus successor Joannes XXII. Haec Cle- 
mentina collectio eadem methodo dividitur , nempe in quin- 
que libros , libri in titulos , tituli in capita , quae citan- 
tur duplici modo , ex. gr. Cap. Si furiosus De Homicidio in 
Clementinis , vel aliter in Clcmentina Si furiosus De Homi- 
cidio. 

Post Cicmcntinas prodierunt duae aliae Pontificiarum 
Constitutionum Collectiones , quarum una continet viginti 
Constitutiones Joannis XXII., altera continet plurium Pon- 
tificum Decretales ab Urbano IV. ad Sixtum IV. Cum neu- 
tra harum Collectionum edita fuerit Pontificis auctoritate 
idcirco dictae sunt Extravagantes , quasi Constitutiones in 
iis comprehensae extra corpus Juris communis vagarentur. 
Priores sic citantur Extravag. Quia in futurorum Joannis XXII. 
de Torneamentis . Secundae vero ita Extravag. Ambitiosae De 
rebus Ecclesiae non alienandis. 

Itaque corpus Juris Canonici, quo Latina Ecclesia uti- 
tur constat l.ex Decreto Gratiani „ 2. cx Decretalibus Gre- 
gorii IX. , 3. cx Sexto Decretalium Bonifacii VIII. , 4. ex Cle- 
menlinis., 5. cx Extravagantibus tum Joannis XXII. tum com- 
munibus, quae usu potius pro jure communi invaluerunt. 

His addi possunt 1. Constitutiones Summorum Ponti- 
ficum ^ quae jam editae sunt , et in diem prodeunt. 2. Re- 
gulae Caucellariae , quae Joannem XXII. habent auctorem, 
llae tamen in eo differunt a ceteris Constitutionibus , quod 
morte cuj usque Pontificis vira suam amittunt donec a novo 
Pontifice confirmentur. 3. Demum Canones SS. Concilii Tri- 
dentini nec non decreta Sacrarum Congregationum Cardi- 
nalium , quae , si consulto Romano Pontifice prodierint , 
vim legis habent. 


PARS II. 

DE JURIS CANONICI NOMINIBUS , NATURA , FONTIBUS , 
DIVISIONIBUS ET OBJECTO. 

Juris vocabulum multiplicem habet significationem, 
sed proprio sensu acceptum est jussum Dei vel hominis , 
qui legitimam habet jubendi auctoritatem. Jus hoc modo 
acceptum idem omniuo csl ac lex. Sed jus etiam dicitur 

complexio legam omniam unias generis in systema potissi- 
mum redactarum , idest certa methodo dispositarum : sic 
dicitur jus civile , jus Romanum , jus Gallicum. Utroque 
sensu accipitur jus cum dicimus jus Canonicum; eo enim 
intelligimus tum legem tum complexionem legum. Addimus 
Canonicum , ut significemus leges ^ quibus regitur Eccle- 
sia , quaeque distinctae omnino sunt a legibus civilibus. 

Hoc autem jus, quo regitur Ecclesia pluribus nomini- 
bus appellatur ; nempe dicitur Jus Canonicum , Ecclesiasti- 
cum , Sacrum ^ Pontificium. 

Et primo quidem dicitur jus Canonicum quod Ecclesia 
solita fuerit nuncupare suas leges Canones idest regulas non 
modo ut nomen legis proprium esset legis divinae a Deo ipso 
Hebraeis traditae , sed etiam , ut fideles moneret nomine 
tam blando sua9 leges sequi sapientia magis regulae , quam 
necessitate legis. 

Dicitur jus Ecclesiasticum ideo quod leges in eo con- 
tentae yersantur supra personas , res , et judicia Ecclesia- 
stica. 

Eadem fere ratione dicitur jus sacrum propterea quod 
agit potissimum de sacris ministris , deque rebus quae ad 
cos vel ad loca sacra pertinent. 

Tandem dicitur jus Pontificium a suis auctoribus , qui 
nempe sunt sacrorum antistites j seu Pontifices: Pontificium 
enim nomen pro sacro Magistratu a Romanis usurpatum j 
Christiani eodem sensu receperunt. 

Jus autem de quo hic agimus definiri potest Collectio 
legum , quibus Christiani in fidei morum et disciplinae re - 
gtdis informantur conditarum a Deo ipso Christo et ab Eccle- 
sia per Apostolos , eorumque successores , idest Episcopos , et 
maxime Romanum Pontificem . Ex hac definitione patet pri- 
mo qui subjiciantur universo juri Canonico, prout a nobis 
definitum est. Eo enim tenentur soli Christiani , idest ii qui 
per Baptismi sacramentum quo Christianam religionem pro- 
fitemur et amplectimur, in Ecclesiam recepti ejus partes et 
membra evaserunt 

Judaeos igitur., Gentiles, Tureas jus Canonicum nou 
obligat : at obligat quidem haereticos schismaticos, excom- 
municatos , apostatas , propterea quod haec crimina minime 
delent in iis Baptismi sacramentum. * 

Patet etiam quodnam sit juris Canonici objectam , sci- 
licet fides , mores , et disciplina. Fides et mores sunt qui- 

dem objectam juri canonico et Theologiae communo ; at 
diverso modo. Nam Theologia solum inquirit, quae sint 
dogmata fidei , quid ad fidem proxime magis minusque spe- 
ctet , quantum et quatenus opinio aliqua Catholicae doctri* 
nae adversetur, quid recta ratio in actionibus praescribat, 
quid naturali honestati , et virtuti repugnet. 

At jus canonicum non solum docet et tradit eas omnes 
leges , quae vel Dei revelatione , vel rationis lumine cogno- 
scuntur, sed iis legibus divinis addit Ecclesiasticas leges eo 
spectantes , ut fides et mores a Fidelibus retineantur et au- 
geantur. Hujusmodi sunt ex. gr. leges ab Ecclesia latae poe- 
nas decernentes , quibus plecti debent illi , qui in fide vel 
moribus deliquerint. Idcirco jus canonicum agit de haeresi, 
de apostasia , de simonia , de adulterio , de perjurio , de 
furto. 

Disciplinae nomine hic inlelligimus regimen membro- 
rum Ecclesiae , externum religionis , ac virtutum exerci- 
tium. Quamvis autem disciplina sic definita aliqua ex parte 
sit objectum Theologiae , quippe quae etiam tractat primas 
illas et fundamentales disciplinae leges , quae ex sacris li- 
teris et divina traditione hauriuntur: tamen jus canonicum 
non modo continet haec universalia disciplinae praecepta , 
quae juris divini sunt , sed etiam jure suo ac proprio do- 
cet tot illas Ecclesiasticas Constitutiones , quibus regimen 
Ecclesiae externumque Religionis ac virtutum exercitium a 
Christo Domino et Apostolis traditur , et in Sacris Scriptu- 
ris , veluti in nucleo , et semine expositum , latius deinde 
expressum , explicatum , et accoraodatum est. 

Denique ex eadem definitione patet , qui sint auctores 
earum legum , quibus jus Canonicum complectitur. Sunt 
nempe Deus ipse , cui refertur lex naturae: Christus, cui 
referuntur leges divinae verbo scripto vel tradito promul- 
gatae : Ecclesiarum denique pastores , quales fuere Aposto- 
li , eorumque successores idest Episcopi , et maxime Ro- 
manus Pontifex. 

Itaque jus Canonicum conflatum est : 1 . ex jure natu- 
rae et gentium : 2. ex sacris scripturis et traditionibus : 3. ex 
Romanorum Pontificum Constitutionibus : 4. ex Conciliorum 
decretis. Hi sunt qualuor veluti fontes juris canonici, qui- 
bus addi possunt Sanctorum Patrum sententiae. Breviter do 
singulis. 

Jus naturae est legum complexio a D. 0. M. per rectam 

rationem generi humano promulgatarum circa ea quae facien- 
da sunt vel omittenda. 

Cum Deus igitur sit auctor legis naturae , eamque per 
rectam rationem promulget, satis constat juri naturae omnes 
homines subesse qui usu fruuntur rationis. Idem jus est 
prorsus immutabile , tum quia Deum habet auctorem sa- 
pientissimam , sanctissimum , et in sua sapientia et sancti» 
tate immutabilem , tum quia idem jus sic Deus homini de- 
dit , ut sit plane congruum et accomodatum hominum na- 
turae , quae semper eadem est ac erit 

Sed praecepta juris naturalis quaedam cadunt in tales 
actus , qui nulla unquam re , seu conditione honestari pos- 
sunt. Gujusmodi praecepta , quae vetant mendacium , per- 
jurium , pravam in Deum ac proximum voluntatem. Quae- 
dam vero cadunt in tales actus, qui possunt aliqua circum- 
stantia cohonestari: sic ex.gr. homicidium , et furtum lege 
naturali prohibeatur ; verum si Deo jubente , qui Dominus 
est vitae, et rerum , vita impio, bona avaro auferantur , cae- 
des illa proximi , vel ablatio rerum , vitio carebunt t nam 
hi actus ex speciali circumstantia omnem malitiam exue- 
runt. 

Jus gentium est idem jus naturae vitae hominis sociali 
idest negotiis societatum , integrarumque gentium accomodatum. 
Scilicet ad jus naturae pertinent illa praecepta , Deum co- 
lere , nemini damnum inferre , suum cuique tribuere , pacta 
servare. Haec enim praecepta hominem afficiunt , ut homi- 
nem , idest hac una hominis qualitate consideratum. At juris 
gentium praecepta sunt parentes colere , liberos alere et edu- 
care , conjugem adjuvare , magistratibus obedire , tributa 
Principi solvere , subditos ab injuriis defendere. Haec enim 
praecepta locum habere nequeunt , nisi homini addatur qua- 
litas illa socialis majoris nempe vel minoris societatis , idest 
Filii, Parentis, Conjugis, Civis, Subditi, Regis. Jus igi- 
tur gentium non diiTcrt a jure naturae , nisi pro diversa 
subjecti qualitate. Ceterum habet eundem auctorem Deum, 
omnibus hominibus commune est , codemque modo rectae 
rationis cognoscitur , et saepissime idem jus dicitur natu- 
rale , cum nempe jus naturae latiori sensu acceptum distin- 
guitur a jure positivo. 

Jus enim positivum est illud , quod vel a Deo ipso con- 
stitutum est , et per revelationem contentam aut in Scripturis , 
aut in Traditionibus manifestatur , e< jus divinum positivum 

dicitur ; vel ab hominibus constituitur , et jus positivum hu- 
manum appellatur . Jus itaque positivum seu divinum seu 
humanum eos tantum obligat, quibus promulgatum fuit, non 
cunctos homines quemadmodum jus naturale, vel gentium. 

Sacrae Scripturae veteris et novi Testamenti sunt alter 
Juris Canonici fons. Praecepta veteris Testamenti ^ quod He- 
braeis solum fuit a Deo per Moysen promulgatum , eos tan- 
tum obligabant, et erant triplicis generis , Moralia , Judi- 
cialia , et Caeremonialia. 

Praecepta moralia sunt ipsum jus naturale nova , so- 
lemniorique promulgatione in lapideis tabulis a Deo per 
Moysem Hebraeis traditum. 

Judicialia sunt , quae Judaeorum politiam , seu res ci- 
viles dirigebant. 

Caeremonialia demum cultum , sacrificia , sacrosque ri- 
tus ordinabant , ut Christi adventum plane designarent. 

Moralia Christianos etiam obligant , cum ut diximus , 
sint ipsa Juris naturae praecepta ; verum si quae temporalis 
poena indicta fuit in veteri testamento adversus legis natu- 
ralis violatorem , sanctionem poenae non ad naturalia prae- 
cepta , sed ad judicialia referre oportet. 

Praecepta judicialia vim suam habere desierunt extin- 
cta Hebraeorum republica , qui jam omnes alieno parent 
imperio. 

Caeremonialia etiam post Christi adventum abolita omni- 
no sunt., cessare enim oportebat umbras , signa , et figuras 
adventu Christi , quem ut figurarent et significarent , ea 
praecepta tradita fuere : et si quaedam legis veteris prae- 
cepta in Pontificum Decretalibus inserta sunt ea servantur 
modo ut a Pontificibus jussa novaque vi donata. 

At praecepta novi Testamenti fideles solum obligant cum 
bis tantum per Christum vel per Apostolos revelata sint , 
et ab Ecclesia promulgata : Cujusmodi sunt Baptismatis ablu- 
tio aqua , et certa verborum formula ut fiat : ut manuum 
impositione sacri ministri ordinentur : ut panis et vinum in 
Eucharistico sacrificio adhibeantur : ut fideles corpore , ct 
sanguine Christi se reficiant. 

Traditiones sunt praecepta non scripto , sed voce tra- 
dita , et quasi per manus ad nos usque constanter transmis- 
sa , licet deinde in scriptis Patrum , et actis Conciliorum 
fuerint conservata. Sunt autem vel divinae * vel mere apo- 
stolicac vel ecclesiasticae. 

Divinae Christum ipsum habent auctorem , differuntque 
ab aliis traditionibus origine, duratione, et constantia. Nam 
traditiones divinae sunt , et esse debent eaedem , seraper 
constantes , et immutabiles ; cojusmodi sunt illae , parvulos 
fidelium esse baptizandos : Baptismum ab Haereticis et 
Schismaticis collatum non esse iterandum. 

Apostolicae sunt , quae Apostolos habent auctores, non 
ut praecones Christi , sed ut Pastores Ecclesiae propria au- 
ctoritate quaedam decernentes. Ex his aliae temporaneae fue- 
runt , illarumque duratio brevis , et ad tempus fuit ; qua- 
les illae de Baptismo in nomine Jesu conferendo , de absti- 
nentia a sanguino , et suffocato. Aliae perpetuae utpote quae 
causam habuere sempiternam ut in Ecclesia servarentur : 
qualis illa de aqua permiscenda calici , de Baptismo certis 
ritibus ministrando. 

Traditiones demum Ecclesiasticae sunt , quae initium 
sumunt a successoribus Apostolorum. 

Nulla est potestas in terris , quae jus divinum positi- 
vum et scriptum seu traditum possit immutare; nemo enim 
potest tollere praeceptum , nisi qui eadem vel majori pollet 
auctoritate ac auctor illius praecepti: verum Ecclesia po- 
testatem habet declarandi seu interpretandi jus divinum. 

Romanorum Pontificum Constitutiones sunt tertius juris 
Canonici fons. Cum enim supremo jure illi gaudeant regen- 
di universalem Ecclesiam ^ primae eorum partes esse debent 
in legibus ecclesiasticis ferendis et ordinandis. . 

Pontificum Constitutiones , aliae sunt generales , uni- 
versam nempe Ecclesiam afficientes ; hujusmodi sunt Con- 
stitutiones aliquod fidei dogma definientes , vel disciplinam 
universalem statuentes; aliae sunt particulares , quae scili- 
cet pro aliqua natione, regno, vel provincia formatae eorum 
fines non egrediuntur. Utrumque legum genus vocari solet 
Decretorum, Epistolarum Decretalium, Bullarum, Brevium. 

Decreta sunt quae Papa motu proprio sive solus , sive 
Cardinalium consilio statuit. 

Decretales epistolae sunt j quibus Papa ab Episcopis vel 
privatis consultus rescribendo aliquid constituit. 

Bullae sunt Epistolae Pontificiae literis Longobardicis , 
seu Teutonicis conscriptae in Cancellaria , seu Dataria , si- 
gilloque aureo , vel plumbeo munitae , a quo nomen Bullae 
acceperunt ; scriptoribus enim inferioris aevi bulla idem fuit 
ac sigillum. 

Br&via sunt etiam Epistolae Pontificiae literis Italis, seu 
communibus in Secretaria Brevium conscriptae > sigilloque 
rubrae cerae munitae , quod D. Petrum exhibet in actu pi- 
scationis. 

Quartum Juris Canonici fontem efficiunt Concilia , quae 
sunt publica Ecclesiae comitia legitime convocata , ac cele- 
brata , ut in iis de rebus ad fidem, mores, vel discipli- 
nam spectantibus agatur , vel quod verum justum ac salu- 
tare est , decernatur. 

Duo sunt genera Conciliorum , quaedam generalia seu 
oecumenica , quaedam particularia. Generalia sunt ea ad quae, 
Romano Pontifice indicente , atque per se , vel per suos le- 
gatos praesidente , totius orbis Catholici Episcopi vocantur. 

Concilia particularia sunt vel nationalia ad quae scilicet 
omnes unius nationis Episcopi vocantur praesidente Pa- 
triarcha vel Primate illius nationis ; vel Provincialia , qui- 
bus intersunt Episcopi unius Provinciae , sub suo Metropo- 
lila ; vel Dioecesana quae Episcopus cum suae Dioecesis 
Presbyteris curam animarum habentibus , sive Regularibus, 
sive saecularibus celebrat; et vel agendum sit de reformatio- 
ne morum , vel de rebus ad universum Clerum spectanti- 
bus , vel de publicatione Decretorum Synodi provincialis , 
convenire debent omnes Dioecesis Presbyteri , et Clerici. 

Quia vero Conciliorum statuta eos obligant , qni illis 
subduntur ; facile patet Constitutionibus Conciliorum gene- 
ralium omnes Fideles obligari : Nationalium eos tantum, qui 
sunt illius nationis ; Provincialium eos qui sunt illius Pro- 
vinciae ; Dioecesanorum eos qui sunt illius Dioecesis. 

Ultimus denique Juris Canonici fons sunt Patrum sen- 
tentiae. Appellantur SS. Patres j pii illi ^ doctique viri qui 
praesertim usque ad XII. Ecclesiae saeculum res divinas 
scriptis illustrarunt , quorumque opera ab Ecclesia commen- 
data sunt. Verum quoniam SS. Patres nullam habuerunt po- 
testatem ferendi leges ( haec enim nascitur jurisdictione , 
non ex doctrina et pietate ) sed tantum doctores fuerunt ; 
sequitur Patrum sententias , nisi publica auctoritate libris 
Juris insertae sint ut in Decretalibus Gregorii IX. nullam 
legis vim habere. 

Nemo tamen temere contemnat Patrum sententias : nam 
in negotiis per Canones et Decretales nondum definitis ad 
eas recurrendum esse decrevit Leo IV. relatus a Gratiano 
in Canone 1 . Dist. 20. 

Hactenus dc Juris Canonici fontibus : Pauca nunc de 
ejus divisionibus. 

Plures dari solent Juris Canonici divisiones ; ex. gr. in 
jus divinum , quod Deum habet auctorem , et humanum , 
quod conditum est ab ipsis Ecclesiae Pastoribus , idest Ro- 
mano Pontifice , et Episcopis. 

Dividitur etiam in generale , seu universale , quod sci- 
licet vim legis habet in universa Ecclesia , et particulare , 
quod obligat solum homines aiicujus nationis, provinciae 
vel ecclesiae. 

Sed maximo dividitur in jus scriptum et non scriptum. 
Jus scriptum quod proprie dicitur Lex est illud , quod ex- 
pressa Legislatoris voluntate sancitur, et plerumque scripto 
exaratur. 

Jus non scriptum , quod proprie dicitur consuetudo est 
illud quod moribus Christianorum cum animo se obligandi 
inducitur , vimque legis habet Ecclesiastici legislatoris to- 
lerantia , licet postea scripto demandetur. 

Ad jus Canonicum scriptum perlinent leges quae sunt 
in sacris libris veteris et novi Testamenti , Canones Conci- 
liorum , Summorum Pontificum Constitutiones. 

Jus scriptum , seu lex non ante obligare incipit , 
quam sit promulgatum : est enim actuum humanorum re- 
gula , quae proponi debet , cum ad incognitum nemo te- 
neatur. 

Jus non scriptam , ut obligandi vim habeat, hac con- 
ditiones requiruntur. 1 . Ut consuetudo sit secundum ratio- 
nem , idest neque Juri divino positivo , neque naturali re- 
pugnet ; irrationabilis enim censenda esset ea consuetudo , 
quae gravitati Ecclesiasticae disciplinae adversaretur. 2. Ne- 
cessaria est actuum frequentia. 3. Temporis diuturnitas, 
utriusque rei judicium , an nempe in casibus particulari- 
bus sit actuum frequentia et temporis diuturnitas , relin- 
quitur prudentis judicis arbitrio definiendum. 4. Demum 
oportet ut legislator animadvertat ad consuetudinem , neque 
illam lata lege expresse revocet. Hac de causa non legiti- 
ma consuetudo , sed abusus est , quod reclamantibus con- 
tinuo legibus , usu introducitur. 

Ad jus non scriptum nonnulli referunt traditiones , idest 
generales quasdam consuetudines semper in Ecclesia obser- 
vatas , quae ab Apostolis traditae censentur , si incognita 
est earum' origo. Hujusmodi sunt illae , ut die Dominico 


Digitized by Google 



14 

ob memoriam Dominicae Resurrectionis oremus stantes t ct 
ne jejunemus. At cum Traditiones sint praecepta voce tra- 
dita , et usque ad nos’ usu transmissa , convenientius eas ad 
jus scriptum referemus. 

Quod spectat Juris Canonici objectum sciendum est in 
omni jure haec duo spectari posse. 1 . Jus ipsum constituens; 
idest quaenam sit vis , origo , auctor., genus legum. 2. Jus 
constitutum ; idest id quod a legibus constituitur. 

Hactenus loquuti sumus de Jure Canonico constituen- 
te ; spectavimus enim originem, auctores , vim, et diversa 
genera legum Canonicarum. Agendum in posterum est de 
jure constituto , idest de eo quod per leges Canonicas san- 
citum est. 

Id omne quod lege canonica sancitur versatur super 
personis, rebus et judiciis Ecclesiae. Tria igitur sunt Ju- 
ris Canonici objecta ; de personis in boc primo libro ; de 
rebus in secundo ; de judiciis in tertio agemus. 

LIBER PRIMUS. 

DE PERSONIS. 

TITULUS I. 

t 

DE PERSONARUM JURE ET DIVISIONE. 

Personae quas jus canonicum respicit , sunt eae, quae 
Ecclesiam ingressae sunt , ejusque subjiciuntur potestati. 
Sunt igitur solum Christiani , hi nempe , qui Baptismi re- 
ceptione Christi fidem professi sunt , Ecclesiaeque membra 
evaserunt. Prima et maxima generalis divisio Christianorum 
est in Clericos , qui praesunt , et in laicos qui subsunt. 

De monachis seu regularibus quaeritur , num ii aliud 
efficiant in jure canonico genus personarum a clericis et lai- 
cis distinctum. Quaestio facile definietur si certa utamur di- 
stinctione. Constat enim illos , quatenus regulares sunt , et 
primaeva eorum institutio spectetur., nullo modo perlinere 
ad Ecclesiasticam hierarchiam sive ordinis sive jurisdictio- 
nis j ideoque non inter clericos ., sed inter laicos esse re- 
ferendos. Nam ex fidelibus alii Christianam profitentur re- 
ligionem , sed ad vitam perfectam non contendunt , ct hi di- 

cuntur saeculares sive clerici , sive laici sint : alii vero ad 
justitiam et Evangelica praecepta vitam addunt rigidiorem., 
evangelica scilicet consilia paupertatis , castitatis et obedien- 
tiac sub certa regula observantes , et hi dicuntur regulares , 
seu clerici sint , seu laici. 

At certum quoque est regulares posse nunc clericis ac- 
ccnseri , tum quia sacerdotium , quo ante carebant , fuit 
illis concessum , unde clericorum nomine nunc et illi intel- 
liguntur can. Monachos 29. causa 16. quaest. 1., tum quia 
etsi clerici non sint , sed tantum ut ajunt , Laici professi ; 
tamen fruuntur clericalibus privilegiis praesertim fori , et 
canonis, cap. Non dubium 5. de sententia excommunicationis. 

Quamvis clerici omnes divino ministerio mancipentur; 
tamen quidam ex iis sunt inferioris ordinis ac gradus , qui- 
dam superioris. Clerici superioris ordinis sunt Episcopi , 
Presbyteri , et Diaconi. Reliqui clerici , idest Subdiaconi , 
Acolythi, Exorcistae., Lectores, Ostiarii sunt inferioris gradus. 

Episcopi sunt ex divina institutione : nam ut sacra Scri- 
ptura docet Act. cap. 20. » Spiritus Sanctus posuit Episco- 
pos regere Ecclesiam Dei. » 

Sacerdotium etiam fuit a Christo Domino immediate 
institutum. 

Diaconos potestate a Christo recepta Apostoli institue- 
runt. Cum enim Jerosolymis multi ex Judaeis ad Christum 
conversi essent, pluresque in diem converterentur, et Apo- 
stoli Yerbi Dei praedicationi intenti , alia Ecclesiastica mu- 
nera obire non possent , elegerunt septem Diaconos , qui al- 
tari ministrarent et rerum ecclesiasticarum curam gererent. 
Act, cap. 6. 

De reliquis ordinibus etsi Theologi et Canonislae non 
omnes inter se conveniant , num illi minores gradus sint di- 
vinae institutionis : tamen certum est , cos antiquissimos 
esse in Ecclesia , omnesque in Diaconatu contineri. Et sane 
cum diaconi omnia Ecclesiastica munera soli peragere non 
possent ., videntur ex diaconorum officio quaedam vcluti por- 
tiones decerptae fuisse , quae separatim singulis illis mino- 
ribus gradibus attribuerentur. 

Fuerunt etiam antiquitus quaedam clericorum genera, 
qui certa munera obire debebant , ex. gr. clerici notarii , 
qui acta martyrum describebant , secretarii , qui in sacra- 
rio pontifici assistebant ., mansionarii , qui curabant sacras 
aedes, thesaurarii Ecclesiae elc.: verum licet haec officia a 

soli* clericis peragerentur ; tamen non constituebant gradus, 
seu ordines ab iis distinctos , quos ante posuimus : nullo 
enim certo , solemnique ritu ea munera conferebantur : at 
ordo est officium ecclesiasticum , ad quod solemni mystico ritu 
aliquis inauguratur. Palet igitur ex dictis , clericos esse fide- 
les , qui divino servitio addicuntur , id quod fiebat anti- 
quitus per collationem alicujus ex illis ordinibus licet mi- 
nimi. Unde nemo poterat esse clericus , quin aliquo ordine 
insigniretnr ; at in recentiori disciplina fideles divino servi- 
tio mancipantur , et clerici fiunt per primam tonsuram , 
nullo vel ordine collato. 

TITULUS II. 

DE CLERICIS PRIMAE TOMSURAE. 

P rima tonsura est exterior quidam ritus , seu caere- 
monia ecclesiastica , qua fidelis jam confirmatus per tonsionem 
capillorum , vestisque clericalis traditionem divino servitio ad- 
dicitur in ecclesiasticis ministeriis , et ad minores ordines su- 
scipiendos disponitur. 

Ex hac definitione sequitur 1 . neminem esse prima ton- 
sura donandum , quia ante fuerit confirmatus. Oportet enim 
ut fidelis antequam fiat clericus , sit perfecte Christianus , 
quod fit confirmationis sacramento. 

2. Dandam iis , quibus animus est Deo et Ecclesiae 
serviendi in muneribus Ecclesiasticis ; negandam vero iis 
qui eam petunt animo solo gaudendi clericorum privile- 
giis , ecclesiasticisque redditibus. 

3. Primam tonsuram non esse ordinem ; nulla enim 
spiritualis potestas , vel peculiare munus ecclesiasticum cle- 
ricis tonsuratis committitur : vere tamen esse dispositionem 
ad ordines. Cuinam enim melius ordines dari queunt , quam 
ei qui se jam divino servitio mancipavit? 

4. Fidelem per primam tonsuram relatum inter cleri- 
cos, eos nempe qui praesunt, fieri capacem sacrae jurisdi- 
ctionis habendae , idest ut , accedente delegatione , vel sa- 
cro magistratu , possit exercere ecclesiasticam jurisdictionem. 

5. Demum sequitur tonsuram satis esse , ut gaudeat 
privilegiis clericorum. 

Tria sunt potiora clericorum privilegia : primum est , 
ut quicumque in clericum violentas manus injiciat , ipso 

facto excommunicationem majorem incurrat , a qua nemo , 
nisi Romanus Pontifex , eum potest absolvere excepto mor- 
tis articulo. Hoc privilegium dicitur Canonis , quia statui- 
tur in canone Lateranensis Concilii oecumenici celebrati an- 
no 1139. , qui refertur a Gratiano in Cap. Si quis suadent* 
29. caus. 17. quaest. 4. ’ 

Alterum privilegium , quod fori appellatur , in eo est 
positum , ut clerici neque in civilibus causis , neque in 
criminalibus apud judicem laicum possint conveniri ( cap. 2. 
De foro competente ). 

Tertium privilegium, quod exemptionis dicitur , clericos 
eximit a solutione vectigalium , aliorumque onerum a Lai- 
co principe impositorum , et intelligi debet juxta decretum 
Concilii Lateranensis relatum in Cap. 4. De Immunitate. 

Clerici qui clericalem vestem , aut Ecclesiae servitium 
dimiserint , aut fuerint bigami , omnia ea privilegia amittunt. 

At si unam tantum uxorem , earoque virginem acce- 
perint primo privilegio certissime gaudent ; secundum iu 
causis tum civilibus tum criminalibus retinent ex senten- 
tia S. Congreg. de immunitate , quamvis alii doctores inni- 
xi cap. unie. De clericis conjugatis in 6. illud concedunt so- 
lum in criminalibus : tertium privilegium amittunt. 

TITULUS III. 

, DE VITA ET HONESTATE CLERICORUM. 

Nihn est ( ait Trid. Cone. sess. 22. de ref. cap. 1 . ) 
quod alios magis ad pietatem et Dei cultum assidue instruat, 
quam eorum vita et exemplum , qui se divino ministerio 
dedicarunt. Quapropter sic decet omnino clericos vitam , 
moresque suos omnes componere , ut babitu , gestu , in- 
cessu , sermone , aliisque omnibus rebus nil nisi grave mo- 
deratum ac religione plenum praeseferant , levia etiam de- 
licta , quae in ipsis maxima essent , effugiant , ut eorum 
actiones cunctis afferant venerationem. 

Ut igitur clerici tales sint , quaedam iis praescribun- 
tur circa externum corporis cultum ; quaedam vero circa 
totam eorum vitam agendi rationem. 

Ad externum corporis cultum pertinet lex tonsurae , 
idest ut Clerici derasum habeant capitis verticem et capil- 
los in circuitu tonsos , et altera lex vestis clericalis defe- 
rendae. ( Gement. Quoniam 2. b. L ) 

Utraque lex quamvis sit antiquissima haud tamen ex- 
titit in primitiva Ecclesia ; neque enim par fuit ut priori- 
bus saeculis rasum clerici gestarent summum caput , vel 
uterentur habitu a laicis distincto , ne persecutionibus ma- 
xime saevientibus in Christianos tyrannorum odio ipsi se 
proderent, et objicerent. At cessatis jampridem iis causis, 
Clerici saeculo VI. monachos aemulati , ab iis acceperunt 
capitis tonsuram , quae humilitatis et modestiao tacita es- 
set significatio : eodemque saeculo uti coeperunt habitu a 
laicis distincto , quia tunc temporis togam Romanorum, quae 
vestis erat usque ad talos extensa ipsi retinuerunt ; laici 
autem brevioris habitus formam a barbaris illatam adopta- 
runt. 

Verum exploratum est , etiam prioribus illis quinque 
sacculis Ecclesiam sollicitam fuisse mandare clericis tum 
capilli brevioris modestiam tum habitus simplicitatem. 

At multo plura sunt , et graviora , quae canones ju- 
bent de clericorum moribus , et vitae ratione. Et primum 
clericis interdicitur incontinentia , familiarisque , unde illa 
oritur ^ cum mulieribus consuetudo. Hinc ad Episcopi mo- 
nitionem clerici tenentur e domo suae habitationis dimitte- 
re feminas , quae suspicionem non effugiunt , tum extra- 
neas , ex. gr. ancillas ( can. 29. dist. 81. ) tum etiam inter- 
dum consanguineas ( can. Cum omnibus 27. dist, 81 . ) ; exce- 
ptis tamen iis quae conjunctae sunt usque ad secundum 
gradum. ( cap. 9. De cohabit . cleric. et mulier . ) 

Crapula seu comissatio , et ebrietas clericis prohibe- 
tur , quod ea exitium mentis inducit , et libidinis pro- 
vocat vim. Quare in clericum qui monitus ab eo vitio se 
non emendat , superior poena suspensionis animadvertit 
( cap. 14. h, t. ) : non decet etiam clericos ad tabernas di- 
vertere , nisi causa itineris ( cap. 1 5. h. t. ). 

Aleis et taxillis ludere , quoniam frequentissima est di- 
scordiarum aliorumquc malorum occasio , jampridem legi- 
bus civilibus vetitum fuit. Quo magis igitur id clericis de- 
. het interdici ? ( cap. eod. ). 

Prohibentur etiam clerici venationem exercere , canes 
vel accipitres ad eam exercendam alere ( cap. 2. De cleri - 
co venatore ). Obtinuit tamen consuetudo ut ea tantum ve- 
natio , quae cura strepitu canum , multitudine magnoque 
apparatu exercetur , clericis prohibeatur. ( Glossae in cap. 1. 
cj. tit.) 

Armorum dolatio clericis pariter interdicta est nisi justa 
de causa excusentur. Multo minus possunt in acie dimi- 
care , nisi bellum sit defensivum , et Laici pares non sint 
hosti repellendo. ( Can. Si quis 4. dist. 51 . ) Vetantur etiam 
Clerici quasdam exercere artes , quibus membra inciduntur, 
yel aduruntur , quemadmodum chirurgia ( cap. Sententiam 9. 
Ne clerici vel monachi ); itemque viles artes ex. gr. cauponis, 
lanionis ( Clem. 1 . b. t. ). Sacris etiam canonibus adversatur, 
clericos in scena ludere , mimos et comoedos agero larvis 
incedere et hujus generis alia ( cap. un. in 6. ). Praeterea li- 
cita quaedam et honesta negotia clericis interdicuntur , ne 
a rebus divinis abstrahantur. Idcirco nequeunt obire munera 
vicecomitis j gubernatoris, et notarii a principe saeculari de- 
lata ( can. 4. et 5. Ne clerici vel monachi ). Munera etiam advo- 
cati , procuratoris coram judicibus laicis , et in saecularibus 
negotiis , eamdem ob causam clericis prohibentur., nisi cau- 
sas agant suae Ecclesiae , pupillorum , viduarum ^ aliarum- 
que miserabilium personarum. Similiter officio tutoris et cu- 
ratoris clerici excusantur. Et quidem Episcopi vel Monachi 
omnino esse nequeunt : Presbyteri vero , ccterique clerici 
munus illud jure cognationis suscipere permittuutur > cogi 
non possuut ( Nov. 123. c. 3. ). 

Neque licet clericis famulatui personarum laicarum sese 
addicere vel alicujus familiae administrationem suscipere 
( cap. Sacerdotibus 2. ne clerici ete . ) ; at iis licet puerorum 
magisterium. 

Postremo eamdem ob caussam idest ne saecularibus ne- 
gotiis se implicent^ qui Deo militant, prohibentur clerici 
praedia aliena conducere quaestus causa , et mercaturam 
exercere qua scilicet res emitur, ut ea immutata alio loco 
vel tempore carius vendatur : verum si clericus in re sua 
negotietur , aut victum et vestitum sibi comparet agricul- 
tura , vel artificio aliquo absque officii sui detrimento , id 
legibus Ecclesiae nou repugnat. ( Can. Clerici caus. 14. 
quaest. 4. ) 

Cum vero nil videatur Seminariis opportunius ut. ab 
adolescentia clericalis vitae institutis assuescant clerici , at- 
que in literis , pietate , et Ecclesiae muneribus exerceantur. 
Synodus Trid, sess. 23. can. 18. de reform . antiquissimum Se- 
minariorum institutum prae oculis habens decrevit ut in 
quavis metropolitana aut cathedrali aut majori Ecclesia 
seminaria instituerentur : atque si alii reditus deficere.it , 

2 * 

yeniam dedit Episcopis certa beneficia Seminario uniendi , 
atque ex omnibus beneficiis et ipsa Episcopali mensa partem 
redituum seu fructuum decerpendi, et Seminario applicandi. 

TITULUS IV. 

. \ 

DE IIS QUl PROMOVERI NON POSSUNT , 

SEU DE IRREGULARITATIBUS. 

Cum jam viderimus , qua vitae ratione clerici sc ge- 
rant oportet, facilius modo intelligemus , cur Ecclesia a cle- 
ricatu repellat eos , qui propter quaedam impedimenta , qui- 
bus detinentur satis suae expectationi facere non possunt. Hu- 
jusmodi impedimenta dicuntur irregularitates. Irregularitas 
est canonicum impedimentum , quod velat ne quis ordinetur , 
aut si jam ordinatus sit ne in susceptis ordinibus ministret . 
Oritur autem vel ex delicto , vel ex defectu. 

S I- 

De irregularitatibus ex delicto. 

Irregularitatem ex delicto secundum praesentem Eccle- 
siae disciplinam , non quaevis delictorum genera , sed duo 
solum inducunt. 1. Ea delicta , quibus illa speciatim injure 
addicta est , qua de causa irregularitas ex illis nascitur 
sive publica sint sive occulta. 2. Irregularitatem inducunt 
ea delicta quae infamiam irrogant seu juris seu facti : unde 
cum in iis delictis , si occulta sint , cesset infamia , cessat 
etiam irregularitas. 

Prioris generis delicta sunt 1. homicidium , vel muti- 
latio membri quod in corpore distinctum habet officium , ut 
est oculus , manus , pes etc. ; 2. iteratio baptismi : 3. vio- 
latio censurarum : 4. indigna ordinis receptio , vel admi- 
nistratio : 5. baeresis , vel apostasia a fide. 

Quadruplex distinguitur homicidium: voluntarium , quod 
deliberata voluntate perpetratur : casuale , quod neque prae- 
videri potuit nec debuit : mixtum , quod praevideri potuit 
et debuit, veluti si quis mandet aliquem solum verberari , 
et mandatarius illum occiderit , vel si praeceptor in puerum 
ita animadvertit , ut hic paucos post dies decedat : necessa - 
rium , quod quis ad defensionem vitae committit, servato , 
Ut ajunt , moderamine inculpatae tutelae , 

Cum igitur irregularitas nascatur ex homicidio ob ipsam 

delicti rationem , sequitur: 1. eam induci per homicidium 
voluntarium * sive facto proprio,, sive jussu sive consilio 
perpetratum : 2. induci etiam per homicidium mixtum : 
quamvis enim hoc homicidium sequatur praeter voluntatem, 
tamen culpa ejus fit , qui rei vel illicitae dedit operam , vel 
in re licita et periculi plena necessariam non adhibuit di- 
ligentiam : 3. eam non induci per homicidium casuale : 4. ne- 
que per homicidium necessarium* Nulla enim vel in hoc , 
vel ia illo homicidio est criminis ratio. 

Iisdem regulis facile potest intelligi , quando per mu- 
tilationem membri inducatur irregularitas. 

Alterum crimen speciati m adnexam habens irregulari- 
tatem est iteratio Baptismi scienter facta tam activa , quam 
passiva ; scilicet irregularis fit rebaptizatus , rebaptizans , 
et qui iterationi baptismi palam ministerium impenderit : 
neque ab irregularitate excusatur qui levi dubio motus cir- 
ca valorem prioris Baptismi , novum admisit , licet sub con- 
ditione collatum* 

Tertium est violatio censurae idest si quis scienter 
in loco interdicto celebret , vel cum sit excommunicatus ma- 
jori excommunicatione ausus fuerit ordinibus initiari , vel 
si excommunicatus , suspensus , aut interdictus ministret 
praesertim in ordine sacro. 

Quartum est tum indigna ordinis ministratio , idest si 
quis ritu solemni ministret in majore ordine , quo caret : 
tum indigna ordinum receptio , ex. gr. si quis illos suscipit 
furtive ab Episcopo suo* 

Quintum denique est haeresis vel apostasia a fide (Can.2.> 
§. 2. de haeret, in 6. ) Haec irregularitas permanet licet hae- 
reticus se cum Ecclesia reconciliaverit : et solum ex pietate 
quadam ei permittitur in ordine ante suscepto ministrare ; 

( Gan. 21. causa 1. quaest. 7. ) imo haec irregularitas saltem 
quoad beneficia , afficit etiam filios et nepotes patris haere- 
tici , et filios tantum matris haereticae , dummodo parentes 
in haeresi decesserint. 

Delicta alterius generis ex quibus nascitur irregulari- 
tas , diximus esse ea omnia quae infamiam irrogant seu 
facti , seu juris. 

Infamia est privatio , vel diminutio bonae famae , idest 
publica et sinistra opinio , per quam fama et existimatio ho- 
minis apud viros prudentes graviter laeditur . 

Duplex distinguitur infamia facti scilicet et juris, /n- 
famiam facti dicimus eam , quam gravia delicta proprio au- 
ctori inurunt , cum satis notoria evaserunt , quin opus sit , 
ut ulla lex , vel ullus judex hominem ea patrantem declaret 
infamem. Hanc infamiam ex. gr. patitur , qui notorie acce- 
dit domum meretriciam. Ea tollitur per notoriam morum 
emendationem. 

Juris infamiam is patitur, qui crimen injure confessus 
fuerit , aut rite damnatus. Cum enim ex praesenti disciplina 
exceptis criminibus ante explicatis cetera crimina irregu- 
laritatem pariant, si publica sint , non occulta : certe omnia 
crimina , quibus superveniet infamia vel facti , vel juris , 
publica et manifesta esse debent. 

Juris infamia non tollitur , nisi per apostolicam dispen- 
sationem vel purgationem canonicam. 

• • .§• IT- 

i • - • • 

De irregularitatibus ex defectu. 

Alterum genus irregularitatis oriri diximus cx defectu, 
cujus plurimae species enumerantur. 

* Prima est ex defectu animi , quae nascitur 1 . ex de- 
fectu usus rationis , ut in infantibus , dementibus , furio- 
sis , energumenis : 2. cx defectu scientiae pro ordinibus re- 
quisitae : 3. ex defectu fidei in parentibus, et hujusmodi est 
irregularitas in filiis haereticorum ut paulo supra diximus: 
4. ex defectu fidei obfirmatae, ut in Neophilis , idest adul- 
tis ad fidem recens conversis a Paganismo , aut Judaismo. 

Altera est ex defectu corporis , scilicet ex tali corpo- 
ris vitio, propter quod munera Ecclesiastica aliquis vel omni- 
no exercere non possit vel minus graviter , et decore. Hac 
do caussa irregulares sunt 1. Muti , surdi , et caeci. 2. Qui 
oculo carent sinistro ob indecoram vultus conversionem. 
3. Epileptici. 4. Ermaphrodilae , et qui sponte sua nulla co- 
gente necessitate , virilia sibi inciderunt. 5. Qui vel manus 
habent amputatas, vel carent digitis pollice et indice, non 
autem si carent digitis aliis , nisi id eorum culpa evenerit. 
6. Abstemi qui sic abhorrent a vino , ut ad vomitum pro- 
vocentur , eademque ratione , qui tremulas habent manus , 
ut facile calicem possint effundere. 7. Demum, qui corpo- 
re sic deformes sunt , ut ad risum ct contemptum moveant: 
cujus deformitatis judicium Episcopi prudentiae relinquitur. 

Tertia est ex defectu natalium , quam patiuntur ille- 
gitimi omnes , idest extra nuptias nati , vel etiam nati ex 
legitimis conjugibus , postquam ii mutuo consensu castita- 
tem erant professi. ( Can. Lileras 1 4. de filiis Presbyterorum. ) 

Haec irregularitas tollitur legitimatione , quae fit per 
rescriptum summi Pontificis ; vel per professionem religio- 
sam , nisi agatur de praelaturis sive saecularibus , sive re- 
gularibus ; vel per subsequens matrimonium : tollitur se- 
cundo dispensatione , quam Papa solus pro sacris ordinibus , 
beneficiis curatis , et dignitatibus capitulorum impartitur; 
Episcopus autem pro prima tonsura , minoribus ordinibus, 
et beneficiis simplicibus. 

Quarta est ex defectu libertatis , qua tenentur 1 . Ser- 
vi , illi scilicet , qui ex jure gentium subeunt servitutem. 
Cum enim ii servitio domini sint mancipati , non possunt 
sacris Ecclesiae ministeriis inservire , quin dominorum jura 
laederentur : at rite ordinantur , si manumissi fuerint , vel 
si dominus eorum ordinationi consenserit. 

2. Tenentur ii omnes , qui ex munere publico obligan- 
tur suae adminislrationis reddere rationes , nisi illud mu- 
nus ante deponant , redditisque rationibus , ab iis fuorint 
absoluti : cujusmodi sunt tutores , curatores , syndici uni- 
versitatum. 

3. Conjugati , qui ordinari nequeunt , nisi uxores con- 
sentiant eaeque religionem profiteantur , vel saltem castita- 
tis perpetuo servandae votum emittant., approbante Episcopo. 

4. Monachi , seu regulares professi , nisi superioris , 
cujus voluntati sunt obnoxii , consensus accedat. 

Quinta est ex defectu aetatis, quam sacri canones re- 
quirunt ad tonsuram et ordines ecclesiasticos , vel beneficia 
assequenda. Si quis ante legitimam aetatem promotus fue- 
rit ad majores ordines ; ipso facto suspenditur tum ipse pro- 
motus , tum Episcopus , qui eum scienter ordinaverit. 

Sexta irregularitas est ex defectu sacramenti, idest ex 
bigamia , quae triplex est , vera , inter pretativa , et simili - 
tudinaria. 

Vera est , quando quis duplex matrimonium licet suc- 
cessive contraxit , et utrumque consummavit. 

Interpretativa est , quando quis ducit uxorem viduam, 
camquo jam a suo marito priore agnitam , et ipse agnoscit ; 
aut mulierem ab alio fornicarie corruptam ; aut virginem 
quae antequam a viro suo cognosceretur , ab altero corrupta 

est , ct matrimonium in utroque casu consummat ; aut si quis 
duplex, inierit conjugium ulrumquc ex impedimento diri- 
mente invalidum. 

Similitndinaria vero est si quis sacro ordine , aut so- 
lemni voto castitatis obstrictus audeat matrimonium contra- 
here et consummare ( Can. 14. causa 2. quaest. 1. ). Si irre- 
gularitas sit ex polygamia similitudinaria dispensat Episco- 
pus ( cap. 1. et 4. de Clericis conjugatis ). Si a vera vel inter- 
pretativa solus Romanus Pontifex. 

Septima et ultima irregularitas est ex defectu lenitatis, 
quam is contrahit, qui voluntarie et proxime, licet juste, 
ad necem vel mutilationem hominis concurrit. Cum enim 
clerici ministri sint incruentae ac caelestis victimae , quae 
pro suis etiam interfectoribus oravit ; maxime decet , cos 
mites esse ac mansuetos , et idcirco abstinere vel a justa 
et voluntaria proximi sui nece , vel mulilatione. 

Multiplici modo potest aliquis concurrere ad necem vel 
mutilationem alterius. 

1. Positive quod fit vel physice ut carnifex ejusque adju- 
tores , vel moraliter idest , mandando, consulendo, adju- 
vando , consentiendo , ut advocatus , vel procurator accu- 
satoris , testes , notarius , judex in causa criminali, et de- 
mum ipse accusator , nisi ipse expresse protestetur se vin- 
dictam seu poenam sanguinis non intendere , sed emenda- 
tionem tantum vel remedium , ne in posterum similia pa- 
tiatur. Qua protestatione adhibita licet clericis absque pe- 
riculo irregularitatis reos delicti capitalis accusare ( cap. 
Praelatis 2. de hom. in 6. ). 

2. Negative si scilicet homicidium, vel mutilatio sequa- 
tur ob negligenliam ejus, qui non ex charitate sola, sed ex 
officio , et justitia tenetur impedire. 

Ceterum hanc irregularitatem non contrahit. 1 . Qui non 
proxime sed remote ad homicidium vel mutilationem con- 
currit, ut qui in bello milites hortatur ad fortiter pugnan- 
dum , vel armorum artifex aut venditor nisi certo sciat , 
eum cui arma conficit , aut vendit , his usurum ad illud 
homicidium vel mutilationem. 

2. Qui non voluntarie , sed necessario caedit , vel mu- 
tilat , ex. gr. moderatus suae vitae defensor adversus ag- 
gressorem , quemadmodum supra diximus. 

3. Nec quivis eorum, quos ante diximus positive, ne- 
gative , moraliter , vel physice ad homicidium vel mutila- 

tioncm concurrero , nisi revera mors , vel nmtilatio fuerit 
sequuta. 

4. Demum neque ii , in quibus nullus lenitatis defe- 
ctus argui potest ex mutilatione , ut medici , et chirurgi , 
qui secundum artis suae regulas alicujus membri mutila» 
tioncm consuluere , vel operati sunt. 

Quod spectat ad irregularitatem sive ortam ex delicto, 
sive ex defectu , praeter id , quod de facultate dispensandi 
jam adnotavimus , tenendum est , irregularitates si oriuntur 
ex temporaneo defectu aetatis , libertatis , scientiae , ipsas 
per se extingui , cum primum cessaverit ipse defectus : siu 
oriantur ex vitio permanente , opus esse dispensatione : 
secundo hanc illi etiam esse necessariam , qui dubitat num 
certum actum commiserit , sed plane constet irregularitatem 
illi actui annexam esse , id quod dicitur dubium facti ( cap. 
1 2. de homicidio ). Tertio dispensationem non requiri in dubio 
juris , nam irregularitas nulla contrahitur , nisi in casibus 
a jure statutis. 

TITULDS Y. 

DE CLERICIS IN MINORIBUS ORDINIBUS CONSTITUTIS. 

(Quoniam singulis ordinibus tum minoribus, tum ma- 
joribus quaedam munera sunt tributa , clericique illis in- 
signiti potestatem habent illa exercendi , haec certe expli- 
cemus oportet in hoc libro ubi agitur de jnre persona- 
rum. 

In Ecclesia Latina quatuor sunt minores ordines, ostia- 
riatus , lectoratus, cxorcistatus , acolylhatus , quorum ordi- 
num institutionem aeque ac subdiaconaius ab ipso Ecclesiae 
initio , scilicet ab Apostolorum tempore repetit Synodus 
Trid. sess. 23. cap. 17. De Reformat. 

At Graeca Ecclesia licet usum habeat primae tonsurae, 
qua fideles Latinorum more ad ordines disponit , tamen ex 
iis minoribus ordinibus unum habet lectoratum. Ceterum 
Subdiaconatus graeco ritu collatus , acolythatum , et ostia- 
riatum includit. 

Ostiariorum officium est claudere et aperire templum 
Dei , omnia quae sunt intus et extra custodire , fideles re- 
cipere , excommnnicatos et infideles ejicere, scilicet tempo- 
re sacrificii , non concionis , vel lectionis scripturae. Hac 

de causa ostiarii cum ordinantur , claves Ecclesiae ab Epi- 
scopo accipiunt. 

Lectorum officium est sacras Scripturas in Ecclesia re- 
citare et explicare. Idcirco ei , qui lector ordinatur , sacra 
Biblia tradit Episcopus. 

Exorcistarum officium est invocare nomen Domini su- 
per eos , qui ab immundis spiritibus vexantur , ut ab his 
liberentur : quare in sua ordinatione librum exorcismorum 
accipiunt ab Episcopo. 

Acolythorum officium est urceolos deferre Subdiacono., 
cereos accendere ad missae sacriGcium , ceroferarium de» 
ferre ad Evangclium ; quare Acolythi cum ordinantur acci- 
piunt ceroferarium cum cereo, et urceolos vacuos. 

Antiquitus putant quidam scriptores necessc haud fuis- 
se , ut omnes minores ordines singulis conferrentur , et po- 
tuisse aliquem ex. gr. ad Episcopatum promoveri qui Pres- 
byterum , Diaconum et Lectorem ante egisset ; sed hac quae- 
stione omissa jamdudum disciplina invaluit ut gradatim de 
inferioribus ad superiores ordines clerici ascendant , nullus- 
que ordo praetermitti possit. Quamobrem Synodus Trid. sta- 
tuit sess. 23. cap. 11. et 17 . De Reformat. 1. minores ordi- 
nes, nisi aliud Episcopo magis expedire videatur, per tem- 
porum interstitia conferri oportere ut clericorum moribus 
ct doctrina per illorum graduum Exercitium et tempus pro- 
batis ii qui digni reperiuntur possint ad alliorem gradum 
promoveri. 

2. Minorum ordinum functiones in Ecclesia per cleri- 
cos illis insignitos exerceri debere., ne inanis sit tam san- 
cta eorum ordinum institutio. 

3. Si minorum ordinum ministeriis exercendis clerici 
caelibes praesto non sint , suffici posse etiam conjugatos pro- 
batae vitae non bigamos j habitumque et tonsuram deferen- 
tes clericalem. 

Ex hac nova disciplina sequitur , 1 . ut qui uno ordi- 
ne praetermisso alium superiorem acceperit ipso facto su- 
spensionem incurrat : 2. ut idem nequeat ad alium qui se- 
quitur ordinem promoveri , nisi antea suppleatur ordo prae- 
teritus. 


TITULUS VI. 

DE CLERICIS QUI SUNT IN MAJORIBUS ORDINIBUS CONSTITUTI. 

c 

V-ium ordo sacer is sit qui habet altquem actum ctrca 
rem aliquam consecratam , quique speciali modo hominem Deo 
consecrat , et devovet ; merito inter sacros et majores ordi- 
nes recensentur Subdiaconatus , Diaconatus ^ et Presbytera- 
tus : nam sacerdos et diaconus babent actum circa corpus,, 
et sanguinem Christi , et Subdiaconus circa vasa consecra- 
ta. Eorum singulis quotidianum divini officii pensum impo- 
nitur et praeterea continentiae lex ut ad saecularia vota ne- 
queant amplius reverti. 

Subdiaconatus quidem diu stetit in numero minorum 
ordinum in utraque Ecclesia latina et gracca , in qua etiam 
nunc talis habetur : nam subdiaconis graccis vetitum est sa- 
cra vasa deferre ad aram et solum ea parant in mensa mi- 
nori ,, quam vocant propositionis. At in Ecclesia latina omni 
dubitatione sublata pro sacro ordine est habitus saltem 
a saeculo XII. Subdiaconorum officium est panem et vinum 
ad solemne sacrificium praeparare , calicem , et patenam ad 
aram deferre , diacono inservire , epistolam canere , linteum 
corporale , et linteola calicis , et purificationis abluere. 

Diaconus graece latine minister dicitur : est enim mi- 
nister Episcopi vel Presbyteri sacra solemniter facientis. Dia- 
conorum officium est assistere Sacerdoti vel Episcopo , eis- 
que ministrare in omnibus , quae aguntur in sacramentis 
Christi , evangelium in missis solemnibus legere. Antiquitus 
etiam praedicabant , baptizabant , dispensabant laicis eucha- 
ristiam ; quae duo postremo nunc diaconis licent solum vel 
deficientibus Presbyteris, vel ipsis licet praesto sint juben- 
tibus ; tamen ea facere nequeunt nisi ob aliquam necessi- 
tatem. 

Presbyteri graece , latine seniores , prudentiae et gra- 
vitatis causa magis quam aetatis , ita appellantur ; dicuntur 
etiam Sacerdotes a rebus sacris , quibus operantur. Duplex 
praecipua est eorum potestas altera scilicet conficiendi cor- 
pus et sanguinem Christi , altera poenitentes reconciliandi 
in Sacramento poenitentiae. Verum hanc potestatem exerce- 
re nequeunt ex defectu jurisdictionis , nisi vel beneficium 
habeant parochiale ^ vel ab Episcopo examinati deputentur 
ad fidelium confessiones recipiendas : praeterea officium eo- 

rum est praedicare , et baptizare , quibusdam rebus sole» 
mniter benedicere ; omnia denique sacramenta praeter Con- 
firmationem et Ordinem fidelibus administrare. 

TITULUS VI i. 

COMMUNIA MAJORUM ET MINORUM ORDINUM 
ET PRIMAE TONSURAE. 

Sire quis Clericatum per primam tonsuram , sire ma- 
jores , minoresque ordines rite velit recipere , plura serva- 
ri debent : 1 . ut ea quis recipiat ab illo Episcopo > cui ju- 
sta facultas sit ea dandi : 2. ut qui promovetur justum ha- 
beat titulum , quo ordinetur : 3. ut ea accipiat tempore le- 
gitimo : ut non modo aetatem , sed alias etiam qualitates 
habeat pro singulis ordinibus requisitas. Breviter de singulis. 

' S- 1. 

tot proprio ordinationi t Episcopo. 

Nemo potest ordinari nisi a proprio Episcopo , idest ab 
eo cui est subditus : alienos enim subditos ordinare sem- 
per fuit vetitum Episcopis. 

Antiquitus autem plane diversa erat ratio , qua quis 
uni subjiciebatur Episcopo y ut ab eo tantum ordinem pos- 
set recipere : tunc enim qui laicus erat , a quovis Episcopo 
poterat ordinari , quin certae Ecclesiae servitio adseribere- 
tur , cui scilicet inserviebat in ordine suscepto. 

Fiebat quidem ut cum laicus ex prima illa ordina- 
tione , qua referebatur in Clerum particularis Ecclesiae ser- 
vitio manciparetur, idcirco ejus Episcopo subjiceretur^ et 
ab eo tantum reliquos ordines posset recipere. Sic res ste- 
tit donec Bonifacius VIII. cap. 3. De temp. ordinationis in 6. 
triplicem distinxit modum vel causam , qua quisque uni 
Episcopo ita subjiceretur , ut ab eo rite possit ordinari. 

Causam .nempe originis , beneficii , domicilii , quibus 
deinde accessit causa familiaritatis. Itaque proprius ordina- 
tiopis Episcopus modo est Episcopus originis , seu nativi- 
tatis , vel beneficii , vel domicilii , vel familiaritatis juxta 
Bullam Innocentii XII. Speculatores. 

Episcopus originis est is in cujus Dioecesi quis natus 

est , non tamen ex accidenti , idest occasione itineris , offi- 
cii , legationis suorum parentum; in hoc casu enim patris 
origo spectaretur. 

Episcopus beneficii est is , in cujus Dioecesi quis be- 
neficium jam habet sive curatum , sive simplex , sive libe- 
rae collationis , sive juris patronatus , sive ab Episcopo or- 
dinante collatum , sire ab alio , ex. gr. a Papa , sive pin- 
gue sit j sive tenue , modo ejus reditus sacri patrimonii 
taxam adaequent Dioecesis vel originis si Beneficiarius in 
ea permaneat , vel beneficii , si ad eam suum transferat do- 
micilium. 

Cum igitur ob beneficium Ecclesiasticum , quod quis 
habet in aliqua Dioecesi, illius Episcopo subjiciatur, sequi- 
tur : 1 . ut qui beneficia in diversis habet Dioecesibus , a 
quolibet illarum Episcopo queat ordinari: 2. ut nisi quis., 
praeter canonicam institutionem j vel collationem adeptus 
etiam fuerit beneficii possessionem , non possit ab Episcopo 
illius beneficii ordinari , licet is ad beneficium ei statim con- 
ferendum post ordinationem jus habeat ex lege fundationis, 
vel ex patroni praesentatione : 3. satis esse coadjutoriam 
cum futura successione , modo coadjutor ex ea percipiat , 
et jus habeat praebendam congruam , vivente coadjulOj per- 
cipiendi : 4. satis esse etiam commendam perpetuam , quae 
scilicet plenam dat beneficii Ecclesiastici administralionem , 
veroque Beneficiario titulari aequat Commendatarium : 5. sa- 
tis tamen haud esse pensiones licet perpetuas et ecclesiasti- 
cas, idest super beneficiis a Papa impositas: 6. demum ut 
nullam pro suscipiendis ordinibus subjectionem afferant be- 
neficia improprie dicta uti sunt cappellaniae laicales tam ad 
nutum mobiles , quam perpetuae , et mera officia licet ec- 
clesiastica. 

Episcopus domicilii estis , in cujus Dioecesi quis suum 
habet domicilium , quamvis in alia natus fuerit. Domicilium 
in eo loco quis habere dicitur , ubi larem , rerumque atque 
fortunarum suarum summam constituit ; unde rursus non 
sit discessurus , si nihil avocet ; unde cum sit profectus 
peregrinari videtur , quo si rediit peregrinari jam desti- 
tit leg. 7. C. de incolis. 

Ad acquirendum igitur domicilium requiritur omnino 
animus permanendi ; si quis juret , hoc animo se in eo loco 
fuisse j ubi decem annos moratus sit cum aedibus instru- 
ctis , domicilium acquisitum esse satis probatur. Hic animus 

cum esse ucqueat ia iis , qui dumtaxat studiorum causa 
alicubi morantur , nullum ibi domicilium acquirunt , ucc 
possunt ab Episcopo illius loci ordinari. 

Episcopus denique ratione familiaritatis poterit ordina- 
re familiarem suum, licet non subditum modo is per trien- 
nium non interpolatum cum eo commoratus fuerit, et be- 
neficium , quacumque fraude cessante statim illi conferat , 
nisi ordinatus sufficiens patrimonium habeat. 

Notetur autem quod in triennium computatur etiam 
tempus , quo aliquis fuit familiaris Episcopi ante adeptum 
episcopatum. 

Notetur insuper quod Episcopus qui Clerum et popu- 
lum sibi subjectum non habet , familiarem suum ordinare 
non potest. 

Cum igitur unusquisque a proprio tantum Episcopo or- 
dinandus sit vel originis , vel beneficii , vel domicilii , vel 
familiaritatis , si quis ab alio praeter hos promotus fuerit , 
poena uterque mulctabitur nempe Ordinans a collatione 
ordinum per annum , et Ordinatus a susceptorum ordinum 
exequutione quamdiu proprio Ordinario videbitur expedire, 
suspensus ipso facto est a Concilio Trid. cap. 8. sess. 23. de ref. 

At si proprius Episcopus aliquo detineatur impedimen- 
to , ne ordines per se ipse conferat , det autem suo subdito 
literas seu Dimissorias seu Commendatitias is rite poterit 
ab alio Episcopo ordinari. Hac literae si nullam habent tem- 
poris definitionem durant perpetuo , licet morte , aut alio 
modo dantis potestas expiret , dummodo re integra non fue- 
rint revocatae ab eo qui dedit , vel ejus successore. 

Jus hactenus explicatum pertinet ad clericos saeculares; 
regularium proprius ordinationis Episcopus est Episcopus 
dioecesonus , illius nempe monasterii ^ in cujus familia re- 
gularis ordinandus positus fuit a suis superioribus absque 
ulla fraude. Ad eum igitur Episcopum regularis ordinandus 
dirigi debet a suo superiore cum dimissoriis. 

At si Episcopus dioecesanus abfuerit , vel ordinationes 
non sit habiturus , vel sedes episcopalis vacet , ad quemvis 
alium Episcopum dirigi potest regularis, ut ordinetur , nisi 
de industria ejus ordiualio dilata fuerit ad tempus , quo 
dioecesanus Episcopus vel abfuturus esset , vel nullas ordi- 
nationes habiturus : imo id probari debet authentico testi- 
monio Vicarii generalis , vel Cancellarii , vel Secretarii Epi- 
scopi dioccesani. Si hoc testimonium desit j et Antistes re- 

gularcm ordinaverit , ipso facto incidit in poenas canonicas 
contra eos sancitas , qui alienum subditum dimissoriis de- 
stitutum ordinaverint ; regularis autem a quovis Episcopo 
ordinetur debet ab eo examinari circa doctrinam ( cap. 3. de 
temporibus ordinationum in 6. ). 

§. H. 

De Titulo Ordinationis. 

Addictio Clericorum certae Ecclesiae ccrtoque mini- 
sterio , dato eis simul congruo certoque modo se substeu- 
tandi Titulus ordinationis nuncupatur. Is ex nova disciplina 
multiplex est , praecipuus autem duplex nempe beneficii et 
patrimonii. 

Titulus beneficii quamvis natus non sit ante beneficio- 
rum originem tamen ejusdem ratio convenit omnino cum 
antiquissima Ecclesiae disciplina quae viguit antequam be- 
neficia instituerentur. Iu ea enim Ecclesiarum reditus in 
communi administrabantur , neque aliquis poterat ad ordi- 
nes promoveri , nisi alicujus Ecclesiae clero adscriberelur 
ut certum servitium ei praestaret , ej usque reditibus ale- 
retur : deinde inducta sunt beneficia , in quibus cuilibet Ec- 
clesiae vel altari certi propriique reditus assignantur, ut eos 
jure proprio percipiat Clericus illi spcciatim inserviens et ad- 
dictus . Igitur ut aliquis modo ordinetur , titulus beneficii 
requiritur , idest ejus addictio certae Ecclesiae cum onere 
illi inserviendi, et jure se substentandi ex ejusdem reditibus. 

Facta beneficiorum divisione inventus est patrimonii ti- 
tulus cujus primum saeculo XII. meminit Alexander 111. in 
cap. Episcopus 4. De Praebendis ; pluries enim contigit et po- 
test etiam contingere , ut ob difficultatem beneficia conse- 
quendi , et ministrorum qui Ecclesiis inserviant necessita- 
tem ordinandus sit qui clericatu dignus , ob suam doctri- 
nam morumque probitatem , se possit de propriis bonis su- 
stentare ; hic igitur patrimonii titulus tantum in subsidium 
est , si scilicet beneficium desit , et Ecclesiae utilitas ex- 
postulet illum Clericum ordinari. Quapropter sive quis or- 
dinetur titulo beneficii , sive patrimonii , unica etiam nunc 
est ratio , ob quam aliquis ordinari possit, nempe servilium 
Ecclesiae quae certa erit si beneficio alatur Clericus , nou 
tam determinata si patrimonio. 

Sed absque titulo beneficii rei patrimonii nemo potest 
praesertim ad majores ordines promoveri; et si promoveatur 
debet Episcopus eundem alere donec beneficium obtineat. 
Praeterea nequit a Clerico beneficium cujus titulo ordina- 
tus est dimitti , nisi aliunde is vivere possit. 

Praeter explicatos ordinationis titulos , idest beneficium 
et patrimonium , est etiam unus vel alter , qui tamen in 
eumdem finem ac illi intendunt. Sic titulus , quo regulares 
rite professi ordinantur , est sporta , ut sanctus Antoninus 
ait par. 3. quaest. 14. , idest religiosa paupertas. Verum is 
titulus valet solum pro illis religionibus , quarum alumni 
nequeunt a claustro exire , et ad sacculum reverti. Pro con- 
gregationibus igitur clericorum saccularium qui vel nullam 
professionem emittunt, vel ad certum tempus, speciali Ro- 
manorum Pontificum privilegio opus fuit , ut possent ordi- 
nari ad titulum mensae collegiatis vel massae communis , 
vel missionum. 


S- HI. 

De interstitiis t et tempore ordinationum. 

Praeterea ut quis ordinetur rite servari etiam debet 
lei Interstitiorum et altera lex temporis ordinationum. Ilfa 
jubet inter singulorum ordinum susceptionem esse debere 
quoddam temporis spatium, quod recepto vocabulo intersti- 
tium dicimus , tum ut Clericus suscepti ordinis officium 
exerceat , tum ut aliquandiu sistens in inferiori probetur , 
antequam ad superiorem ordinem ascendat. 

Quantum esse debeat interstitium inter unius et alte- 
rius minoris ordinis susceptionem , nulla lege est definitum : 
ab ultimo minorum ordinum gradu ad Subdiaconatum an- 
nus debet intercedere , idemque temporis spatium inter sin- 
gulos ordines majores. 

Verum Episcopo ita facultas est dispensandi clericos 
tam saeculares quam regulares a lege interstitiorum , ut uno 
die licite conferat alicui primam tonsuram , minoresque or- 
dines ; sed minime possit conferre minores ordines et sub- 
diaconatum, vel duos sacros ordines uno dic , aut duobus 
continuis. Si quis ab interstitiis dispensans hos limites prae- 
tergressus fuerit , ordinator a collatione ordinum , ordina- 
tus ab exercitio suscepti ordinis suspendetur. 

Quod spectat legem temporis ordinationum vigente di- 
sciplina cautum est , 1. ut prima tonsura quolibet anni die^ 
et hora possit conferri. 2. Minores ordines licite conferan- 
tur quibusvis diebus dominicis , vel festis , etiam iis in 
quibus Sedis Apostolicae induito sola est sacrum audiendi 
obligatio: sed iis diebus non poterit Episcopus eos conferre 
pluribus quam duobus. 3. Sacri ordines sabbatis quatuor 
temporum , sabbato ante Dominicam Passionis , et sabba- 
to sancto tantum conferuntur. 

lis autem sal>batis est tempus generalis ordinationis , 
in quo seilicet omnes ordines minores et majores conferun- 
tur, nullus ordinandorum numerus praefinitur., et publicum 
ac solemne jejunium ab Ecclesia indicitur , ut optimi mi- 
nistri et spirituales operarii a Deo concedantur* 

§• IV. 

De aetate , et qualitate Ordinandorum. 

Denique ut rite omnino procedat ordinatio quaedam 
spectanda sunt in ipsis ordinandorum personis , idesl aetas 
eorum et qualitas. 

De ordinandorum aetate praesens disciplina jubet ne- 
minem posse prima tonsura multoque minus ordinibus mi- 
noribus initiari nisi infantiam saltem egressus fuerit ; pro 
Subdiaconatu praescribit aetatem viginti ct duorum anno- 
rum ; pro Diaconatu viginti et trium ; pro Presbyteratu 
viginti et quinque. Ut satis autem est incoeptum fuisse an- 
num, sic impedimento est unius horae,, aut diei defectus, 
et qui ante hoc tempus promoveri patiatur , suspensus est 
ipso jure , et fit irregularis si ministraverit in ordiuc su- 
scepto. (Constit. S. Pii Y. Cum sacrorum ). 

Nomine qualitatis ordinandorum maxime venit scientia^ 
ct pietas. Et quidem prima tonsura initiari nequeunt qui 
fidei rudimenta edocti non fuerint ct legere , ac scribere 
nesciant ( Conc.Trid. sess. 23. cap. 4. Deref.). Minores ordines 
negandi sunt iis qui saltem latinnm linguam non iolelligunt 
( ibidem cap. 11.). Subdiaconi et Diaconi debent esse lite- 
ris et iis quae ad exercendum ordinem pertinent instructi 
( ibidem cap. 13. ). Ad presbyteratum adsumendi ea debent 
esse scientia ut idonei sint ad populum edocendum ea quae 
scire omnibus necessarium est ad salutem , et ad admini- 
stranda sacramenta (ibidem cap. 14.). 

De moribus et pietate promovendorum jubet idem Con- 
cilium tonsurandos tales esse de quibus probabilis conjectu- 
ra sit eos non saecularis judicii fugiendi fraude , sed ut 
Deo fidelem cultum praestent , hoc vitae genus elegisse ( ibi- 
dem cap. 4* )• 

Minoribus ordinibus eos dignos esse decernit, quos et 
bonorum operum exemplum , et assiduum in Ecclesia mi- 
nisterium , et major erga Presbyteros et superiores ordi- 
nes reverentia, et crebrior quam antea corporis Christi com- 
munio maxime commendant ( ibidem cap. 11.). 

Subdiaconatu , et Diaconatu initiandos esse vult , qui 
jam in minoribus ordinibus sint probati. Presbyteratu de- 
mum qui ita pietate et castis moribus sunt conspicui , ut 
praeclarum bonorum operum exemplum , et vitae monita 
ab eis possint expectari ( ibid. c. 1 4. ). 

Itaque ut juxta haec modo exposita , omnes irregula- 
ritatis defectus de Ordinandis detegantur , tria solent ordina- 
tionem praecedere , proclamationes, scrutinium, et examen. 

Proclamationis disciplina antiquissima est , et hodie pro 
sacris ordinibus omnino necessaria ( Trid. sess. 23. cap. 5.); 
scilicet ordinandorum nomina proclamanda sunt in Ecclesia, 
Ut si quae sint demerita fraudes et canonica impedimenta 
qui ea cognoverit significare debeat Episcopo. 

Examen quo doctrina , scrutinium vero quo ceterae qua- 
litates ordinandorum investigantur , maxime jubentur illis 
Apostoli verbis manus ne cito imponas ; et saepissime Ec- 
clesiasticis constitutionibus inculcantur. Decrevit igitur Trid. 
Synodus , ut Episcopus , peritis etiam viris sibi adseitis anto 
ordinationem diligenter investiget, et examinet Ordinando- 
rum genus, personam, aetatem, institutionem , mores, do- 
ctrinam , fidem etc. ( ihid. cap 7.). 

TITULUS- VIU. 
ni; episcopis. 

{Quoniam in Ecclesia Catholica est Hierarchia divina 
ordinatione instituta , quae constat ex Episcopis , Presby- 
teris , et Ministris , quemadmodum Trid. Synodus definivit 
Can. 6. sess. 23. ; cum satis jam dixerimus de Presbyteris, 
Ct Ministris , de Episcopis modo agendum est. 

Episcopatus est ordo praeditus spirituali potestate cum 

regendi , tum propagandi , et perpetuandi sacris ordinationi- 
bus Ecclesiam Dei . Haec potestas recepto vocabulo dicitur 
potestas ordinis ; illa dicitur potestas jurisdictionis. 

§• i. 

. De potestate ordinis Episcopali. 

Utraque inest in Episcopatu ; verum potestas ordinis 
est immobilis , indelebilis et personalis , scilicet nemini de- 
legabilis , quemadmodum est in ceteris gradibus Ecclesia- 
sticae Hierarchiae puta in Presbyteris. Igitur eam potesta- 
tem ita retinet Episcopus licet haereticus , exconununicatus, 
depositus , ut si restituatur non iterum consecretur. Et quo- 
niam de fide constat , divinitus hanc potestatem esse Kpi- 
scopis , deesse Presbyteris ; certum etiam de fide est , Epi- 
scopos jure divino esse Presbyteris superiores saltem in ea 
potestate. Vid. Gonet Manual. Thomist.tom.6. tract.S.de sacra- 
ment. Ord. cap. 5. Petavium tom. 4. de Ecclesiast.Hier. 

Ad hanc ordinis potestatem pertinet administratio sa- 
cramenti Ordinis , ac Confirmationis ; et quoniam haec sa- 
cramenta a solo Episcopo possunt conferri , cetera autem 
etiam a Presbyteris , recte in Episcopatu dicitur esse ple- 
nitudo Sacerdotii . 

Pertinet etiam ad eam consecratio altarium, et Eccle- 
siarum ; olei infirmorum , et calhecumenorum , et chrisma- 
tis ; calicum , et patenarum benedictio , sacrarumque ve- 
stium sacerdotalium; Abbatum et Abbatissarum, Regum et 
Reginarum ; sacrae virginum sanctimonialium velationes , 
et benedictio major seu solemnis. 

§• H- 

De potestate jurisdictionis Episcopali. 

Altera Episcopatus potestas, quae dicitur jurisdictionis, 
spectat ad externam Dioecesis politiam seu administratio- 
nem ; praecipuae partes hujus potestatis sunt docere , ju- 
bere , judicare , corripere , et administrare. Nam regiminis 
ecclesiastici natura , quod cuilibet Episcopo ut patri et ca- 
piti omnium Dioecesanorum demandatur, postulat quidem , 
. ut is omnes eas habeat facultates. 

Quoniam vero Episcopus potestatem jurisdictionis ha- 
bet , non ad suam utilitatem et commodum , sed ad Eccle- 
siae regimen et aedificationem : sequitur ut Episcopi mu- 
nera sint docere , jubere , judicare , corrigere , et admi- 
nistrare , ita ut sui officii praevaricator sit nisi iliis mune- 
ribus opportune fungatur. 

Cum igitur primum Episcopi jus et officium sif do- 
cere res omues , quae in salutem aeternam conducunt , 
sequitur 1 . ut ad eum speciet verbi Dei praedicatio , idest 
omnium credendorum agendorumque institutio , et Calhe- 
cumenorum eruditio ; id igitur Episcopus facere debet vel 
ipse per se , vel si legitime impeditus fuerit per idoneos 
ministros a se eligendos. 

Sequitur 2. ut nullus neque Diaconus , neque Presby- 
ter , nec etiam Episcopus in aliena Dioecesi possit absque 
licentia proprii Episcopi praedicare , neque regularis in ipsa 
Ecclesia sui ordinis, nisi benedictionem ab Episcopo acce- 
perit , nec extra illam sine Episcopi licentia ; imo nec iu 
propria Ecclesia contradicente Episcopo. 

Sequitur 3. quod licet Laicis ad instar jurispatronatus 
possit competere facultas eligendi concionatorem praesertim 
quadragesimalem , cui ipsi solvunt honorarium , tamen is ab 
Episcopo omnino probandus erit. 

Secundum Episcoporum jus et officium est jubere, sci- 
licet leges ferre de iis , quae populi mores ac fidem , et 
sacrorum ministrorum officia, sacrosque ritus dirigunt, nam 
positi sunt a Spiritu Sancto regere Ecclesiam Dei , unde 
nemo salva fide potest illis jurisdictionem negare suas oves 
legibus obstringendi , quibus obtemperare coguntur. 

Si lex episcopalis in Synodo facta est , perpetuam vim 
habet : sin extra Synodum , putant quidam illam statim a 
morte Episcopi legis auctoris expirare ; negant alii nisi a 
guccessore expresse vel tacite revocetur i at prior sententia 
videtur esse communior. Jure igitur suo poterit Episcopus 
suis iegibus vel edictis librum prohibere , quo vel jam ab 
Ecclesia proscripti errores , vel quaevis alia perversa do- 
ctrina continetur. Et quoniam prudentiae est omnem mali 
occasionem praeveniendo magis praecidere, jure Synodus Tri- 
dentina decrevit , nemini licere imprimere vel imprimi fa- 
cere quosvis libros de rebus sacris sine nomine auctoris 
qeque illos vendere aut etiam apud se retinere , nisi anto 
examinati f probatique fuerint ab Ordinario sub poena ana- 


Digitized by Google 



37 

thematis. Id quod etiam ad libros profanos extenditur in 
Bulla Leonis X. edita in Concilio Lateranensi anno 1512. 

Jure item suo poterit Episcopus suis legibus , Tei edi- 
ctis publicas preces pro Ecclesiae necessitatibus , aliisque 
justis de causis orandi formulas minus pietati congruas abo- 
lere , vetare abusus qui forte irrepant in indulgentias ima- 
gines sanctorum , reliquias , cultum Ecclesiarum , sacramen- 
torum administrationem missarum celebrationem ; potest 
etiam exactam sacrorum canonum observantiam demandare, 
poenas augendo a jure communi inflictas ; sjnodum Dioe- 
cesanam indicere etc. 

Sed caveat Episcopus ne suis legibus definiat quaestio- 
nes ad fidei doctrinam spectantes et ab Ecclesia nondum de- 
finitas : nec tollat legem a Concilio generali , aut Romano 
Pontifice , aut Concilio provinciali latam , id enim semper 
ei est vetitum, solumque permittitur particularis illius le- 
gis dispensatio , cujus expresse legis conditor ipsi hanc fa- 
cultatem dederit ; neque deleat consuetudinem quae cum 
vigeat in toto orbe naturam juris communis induerit ne- 
que demum tollat festa in universa Ecclesia recepta , vel 
officii divini recitationem , et jejunia transferat. Haec enim 
omnia fieri solum possunt a Romano Pontifice cujus est in 
universam Ecclesiam auctoritas et potestas : secus fieret in- 
gens disciplinae et Ecclesiasticae hierarchiae perturbatio. 

Tertium Episcopi jus et officium est judicare, idest 
sive per semetipsum sive per alium tam ordinarium quam 
delegatum cognitorem arbitratu suo deligendum cognosce- 
re et definire causas tum ecclesiasticas , quae scilicet fidem, 
mores , disciplinam , sacramenta , beneficia j et cetera re- 
spiciunt ; tum eas quae mixti fori dicuntur , idest tam ad 
„ forum Ecclesiae , quam ad forum laicalc spectantes, cujus 
generis sunt causae adulterii, perjurii, blasphemiae, ob Re- 
ligionem simul et rempublicam iis criminibus violatam, tum 
causas sive civiles ^ sive criminales , in quibus clerici con- 
veniuntur ; tum demum causas omnes miserabilium perso- 
narum etiam pecuniarias licet adversus laicos agant. 

Quartum Episcopi officium et jus est corrigere et 
punire criminosos et contumaces , censuris , poenis canoni- 
cis ^ poenitentiis salutaribus , multis etiam pecuniariis in 
causis civilibus ad forum ecclesiasticum quomodocumque 
pertinentibus contra quoscumque etiam laicos. 

Verum caveat Episcopus nc sibi eas multas applicet , 

quae vel ab aliqua lege , seu statuto ita quibusdam crimi- 
nibus imponuntur , ut illae in usus pios impendi statuan- 
tur , vel solo Episcopi arbitrio impositae taxantur : at eas 
multas quas ad certam quantitatem designant Canones , quin 
earum usum et applicationem statuant , Episcopus sibi po- 
terit applicare , si vere egeat ; is tamen ut omnes scanda- 
lum et peccati periculum effugiat * prudentissime aget , sa- 
cram Congregationem Concilii consulendo antequam illa sibi 
applicet. 

Quintum denique officium et jus Episcoporum est ad- 
ministrare quod positum est 1. in collatione beneficiorum 
omnium suae Dioecesis nisi Romano Pontifici sint reserva- 
ta , et affecta j vel ad alterum legitimum collatorem spe- 
ctent. 

2. In suppressione , vel erectione vel divisione , vel 
dismembratione beneficiorum dummodo haec fiant secundum 
regulas Canonicas. 

3. In demandando quaevis alia munera vel officia Ec- 
clesiastica. 

4. In bonorum temporalium ad Ecclesias , vel loca pia 
pertinentium curatione , vel tuitione. 

5. In curanda omnium piarum dispositionum exequu- 
tione sive illae per ultimam voluntatem , sive inter vivos 
sint ordinatae, et in paterna cura gerenda miserabilium per- 
sonarum ; ex. gr. viduarum , pupillorum. 

6. Demum in orando , sacrificiumque pro suis ovibus 
offerendo, Sacramenta ministrando: id quod ipsi per se pro- 
curabant Episcopi ; verum temporis progressu id muneris 
presbyteris demandarunt ob auctum fidelium numerum , sic 
tamen , ut illud nunquam ii possent obire , vel suo arbi- 
trio vel contra Episcopi voluntatem. 

§• UL 

De exercitio potestatis ordinis et jurisdictionis. 

Quaestio saepe incidit num Episcopus ubivis suam queat 
explicare potestatem in subditos. Haec quaestio facillime di- 
rimitur distinguendo. 

Quod spectat potestatem jurisdictionis , ea dividitur in 
voluntariam et contentiosam. Illa est quae exercetur in vo- 
lentes , nullamque exigit judicii formam , ut est potestas 

bona ecclesiastica dispensandi , peccatores reconciliandi, ab- 
solvendi a censuris etc. ; haec igitur cum liant sine conten- 
tione judicii , possunt ab Episcopo in suos subditos exer- 
ceri licet is sit extra Dioecesim. 

Contentiosa est quae cum exerceatur in invitos , idest 
judicio contendentes, judicii formam omnino exigit. Ea igitur 
in suos subditos uti nequii Episcopus nisi in propria Dioe- 
cesi ; actaque omnia judicialia quae in illos faceret extra 
Dioecesim absque Ordinarii licentia , irrita omnino essent. 

Si tamen Episcopus fuerit a sua Dioecesi expulsus , 
poterit actus jurisdictionis etiam contentiosae in suos subdi- 
tos explicare in aliena Dioecesi , petita solum , quamvis non 
obtenta , licentia Ordinarii. 

Quod spectat potestatem ordinis quamvis ea sit instar 
voluntariae , non contentiosae jurisdictionis , tamen nequit 
Episcopus eam in suos subditos exercere in aliena Dioecesi 
in iis rebus , quae pontificalium usum requirunt absque Or- 
dinarii licentia , ideo quod omnis pontificalium usus extra 
propriam Dioecesim interdicitur. 

Num jurisdictionis potestatem Episcopus habeat jure 
divino , scilicet immediate a Deo, an humano , idest a Sum- 
mo Pontifice , quaestio fuit in Trid. Concilio agitata sed 
haud definita : qua de causa idem Concilium docens , Epi- 
scopos esse Presbyteris superiores anathemate inflicto ad- 
versus negantes, de industria abstinuit ab iis verbis jure di- 
vino , quae plurcs Episcopi , decreto adjungi postulabant. 

Quamvis autem in ea quaestione possit quis unam ma- 
gis , quam alteram amplecti sententiam , tamen is qui po- 
testatem jurisdictionis jure divino competere defendet , cer- 
tus esse debet , eam ita esse Romano Pontifici subjectam , 
ut hic jure suo possit justa de causa Episcopis eam pote- 
statem vel prorsus adimere , vel ad tempus suspendere , vel 
quibusdam limitibus seu locorum , seu personarum , seu 
facultatum coercere. Id enim necessario exigit jurisdictio- 
nis primatus , Romano Pontifici competens jure divino su- 
per universam Ecclesiam. Qui vero episcopalem jurisdictio- 
nis potestatem a Romano Pontifice immediate repetet ( quae 
sane sententia non modo conformior est rationibus Papae 
primatum in Ecclesia ostendentibus , sed etiam Scriptura- 
rum , et Traditionis testimoniis ) tamen ne is putet , lice- 
re Romano Pontifici Episcoporum ordinem ab Ecclesia tol- 
lere , nam , ut aute vidimus , Episcoporum ordo est ex 

divina inslilationc , csscqac debet ia Ecclesiastica hierar- 
chia. 


S- IV. 


De Episcopali residentia , et visitatione . 


Quae diximus de potestate et ofUciis Episcopornm, sa- 
tis ea sunt , ut quivis statim agnoscat , quam grave onus 
sit Episcopatus. Ut igitur illud rite sustineant duo praeser- 
tim illis imponuntur , residentia in suis Dioecesibus , ea- 
rumque visitatio. 

De Residentia statuit idem Concilium sess. 6. c. 1. de 
Ref. ut Episcopi per sex menses continuos a sua Dioecesi 
absentes, nisi rationabilis causa eorum excuset absentiam, 
ipso jure amittant quartam partem fructuum unius anni, 
a superiore ecclesiastico in pios usus erogandam : si per alios 
sex menses abfuerint , similiter aliam quartam partem amit- 
tant ; crescente contumacia vult eos accusari apud Romanum 
Pontificem a Metropolitano , hoc vero absente , a SufTraga- 
nco seniore ( sess. 23. cap. 1. De Ref.). 

Docet etiam sess. 23. cap. 1. justam absentiae causam 
esse Christianam charitatcm, urgentem necessitatem, debitam 
obedientiam , et evidentem Ecclesiae vel Reipublicae uti- 
litatem. 

Si qua vero alia causa praeter eas occurrat , licet Epi- 
scopo abesse per duos tantum , tresve menses , modo absen- 
tia non cadat in dies Adventus , Quadragesimae, Nativita- 
tis., Resurrectionis Domini , Pentecostes et Corporis Christi. 

Praeterea Episcopo imponitur , ut singulis saltem bien- 
niis , totam Dioecesim visitet , vel ipse per se , vel si le- 
gitime fuerit impeditus per suum Vicarium Generalem, aut 
alium a se eligendum. 

Visitationis scopus est sanam doctrinam bonosque mo- 
res tueri , errores et scandala tollere ; quod ut facilius as- 
sequantur Episcopi , paterna charitato , et Christiano zelo in 
suas oves maxime uti debent in visitatione ; atque in ea 
curare debent solum ea negotia quae manifesta sunt , et fa- 
cile poscunt remedium , non ea , quae vel longo indigent 
examine , vel solemnitate judicii sunt discutienda. 

Visitatio alia est personalis , alia realis , alia localis. 
Personali subjiciuntur omnes Ecclesiastici saeculares , et re- 

gulares , si modo curam animarum cxcrccant , Canonici Ca- 
pitulorum exemptorum , ipsaque Capitula exempta , Colle- 
gia quaecumque , et Confraternitates Laicorum. 

Visitationi reali subjiciuntur omnia beneficia etiam cu- 
rata Monasteriis adnexa , piaeque omnes dispositiones sire 
per ultimam voluntatem , sive inter rivos ordinatae , non 
obstante quacumque consuetudine etiam immemorabili pri- 
vilegio aut statuto. 

Visitationi locali subjiciuntur omnes Ecclesiae in Dioe- 
cesi etiam exemptae , et inferioribus Praelatis subjectae ; 
imo et eae quae in nullius Dioecesi esse dicuntur , Mona- 
steria omnia in quibus non viget regularis observantia ; de- 
nique loca pia sive ecclesiastica sive laicalia. 

TITULUS IX. 

DE PRAEEATIS INFERIORIBUS. 

T^riplex est horum Praelatorum genus; minimum est 
eorum , qui ita praesunt certo generi personarum intra se- 
pta Ecclesiae Conventus vel Monasterii., ut simul exempti 
sint a jurisdictione Episcopi. Hujusmodi sunt Superiores re- 
gulares et nonnulli clerici saeculares , qui cum sint ipsi 
Romano Pontifici subjecti praesunt etiam illi suis regulari- 
bus , isti alicui Ecclesiae , ejusquc Clericis. 

Alterum est eorum , qui jurisdictionem habent in Cle- 
rum et populum certi loci , qui locus licet sit exemptus a 
jurisdictione illius Episcopi cujus Dioecesis illum undique 
circumdat , tamen est intra Dioecesim , et in Dioecesi ejus- 
dem Episcopi , quin formet territorium ab ea separatum. 
Itaque eorum jurisdictio videtur magis esse personalis, quam 
localis , quia eam sic habent in personis illius loci ut ta- 
men is locus sit pars Dioecesis; minus igitur proprie hu- 
jus secundae classis praelati dicuntur nullius Dioecesis. 

Tertium omnium nobilissimum est eorum qui jurisdi- 
ctionem habent in Clerum, et populum alicujus oppidi , aut 
plurium oppidorum , quae tamen quia separata sunt a cu- 
juslibet Episcopi Dioecesi , constituunt territorium separa- 
tum , quod dicitur quasi Dioecesis : nam Dioecesis nomen 
proprie significat territorium Episcopo subjectum. Itaque ii 
Praelati proprie nullius Dioecesis dicuntur , et vere sunt 
Ordinarii locorum et exceptis iis quae Ordinis sunt ? gau- 
dent tota fcrc jurisdictione episcopali. 

TITULUS X. 


DE ELECTIONE ^ POSTULATIONE , CONFIRMATIONE , 

ST CONSECRATIONE EPISCOPORUM. 

§. L 

De Electione . 

Electio est idoneae personae ad Ecclesiae vacantis , aut 
personarum regimen canonice facta vocatio. Pertinet haec defi- 
nitio ad electionem tam Episcoporum , quae maximam partem 
hujus tituli occupabit , tum etiam aliorum Praelatorum. In 
electione maxime considerari debet modus , locus , tempus 
electionis faciendae , persona eligentium , et eligendi. 

Modus electionis est per inspirationem , per compro- 
missum , et per scrutinium. 

Electio fit per inspirationem , cum omnes electores ne- 
mine repugnante , in loco solito congregati > quasi divino 
spiritu ducti ^ in unum consentiunt ( cap. 42. de electione ). 
Id si accidat in Romano Pontifice eligendo , electio dicitur 
facta per adorationem. 

Per compromissum fit , quando universum Capitulum 
nemine dissentiente committit electionem arbitrio paucorum 
ex Capitulo , vel etiam extraneorum ( cap. 8. de electione ). 
Hujusmodi usus maxime est , quando Capitulum scissum 
est in contrarias partes , ut difficillime conveniat in uno eli- 
gendo. Ratio ejusdem modi est , quod unusquisque juri suo 
potest renunciare. 

Per scrutinium fit , cum duo vel tres a Capitulo ele- 
cti aliorum suffragia secreto excipiunt , quibus publicatis, 
is erit electus , in quem major pars eligentium convenerit., 
qui nempe habuerit ultra medietatem votorum quae sunt 
in Capitulo. Si nemo tanta suffragia obtinuerit , vel com- 
promissum potest institui , vel novum scrutinium fieri opor- 
tet , quousque major votorum pars in aliquem cadat. 

Verum in electione Romani Pontificis et Abbatissarum 
permittitur , ut si publicato scrutinio , vota inveniantur dis- 
persa in plures , et nemo ea retulerit ad sufficientem quan- 
titatem possint electores mutata sententia accedere ad eum., 
qui plura prae aliis habuit suffragia , ut vota in scrutinia 
data ad numerum debitum augeantur , qui electionis modus 

dicitur per accessum. At in electione Romani Pontificis ele- 
ctor potest accedere etiam ad eum , qui in scrutinio unam 
tantum suffragium obtinuit. 

Antequam scrutinium fiat Missa de Spiritu Sancto de- 
bet celebrari , et singuli electores se electuros quem omnium 
dignissimum existimant spondere debent , et sua suffragia 
in schedis complicatis descripta in calicem , Tei aliud sacrum 
vas immittere. 

Electione perfecta exquiri oportet consensus electi , cui 
tempus unius mensis datur a die quo suam electionem sci- 
verit* Interim electores nequeunt electionis factae poeniten- 
tes aliam instituere. 

Locus electioni proprius , ubi eligentes debent conve- 
nire , est ipsa Ecclesia vacans vel ejus ambitas. 

Tempus electionis incipit a die vacationis Ecclesiae , 
nullumque omnino erit quidquid gestum fuerit circa ele- 
ctionem , vivo adhuc Episcopo. Imo ante actum electionis 
exequiae sunt celebrandae defuncti Antistitis. Tempus eli- 
gendi durat tres menses , qui computantur a die habitae 
notitiae vacationis ; ex. gr. si Episcopus absens obierit., vel 
renunciaverit , nisi intra hoc tempus facta erit electio, jus 
eligendi devolvitur ad eum superiorem , a quo confirmatio 
petenda est. Si tamen Capitulares legitime fuerint impediti., 
possunt etiam post tres menses convenire. Possunt etiam 
Electores justam ob causam brevius temporis spatium prae- 
finire modo absentes commode queant adesse. 

De illis qui eligunt, hae sunt regulae: 1. omnes qui 
ad Ecclesiae Capitulum pertinent jus habent eligendi , vo- 
candique sunt ad electionem nisi canonico impedimento de- 
tineantur , quales sunt non modo Haeretici , Schismatici , 
Excommunicatio vel alia censura obstricti , sed etiam ii qui 
non sunt in sacris constituti. 

2. Licet aliquis ad Ecclesiae Capitulum non pertineat, 
tamen potest habere jus eligendi 1. ex praescriptione 40. an- 
norum : 2. ex privilegio : 3. ex conventione vel cessione 
facta ab eis , quorum interest. 

3. Quovis modo fiat electio , omnes qui jus habent ad 
electionem , vocandi sunt , nisi in provinciis admodum re- 
motis sint , vel aliquo legitimo detineantur impedimento , 
ut vocatio inutilis omnino futura sit. Si igitur unus ex 
Capitularibus fuerit neglectus, electio hoc uno ex capite ir- 
rita est, nisi qui neglectus fuit electionem ipse ratam habeat. 

4. Qui abest , si juratus affirmet , se esse legitime im- 
peditum , potest uni ex Capitularibus , ycl etiam extraneo , 
si Capitulum assentiatur , mandatum dare ad eligendum, et 
si is in mandato personam quam vult eligi determinat , man- 
datarius potest unam personam suo nomine , aliam nomine 
mandantis eligere. At si mandans nullam personam ei deter- 
minat , tuuc mandantis et mandatarii suffragium debent in 
unam , eamdemque personam convenire. Per epistolam vero 
nemini suffragium dare permittitur. 

In eo qui eligitur requiruntur actas , doctrina , et mo- 
res. Aetas debet esse saltem 30. annorum , doctrinae causa 
electus , debet esse vel in sacra Theologia, vel injure Ca- 
nonico licentiatus , et debet examen subire coram Romano 
Pontifice si in Italia sit , vel Apostolico nuntio , si extra 
Italiam. Mores tandem tales esse debent , quales designat 
Apostolus in 1. ad Timotheum cap. 1. et ad Titum cap. 1. 
et 2. 

Quapropter rejiciuntur non modo omnes irregulares , 
et quavis censura innodati , et criminosi , sed etiam qui 
scienter indignum elegerunt , quippe qui per triennium eligi 
non possunt, et qui laicorum potestatem in electione im- 
plorarunt , et qui in sacris non sunt constituti , saltem a 
sex mensibus ante electionem. 

S II- 

De Postulatione. 

Impedimenta hactenus explicata ob quae aliquis nequit 
eligi , possunt esse hujusmodi , ut qui iis detinetur , vel 
nullo modo possit eligi , indignusque sit , atque si eligitur, 
electio sit irrita : vel possit solum aliquo modo minus pro- 
prio eligi , qui modus dicitur postulatio . Postulatio igitur 
est concors Capituli , vel majoris ejus partis petitio a supe- 
riore ut is qui aliquo canonico impedimento dispensabili deti- 
netur ad praelaturam admittatur data ei dispensatione. Prio- 
ris generis impedimenta sunt ea , in quibus superior non 
potest vel non solet dispensare , quibusque irretiti ne pos- 
sunt quidem postulari. Hujusmodi sunt infantes , amentes, 
furiosi , omnino rudes et illiterati, bigami, nati ex adul- 
terio , sacrilegio vel incestu , temerarii violatores interdi- 
cti , falsarii , simoniaci , infames ratione delicti. Alterius 

f reneris sunt ca in quibas superior justam ob causam so- 
et , et potest dispensare , quibusque obstricti queunt po- 
stulari : tales sunt nati saltem viginti et septem annis, il- 
legitimi orti ex stupro , et alii qui recensentur in cap. In- 
notuit 7. j et cap. Cum in cunctis 20. De electione. 

Fieri potest ut postulatio concurrat cum postulatione, 
idest ut omnes Gapitulares postulent , sed diversi diversum; 
tunc requiritur , et sufficit conspiratio majoris partis ; si 
postulatio concurrit cum electione , idest si una pars Ca- 
pitularium postulet Petrum , alia eligat Paulum nullo im- 
pedimento laborantem , postulatus non vincet electum , nisi 
habeat duas partes tertias votorum quae sunt in Capitulo; 
electus autem postulatum vincet si vel uno suffragio supe- 
ret tertiam partem. 

Quoniam igitur Postulatas opus habet dispensatione , 
sequitur 1. ut postulatio nullum omnino jus det postulato ; 
secus electio : 2. ut postulantes possint a postulatione re- 
cedere , antequam illam Superiori praesenta ver int: 3. ut po- 
stulatio a Superiore admissa eamdem vim habeat, ac ele- 
ctio a Superiore confirmata. 

§• HI- 

De Confirmatione. 

Post electionem , vel postulationem sequitur confirma- 
tio, quam electus petere debet a legitimo superiore intra tres 
menses a consensu suae electioni dato : nisi eam intra hoc 
tempus petierit , electio vim omnem amittit , et electus jure 
suo decidit. At superioris est , antequam electionem con- 
firmet , diligenter do ea cognoscere , et in primis audire t 
si qui sint adversus eam dicturi. Post elapsum terminum , 
generali edicto , quod valvis Ecclesiae affigitur , praefinien- 
dum si quis comparcat ad electionem impugnandam is non 
debet admitti nisi legitimam suae morae causam adduxerit. 

Confirmatione obtenta , electus omnem potestatem ju- 
risdictionis , titulumque Episcopi electi , cunctaque privi- 
legia Episcopis concessa , acquirit : atque confirmatione con- 
trahitur spirituale conjugium inter confirmatum et Eccle- 
siam. Episcopo autem tantum electo , nondum confirmato , 
si extra Italiam sit , concordibusque suffragiis fuerit ele- 
ctus , permittitur ob locorum distantiam , ut Ecclesiam ad- 
ministret. 

§. IV. 

De Consecratione . 


Confirmationem tandem sequitor consecratio , quam Epi- 
scopos debet omnino suscipere intra tres menses ab impe- 
trata confirmatione : nisi id fecerit , tenetur restituere fra- 
ctus perceptos , et si alios tres menses distulerit , ipso jure 
privatur Ecclesia. 

Effectus consecrationis sunt : ut ea suscepta , vel post 
tres illos menses qui a confirmatione dantur Episcopo , ut 
consecretur , ipso jure vacent omnia beneficia quae habe- 
bat : praeterea ut consecratione acquirat Episcopus omnem 
ordinis potestatem , et consummetur illud spirituale conju- 
gium , quod inter Episcopum et Ecclesiam per electionem 
fuerat inchoatum et per confirmationem perfectum. 

Consecratio debet fieri die dominico , et a tribus Epi- 
scopis , quorum unus dicitur Episcopus consecrator , alii 
assistentes : et ejus commemoratio fieri debet quotannis in 
Dioecesi. 

Ut autem quis valide consecretur Episcopus , nccesso 
omnino est , ut ante presbyter ordinatus fuerit : id quod 
secus est in aliis ordinibus : in iis enim inferior ordo haud 
necessarias est , ut superior valide conferatur. 

TITULUS XI. 

DE EPISCOPORUM TRANSLATIONE. 

Translatio definitur alicujus personae ab una Eccle~ 
sia ad aliam mutatio facta superioris auctoritate et justa de 
causa. Cum enim Episcoporum translationes severissime 
prohibeantur ^ quia ut plurimum sunt ob avaritiam , vel 
ambitionem ejus qui ad nobiliorem vel ditiorem Ecclesiam 
cupit transferri , omne vitium cessat , si concurrant supe- 
rioris auctoritas et justa causa. 

Superior est unus Romanus Pontifex ; translatio enim 
de uno ad alium Episcopatum refertur inter causas majo- 
res j quae omnes sunt Romano Pontifici reservatae, et sum- 
mae aequitatis est , ut a canonibus Conciliorum generalium 
translationes vetantium sola dispenset Apostolica sedes, cui 
concredita est canonum custodia , et exequutio. Itaque licet 

Patriarchae in suo Patriarchata ipsi jare suo creant Epi- 
scopos , tamen iis interdicitur eorum translatio. 

Cum igitur Superioris auctoritate fieri debeat transla- 
tio j sequitur f . ut si Episcopus propria auctoritate de 
una in aliam Ecclesiam transferre se audeat in poenam utra- 
que privetur. 2. Statim ac Romanus Pontifex translationem 
approbaverit prior Ecclesia vacet , ejus Antistes novam as- 
sequatur, et spirituale conjugium cum priore dissolutum con- 
trahat cum ista. 3. Ut Episcopus ad certam Ecclesiam trans- 
latus nequeat ad aliam se transferre. 

Requiritur etiam causa justa idest necessitas vel uti- 
litas Ecclesiae, ex. gr. si Ecclesia Episcopo commissa ita 
fuerit a barbaris eversa > ut nihil ei sit quod administret; 
vel si alicujus Antistitis opera magis Ecclesiae profutura 
sit in ampliori , difficilior ique administranda , vel si con- 
stans et unanime Clericorum populique suffragium aliquam 
Episcopum ad suam Ecclesiam postulet. 

TITULUS XII. 

DE DIVERSIS EPISCOPORUM ORDIEUBUS. 

Ecclesiastica Ilicrarchia est coetus Ecclesiae mini- 
strorum a Laicorum coetu distinctus qui potestatem habent 
vel divina solum Religionis ministeria celebrandi , ac di- 
stribuendi , vel etiam Ecclesiam regendi. Qui priori tantum 
pollent potestate ii pertinent ad hierarchiam ordinis in qua 
quidem sunt omnes clerici ab infimo gradu usque ad Sacer- 
dotium : qui etiam altera pollent , ii spectant ad hierar- 
chiam jurisdictionis, in qua certissime sunt Episcopi. 

At plures sunt Episcoporum ordines; quamvis enim omnes 
eumdem habeant characterem , et in potestate ordinis pares 
omnino sint inter se , ne Romano quidem excepto Pontifice ; 
tamen quidam eorum sunt altioris prae aliis gradus vel di- 
gnitatis. Sunt enim Episcopi qui uni praesunt Dioecesi et 
presbyteris per eam constitutis. Sunt Archiepiscopi seu Me- 
tropolitae qui praeter propriam Dioeccsim cujus sunt Epi- 
scopi praesunt pluribus Dioecesibus , earumque Episcopis 
in una provincia constitutis. Sunt Primates seu Exarchae, 
qui praesunt pluribus Episcopis et Archiepiscopis per plures 
provincias distributis. Sunt Patriarchae quorum longe ma- 
jor et extensior est potestas ac ditio. Est denique Romanus 
Poutifex qui universae praeest Ecclesiae. 

At in hac jurisdictionis hierarchia jure divino sunt so- 
lum Romanus Pontifex , et Episcopi. Gaeteri gradus Episco- 
porum , qui medii sunt inter eos , jure quidem humano 
sunt , idest ea potestas , quam ex peculiari suo gradu exer- 
cent , Ecclesiastica tantum institutione , et auctoritate iis 
competit. 


s i- 

De Patriarchis . 

Tres tantum Patriarchae erant in Ecclesia ad quartum 
usque saeculum , idest Romanus qui praeerat toti Occidenti, 
Alexandrinus qui praeerat Aegypto , Libyae et Pentapoli , 
quae loca decem efformabant provincias., Antiochenus qui 
praeerat Orienti ubi quindecim numerabantur provinciae. His 
tribus Patriarchis accessit deinde Gonstantinopolitanus , qui 
praeerat tribus Dioecesibus , Thraciae , Ponticae , et Asia- 
nae 9 Hierosolymitanus , qui tribus Palaestinis. 

Jura Patriarcharum sunt : 1 . ut postquam a Synodo 
electi fuerint et a Romano Pontifice confirmati pallioque 
donati ipsi ordinent Metropolitanos sui Patriarchatus, eisque 
pallium tradant post fidei professionem et obedientiae spon- 
sionem sibi datam : 2. Synodos cogant , celebrent , eis prae- 
sint , et constitutiones totum Patriarchatum obligantes fe- 
rant : 3. causas graviores judicent: 4. enormium criminum 
veniam sibi reservent : 5. subditos cogant ad generalium 
canonum exequutionem : 6. jus habeant stauropegii , sive 
figendae crucis in Monasterii fundatione sub immediata Pa- 
triarchae jurisdictione futuri : 7. plura habeant honoris in- 
signia ; quamvis autem non omnes Patriarchae nec ubique, 
nec semper eadem obtinuerint jura , iliaque certe non ha- 
beant Patriarchae honoris magis , quam potestatis quem- 
admodum sunt Patriarcha Venetus , Indiarura et Ulyssipo- 
nensis , tamen antiquissima Patriarcharum jura magna sal- 
tem ex parte prae aliis retinent Patriarchae catholici orien- 
tales quales sunt Patriarcha Maronitarum , Mclchitarum , 
Armenorum , et Chaldaeorum. 

§. H. 

De Primatibus seu Exarchis. 

Fuerunt Primates , vel Exarchac tum in Ecclesia oc- 
cidentali , tum orientali ; illos occidentis facilius est cogno- 
scere : erant enim illarum civitatum Episcopi , quos Sedes 
Apostolica suos legatos cum amplissima potestate constitue- 
bat , ut erat Episcopus Thessalonicensis per Illyricum , Are- 
latensis et Viennensis per Galliam , quibus deinde plurcs 
alii additi sunt idest Hispalensis , et Tarraconensis in His- 
pania, Cantuariensis in Britannia , Armachanus in Hibernia , 
Mogunlinus in Germania etc. Juribus igitur Primatus ii 
gaudebant Sedis Apostolicae beneficio cujus vice fungebantur. 

Ad Occidentem spectat etiam Episcopus Carthaginien- 
sis , qui primatum habebat per Africam , quia Carthago me- 
tropolis erat totius Provinciae. At divisa Africa in sex pro- 
vincias primatu gaudebat senior Episcoporum. 

Exarchac seu Primates Ecclesiae orientalis quatuor fue- 
runt , nimirum Episcopus Heracleensis , cui Dioecesis Thra- 
cia ; Caesareensis , cui Dioecesis Pontica ; Epbesinus , cui 
Dioecesis Asiae suberat. At saeculo IV. ex his tribus Exar- 
chatibus coaluit Patriarchatus Constanlinopolitanus. Exarcha- 
tus jure praeditus erat Episcopus Cypri , postquam se a Pa- 
triarchatu Antiocheno subtraxit. 

Exarchae seu Primates , etsi Patriarchis essent inferio- 
res , tamen Metropolitis praestabant: igitur 1. eorum ju- 
risdictio erat in omnes Dioecesis Metropolitanos, quos or- 
dinabant : 2. a Metropolitanorum sententia ad cos appella- 
batur : 3. eorum judicio definiebantur lites , quae inter 
Episcopos essent et Metropolitanos : 4. in Concilio post Pa- 
triarchas sedebant. Primates, qui modo supersunt, tales sunt 
titulo tenus uno excepto Lugdunensi , ad quem appellatur 
a sententiis Metropolitanorum Turonensis , Senonensis , et 
Parisiensis. 


§ I»- 

De Metropolitis , seu Archiepiscopis. 

Metropolitae seu Archiepiscopi sunt Antistites urbium 
quae primariae erant totius provinciae , certa praediti po- 

testate in Episcopos suae Provinciae. Jura Metropolitarum 
sunt 1 . ut nihil , quod gravissimum sit , Episcopi possint 
absque eorum consensu decernere. 

2. Antiquitus Metropolita aut solus ^ aut in Synodo 
provinciali de causis judicabat Episcoporum , et in cos sen- 
tentiam excommunicationis ferre poterat. Sed hanc potesta- 
tem Trid. Concilium coercuit , causas Episcoporum gravio- 
res criminales Romano Pontifici, minores autem Synodo Pro- 
vinciae reservans : cumque de causis Episcoporum civilibus 
nihil statuerit , permanet jus vetus, quo Metropolitani sunt 
Sufiraganeorum ordinarii judices. 

3. Metropolita etiam poterat suo arbitrio Ecclesias Suf- 
fraganeorum visitare , atque eo nomine procurationem exi- 
gere. Sed id modo Tridentinum iis non permittit nisi suam 
Dioecesim ante lustraverint , et visitationis causa in Synodo 
Provinciae sit probata. 

•. 4. Potest Episcopos Provinciae ad Concilium provincia- 
le quolibet triennio convocare , et inobedientes poenis coer- 
cere. 

5. De causis totius Provinciae per appellationem judi- 
cat , etiam delegatos in loco causarum deputando. Verum 
excipiuntur causae , in quibus Episcopus procedit ut Sedis 
Apostolicae delegatus : tunc enim a sententia Episcopi ap- 
pellatur ad delegantem. 

6. Vicarium Capitularem constituit , si Capitulum in- 
fra octo dies ab Episcopi morte eum eligere neglexerit. 

7. Demum Episcopos Suffraganeos tam ad residentiae 
legem compellit , tam ad Seminaria erigenda. 

Ex iis omnibus patet etiam jure novo Metropolitas ali- 
quam habere potestatem tum in ipsos SuCFraganeos , tum in 
eorum subditos tribus in casibus , idest in appellatione , in 
sacra visitatione , et in devolutione. 

TITULUS XIII. 

DE USU , ET AUCTORITATE PALLII. 

Pallium h ic dicitur proprium illud Metropolitarum 
insigne , per quod pastoralis officii plenitudo cum archiepi- 
scopalis nominis appellatione confertur : itaque illud non alia 
auctoritate potest dari quam ecclesiastica , justeque fuit 
in Concilio Lateranensi IV. sancitum , ut Patriarchae a Pon- 

tifice pallium accipiant, ab iisquc Metropolitae : decet etiam 
ut pallium hujusmodi peculiarem habeat formam , particu- 
lari modo fiat , benedicatur et tradatur. 

Formam habet fasciae nigris crucibus distinctae , quae 
humeris imponitur in formam circuli ante pectus , et in 
humeros deorsum pendens. Fit ex lana, quae abraditur ex 
duobus candidis agnis qui in Ecclesia , et festo D. Agne- 
tis solemni ritu benedicuntur dum in missa canitur versi- 
culus Agnus Dei ; deinde Subdiaconis Basilicae Vaticanae 
alendi , et custodiendi causa traduntur. Pallia ex eorum lana 
confecta una nocte in altare , sub quo jacent corpora SS. Apo- 
stolorum Petri et Pauli , reconduntur , Subdiaconis inierim 
vigilias ducentibus ; demum servantur in capsa , quae po- 
nitur super Cathedra , in qua D. Petrus Romae sedit. 

In Pallii traditione haec servantur : 1, enixis precibus 
illud in Consistorio Cardinalium debet personaliter postula- 
re Metropolita , si adsit ; absens vero per Procuratorem , 
qui tunc jurat cum reverentia illud delatum iri : 2. Non 
conceditur nisi praestato ante fidelitatis et obedientiae erga 
summum Pontificem juramento; 3. Electus praesens in Urbe 
pallium a primo Cardinali Diacono accipit , absens ab ali- 
quo Archiepiscopo , cui Papa id delegaverit. 

Effectus Pallii accepti sunt: 1. ut nomen consequatur 
Archiepiscopi ; ante enim Metropolita solum poterat appel- 
lari ; 2. ut possit exercere tum actus potestatis Archiepisco- 
palis , ex. g. convocare Synodum Provinciae, eam visitare; 
tum actus majores potestatis ordinis , eos nempe ^ qui in- 
ter Missarum solemuia vel in pontificalibus geruntur , cx. g. 
conficere chrisma dedicare Ecclesias , conferre ordines , 
benedicere Abbates , et virgines. Ante pallium acceptum po- 
test solum exercere actus minores potestatis ordinis , qui 
nempe fiunt extra Missam et cum stola tantum , ex. g. be- 
nedicere calices , coemeterium. 

Usus Pallii iis limitibus coercetur ut sit tantum in- 
tra provinciam in Ecclesiis j inter Missarum solemnia , in 
solemnioribus festis. 

Praeterea usus Pallii personalis est , certaeque Eccle- 
siae intuitu conceditur: hinc sequitur 1. ut Archiepiscopus 
nequeat pallium suum alteri concedere: 2. ut Archiepiscopus 
defunctus cum suo Pallio sit sepeliendus : 3. ut Archiepis- 
copus ab una in aliam Ecclesiam Archiepiscopalem transla- 
tus antiquo nequeat uti, novumque debeat petere, ejusquo 
successor alio indigeat pallio. 4 * 

Cum igitur Pallium sit Patriarcharum , Exarcharum , 
et Metropolitarum insigne ; sequitur quod peculiari Sedis 
Apostolicae privilegio illud habeant quidam Episcopi , idcst 
Episcopus Ostiensis, Bambergensis , aliique. 

TITULUS XIV. 

DE ROMANO PONTIFICE. 

Plures in Romani Pontificis persona uniuntur gradus 
et dignitates. Is enim est Romae Episcopus , Metropolita , 
seu Archiepiscopus Romanae Provinciae , Exarcha , seu Pri- 
mas Dioecesis Romanae sic dictae , ut ab Italica distingue- 
retur , decem provincias continentis , totius Occidentis Pa- 
triarcha ; denique totius Ecclesiae supremus Pastor et Ca- 
put in ea divino jure primatum habens honoris ct juris- 
dictionis. 

De hoc tantum nos dicturi , investigabimus : 1 . quo 
jure : 2. quomodo ei competat is primatus : 3. <jui sit ejus 
finis : 4. quae sint praecipua Romani Pontificis jura , tum 
quae natura ipsa primatus continentur , tum quae Romani 
Pontifices ob suum primatum sibi justa de causa reserva- 
verunt. 

Divino jure ei competit , ut definitum fuit in Concilio 
Florentino , et Tridentino , et clarissime probatur tum ex 
Sacris Scripturis Matth. 16. et Joan. 21., tum ex perpe- 
tua Ecclesiae traditione. 

Modus est successio Romanorum Pontificum D. Petro 
in episcopatu Romano ; scilicet Romano Pontifici competit 
is primatus , quia D. Petro succedit in episcopatu Roma- 
no. Cum enim Christus Dominus primatum in universa 
Ecclesia instituisset pro bono ipsius Ecclesiae , eumque 
contulisset Petro ob praeclaram ejus confessionem de sua 
divinitate ; voluit sane , ut is primatus in Petri successo- 
res transiret , ne aliter suae Ecclesiae quae usque ad con- 
summationem saeculorum erat duratura , perpetuus etiam 
Pastor deesset. At certissimum est Petrum postquam An- 
tiochenam Ecclesiam per plures annos gubernasset , illius 
Urbis Episcopatu relicto sedem suam Romam transtulisse, 
ejus Urbis Episcopum obiisse. Itaque cum Romani Episco- 

! ii sint successores Petri in Episcopatu Romano , per hanc 
n Episcopatu successionem succedunt etiam in illo D. Pe- 
tri primatu super universam Ecclesiam. 

Finis primatus est unitatem Ecclesiae, quam Christus 
Voluit , et in qua bonum ejus situm est , servare et defen- 
dere : quamvis enim Ecclesia innumeris fere membris con- 
stet tum iis qui praesunt , tum iis qui reguntur ; quia ta- 
men omnium fidelium una debet esse fides , iidera mores , 
eadem sacramenta , idem aeternae beatitudinis assequendae 
finis, omnes suis Pastoribus subesse , Pastores autem mutuo 
inter se communicare ; Ecclesia profecto assequitur ex eo 
certam moralem unitatem ; quae sane unitas peculiaris es- 
scntialisque est ejus character. At haec unitas a pluribus 
in tot tantisque servanda , nemo non videt , quam facite in- 
firmari , vel scindi possit. Ut igitur unitas illa servaretur, 
et fracta aliquando restitueretur , necesse profecto foit , ut 
unus omnibus fidelibus , particularibusque pastoribus praees- 
set cum potestate decreta et leges ferendi , quibus ea fir- 
metur , ac restituatur , judicandi vero , et puniendi infra- 
ctorem , eum maxime , qui praeter Romanum Pontificem 
nulli alii subjicitur. 

Hoc fine primatus statuto patet jam quaenam sint prae- 
cipua jura , quae Romanus Pontifex habet necessario ex 
natura ipsa primatus : 1. jus habet in causis Fidei , nem- 
pe est supremus omnium controversiarum fidei judex , cu- 
j us judicio omnes Christifideles obtemperare coguntur. 

Hic autem non eas intelligimus controversias , quae 
sunt palam haereticae apud omnes, vel dubiae quidem sim- 
plicibus, manifestae vero sapieutibus ac peritis. Utramque 
enim istarum causarum cadit etiam sub Episcoporum po- 
testate : sed eas intelligimus quae pro se Doctores habent 
cum rationibus ad utraroque partem probabilibus. 

2. Jus habet in causis disciplinae , idest potestatem le- 
ges disciplinae condendi , non solum eas , quae ita a fidei 
regulis pendent , ut credendi regula constituat etiam legem 
agendi , quemadmodum esset lex vetans , ne baptizatus rite 
ab haeretico rebaptizetur , cum ea lex oriatur ex fidei do- 
gmate unum esse Baptismum : sed etiam ilhs quibus fidei, 
morum et regiminis Ecclesiastici integritas servatur , licet 
haud necessario profluunt ex ullo dogmate, eaque de causa 
mutari possint. 

3. Jus habet in causis Episcoporum , idest quaecum- 
que ea res sit, in qua judicium ferri debeat de Episcopo, 
cujus causae judicium ad Romanum spectat Pontificem : id 
quod verissimum est , attenta forma ecclesiasticae hicrar- 


Digitized byvGoogle 



54 

chiae a Christo instituta , qua ncnipe nullus gradus medius 
est Papam inter et Episcopos. 

Verum postquam instituti sunt gradus Metropolitarum, 
Patriarcharumque , causae quidem Patriarcharum , quippe 
qui nullum alium superiorem agnoscunt quam Romanum 
Pontificem , hujus judicio necessario competunt , et causae 
Episcoporum relinqui potuerunt judicio Metropolitarum , 
vel Patriarcharum ut factum novimus in antiqua discipli- 
na , in qua et causae Episcoporum , et plura alia ecclesia- 
stica negotia judicabantur , et constituebantur a Metropoli- 
tano , vel a Patriarcha vel ab ipsis Episcopis. 

Sed novissimo jure plurima istarum rerum Romani Pon- 
tifices sibi reservarunt , non modo jure ob suum primatum, 
sed etiam justas ob causas , quas brevitatis causa praeter- 
mittimus. 

Itaque Romanus Pontifex vel ex natura ipsa primatus, 
vel etiam accedente reservatione sibi facta : 1. causas Epi- 
scoporum criminales cognoscit , eos deponit , interdum ad 
pristinum gradum restituit , de una in aliam Ecclesiam 
transfert: 2. Novos Episcopatus erigit , existentesque de loco 
ad locum transfert, vel dividit, aut conjungit: 3. Genera- 
lia Concilia indicit , praeest , confirmat , eorumque leges 
abrogat , vel ab iis dispensat: 4. Ad eum licet appellare , 
medio judice praetermisso: 5. Ab illius sententia nefas est 
appellare , nec ad ipsum generale Concilium sub poena ex- 
communicationis ipso facto incurrendae : 6. Ecclesiasticas 
personas a Superiorum jurisdictione eximit: 7. Inferiores 
Ecclesiarum titulos , et beneficia in nonnullis casibus sibi 
reservat: 8. Semper et ubique Pallio utitur: 9. Servos Dei 
in Beatorum album , vel Sanctorum refert: 10. Indulgen- 
tias plenarias elargitur: 11. Breviarium, ac Missale corri- 
git, atque mutat: 12. Ordines Regularium eorumque re- 
gulas approbat: 13. Enormia crimina absolvenda sibi unice 
adseribit: 14. Dispensat ab irregularitatibus: 15. Vota so- 
lemnia relaxat, iliaque simplicia castitatis perpetuae, ingre- 
diendi religionem approbatam , et sacrae peregrinationis in 
Hierosolymam^ ad limina Apostolorum, cl S. Jacobum Com- 
postollac: 16. Dispensat locum aliquem a Quadragesima: 
17. Dispensat in aetate et temporibus Ordinationum , item- 
que in impedimentis matrimonialibus dirimentibus ctc. 

DE SACRAE ROMANAE ECCLESIAE CARDINALIBUS. 

Cardinales Romani Pontificis Senatum constituunt , 
illum eligunt , et episcopalem jurisdictionem habent in suis 
Ecclesiis. 

Cardinalium nomen in Ecclesia antiquissimum est ; qui- 
vis enim Episcopus , Presbyter , aut Diaconus , qui certae 
Ecclesiae fixe et immobiliter erat adscriplus , Cardinalis di- 
cebatur , ideo quod ita eam regeret et administraret, vc- 
luti cardines fixi ipsi et immobiles januas regunt et vol- 
vunt ; igitur hujusmodi Episcopus , Presbyter , Diaconus 
distingnebatur ab eo , qui nullius Ecclesiae ministerio erat 
mancipatus, proindeque dicebatur adventitius, subsidiarius, 
visitator. Itaque hoc sensu aliae etiam Ecclesiae suos ha- 
bent Cardinales ; eaque tantum de causa nihil prae reli- 
quis habuissent Romanae Ecclesiae Cardinales. 

Isti autem fuerunt initio solum Diaconi et Presbyteri. 
Cardinales Diaconi in solemnitalibus Pontifici sacra pera- 
genti ministrabant , et Diaconias regebant , idest Oratoria 
aedibus quibusdam conjuncta., in quibus pauperes, viduae, 
aliaeque hujus generis personae ex communibus Ecclesiae 
bonis alebantur , quae tamen Diaconiae progressu temporis 
in veras Ecclesias abierunt. 

Cardinales Presbyteri erant ii, quorum curae Urbis Ec- 
clesiae perpetuo erant commissae , Conventus et Sacra in 
iis facientes ; ut modo solent Parochi in suis Parochiis. 

Tardius Romana Ecclesia habuit Episcopos Cardinales. 
Quamvis enim antiquissimo instituto et more proximiores 
Romae Episcopi frequentes adessent in Urbe , ac invitaren- 
tur cleri Romani conventibus , ubi gravius aliquid esset 
agendum , eaque de causa unum cum Romanis Presbyteris 
vcluti collegium jam constituere viderentur : tamen haec 
cooptatio proprie facta est saeculo VIII. , quo primum se- 
ptem e finitimis Episcopis idest Ostiensis , Portuensis , 
S. Rufinae , seu Silvae candidae , Albancnsis , Praenesti- 
nus , Sabinensis , Tusculanus , designari coeperunt , qui 
statis solemnibusque diebus coram Summo Pontifice sacrum 
facerent , aut eidem sacrum facienti adessent. Ex eo igitur 
tempore merito ii Episcopi existimati sunt Romanae Eccle- 
siae Cardinales , tum ob eam designationem et munus , tum 

etiam quia eorum opera consilioque non minus ac Cardi- 
nalium Presbyterorum et Diaconorum Romanus Pontifex 
uteretur in Ecclesiasticis negotiis, et eos suburbicarios epis- 
copatus Romanae Ecclesiae ministri tantum optarent 

Quamvis autem in Cardinalibus magna et multiplex 
fuerit immutatio pro numero , insignibus , praerogativis , 
privilegiis , modoque illos creandi , tamen patet ex dictis 
eos etiam hodie esse , qui antiquitus fuerunt. Siquidem 
Cardinales olim erant ut etiam nunc qui Romanae Ecclesiae 
membra fierent , unum aliquem titulum , vel episcopalem , 
vel presbyteralem , vel diaconalem assequendo, ut sic con- 
stituerent Romanae Ecclesiae collegium. 

Etsi vero Cardinales Presbyteri et Diaconi in suis ti- 
tulis seu Ecclesiis non illud idem gerant , quod antiquitus: 
tamen altius nunc munus in illis exercent , cum in pro- 
priis titulis jurisdictionem habeant episcopalem , possintque 
in illis ea omnia peragere , quae Episcopi in Dioecesibus , 
exceptis tantum iis, quae pendent ab episcopali charactere. 
Quare verissimi sunt carum Ecclesiarum rectores, qui no- 
biliorem modo Romani Cleri partem efficiunt , soli succe- 
dentes juribus antiqui Romanae Ecclesiae Presbyterii. 

Praeterea patet , duo insigniora Cardinalium munera , 
nempe Romano Pontifici opera , consilioque adesse in Ec- 
clesiae administrationc , eumque eligere , vere quidem sta- 
re tam in antiqua , quam in nova disciplina ; nam ut alia 
taceamus , Sanctus Syricius Papa epistola septima testatur, 
se facto Presbyterio , idest congregato Clero Romano , con- 
demnasse doctrinam Joviniani , ejusque sociorum : ob idem 
munus a Divo Bernardo Cardinales appellantur collaterales, 
consiliarii , et coadjutores Romani Pontificis , qui cum eo 
Ecclesiam curant ; et Tridcnlinum decrevit , ut ex omnibus 
Christianis nationibus Cardinales assumantur, Synodum vc- 
luli occidentalem repraesentantes , iisque dotibus sint orna- 
ti , quas sacri Canones in Episcopis requirunt. 

Neque res multo secus se habet in altero munere Pa- 
pam eligendi. Nam antiquissimus ordinarius modus fuit , ut 
a populo et Clero cum vicinioribus Episcopis instar aliorum 
Antistitum eligeretur : deinde a solo Clero omnibus laicis 
exclusis. Quamvis autem a sacculo XII. quo Alexander 111. 
in Concilio Lateranensi statuit , quod is ab universa Ec- 
clesia Romanus Pontifex haberetur qui a duabus partibus 
Cardinalium concordantibus eligeretur , jus Romanum Pon- 

tificcm eligendi spectet ad solos Cardinales ^ reliquo Clero 
excluso : tamen patet , in hac nova forma electionis summi 
Pontificis , aliis tantum exclusis , remansisse eos , qui pri- 
mam partem vel antiquitus in ejus electione habuerunt. 

Cum igitur Cardinales semper Romanae Ecclesiae Col- 
legium formaverint , in Romani Pontificis electione partes 
modo praecipuas , modo totas habuerint , et de eorundem 
collegio tum Papa eligeretur , tum assumerentur legati ad 
Concilia , ad Ecclesias , vel ad Principes : jure quidem ma- 
gna scrapcr in existimatione habita fuit eorum dignitas vel 
ab antiquissimis temporibus. 

Sed neque mirum esse debet , quod eorum dignitas gra- 
datim eo devenerit , ut Episcopis , et Patriarchis praefer- 
rentur , licet ipsi jurisdictionem in Ecclesia habeant , qua 
ilii carent. Id enim in ceteris societatibus etiam merito usu- 
venit , ut qui sui muneris ratione supremum eligunt prin- 
cipem , eique sunt a consiliis praeferantur iis ipsis qui 
regimen habent * civitatum , yel provinciarum sibi subje- 
ctarum. 

Cardinales autem primum illud munus praecipue ex- 
plent in Consistorio , et in Congregationibus. Consistorium 
est consessus Cardinalium in Curia praesentium in formam 
senatus coactus > praesidente summo Pontifice. Antiquitus in 
eo minores etiam agitabantur causae , quas Romanus Pon- 
tifex ipse per se , auditis partibus , definiebat : at modo 
graviora in eo tractantur negotia , quae forensem formam 
non habent , sed gratiosam et politicam , ut supremi Prin- 
cipis senatum decet. Illud autem duplex est ; ordinarium 
seu secretum , in quo soli Cardinales cum Papa assident ; 
alterum extraordinarium seu publicum , in quo alii quoque 
Praelati j et ministri intersunt. 

Congregationes sunt coetus aliquorum Cardinalium , qui- 
bus Pontifex nonnulla negotia peragenda committit , et Car- 
dinalis aliquis praeficitur ; excepta illa supremae Inquisitio- 
nis ^ cui ipse Pontifex praeest. Quindecim Congregationes 
instituit Sistus V. quibus tres adjunxit Clemens VIII., alias- 
que alii Pontifices , quae omnes sunt perpetuae , partim pro 
Ecclesiasticis ^ partim pro saecularibus negotiis destinatae. 

Sunt etiam quaedam extraordinariae , quae pro rebus 
praeter consuetudinem incidentibus , instituuntur , unde ne- 
gotio expleto dissolvuntur. Congregationes Ecclesiasticae sunt 
supremae Inquisitionis , Propagandae Fidei , Interpretationis 

Concilii Tridentini , Sacrorum Rituum , Indicis , Indulgen- 
tiarum , Immunitatis Ecclesiasticae , de negotiis Episcopo* 
rum et Regularium etc. In altero Cardinalium munere , idest 
Papam eligendi , plura sunt specialia , quae proinde omitti 
non debent : 1. post lapsos ab obitu Pontificis decem dies 
inchoanda est electio a Cardinalibus praesentibus in loco , 
ubi defunctus habebat curiam ; 2. ultra id tempus expe- 
ctari non debent absentes , quemadmodum nec vocari : 3. nul- 
la censura neque impedit Cardinalem electorem a ferendo 
suffragio : 4. neque obstat Eligendo , aut Electo in Ponti- 
ficem : 5. Electio fieri debet in Conclavi clauso : 6. ut sit 
canonica electio., requiruntur Cardinalium, qui sunt in Con- 
clavi , duae tertiae partes votorum : 7. satisque erit , ut 
non sit simoniaca , vel metu extorta. 

TITULUS XVI. 

DK LEGATIS. 

Legatorum sedis Apostolicae triplex genus est : alii 
sunt a latere , alii missi , alii nati. 

Legati a latere ceteris dignitate praestant ; sunt enim 
fere semper Cardinales , qui vel ad regendas provincias Ro- 
mani Pontificis dominio subjectas mittuntur , vel ad su- 
premos Principes pro bellis componendis , aliisvc publicis , 
gravissimisque negotiis gerendis, vel praesidendum Conci- 
liis. 

Legatorum a latere praecipua jura sunt: 1. Intra fines 
suae legationis cognoscere causas Ecclesiasticas , uon quidem 
in prima instantia , quia ad Episcopum spectant , sed ap- 
pellatione interposita : 2. absolvere excommunica tos etiam 
non subditos qui censuram incurrerunt ob Clerici percus- 
sionem : 3. concedere indulgentias centum dierum , quan- 
documque voluerint, et unius anni in dedicatione Eccle- 
siae : 4. dispensare in iis omnibus , in quibus Episcopi , 
et Archiepiscopi dispensant : 5. conferre omnia beneficia , 
in qua tamen re concurrunt cum Ordinario , et datur in- 
ter eos praeventioni locus , nisi beneficia sint Apostolicae 
Sedi reservata ; 6. Legato praesente Archiepiscopus nequit 
crucem ante se efferre etc. 

Legati missi , seu Nuntii sunt , qui apud supremos Prin- 
cipes Romani Pontificis nomine degunt : quare isti non mit- 

tuntur ad agendam singulare negotium , sed ad conservan- 
dam unitatem fidei , puritatem morum , constitutionem hie- 
rarchicam , canones , et disciplinam. Mos iste legatos ad 
Principes mittendi antiquissimus est. Ui possunt absolvere 
excommunicatum ob violentam manuum injectionem in Cle- 
ricum, modo excommunicatus sit eorum subditus, et ipsi sint 
in provincia. Cetera vero jura magis agnoscenda sunt ex pon- 
tificiis diplomatibus , quibus illi insigniuntur. 

Legati nati sunt illarum Ecclesiarum Episcopi , quibur 
dignitas legationis Apostolicae perpetuo ita adnexa est , ut 
per ipsam Episcopatus adeptionem , sine ulla Pontificis con- 
cessione legati Sedis Apostolicae constituantur , vel nascan- 
tur. Eorum origo repeti debet ex eo , quod Romanus Pon- 
tifex Episcopis majorum civitatum in dissilis Provinciis so- 
lebat vices suas committere , ut illarum Ecclesiarum , et 
Provinciarum commodum curarent , peculiaremquc gererent 
curam , id quod postea pro consuetudine fuit receptum. 

Eorum jurisdictio initio fuit amplissima ; at in prae- 
sentiarum vix conferunt beneficia , quae vacant , ob suffra- 
ganeorum negligentiam. 

I 

TITULUS XVII. 

DE CAPITULO ECCLESIAE CATn£DRALIS , 

ET VICARIO CAPITULARI. 

Capitulum Calhedralis Ecclesiae id babet sibi prae- 
cipuum, ut Senatum Episcopi constituat et in illius pote- 
statem post mortem ejus succedat. 

Quamvis autem antiquitus omnes Presbyteri , et Dia- 
coni Urbis Presbyterium constituerent , idest Cleri conven- 
tum , cujus consilio Episcopus uteretur in Ecclesiasticis ne- 
gotiis tractandis : tamen multiplicato Fidelium, Clericorum, 
et Ecclesiarum numero , cum neque conveniret , neque fieri 
posset , ut omnes ad consilium in rebus quotidianis voca- 
rentur , decuit sane reliquis eos praeferri , qui Cathedrali 
Ecclesiae inservirent , ab eaque substcntarenlur. 

Cum igitur ex nova disciplina Canonici Ecclesiae Ca- 
tbedralis reliquo Urbis et Dioecesis Clero succedentes sint 
Episcopi consiliarii ; merito Trid. Concilium sess. 24.cap, 12. 
de refor. statuit , ut in Cathedralibus Ecclesiis omnes Ca- 
Honicatus adnexum babeant ordinem Presbyteratus , Diaco- 

natos , vel Subdiaconatus , sic tamen , ut dimidia saltem 
pars Presbyteri sint ; atque ut quae graviora sunt , nequeat 
Episcopus agere , inconsulto Capitulo. 

At quaedam sunt in quibus satis est , si Episcopus Ca- 
pitulum consulat , ex. gr. Synodum Dioecesanam celebrare , 
judices et examinatores in ea creare , constitutiones edere. 
Quaedam sunt in quibus cum necessarius sil consensus Ca- 
pituli, Episcopus illud facere cogitur , quod major pars Ca- 
nonicorum faciendum concluserit , ex. gr. bona Ecclesiae 
alienare , Ecclesias vel beneficia unire , causas omnes , in 
quibus Capituli interest terminare. Quemadmodum iis ex- 
ceptis , necessitas nulla modo est Episcopo in aliis rebus 
consilium , vel consensum Capituli exquirendi ; sic nonnulla 
competunt Capitulo independenter ab Episcopo , ex. gr. sua 
instituta facere, propriam arcam, et sigillum habere , men- 
sae Capitularis reditus administrare. 

Ceterum illud nobilissimum jus est Capituli Cathcdra- 
lis Ecclesiae , ut Sede vacante succedat in Episcopi juris- 
dictionem. 

At Capitulum 1. nullo modo succedit in potestatem 
ordinis , cum haec omnino dependeat a charactere licet pos- 
sit exteros vocare Episcopos ad exercenda Pontificalia : 2. ne- 
que succedit in potestatem jurisdictionis delegatam , qualis 
praesertim est ea , quae a Concilio Tridentino tribuitur 
Episcopis , ut Sedis Apostolicae delegatis : 3. sed succedit 
solum in potestatem jurisdictionis ordinariam , quibusdam 
rebus exceptis ; nam intra annum luctus nequit concedere 
literas dimissorias nisi clericis arctatis , illis scilicet , qui 
ob beneficium coguntur ordinem ilii adnexum suscipere ; et 
praeterea nequit conferre beneficia nisi agatur de beneficiis., 
quae ab Episcopo et Capitulo conferuntur. 

Verum quia jurisdictio in plures divisa difficiliter exer- 
cetur , Patres Tridentini jussere , ut a Capitulo intra octo 
dies a morte Episcopi Vicarius Capitularis eligatur , in quem 
omnis jurisdictio Capituli transfundatur : eo tempore dila- 
pso electio ad alium devolvitur , nisi Capitulum moram pur- 
gaverit , Vicarium eligendo re integra , idest antequam Me- 
tropolita in Ecclesia sufiraganea , vel senior ex sufifragancis 
in Metropolitana , vel vicinior iu exempta Vicarium Capi- 
tularcm eligat ncgligenliam Capituli supplendo. 

TITULUS XVIII. 

DE VICARIO GEKERAU KT FORAMEIS. 

Imminuta et fere sublata Archidiaconi potestate , qui 
jnrc antiquitus praecipuus erat Episcopi mioister et adju- 
tor , Patres Concilii Lateranensis IV. celebrati anno 1215. 
Episcopos hortati sunt ut si quando non possent totum 
onus Episcopatus ferre, adjutores sibi adscisccrent. Ex quo 
factum est, ut brevi usus Vicariorum Generalium invale- 
sceret penes omnes Ecclesias. 

Patet igitur Episcopum suo arbitratu sibi constituero 
posse Vicarium unum vel duos vel etiam tres ; suas vices po- 
testatemque posse iis , ut vult , demandare, singulis ipsorum 
singulas Dioecesis partes adsignare , vel uni jurisdictionem 
voluntariam , alteri contentiosam committere : cessare ejus 
jurisdictionem non modo , si ipso Vicarius renunciel , sed 
etiam si Episcopus mandatum retractet , vel quovis modo 
cesset jurisdictio Episcopi , scilicet morte , renunciationc , 
translatione , et depositione. 

Verum si Vicarius ab Episcopo sua potestate privetur, 
bic actus erit omnino evulgandus , quaeque agentur ante 
cvulgalioncm , valebunt ( cap. 4, De restitutione , et Clcm. 
unica De renunc . ). 

Constituitur Vicarius mandato generali Episcopi ad exer- 
cendam episcopalem potestatem jurisdictionis : ex quo se- 
quitur Vicarium non posse ea facere , quae Episcopus suo 
utens arbitrio expresse excepit , nec ea ad quae requiritur 
speciale mandatum , ut sunt 1. cognoscere causas crimi- 
nales et matrimoniales : 2. beneficia conferre , in iisque 
permutandis , uniendis , erigendis assensum impertire , vi- 
sitare Dioccesim , et Synodum cogere : 4. Capitulum Cano- 
nicorum indicere , eique praesidere , et suffragium ferre ; 
5. absolvere a casibus Episcopo reservatis , vel dare facul- 
tatem ab iis absolvendi : 6. dispensare in irregularitatibus 
ex crimine occulto ortis : 7. Dimissorias ad ordines dare , 
nisi Episcopus iu longinquis regionibus diuturne moretur: 
8. demum indulgentias vel monitoria ad finem revelandi , 
ut ajunt , concedere. 

Qui in Vicarium Generalem eligitur , debet esse in- 
tegris moribus , et doctorali juris laurea in publica studio- 
rum universitate donatus. Nequit eligi Laicus utpotejuris- 

dictionis spiritualis incapax , nequo Clericus conjugatus , 
Tei bigamus , nisi hujus irregularitatis dispensationem obti- 
nuerit ; neque ex ordine regularium , et quidem ex Men- 
dicantibus omnino non potest , at canonicus Regularis , Tei 
Monachus non prohibetur , dummodo Superioris accedat li- 
centia , et socium religiosum sibi habeat adjunctum ; ne- 
que minor 25. annis ; neque consanguineus Episcopi , Tei 
civis Urbis Episcopalis , vel Dioecesanus ; neque demum 
Parochus aut Poenitcnliarius licet exteri , ne videantur uti 
scientia in Sacramento habita. 

Vicarii Foranei sunt , qui extra Urbem Episcopalem 
in certa parte Dioecesis constituti per unum , vel plura op- 
pida tantam exercent jurisdictionem , quantam iis Episco- 
pus demandaverit. Eorum munus est: 1. Episcopo mores 
Clericorum renuntiare , atque eorum in crimina ex speciali 
Episcopi mandato inquirere : 2. in Dioecesis parte sibi com- 
missa Episcopi decreta excqui : 3. civiles causas parvi mo- 
menti decidere. 

Cum autem quidquid jurisdictionis illi habent, ex spe- 
ciali magis, quam generali Episcopi delegatione exerceant; 
eorum jurisdictio proprie est delegata , non ordinaria, proin- 
deque ab eis datur appellatio ad Episcopum , vel ejus Ge- 
neralem Vicarium. 

TITULUS XIX. 

DE D1GMITATIBUS , JPERSONAT1BUS ET OFFICIIS. 

Sub Episcopo plures personae sunt , quibuscum ipso 
velati dividit onus Episcopatus ; alii id faciunt Episcopi 
delegatione, et nomine , cujus generis sunt Vicarii, de qui- 
bus jam egimus ; alii suo nomine et jure ob munus semel 
iis collatum , corumque personae inhaerens : tales sunt ii , 
qni praesertim in Calbedralibus dignitates , personatus , et 
officia habent , et Parochi. 

Dignitatem is habere dicitur , qui jurisdictionem ha- 
bet cum honore ; personatum , qui honorem tantum , seu 
praeemincnliara sine jurisdictione vel administralione : of- 
ficium denique , qui simplex habet spirituale ministerium, 
vel nudam rerum Ecclesiasticarum adminislralionem. 

Praecipuae Ecclesiarum Gathedralium dignitates sunt 
Archidiaconalus , Archipresbjteralus , Decanalus , Primice- 

riatus seu Cantoratus , Tbesaurariatus , et Scholasteriatus: 
quae dignitates antiquitus habebant propria quaedam mu- 
nera et officia cum jurisdictione seu potestate ad illa exer- 
cenda; at modo habent solum jura honorifica , idest primas 
in Choro sedes , in sacris omnibus praecedere functionibus, 
horas canonicas inchoare , Canonicos ad consilia vocare , et 
absente Episcopo, tempus, viasque publicarum supplicatio- 
num indicere , quae omnia cum sint magis honoris , quam 
jurisdictionis merito a doctoribus appellantur dignitates 
inanes ac ventosae , reque inspecta , personatus magis , quam 
dignitates existimari debent. 

At nomine , et re vera officia sunt illa duo Theologi 
et Pocnitentiarii , quae introducta primum a Conciliis La- 
teranensibus III. et IV. stabiliorem deinde formam accepe- 
runt a Synodo Tridentina, quae jussit, ut in omnibus Ca- 
thedralibus Ecclesiis , insigniorumque oppidorum Collegia- 
tis , esset Theologus , qui sacram Scripturam vel Theolo- 
giam moralem ( promiscue enim loquitur Concilium ) doce- 
ret , unaque ex canonicalibus Praebendis primo vacatura huic 
officio assignaretur. Jussit etiam ut in omnibus Cathedrali- 
bus Ecclesiis Poenitentiarius aliquis cum unione Praeben- 
dae canonicalis proxime vacaturae ab Episcopo instituatur, 
qui ex suo officio facultatem habeat excipiendi Confessiones 
Poenitentium totius Dioecesis , quique magister sit vel 
Doctor in Theologia , vel Jure Canonico , et annorum qua- 
draginta. 


TITULUS XX. 

DE PAROCHIS. 

Uni versae spiritualis auctoritatis, seu Ecclesiasticae 
jurisdictionis fons et origo est Episcopatus , in quo illa non 
modo plenissime , et perfectissime continetur , sed a quo 
etiam in Presbyteros derivatur ex Episcopi commissione. 

Id constantissime docet omnis Ecclesiastica antiquitas. 
Et sane Episcopi positi sunt a Spiritu Sancto regere Ec- 
clesiam Dei , plenamque habent ligandi , solvendique pote- 
statem , auctoritatem scilicet , Fidelium conscientias legibus 
obligandi ^ eosque interdum ab illis solvendi ; peccata re- 
mittendi vel retinendi ; censuras denique aliasque spiritua- 
les poenas imponendi , vel relaxandi. 

Presbyteri vero, si quando iis datur Ecclesiam regere, 
id non aliter habent , quam Episcopi concessione. Ex quo 
sequitur : 1 . ut limites ab eodem positos , 2. debitamque 
illi subjectionem servare debeant creditae sibi potesta- 
tis exercitio : 3. ut Episcopi potestas nullo modo minuatur, 
vel immutetur in eos homines , caque negotia , quorum is 
curam Presbyteris commiserit. Haec igitur non modo de illis 
Clericis , quibus Episcopus speciali mandato spiritualis po- 
testatis exercitium tribuit , sed etiam de Parochis dicenda 
sunt , licet isti proprio nomine exerceant curam animarum 
interiorem seu spiritualem , quae una iis ab Episcopo com- 
mittitur per collationem Parochiae ; unumque tantum erit 
discrimen , quod illorum potestas, utpote delegata, arbitrio 
Episcopi revocatur , sed Parochorum potestas , utpote ordi- 
naria , non potest revocari , nisi ex causa , et juxta modum 
a sacris canonibus statutum. 

Ex iis principiis facile infertur, quae sint eorum jura 
et officia ; quae iidem facere nequeant ; quae demum qua- 
litates in iis requirantur. Cum enim Parochis cura ani- 
marum committatur, certe Parochi jus et officium est 1. prae- 
dicare , idest sermonem de rebus divinis apud populum ha- 
bere saltem omnibus diebus festis , tempore jejuniorum , 
quadragesimae , et adventus Domini; 2. Infantes et rudes in 
rebus Fidei instruere; 3. Administrare Baptismum , extre- 
mam unctionem , Poenitentiam , Eucharistiam , et Matri- 
monium; 4. Fontem Baptismalem habere , oleum cathecume- 
norum , librum Baptizalorum , nisi Fontis baptismalis jus 
sibi retinuerit Ecclesia Matrix in fundatione Filialis; 5. Be- 
tinere Oleum infirmorum; 6. Matrimonia contrahenda publi- 
care , matrimoniis assistere , ac benedictionem nuptialem im- 
partiri; 7. Dare testimonium annuae communionis; 8. Publi- 
care nomina , et desideria Ordinandorum , eisque testimo- 
nium dare de eorum moribus ac religione , celerisque Pa- 
rochianis cum opus habuerint; 9. Fidelium domos in Sabato 
Sancto benedicere , corumque cadavera antequam e domo 
efferantur , eosque tumulari in parochiali Ecclesia , nisi alibi 
sepulturam elegerint; 10. Diebus Dominicis et Festivis sa- 
crum conventum agere , atque pro suis ovibus sacrificium 
offerre; 1 1 . Populi mores corrigere , et in Parochia resi- 
dere. 

Quia vero spiritualis cura Parochis commissa solum 
ad forum internum perlinet, et ab exteriori cura disjuu- 

gilur ; idcirco nullum jus habcul ferendi leges , neque cen- 
suras. 

Denique cum Parochus sit ycrus Pastor, dotes debet ha- 
bere suo muneri convenientes , idest morum integritatem , 
doctrinam , aotatem saltem 25. annorum. 

TITULUS XXI. 

DE REGULARIBUS. 

JQeligio , a qua Religiosi dicuntur , est coetus Fidelium , 
qui in communi vivunt , et ad cliaritatis Christianae perfe- 
ctionem tendunt sub tribus perpetuis votis paupertatis , ca- 
stitatis , et obedienliae, et sub aliqua regula } quae per Eccle- 
siam probata fuerit , et debita auctoritate munita. 

Finis igitur cujusvis Religionis est perfectio Christia- 
nae charitatis : modus illum finem obtinendi est triplex il- 
lud votum. Satis enim Christianam charilalem implet qui 
praecepta observat ai perfectius et abunde qui se obligat 
etiam servare consilia Evangelica castitatis , paupertatis , 
obedienliae. Regula demum cujusvis religionis est modus 3 
quo facilius , et tutius vota serventur. 

Yota sunt solemnia , vel simplicia. Votum simplex est 
promissio facta Deo dc meliori bono servando , ut est ca- 
stitas j paupertas , et obedienlia. Votum simplex fit sole- 
mne , si acceptetur nomine Ecclesiae vel Dei ab habente 
legitimam potestatem , si inducat perpetuum et mutuum 
vinculum voventem inter et religionem si habeat vini iu- 
habililandi voventem ad quosdam morales effectus , ex. gr. 
ad matrimonium contrahendum. Ex iis Iribus unum si de- 
sit , votum erit simplex , non solemne. 

Rursus vota esse possunt vel perpetua , vel non per- 
petua etiam ex parte voventis , sed quamdiu vovens volue- 
rit' in communitate manere. Duplex etiam est modus pro- 
bandi regulam alicujus Religionis ; aut enim simpliciter de- 
claratur , vivendi modum illius religionis regula praescri- 
ptum pium esse, sine ullo errore vel superstitione; aut 
erigitur etiam illa communitas in statum ecclesiasticum , et 
vere religiosum , proindeque confertur tali congregationi 
quidquid ad statura religionis oportet , ex. gr. potestas ad- 
mittendi ad talem statum , quos Deus vocaverit , condendi 
statuta , cligeudi Praelatos , qui spiritualem potestatem ha- 

beant in Religiosos , jus fruendi privilegiis ecclesiasticarum 
personarum etc. Probare religiones nunc pertinet solum ad 
Summum Pontificem Romanum. 

Quamvis autem Religiosi et Regulares vulgo dicuntur 
quicumque sub aliqua regula vivunt ; tamen ut sit veri no- 
minis Religio , et Religiosi proprie nuncupentur , necesse 
est 1 . ut regula sit per Ecclesiam probata , atque ut dixi- 
mus, debita auctoritate munita: 2. ut includat necessitatem 
faciendi vota paupertatis , castitatis , et obedientiae : 3. ut 
ea vota sive simplicia , sive solemnia , sint tamen perpetua. 

Regulares seu Religiosi ordinarie gaudent privilegio , 
quo eximuntur a potestate Episcopi , et immediate subji- 
ciuntur Romano Pontifici. De hoc privilegio, quod dicitur 
exemptionis, notandum est; 1 . Regulares, eorumque Praelatos, 
jure communi inspecto, subjectos esse Episcopis aeque ac 
ceteros Dioecesis Clericos , ac Laicos : 2. ex privilegio so- 
lum illos eximi a jurisdictione Episcopi , et immediate su- 
besse Romano Pontifici ; ex quo 3. sequitur , non omnibus 
regularibus hanc exemptionem competere , sed iis tantum, 
quibus concessa fuerit , proindcque 4. eorum oneri esse il- 
lius concessionem ostendere, privilegium , vel praescriptio- 
nem allegando , et probando ; quo non probato , Episcopus 
suam jurisdictionem in illos rite exercebit: 5. demum etiam 
eos Regulares , qui carent hoc privilegio exemptionis o b an- 
tiquissimos Conciliorum Canones , et Constitutiones Roma- 
norum Pontificum , aliqua libertate gaudere , qua impeditur 
Episcopus , ne totam suam auctoritatem exerceat in Regu- 
lares aeque ac in ceteros clericos, et Ecclesias saeculares. 

Hujus libertatis duo sunt capita , unum ut monastica 
res in primis a jure pecuniario legis dioecesanae libera sit, 
scilicet ab omnibus muneribus et solutionibus , quas Eccle- 
siae , et Clerici saeculares ex lege Dioecesana pendunt Epis- 
copo. Alterum est , ut potestatis Episcopalis abusus reli- 
giosam turbantes disciplinam compescantur , ex. gr. ut Epis- 
copus liberam sinat Regularibus sui Superioris electio- 
nem ; ut Superiori liberum relinquat sui Monasterii regi- 
men ; ut neminem ordinet absque Superioris consensu. 

Breviter modo agendum est de ipsa religiosa Profes- 
sione , quae definiri poterit promissio rite , et libere facta 
legilimeque acceptata , qua quis vel expresse , vel tacite se ad - 
stringit ad vota paupertatis , castitatis , et obedientiae , cer - 
tamque regulam observandam. 

Rite dicitur facta , si profitcns 1 . annos sexdecim sit 
natus , cui aetati ne unus quidem desit dies : 2. si annum 
saltem unum probationis ante expleverit , qui annus debet 
esse ita completus , ut ne unus quidem horae quadrans de- 
sit , et debet esse continuus ; quamobrcm si per duas tan- 
tum horas Novitius ex Conventu , et Ordine discesserit , 
censetur interruptus, et iterum debet inchoari : finito pro- 
bationis tempore , professio statim debet fieri nisi jnsta cau- 
sa sit eam differendi per aliquod tempus , non tamen ultra 
mensem. 

Libere dicitur facta , si Novitius eam fecerit libero suo 
consensu, idest nullo inductus metu gravi , injusto , et a 
causa externa incusso. Requiritur tandem sit legitime acce- 
ptata idest eam expresse , vel tacite acceptaverit ille cui 
spectat ad professionem suscipere. Nam professio est con- 
tractus onerosus et reciprocus, ultro citroque obligans pro- 
fessum ad observanda vota et regulam , Religionem vero ad 
eumdem alendum, et juxta ordinis constitutiones tractandum. 

Ea promissio fit vel expresse , idest verbis quibuscum- 
que seu ore prolatis , seu scripto exaratis , seu signis etiam 
et nutibus : vel tacite , ex. gr. si Novitius se immisceat acti- 
bus Professorum propriis , vel portet habitum proprium 
Professorum ab habitu Novitiorum distinctum , sive haec 
distinctio patens sit , ex- gr. ob diversam formam habitus, 
sive occulta , ex. gr. si habitus Professorum solum , haud 
ille Novitiorum benedicatur. 

Ut haec Professio tacita valeat , requiruntur non modo 
omnia , quae ante diximus dc Professione in genere specta- 
ta , sed etiam ut Novitius sciat per eum actum induci ta- 
citam professionem , iliumque animo profitendi susceperit , 
quae duo si desint , in foro quidem conscientiae nullo tene- 
bitur Religionis vinculo, contra autem in foro externo, nisi 
ea duo sibi defuisse probaverit. 

At siquis invalide sit professus , quia unum vel alte- 
rum ex modo explicatis deficiat , inira quinquennium tan- 
tum a die professionis poterit reclamare , nisi per totum 
illud tempus fuerit impeditus , vel nullitatem professionis 
ignoraverit ; tunc enim ei dabitur beneficium restitutionis 
in integrum ab elapso quinquennio. Dum vero discutitur 
causa, non licet habitum dimittere, et Monasterio abire : 
qui unum vel alterum fecerit , non audietur , et tamquam 
Apostata punietur. Judex causae nullitatis professionis est 

Superior regularis , et Ordinarias conjunctim. Nil autem 
vetat , imo laudabile est , si quis invalidam professionem 
exprosse vel tacite ratiGcet : sed opus tunc est , ut sciat 
is nullitatem suae Professionis. Verum non requiritur no- 
vus Superioris consensus , sive Professio nulla fuerit ex de- 
fectu consensus in Profilenle , sive ex alicujus conditionis 
defectu : quod in primo casu omnes docent , in secundo 
certant Doctores. 

Plures sunt effectus Professionis Religiosae , sed prae-, 
cipui sunt: 1. ut tollat patriam potestatem ita tamen 
ut Professus retineat jura sui totis et successionis, proin— 
deque haereditates , quae devenient , acquirit Monaste-r 
rio , si capax sit bonorum : 2. ut confirmet renunciatio— 
nes , quasNovitius fecerit cum licentia Episcopi vel ejus Vi- 
carii intra duos menses ante professionem : nam hae renun- 
ciationes continent semper conditionem futurae professionis 
licet ea conditio non fuerit expressa. Si aliter factae fue- 
rint , non valent ^ etiamsi Professio sequatur , et Noviliust 
in caqsae piae favorem rcnunciaverit. 

LIBER SECUNDUS 


K 


DE REBUS ECCLESIASTICIS, 

TITULUS i. 

DE RERUM ECCLESIASTICARUM DIVISIONE. 


-es Ecclesiasticas hic dicimus eas omnes, quae dire-. 
Cto spectant , vel ad animarum salutem, vel ad cultus di- 
vini exercitium , sacrorumque Ministrorum substentationem, 
vel ad Religionis et charitatis exercitium. Triplex igitur est 
rerum Ecclesiasticarum genus. 

. .^ es generis, quae salutem animarum spectant 

spirituales dici possunt, illaeque duplicis sunt generis ; aliao 
enim corporea quadam substantia, et sensibili obteguntur 
uti sunt Sacramenta, Sacrificia, Preces, Ritus sacri ctc" 
et istae sunt res spirituales corporeae ; aliae vero sunt omni- 
no incorporeae , et insensibiles J uti sunt Gratia sanctificans. 
Virtutes theologicae , Dona Spiritus Sancti ctc. , et istae vo- 
cari possunt res spirituales incorporeae . 

Res secandi generis, quae ad cultas divini exercitium, 
sacrorumque ministrorum substentationem spectant, bifariam 
quoque partiuntur. Aliae enim pro sacris ritibus , usibus- 
que , seu cultui divino immediate sunt destinatae , ex. gr. 
Ecclesiae , altaria , vasa sacra , supellex ecclesiastica etc. 
et quae dici possunt res sacrae ob consecrationem , vel be- 
nedictionem quae in eis adhibetur ; aliae vero mediate , 
ex. gr. quaelibet temporalia quibus et sacra parantur, et 
ministri altaris snbstentantur. 

Denique res etiam tertii generis dividuntur in duas spe- 
cies ; nam spectant ad exercitium vel religionis, vel charitatis. 
Primae sunt domus , in quibus Religiosi vitam ducunt , 
carumque domorum reditus , et bona : alterae sunt domus 
ecclesiastica auctoritate fundatae, in quibus pauperes, in- 
firmi , aliaeque miserabiles personae aluntur , earumque do- 
morum bona. De iis omnibus rebus agendum modo est , 
praeter res spirituales incorporeas, quae ad Theologiam 
perlinent. 


TITULUS Ih 

t>E SACRAMENTIS NOVAE LEGIS IN GENERE* 

Sacramentum definitur invisibilis gratiae visibile signum 
ad nostram justificationem divinitus institutum. Tria igitur ne- 
cessaria sunt ad omne * sacramentum. Primum est signum 
sensibile , idest res aliqua sensibus subjecta , quae signum 
dicitur , quia significat gratiam sanctificantem ( quod est al- 
terum ), quam ex divina institutione ( quod est tertium ) res 
illa sensibilis producit in suscipiente Sacramentum : signum 
sensibile constat materia , ut in Sacramento Baptismi est 
aqua , extremae Unctionis oleum , et forma , idest verbis , 
quibus peculiaris Sacramenti gratia , quam materia minus 
clare , et distincte significat , magis aperte , el distincte si- 
gnificatur ; ex. gr. in Baptismo aqua , quae abluendi aeque, 
ac refrigerandi vim habet , accedentibus verbis : ego te ba- 
ptizo , idest abluo , ad interiorem animae mundationem si- 
gnificandam determinatur. 

Alterum in Sacramento necessarium est , ut non modo 
gratiam significet , sed etiam conferat. Omnia quidem Sacra- 
menta conferunt , praeter gratiam habitualem , seu sancti- 
ficantem , aliam gratiam , idest quoddam divinum auxilium 
ad consequendum Sacramenti finem. 

Tertium est divina institutio ; cum enim solus Deus 
gratiam conferat , ex sola Dei institutione fieri potest , ut 
res sensibilis gratiae efficiendae vim habeat in co , cui illa 
applicatur. Ex quo sequitur , ut nullum sit sacramentum 
mutata ea re sensibili , sive mutatio cadat in formam , sive 
in materiam , dummodo mutatio sit essentialis , non acci- 
dentalis. Materia mutatur essentialiter , quando re et no- 
mine differt a materia quam Christus instituit, ex. gr. si 
pro aqua naturali aqua rosacea in Baptismo , vel panis alius 
quam triticeus in Eucharistia adhiberetur ; mutatur essen- 
tialiter forma ^ quando ob diversitatem verborum non per- 
severaret idem sensus formae a Christo designatae. Constat 
de fide novae Legis sacramenta nec plura esse , nec pau- 
ciora quam septem , eaque a Christo esse instituta. 

Multifariam Sacramenta partiuntur. Prima eorum divi- 
sio est , ut alia sint mortuorum ^ quibus homo primam gra- 
tiam consequitur , ut Baptismus et Poenitentia ; alia vivo- 
rum , quae gratiam adaugent , et haec Sacramenta sunt re- 
liqua alia quinque , nempe Confirmatio , Eucharistia ^ Ex- 
trema Unctio j Ordo , et Matrimonium. 

Alia Sacramentorum divisio est, ut quaedam sint ne- 
cessaria necessitate medii ; idest sic necessaria , ut nisi ea 
quis re aut voto suscipiat , nequeat omnino salutem conse- 
qui , ut sunt Baptismus omnibus , Poenitentia lapsis : quae- 
dam necessaria necessitate praecepti , ut Confirmatio ^ et Eu- 
charistia omnibus adaltis , Extrema unctio omnibus peri- 
culose aegrotantibus. Reliqua duo Sacramenta , Ordo scili- 
cet et Matrimonium , necessaria quidem sunt universo cor- 
pori Ecclesiae , non tamen singulis cum nulla necessitas 
cogat singulos homines aut ordines suscipere aut nuptias 
inire. 

Ultima Sacramentorum divisio est , ut alia characte- 
rem imprimant , idest quoddam signum spirituale , et in- 
delebile , per quod idoneitas quaedam confertur subjecto ad 
externum Dei cultum , ut sunt Baptismus , Confirmatio , 
et Ordo : quamobrem tria haec ob indelebilitatem characte- 
ris nefas est iterare ; iterantur cetera quatuor , quae non 
imprimunt characterem. 

Cum autem Deus Sacramenta instituerit , eaque vo- 
luerit^ non per Angelos., sed per homines dispensare, se- 
quitur; 1. ut homines sint Sacramentorum ministri, ipsique 
in illis ministrandis personam Christi gerant; 2. ut solus is 

possit esse publicos eorum Minister , qui a Christo con- 
stitutus est , qui nempe per legitimam ordinationem sacri 
ministerii potestatem ex divina institutione accepit; 3. ut 
Sacramentorum validitas non pendeat a probitate ministri , 
quamquam graviter peccet , qui sibi conscius alicujus pec- 
cati mortalis Sacramenta conficit , aut dispensat; 4. ut Sa- 
cramenta ab haereticis , schismaticis , et excommunicatis 
collata valeant , si rite conferantur ; 5. denique ut Sacra- 
menti Minister modo sibi convenienti, idest humano debeat 
operari , scilicet habere voluntatem , seu intentionem illud 
Sacramentum vere et serio conficiendi. 

Intentio est triplex : actualis qua quis vult efficere id 
qnod agit ; virtualis qua quis praevia actuali voluntate non 
retractata , multa agit , quae ad rem efficiendam conducunt, 
quamvis dum sacramentum conficit , alio distractos id, quod 
agit , non advertat. Habitualis est intentio semel actu eli- 
cita alicujus rei peragendae , quae licet non fuerit unquam 
revocata , tamen omnino deserta fuit , interpositis actioni- 
bus alterius generis. Intentio actualis est omnium praestan- 
tissima tum in dispensante , tum in suscipiente sacramen- 
tum , sed haud necessaria. Necessaria tamen est saltem vir- 
tualis in dispensante : habitualis sufficit in suscipiente. 

In administrandis , vel conficiendis Sacramentis servan- 
tor qnidem ritus ab Ecclesia partim per Apostolos , partim 
per eorum successores instituti , qui plurimum sunt com- 
mendandi tum ob antiquitatem , tum ob utilitatem. Illis 
enim fideles vel edocentur vim Sacramentorum , vel con- 
firmantur in fide mysteriorum , vel magis reverenter et de- 
vote ad ea recipienda accedunt. Hinc sequitur; 1. ut illis 
omissis valeat quidem Sacramentum ; 2. eorum tamen omis- 
sio culpa non vacet , nisi justa necessitas excuset ; 3. ut 
omissi , si fieri potest , debeant suppleri ; 4. nt si de- 
mum sive universae Ecclesiae communes , sive aliquarum 
Ecclesiarum sint proprii , et a Romana Ecclesia probati , 
nequeant immutari vel per quoscumque Ecclesiarum Pa- 
stores. 

TITULUS IIL 


DE BAPTISMO. 

Baptismus est Sacramentum novae legis , quo per ex- 
teriorem corporis ablutionem , adjecta verborum formula , inte- 
rior animae ablutio significatur , atque producitur , ablutusque 
in Ecclesia constituitur. 

Effectus Baptismi sunt 1. characteris impressio, 2. Gra- 
tia habitualis seu sanctificans , quae id proprium habet , 
ut hominem in Christo regeneret,, deleatque omnem culpam 
tam originalem , quam actualem , omnemque poenam tam 
aeternam , quam temporalem in altero saeculo persolven- 
dam : ac insuper det auxilia quaedam specialia novae spi- 
rituali nativitati respondentia , ut homo in Christo regene- 
ratus ei se conformet in vita spiritali, et alia Sacramenta 
rite suscipiat. Tertius effectus est , ut Baptizatus cum Chri- 
stum habeat in patrem, habeat ejus sponsam , Ecclesiam nem- 
pe , in matrem. Baptizatus igitur statim subjicitur potestati 
spirituali, quam Christus Ecclesiae dedit, simulque acquirit 
jus ad universa bona spiritualia ejusdem Ecclesiae dispen- 
sationi ab ejus Sponso commissa , quibus spiritualibus bo- 
nis iilios suos degeneres Ecclesia aliquando in totum , ali- 
quando in partem privat , ut resipiscant ; unde natae sunt 
diversae poenarum spiritualium species. 

Baptismum Christus instituit Malth. cap. 28. iliis ver- 
bis : » Euntes docete omnes gentes, baptizantes eos inno- 
mine Patris , et Filii , et Spiritus Sancti. » 

Ejus materia remota est sola aqua naturalis, seu de- 
mentaris , illa scilicet ^ quae opponitur artificiali ex. gr. 
aquae rosaceae , qua ne in casu quidem necessitatis ex- 
tremae quisquam uti potest ; materia proxima est ipsa 
ablutio. 

Modus ablutionis triplex est , per immersionem , per 
infusionem ^ per aspersionem. Bitum immersionis constan- 
ter retinuit Ecclesia tum Graeca ^ tum Latina per duode- 
cim priora saecula : deinde infusio usu recepta est in Ec- 
clesia Latiua ob vitae periculum in infantibus ^ et ob vi- 
tandam nuditatem in adultis : quovis modo Baptismus con- 
feratur , sedulo cavendum est , ut Baptizandus vere ablua- 
tur in praecipua corporis parte ; nou autem ex. gr. in ca- 
pillis. 

Forma Baptismi apnd Latinos est » Ego te baptizo in 
nomine Patris > et Filii , et Spiritus Sancti » , apud Grae- 
cos » Baptizatur servus , vel serva Dei in nomine Patris , 
et Filii , et Spiritus Sancti. » Irritus autem esset Baptis- 
mus omissis verbis : Ego te baptizo , oppositamque opinio- 
nem damnavit Alexander VIII. 

Baptismus est solemnis , vel privatus. In illo omnes 
adhibentur caeremoniae , quae omittuntur in Baptismo pri- 
vato. 

Solemnis Baptismi minister ordinarius est Episcopus , 
Sacerdos, Diaconus, (solum ex Superioris delegatione ju- 
sta causa impediti) et reliqui clerici , laici ; imo ipsi Ju- 
daei , Pagani , et Haeretici , si debitum ritum servant , va- 
lide , et licite baptizant , urgente necessitate : extra eam 
illicite ^ sed valide. At in ipso casu necessitatis ordo ser- 
vandus est , ut nempe clericus superioris gradus praefera- 
tur clerico inferiori , clericus laico , mas feminae , Christia- 
nus Judaeo et Pagano : praeterea nemo eorum potest bapti- 
zare solemniter , caeremoniaeque omissae, cum primum po- 
terunt , debent hae tantum suppleri. 

Locus solemnis Baptismi conferendi est Ecclesia Paro- 
cbialis Baptisterium habens , in quo servatur aqua certis 
quibusdam ritibus benedicta ad hoc sacramentum conferen- 
dum ; ergo illicite conferetur in domibus , nisi agatur de 
filiis Regum , vel Principum , aut talis necessitas emerse- 
rit , ob quam nequeat ad Ecclesiam absque periculo ac- 
cessus haberi. 

Tempus Baptismum conferendi antiquitus erat Pascha, 
et Pentecostes, nisi necessitas aliqua postulasset, quod nunc 
etiam servandum est, ut praescribit Rituale Romanum, quoad 
fieri potest circa adultos , eosque infantes , qui prope illud 
tempus nascuntur , dummodo iis Baptismus non differatur 
ultra diem nonum a nativitate ob maxima vitae pericula , 
quae iis impendent. 

Subjectum Baptismi sunt tam infantes , quam adulti. 
Infantes possunt baptizari , modo aliqua saltem ex parte c 
matris utero prodierint, quae pars si fuerit caput, nullo 
modo Baptismus iteratur : si quaevis alia , iteratur sub con- 
ditione. Licet autem, imo oportet cos baptizare, si ex Fi- 
delibus parentibus sint orti : at si ex infidelibus , non licet 
eos baptizare , nisi 1. vel ab illis Baptismo offerantur ut 
in Fide Christiana edoceantur ; 2. vel mortis periculum illis 

immineat ; 3. vel filii sint mulierum , quae sunt in nostra 
servitute; 4. vel Parentes patriam potestatem in illos ami- 
serint. 

Adulti non debent ante baptizari , quam Trinitatis et 
Incarnationis mysteria fuerint edocti , vitamque veterem 
detestantes , novam inchoare promittant , servando divina 
mandata. 

Haec adnltorum instructio dicitur cathecumenatus , cu- 
jus tempus antiquitus regulariter erat triennium; at modo 
relinquitur Sacerdotum arbitrio definiendum pro majori , vel 
minori cathecumenorum docilitate , et pietate. 

Ex antiqua praesertim baptizandi disciplina profluxit 
usus Patrinorum. Nam Baptizandi , qui tunc majori ex par- 
te erant adulti, instrui debebant , et Baptismo offerri : de- 
mum e sacro Fonte , quem nudi omnino ingrediebantur , 
erant suscipiendi. Qui igitur haec munia obibant , patrini 
dicti sunt , quasi parentes essent Baptizatorum in nova eo- 
rum spirituali regeneratione. 

De Patrinis Concilium Tridenlinum decrevit , ut unus 
tantum seu vir , seu mulier , vel ad summum unus et una 
Baptizatum de Baptismo suscipiant , iique esse nequeunt 
Abbates et Monachi , neque Clerici saeculares absque Epis- 
copi venia , neque parentes suorum filiorum , aliter usu 
matrimonii interdicantur , nequs Judaei t Infideles , Haere- 
tici , vel Excommunicati. 

TITULUS IV. 

DE CONFIRMATIONE. 

Confirmatio est novae Legis Sacramentum , fuo Ba- 
ptizatis per sacram chrismatis unctionem , et manus imposi- 
tionem utramque ab Episcopo factam , vel a Presbytero , cui 
Romanus Pontifex privilegium dederit , confertur augmentum 
gratiae , quae Fidelem inclinat ad Fidem constanter tenendam , 
et profitendam } necnon datur auxilium speciale ad illos actus, 
et character imprimitur. 

Hujus Sacramenti institutio a Christo facta , etsi Sa- 
crae Scripturae verbis non exprimatur , tamen ex illis sa- 
tis certe colligitur : cum enim Christus Apostolis saepissi- 
me promisisset se daturum Spiritum Sanctum cumque ii 
per manuum impositionem Spiritum Sanctum dederint Ba- 

ptizatis ; dicendum sane est , eos a Christo accepisse hunc 
morem , quo Spiritus Sancti gratia conferretur. 

Dc materia et forma hujus Sacramenti quaestio esi in 
Scholis. Opinantur plurimi materiam esse solam manuum im- 
positionem , qua Episcopus supra Fideles in genua provo- 
lutos advocat Spiritum Sanctum ; formam vero orationem , 
quam tunc is recitat: » Veniat super hos famulos tuos Spi- 
ritus sapientiae , et intellectus , spiritus consilii , et forti- 
tudinis , spiritus scientiae , et pietatis , et reple eos, Do- 
mine, spiritu timoris tui ». Contendunt alii materiam esse 
chrisma., formam verba illa » Signo te signo crucis, et con- 
firmo te chrismate salutis , in nomine Patris , et Filii , et 
Spiritus Sancti ». Sunt etiam , qui censent, utramque ma- 
teriam et formam esse huic Sacramento essentialem. In hac 
opinionum diversitate id certum est , utramque esse adhi- 
bendam. 

Chrisma conficitur ex oleo olivarum et balsamo. Graeci 
adjungunt trigintaquinque aromatum species. Illud debet esse 
benedictum ab Episcopo , non a Presbytero , cui semper 
fuit id constantissime vetitum. Feria V. in Coena Domini 
novum chrisma consecratur , et vetus comburitur. Latini 
solam frontem , adhibito Crucis signo , inungunt. Graeci 
aures etiam , oculos , nares., pectus, pedesque. Post pera- 
ctam unctionem Episcopus confirmatum leviter percutit in 
maxilla , qui ritus recculioris est instituti , et significat , 
confirmatum ut decet Christi militem patienter injurias fer- 
re debere : demum ei pacem impertitur. 

Hoc Sacramentum quovis tempore potest conferri ; sed 
quia antiquitus una cum Baptismo conferebatur in Pascha- 
te , et Pentecoste , decet eo potissimum tempore admini- 
strari. Decet etiam ob hujus Sacramenti dignitatem , ut tara 
Confirmans , quam Confirmandus sint jejuni si commode fieri 
potest. 

De aetate Confirmandorum certum 1. est, hoc Sacra- 
mentum valide conferri omnibus Baptizatis absque ulla ae- 
tatis differentia : 2. non esse reprehendendos Graecos, qui 
veterem morem retinent confirmandi pueros statim post Ba- 
ptismum: 3. in Ecclesia Latina, quia Baptismus a Confir- 
matione disjungitur, minus expedire, ut pueri confirmentur 
ante usum rationis quemadmodum ait Cathechismus Roma- 
nus : 4. possunt ii tamen confirmari ante septennium ex cau- 
sa , quae justa videatur Episcopo , ex.gr. si diutina futura 

sit illius absentia , aut illi versentur in vitae discrimine , 
aut alia urgeat causa. 

Patrini quoque adhibentur in hoc Sacramento , a quo 
munere excluduntur iidem, qui in Baptismo esse prohiben- 
tur : praeterea debent esse jam confirmati , unusque tan- 
tum admittitur , mas pro mare , femina pro femina. 

TITULUS V. 

DE EUCHARISTIA. 

Eiucharislia Sacramentum est , et Sacrificium ; de ea 
ut est Sacramentum , antea inquiremus ; deinde ut Sacri- 
ficium. 

Eucharistia est novae Legis Sacramentum , quod sub spe- 
ciebus panis et vini a Presbytero consecrati corpus et sangui- 
nem Christi continet , illudque suscipientibus confert tum gra- 
tiam habitualem ad aetus devotionis , pietatis , et charilalis 
ordinatam , tum adjutorium ad eosdem. 

Hujus Sacramenti materia sunt Panis triticeus , et vr- 
num ex vite. Graeci , omnesque ferme Orientales pane utun- 
tur fermentato ; Latini cum Armenis , et Maronitis pane 
azymo : quisque debet observare suae Ecclesiae ritum ; ergo 
illicite, quamvis valide , Graecus in azymo, Latinus in fer- 
mentato consecraret. 

Ex perpetua Ecclesiae traditione, et praecepto paulu- 
lum aquae vino admiscetur , quam proinde siquis omitte- 
ret , valide sed illicite consecraret. 

Forma qua consecratur panis est » Hoc est corpus 
meum » : illa qua consecratur vinum est » Hic est calix 
sanguinis mei »: cetera verba licet ad vim Consecrationis 
minime pertineant , tamen ea siquis relinqueret , gravissi- 
me peccaret. 

Hujus Sacramenti minister ordinarius tum Consecratio- 
• nis , tum Dispensationis est unus Sacerdos. Poterant olim 
Diaconi eam Populo dispensare , numquam tamen Sacerdo- 
tibus. Jus autem Eucharistiam dispensandi certis personis 
est Parochi ; igitur alii non possunt eo invito. At modo li- 
centia Parochi tacite concessa intelligitur aliis Presbyteris, 
expressaque opus esset tantum pro Yiatico , et Communio- 
ne Paschali. 

Baptizati omnes capaces sunt Eucharistiam recipiendi. 

Olim dabatur Infantibus post Baptismum et Confirmationem : 
quae disciplina retinetur adhuc a Graecis : sed in Latina 
Ecclesia justis de causis immutata est, immutarique po- 
tuit , quoniam parvuli nulla obligantur necessitate ad Sa- 
cramenlalem Eucharistiae communionem. 

At Fideles adulti ad Eucharistiae perceptionem obli- 
gantur divino praecepto, cui progressu temporis addita etiam 
fuit Ecclesiae lex praeceptum divinum declarans, ej usque 
tempus determinans. Primi enim Fideles singulis diebus , 
quibus ad Missam audiendam accedebant, sacram quoque Eu- 
charistiam sumebant. Cum autem refrigesceret tam insignis 
Christianorum pietas , Ecclesia communionis necessitatem 
imposuit in Festis Nativitatis Dominicae , Paschae , et Pen- 
tecostes. Denique imminuta etiam magis Fidelium devo- 
tione statutum est , ut saltem semel in anno , Fideles 
Eucharistiam sumerent in Paschale a proprio Parocho : quod 
tempus incipit a Dominica Palmarum ad Dominicam usque 
in Albis. 

A Communione prohibentur 1 • publici Peccatores usque 
dum poenitentiam egerint salutarem; 2. Ultimo supplicio 
damnati apud Gallos , et Hispanos , non vero apud Italos , 
pt Germanos ; 3. Dementes , furiosi, et energumeni , qui- 
bus tamen pie dari potest in lucidis intervallis. 

Qui Eucharistiam sumit , debet esse jejunus a media 
nocte praevia illius diei , in quo sumitur. Excipiuntur in- 
firmi in mortis periculo constituti , nonnullique alii ob sin- 
gulares casus. 

Eucharistiae Sacramentum quia permanens est , secus 
ac cetera Sacramenta , non solum dispensatur , sed etiam 
asservatur , publice exponitur , et solemniter ad cultum pu- 
blicum circumgestatur. 

Antiquissimus est usus eam asservandi , praesertim ut 
ad infirmos deferretur , quae proinde singulis quatuordecim 
diebus, ne corrumpantur ejus species, est innovanda. Ser- 
vari ea potest solum in Ecclesiis Parochialibus , Regula- 
rium , et Cathcdralibus , non vero in aliis absque privile- 
gio apostolico. 

Minus antiquus est mos Eucharistiam publice veneran- 
dam exponendi , vel in publicis supplicationibus deferendi. 
Illa nequit publice exponi , nisi publica causa per Episco- 
pum probanda intercedat : quae causa numquam deesse rite 
censebitur , cum posita est in Ecclesiae utilitate. Solus au- 

teru Episcopos hanc facultatem potest impertiri , non modo 
tn suis Ecclesiis , sed in illis etiam , quae vel ad Regula- 
res pertinent , vel alias quae sunt ab Episcopi jurisdictio- 
ne penitus immunes. 

Privatim exponitur Eucharistia cum ejus Tabernacu- 
lum solum aperitur , ut Pixis sacra clausa , suoque vela- 
mine obtecta populi oculis subjiciatur, vel sphaera intra cry- 
stallum inclusa snb umbella statuitur velo operta , ut sa- 
crae hostiae aspectus impediatur. 

Ut hoc modo exponatur, non requiritur publica cau- 
sa, et Episcopi facultas: satis erit illius Ecclesiae praefe- 
cti venia , et causa privata, ex. gr. ut alicujus aegrotantis 
vita levetur , vel religiosi viri desiderium. Mos Euchari- 
stiam in publicis supplicationibus deferendi initium habuit 
ab Urbano IV. medio saeculo XIII- , vel a Joanne XXII. 
ineunte saeculo XIV. 

Id primum statutum est fieri in festo Corporis Christi : 
inde dimanaverunt aliae hujusmodi supplicationes , cum hoc 
Sacramentum vel ad infirmos defertur , vel quolibet mense 
in Ecclesiis Cathedralibus , et Parochialibus circumgestatur; 
ut vero hae Processiones decentius fierent , institutae sunt 
Confraternitates Laicorum. 

Eucharistia sive dispensetur , sive asservetur in Pixi- 
de , sive exponatur , sive solemniter deferatur , Sacramenti 
rationem habet , quod consecratione perficitur. Satis igitur 
egimus de ea, ut est Sacramentum. Agendum modo de ipsa, 
ut est Sacrificium. 

Hujus Sacrificii essentia posita est in Consecratione , 
qua scilicet aeterno Patri Jesu Christi victima offertur , 
et mactatur. Nara quantum est ex vi verborum , corpus ejus 
a sanguine dividitur , non cruento quidem , sed incruento 
modo, ut ait Tridcntinum. Eucharistia hoc sensu accepta 
dicitur Missa. Cum autem solus Sacerdos Eucharistiam pos- 
sit consecrare , sequitur , ut is solus sit Missae sacrificii 
minister : imo debet is legitime non impeditus saepius in 
anno hoc sacrificium offerre ob Christi verba » hoc facite 
in meam commemorationem. » Hujus rei curam Tridentini 
Patres Episcopo mandant. 

At unam tantum Missam Sacerdos potest singulis diebus 
celebrare , excepto die Nativitatis Dominicae , et casu quo 
unus Parochus duas regeret Parochias inter se distantes , 
neque alius Sacerdos sit , qui die festo celebret iu altera 
Parochia. 

Neque is potest sacrificare , si nullus sit , qui mini- 
stret , neque iu die , hora , et loco , quibus per Ecclesiae 
leges non licet , aut sine iis vestibus , quas Missalis Ru- 
bricae praescribunt , etiamsi aliter fidelis Populus audire 
missam nequeat , aut infirmus esset sine Yiatico moriturus. 
Nam haec praecepta urgent , quando id fieri potest cum ea 
decentia , quam Ecclesiae leges merito praescribunt , ut Sa- 
cerdos qui agit Ecclesiae ministrum , talis etiam appareat 
externo apparatu. 

Missa duplex est, publica., aut privata. Publica est quae 
in Ecclesia cum conventu Cleri , et Populi celebratur. Ea 
dividitur in Cantatam , et Solemnem : haec cum cantu et 
pluribus ministris, nempe cum Diacono , et Subdiacono ce- 
lebratur; illa sine iis tantum cum cantu celebratur. Mis- 
sae publicae omnes Fideles tam Clerici , quam Laici , in sua 
Parochia adstare debebant , ut in diebus festivis satisface- 
rent praecepto audiendi missam : sed ob privilegia Fratri- 
bus Mendicantibus concessa paulatim obtinuit , ut Fideles 
ubicumque missam audirent in diebus festis , hoc praece- 
ptum implerent. 

Missae privatae sunt , quae sine cantu , et sine Clero 
offeruntur : quamquam illae antiquitus non ita frequentes 
essent , certum tamen est, in usu semper in Ecclesia fuisse. 

Tam pro Missis publicis , quam pro privatis licet reci- 
pere honorarium seu eleemosynam ; quae praxis antiquissima 
est. Pecuniarum enim oblatio usque a saeculo Vlll. succes- 
sit oblationi panis et vini, quam Fideles faciebant ad hoc 
sacrificium peragendum. 

Usu eleemosynae statuto , coepit etiam distinctio Mis- 
sarum in adventitias seu manuales , et perpetuas. Illae sunt, 
quae semel celebratae et applicatae nequaquam vel ad sum- 
mum certis quibus vicibus iterantur , ad implendum nu- 
merum a pio largitore designatum. Hae sunt , pro quibus 
Fidelis fundum aliquem assignavit , ut ejus reditibus certus 
Missarum numerus in perpetuum celebretur : quantitas elee- 
mosynae pro utrisque diversa esse solet ; ej usque taxatio 
a consuetudine induci, et ab Episcopo extra Synodum fieri 
potest , quamvis , ut stabilior sit , et omnibus innotescat , 
in Synodo fieri consuevit. 

Cum vero plures irrepserint abusus ob eleemosynas 
utriusque Missarum generis , Ecclesiastica auctoritate san- 
citum est ; 1 . ne si reditus fundorum pro Missis perpetuis 

assignati ita imminuantur ut satis non sint ad statutum 
Missarum numerum celebrandum , Episcopi , et Generales 
Ordinum illas reducant sine Sedis Apostolicae venia sub 
poena nuditatis : 2. ne onera Missarum perpetua suscipian- 
tur sine licentia in scriptis, et gratis concedenda ab Episco- 
po , vel ejus Vicario: 3. ne Ecclesiae et Conventus Missas 
manuales accipiant ultra numerum, qui a Sacerdotibus ibi 
celebrantibus commode possit impleri: 4. ne Sacerdos, qui 
Missas manuales celebrandas suscipit cum certa eleemosyna, 
etiamsi ordinaria sit major , eamdem celebrandam alteri com- 
mittat , parte eleemosynae sibi retenta ; id igitur locum non 
habet in Sacerdote qui beneGcium habet cum onere Missa- 
rum vel Cappcllaniam seu perpetuam , seu amovibilem , cui 
annuatim constituti sunt certi reditus : secus si pro quali- 
bet Missa certa detur eleemosyna. 

At non solum a reductione Missarum proprie dicta qnae 
respicit tempus futurum , idest Missas in posterum cele- 
brandas , abstinere debet Episcopus , sed etiam a composi- 
tione , seu condonatione Missarum, quae respicit tempns 
praeteritum , eas scilicet Missas quae celebratae non fue- 
runt , licet recepta esset illarum eleemosyna , vel percepti 
fructus pro earum celebratione , et applicatione addicti. Haec 
enim condonatio privative est reservata Romano Pontifici , 
qui eam solet aliquando concedere, justa causa urgente, 
et salutaribus conditionibus praescriptis. 

Ceterum poterit Episcopus facere reductiones impro- 
prie dictas j quae magis sunt declarationes ac judicia , qui- 
bus definitur , onus Missarum vel nullitcr impositum fuis- 
se , ex. gr. si Testator qui nibil in bonis habebat , onera 
Missarum demaudasset , vel resolutum fuisse , ex. gr. si 
Missarum onus proveniat ex contractu, qui rescissus fuerit; 
vel demum salis impletum fuisse ex. gr. si fundus pro 
Missis addictus ab altero vindicetur. 

TITULUS VI. 

DE SACRAMENTO POENITENTIAE. 

P oenU entia est Sacramentum , quo lapsis post Baptis- 
mum contritis confessis , ac satisfacere promittentibus per Sa- 
cerdotalem absolutionem venia peccatorum impertitur. 

Hoc Sacramentum fuit a Christo institutum , cum is 

post suam Resurrectionem Apostolis apparens , in cosque 
insulllans dixit : » Accipite Spiritum Sauctum ; quorum re- 
miseritis peccata, remittuntur eis: et quorum retinueritis , 
retenta sunt. » 

Forma ejusdem Sacramenti apud Latinos modo indica- 
tiro exprimitur , positaque est in verbis illis: Ego le absol- 
vo ; reliqua verba » a peccatis tuis in nomine Patris , et 
Filii , et Spiritus Sancti » necessaria sunt ob praecepturo 
Ecclesiae , sed ad Sacramenti validitatem minime pertiuent. 
Graeci utuntur forma modo deprecativo expressa quam 
apud nos minime valere nonnulli contendunt. 

Ejusdem materia remota sunt peccata post Baptismum 
commissa, tum mortalia, quae sunt materia necessaria , tum 
venialia , quae sunt materia sufficiens , seu libera. Materia 
proxima sunt tres actus poenitentis ; Contritio , quae est 
peccati detestatio, Confessio, quae est ejus accnsatio. Sa- 
tisfactio , quae est ejusdem vindicta. 

De Contritione et Confessione nihil hic putamus dicen- 
dum. At de Satisfactione, quae etiam dicitur Poenitentia, 
adnotari oportet , eam esse vel publicam , quae fit coram 
Ecclesia , seu publice , debelurque peccatis publicis gravio- 
ribus , ut scandalo occurratur } nisi illam Episcopus in se- 
cretam poenitentiam dispensandam consultius crediderit j vel 
privatam , quae occulte et secreto fit. 

Effectus hujus Sacramenti est gratia sanctificans , quae 
sanat a morte peccati , suscitans fidelem a Baptismo rela- 
psum , ipsique remittens non omnem poenam temporalem , 
sed juxta dispositionem suscipientis ac insuper gratia spe- 
cialis auxilii , quo fortius et perseverantius quaelibet de- 
testetur peccata , et satisfaciat pro praeieritis. 

Minister hujus Sacramenti est tantum Episcopus , aut 
Presbyter : nam ii soli per ordinationem accipiunt a Deo 
clavium potestatem , scilicet facultatem remittendi , et re- 
tinendi peccata. 

Quoniam vero Deus voluit, ut hanc potestatem in ju- 
dicii modum exercerent , natura autem , et ratio judicii ex- 
poscit , ut sententia in subditos feratur; idcirco nullius mo- 
menti erit absolutio , quam sacerdos in eum profert , in 
quem ordinariam aut delegatam non habet jurisdictionem. 

Ordinariam habet Summus Pontifex in universam Eccle- 
siam, Episcopus in omnes Dioecesanos , Regulares superiores 
in suos subditos Regulares , Parochi in omnes Parochianos, 

Canonicas Poenitentiarius in Poenitenles lotins Dioecesis ju- 
risdictionem delegatam habet , qui a ministro ordinario fa- 
cultatem , et approbationem obtinuit. Quamvis antiquitus , 
ut putant nonnulli , Parochus dare posset facultatem audien- 
di Confessiones in Parochia sua Sacerdotibus ab Episcopo 
non approbatis : certum tameu hodie est , id eos non pos- 
se ex Concilii Tridentini decreto in cap. 15. sess. 23. De re- 
for. Facultas igitur delegata dari tantummodo potest a Roma- 
no Pontifice , ab Episcopis , ceterisque Praelatis. 

Ceterum quilibet alterius Dioecesis subditus, si se alio 
transferat , rite poterit confiteri apud quemcumque Sacer- 
dotem ab Ordinariis locorum approbatum : nam ob constan- 
tissimam ubique receptam consuetudinem , certissime prae- 
sumitur Episcopum poenitentis , cujus est dare facultatem 
audiendi confessiones , consentire , ut proprius subditus in 
loco suae peregrinationis confiteatur apud eos , quos loci 
Episcopus approbaverit. 

Episcopi et Parochi possunt suorum subditorum con- 
fessiones excipere etiam extra propriam Dioecesim, et Paro- 
chiam : nam et ubique ii sunt suorum subditorum Pasto- 
res , iliaque potestas ad voluntariam refertur jurisdictionem, 
quae potest in subditum exerceri etiam extra proprium ter- 
ritorium. 

Ceterum Sacerdos sive ordinariam , sive delegatam ha- 
beat jurisdictionem nequit absolvere ab iis peccatis , quae 
ejus superior sibi reservaverit. Excipitur mortis articulus, 
in quo si confessor approbatus desit , simplices Presbyteri 
ab omnibus peccatis etiam Romano Pontifici reservatis queunt 
absolvere. 

Confessarius, qui peccatum in Confessione auditum sive 
mortale , sive veniale dolo manifestaverit , reus est riolati 
Sacramenti, et juris naturalis; punitur igitur depositione, 
et carcero perpetuo ; at si culpa solum manifestaverit , lo- 
cus erit poenae extraordinariae. 

Denique subjectum hujus Sacramenti sunt soli Fideles, 
seu Baptizati , qui postquam ad discretionis aetatem perve- 
nerint , et rationis usu non sint destituti , saltem semel in 
anno sacramentalem absolutionem tenentur accipere , id quod 
facere debent etiam in gravi infirmitate constituti. Qua de 
causa sub poena temporali exclusionis ab Ecclesia medici 
jubentur infirmos admonere , ut huic obligationi satisfaciant, 
cap. 1 3. De poenit. Imo latae sententiae excommunicationem ad- 

didit S. Pius V. Const. Super gregem , quam confirmavit 
Benedictus XIII. in Romano Concilio tit. 32. cap. 2. in me- 
dicos , qui post tertiam infirmi visitationem ab ejus cura nou 
cessent , donec Sacramentum Poenileuliae susceperint. 

TITULUS VII. 

DE EXTREMA UNCTIONE. 

Extrema Unctio est Sacramentum novae legis , quo per 
Sacerdotalem infirmi unctionem oleo factam super certis cor- 
poris partibus j adjunctamque orationem , confertur gratia san- 
ctificans , et datur jus ad auxilia specialia , ut is patienter fe- 
rat morbi incommoda , ipsamque recuperet sanitatem , si ani- 
mae saluti expedierit. 

Sacramentum boc fuit a Christo Domino institutum , 
et a Jacobo Apostolo promulgatum, ut definivit Tridenti- 
num sess. 1 4. can. 1. 

Ejus materia remota est oleum ex olivis expressum , 
quod apud Latinos ab Episcopo consecratur , apud Graecos 
ab ipsis Presbyteris , tum cum ungunt infirmos. Ex qua di- 
sciplinae diversitate merito deducitur ; episcopalem conse- 
crationem praecepto solum Ecclesiastico esse necessariam. 
Dissentiunt autem Doctores , num ipsa consecratio seu per 
Episcopum , seu per Presbyterum facta requiratur omnino 
ad Sacramenti validitatem. In hac Doctorum dissentione ca- 
veat Sacerdos ne alio utatur oleo, quam consecrato. 

Materia proxima est ipsa unctio, quae in Ecclesia La- 
tina fieri debet in oculis , auribus , naribus , labiis , ma- 
nibus , pedum planta , aut vicinis partibus , si quis alicu- 
jus sensus organo careat , et in renibus , quae tamen po- 
strema unctio semper in mulieribus omittitur , in viris au- 
tem si nequeant absque periculo moveri. Ecclesia Graeca 
ungit aegri frontem , mentum , ambas genas , pectus ma- 
nus ex ulraque parte , et pedes. 

Quamvis autem dissentiant Doctores, num plures un- 
ctiones requirantur , vel unica satis sit ad Sacramenti sub- 
stantiam., tamen instante mortis periculo sufficit, unam tan- 
tum unctionem facere in sensu magis obvio , ut Ritualia 
praescribunt. 

Forma apud Latinos sunt ea verba » Per istam san- 
ctam unctionem, et suam piissimam misericordiam indulgeat 

tibi Deus quidquid per visum deliquisti , odoratum , gu- 
stum , tactum , auditum. » In qua tameu forma haec sola 
verba , per istam unctionem indulgeat libi Deus , videntur sa- 
tis esse ad Sacramenti validitatem. 

Effectus Extremae Unctionis sunt gratia sanctificans or- 
dinata ad fines aliquos , et effectus proprios hujus Sacra- 
menti producendos , nempe remissionem peccatorum , abstcr- 
sionem reliquiarum peccati , quae sunt pravae habitudines , 
cx. gr. proclivitas ad malum , torpor ad bonum operandum , 
debilitas ad caelestium contemplationem , vel poena pecca- 
tis debita ; infirmi levamen ad morbi incommoda ferenda ; 
demum sanitatis corporeae restitutionem , si animae saluti 
expedierit. 

Minister hujus Sacramenti est tantum Sacerdos , mul- 
toque magis Episcopus , valideque illud conferet quivis Sa- 
cerdos , non tamen licite nisi habeat jurisdictionem ordi- 
nariam , vel delegatam , vel necessitas urgeat. Unus Sacer- 
dos absolute sufficit ad illud valide ministrandum ; igitur 
Ecclesia Graeca septem adhibet Sacerdotes pro disciplinae 
diversitate , non pro Sacramenti necessitate. 

Primarius hujus Sacramenti effectus est peccatorum re-i 
missio , illudque pro infirmis tantum est institutum ; hinc 
sequitur; 1. incapaces esse illius infantes baptizatos , adul- 
tosque a nativitate dementes , quia nullum in iis est pec- 
catum : 2. capaces ejus esse furiosos amentes , si ante ha- 
buerint lucida intervalla , possitque illis administrari abs- 
que periculo irreverentiae : 3. negandam esse tum iis, qui 
levi infirmitate laborant absque vitae periculo: 4. tum illis, 
qui cum sano sint corpore certum vel probabile adeunt vi- 
tae periculum , ex. gr. ultimo supplicio damnati , praelium 
inituri , naufragio periclitantes , mulieres in partu laboran- 
tes : 5. dandam esse iis , qui subita vi morbi oppressi omni 
sensu destituuntur : 6. senio confectis etiam non aegrotis 
in diem morituris : 7. Infirmis dandam esse potissimum in 
eo morbi statu, quo adhuc integra mente, ac ratione va-r 
lentes possunt sua fide et religione uberiorem Sacramenti 
gratiam percipere : 8. denique praebendam esse etiam illis, 
qui jam in priori infirmitate uncti., a qua convaluerunt, in 
filium morbum gravem ipeidunt: nam hoc Sacramcptum, cum 
pullum imprimat characterem , potest iterari. 

TITULUS VIII. 

DE SACRAMENTO ORDINIS. 

Ordo est Sacramentum novae legit , quo gratia datur , 
et spiritualis potestas confertur ad ea , quae perlinent ad Eu- 
charistiae tum confectionem, tum dispensationem; sic enim defi- 
nitur ab iis, qui putant singulos ordines esse vera Sacra- 
menta; at qui Sacramenti rationem negant Subdiaconatui, et 
minoribus ordinibus Ordinem definiunt : Ritus sacer , quo 
spiritualis potestas confertur ad ea , quae pertinent ad Eu- 
charistiae tum confectionem , tum dispensationem . 

Postrema haec definitionis verba ideo apponuntur, quod 
nullus est ordo , qui institutus non sil vel ad Eucharistiae 
confectionem , ut Presbyteratus , vel dispensationem , ut 
Diaconatus , vel cultum illius singularem , ut Subdiacona- 
tus et minores ordines. 

Minister Ordinis duplex est, ordinarius, vel extraor- 
dinarius , idest ex delegatione , et auctoritate Summi Pon- 
tificis. Ordinarius est solus Episcopus ; Presbyteri sunt ex- 
traordinarii ministri , non tamen cujuslibet Ordinis , scili- 
cet non Episcopatus , Presbyteratus, et Diaconatus, at absque 
dubio possunt esse minorum Ordinum ; plurima hujus rei 
sunt exempla. De Subdiaconatu Abbates Cistercienses pro- 
ferunt Bullam Innocentii VIII., qua iis datur potestas Subdia- 
conatum etiam praeter minores Ordines suis subditis confe- 
rendi : at certum est nunquam eos tali privilegio usos fuisse, 
illudque diploma authenticum esse, plurcs docti viri negant. 

De subjecto Ordinis certum est : 1. adultos non ba- 
ptizatos ; 2. mulicresque sacrae ordinationis prorsus esso 
incapaces : 3. nullam pariter esse ordinationem , quae in- 
vito reluctanti , nec ullo modo consentienti conferatur ob 
cujuscumque intentionis defectum : 4. illicitam solum , at 
validam esse ordinationem infanti collalam : at infantes or- 
dinati ad castitatis legem , aliaque onera sacris Ordinibus 
adnexa non tenentur , nisi legitimo tempore suam ordina- 
tionem ratam habuerint. 

EiTectus Sacramenti Ordinis duplex est , unus est gra- 
tia sanctificans disponens ad sacras functiones sancte et re- 
ligiose obeundas , et actuale auxilium ad oflicia cuilibet Or- 
dini adnexa rite peragenda ; alter effectus est character. Id 
certe dicendum est de Ordinibus , qui Sacramenta sunt pro- 

cui dubio; de aliis vero dicendum , aut negandum est juxta 
diversas Doctorum opiniones. 

Quod spectat materiam et formam Sacramenti Ordi- 
nis advertendum est , in Episcopatus , Presbyteratus , et 
Diaconatus collatione , praeter manuum impositionem , ad- 
j unciamque orationem adhiberi instrumentorum porrectio- 
nem cum alia forma ; scilicet Diaconis traditur liber Evan- 
geliorum , Presbyteris calix cum vino et patena cum ho- 
stia , Episcopis expanditur codex Evangeliorum super cer- 
vicem et scapulas , eorumque caput et manus chrismate 
inunguntur, traditur praeterea baculus benedictus , anulus, 
liberque Evangeliorum. 

In reliquis Ordinibus conferendis adhibetur solum in- 
strumentorum porrectio cum certis verbis ; quibus tradita 
potestas significatur., scilicet Ostiario porriguntur Ecclesiae 
claves ., Lectori sacra Biblia , Exorcistae liber exorcismo- 
rum Acolytho candelabrum , et urceoli vacui , Subdiacono 
liber Epistolarum , ct calix vacuus cum patena. De iis igi- 
tur Ordinibus Diaconatu inferioribus concedunt omnes , eos 
conferri per solam instrumentorum traditionem , forraamque 
respondentem : et solum de aliquo eorundem ordinum , iu 
cujus collatione unum et alterum adhibetur instrumentum, 
quaestio est , num alicujus instrumenti omissio irritam fa- 
ciat ordinationem. 

At in aliis Ordinibus Subdiaconalu superioribus, qui- 
dam Doctores manuum impositionem pro materia essentiali 
Ordinationis solum assignant ; alii vero solani instrumento- 
rum porrectionem cum verbis adjunctis, Episcopatu exce- 
pto., in quo omnes consentiunt impositionem manuum, ad- 
j unciamque orationem esse materiam , et formam essentia- 
lem. Alii denique tum manuum impositionem cum oratione , 
tum porrectionem instrumentorum cum verbis adjunctis 
tamquam partes essentiales , ac necessarias Sacramenti Or- 
dinis esse contendunt. 

Quoniam vero ab Ecclesia nihil definitum est super his 
sententiis , in praxi sequenda est opinio eorum , qui por- 
rectionem instrumentorum adjungunt impositioni manuum; 
et si casus incidat Ordinationis , in qua omissus fuerit ali- 
quis ritus , qui ad materiam , vel formam perlinet secun- 
dum varias Doctorum sententias , tunc suppleri debet id , 
quod fuit incaute praetermissum: ca p. Pastoralis 1. cap. Pre- 
sbyter. 3. De Sacram, non iterandis , nisi etiam magis expediat, 

totam Ordinationem iterari sub conditione, si ritus, qui fue- 
rit omissus, cum alio adhibito in unam coalescat materiam, 
seu raoraliter unus esse debeat. 

Quia denique omnes Ordines ad Sacrificium Missae tam- 
quam ad finem seu scopum referuntur , omniumque ipsum 
consummatio ac perfectio est : decet sane , ut coram divi- 
nis symbolis , quae Jesum Christum in sacro altari prae- 
sentem continent , Ordinationes perficiantur. Id autem decet 
in minoribus Ordinibus conferendis: sed necessarium est in 
sacris : et insuper , qui ordinat , ipse debet missam cele- 
brare. 

Ceterum si vel Missa fuerit omissa , vel ab altero ce- 
lebrata , quam qui ordinat , utrumque illicite factum erit: 
at minime officit validae Ordinum collationi , quidquid unus 
aut alter auctor in contrarium senserit. 

TITULUS IX. 
d£ matrimonio. 

IVTatrimonium sponsalibus initiatur , consensu perfi- 
citur , copula consummatur , aliquando plene vel minus ple- 
ne dissolvitur. Primum igitur agemus de Sponsalibus, post 
de Matrimonio , demum de Divortiis , seu de modis , et 
causis illud dissolvendi. 

S- 1. 

De Spontalibus. 

Sponsalia sunt viri , et mulieris mutua promissio fu- 
turi Matrimonii ; contractos est igitur bilateralis , a quo 
differt promissio Matrimonii , quae contractus est unilate- 
ralis : nam 1 . haec est sine repromissione alterius partis : 

2. ut obliget requiritur solum acceptatio alterius partis : 

3. pars quae promisit , nequit alteri nubere , at pars cui 
promittitor, libera est quocum velit Matrimonium inire: 

4. nullum parit impedimentum publicae honestatis. 

Cum autem conventio sive sponsalium , sive promis- 
sionis Matrimonii ordinetur ad rem adeo gravem , et one- 
rosam , ut est Matrimonium ; ad ejus valorem requiritur 
nt promissio data sit vera , idest non ficta , et mere exler- 

na : praeterea ut sit voluntaria , idest cum cognitione eju», 
quod fit , deliberata , idest facta cum libertate , et adver- 
tentia ; denique ut sit signo sensibili expressa , quo con- 
sensus satis cognosci , et acceptari possit. Quovis modo con- 
sensus exprimitur , sive re , ex. gr. anuli in digitum mis- 
sione , sive verbis, sive literis, sive nutibns, valent spon- 
salia , et licita sunt , quamvis non fuerint juramento fir- 
mata , vel in scriptum redacta , vel etiam si clandestine fa- 
cta , idest sine praesentia Parochi et testibus , nisi pecu- 
liaris loci consuetudo vel statutum eorum praesentiam exi- 
gant , ut licite fiant. 

Sponsalia contrahi possunt tam inter praesentes , quam 
inter absentes per intcrnuncium , per literas, vel per pro- 
curatorem. Hic autem debet esse speciali mandato munitus , 
nec poterit alium substituere , nisi id ei fuerit expresse 
permissum. Quovis modo contrahantur , necesse est , ut con- 
sensas per Procuratorem, literas, vel interuuncium expres- 
sus perseveret in mittente , donec alter , cui significandus 
est, consentiat 

Contrahuntur pure , in diem , vel sub conditione. Pare 
inita , idest nullo die , vel conditione adjecta , statim obli- 
gant , licet aliquod temporis spatium dandum sit ad ea im- 
plenda. Contrahuntur in diem , cum quis spondet , se ac- 
ceptarum aliqaam in uxorem intra certum tempus , quo 
exacto , quisque redeat ad libertatem suam. Demum spon- 
salia condilionata non obligant, nisi conditione impleta , at 
si concubitas fuerit sequutas , conditio sponsalibus adjecta 
censetur sublata. Si conditio sit turpis , et nuptiarnm (ini 
adversa , nulla erunt sponsalia : sin turpis tantum vel im- 

f iossibilis pro non adjecta habetor , firmaque erunt sponsa- 
ia, contra quod paucissimi Doctores opinantur. 

Sponsalia contrahere possunt non solum adulti omnes 
matrimonii capaces , sed etiam majores septennio ; valide 
etiam contrahuntur a parentibus nomine liberorum praesen- 
tium, et consentientium sive expresse nutu scilicet et ver- 
bis , sive tacite idest silentio ; qui si absentes fuerint, vel 
ignoraverint, opus est, ut ea rata habeant; secus non va- 
lent. 

Sponsalium effectus est : 1 . ne sponsus possit , altero 
invito , matrimonium cum aliis celebrare : 2. ut sponsi obli- 
gentur matrimonium inter se contrahere tempore ab ipsis 
determinato , vel si dies exeeutionis praefixa non sit quam 

primum altera pars exigit , nisi justa causa excuset : 3. pu- 
blica honestas , de qua paullo post dicemus iu Matrimo- 
nii impedimentis. 

Si quis igitur fidem sponsalium renuat implere, judi- 
cis auctoritate, et metu poenarum spiritualium, poenisque 
temporalibus poterit induci. 

Sponsalia variis modis dissolvuntur : 1. per mortem : 

2. per lapsum temporis ad celebrandas nuptias praefiniti ; 

3. per longinquam peregrinationem seu absentiam ^ cujus 
tempus definiendum erit judicis arbitrio :* 4. per insignem 
corporis deformitatem post sponsalia supervenientem alteru- 
tri sponsorum : 5. per supervenientem furorem : 6. per for- 
nicationem unius sponsorum, vel praecedentem sponsalia, si 
fuisset occulta alteri , vel subsequentem , quo in casu in- 
nocens poterit a sponsalibus resilire : 7. per votum simplex 
castitatis perpetuae ; quod si sponsalia praecedit, haec non 
tam dissolvuntur , quam ab initio irrita sunt; sin sequitur 
sponsalia, ea ex multorum sententia dissolvit: 8. per unius 
haeresim , vel apostasiam, a fide : 9. per superveniens di- 
rimens impedimentum ut est sacer ordo , Professio reli- 
giosa , matrimonium cum altero contractam , affinitas , aut 
cognatio spiritualis : 10. dissolvuntur communi consensu 
utriusque sponsi licet juramento fuerint munita : 11. tan- 
dem solvuntur dissensu unius pubertatem adepti, si impu- 
bes contraxit sponsalia. 


§• n. 

De Matrimonio . 

Matrimonium quandoque appellatur sponsalia de prae- 
senti , ut distinguatur a sponsalibus , quae ad matrimonium 
sic appellatam opposita dicuntur sponsalia de futuro ; quia 
haec verbo futuri temporis fiunt , ex. gr. ego te ducam in 
uxorem ; illa verbo temporis praesentis , ex. gr. ego te duco 
in uxorem. 

Matrimonium dupliciter accipitur vel pro contractu ipso, 
quem inter se mulier et vir ineunt , quique res transiens 
est , vel pro vinculo per talem contractum inducto , quod 
permanet et perpetuum est. 

Matrimonium priori modo acceptum est contractus , quo 
vir et mulier suorum corporum dominium ad usum conjuga - 

lem sibi invicem tradunt et accipiunt , seque obligant ad se 
mutuo juvandum j et perpetuo cohabitandum : acceptum altero 
modo est maris et feminae conjunctio maritalis , ac legitima ^ 
individuam vitae consuetudinem retinens : dicitur maritalis , 
idest ad prolis generationem , et educationem ordinata ; 
legitima , quia nullum debet esse impedimentum a lege sta- 
tutum , quo nuptiae inter eas personas dirimantur / reli- 
qua verba definitionis significant , virum et mulierem inter 
se conjungi etiam ad prolem educandam , aliaque matrimo- 
nii onera sustinenda. 

Cum vero matrimonium a Christo Domino elevatum 
fuerit ad Sacramenti dignitatem , illud hac ratione acce- 
ptum , idest Sacramentum Matrimonii definitur contractus 
modo dictus , quo conjunctio Christi cum Ecclesia significatur, 
ejusque institutione datur gratia specialis auxilii ad moderan- 
dam carnis concupiscentiam , ad prolem Christiane instituen- 
dam , et ad fidem conjugalem servandam , et gratia habitua- 
lis ad eadem inclinans. Cum igitur matrimonium duplicem 
habeat rationem contractus et sacramenti ; quaeritur num 
una ab altera sit separabilis. Dissentiunt doctores. 

Sunt qui putant, ministrum hujus Sacramenti esse Sa- 
cerdotem , ipsum Matrimonii contractum materiam esse , 
formam illa verba Sacerdotis » ego vos io matrimonium con- 
jungo ». Iu hac igitur sententia., si duo matrimonium inter 
se contraherent coram testibus et Parocho , quin is ulla pro* 
ferret verba , hoc Matrimonium esset contractus , haud vero 
Sacramentum. 

Alii putant , materiam hujus Sacramenti esse corpora 
contrahentium , formam esse verba , aut nutus , quibus illi 
suum exprimunt consensum , ministrum esse ipsos contra- 
hentes , qui mutuum consensum exprimentes sibi invicem 
Sacramentum conferunt. In hac sententia facile quis videt , 
Sacramentum a contractu separari non posse. 

Super has vero opiniones etsi nulla Ecclesiae definitio 
prodierit , tamen ejus praxis magis videtur favere secun- 
dae opinioni. Numquam enim Ecclesia jussit, instaurari ma- 
trimonia Fidelium sine Parochi benedictione inita , quod 
certe non praetermisisset., sica ob legitimi ministri defe- 
ctum Sacramenti rationem non haberent. 

Ex duplici ista , quam explicavimus ratione matrimo- 
nii fit , ut illud sit legitimum vel ratum. Legitimum di- 
citur , quod valet solum ratione contractus , ut quidem 

est omne matrimonium , quod Infideles secundum naturae 
legem contrahunt. Ratum est illud, quod habet etiam ratio- 
nem Sacramenti , ut est , vel esse potest matrimonium so< 
lum Fidelium. 

Praeterea Matrimonium vel est perfectum , vel con- 
summatum. Perfectum dicitur , statim ac vir et mulier con- 
sensum conjugalem praestiterunt; consummatum dicitur, quod 
copula carnali completur. 

Itaque ut Matrimonium valeat , nullo modo requiritur 
concubitus , sed haec duo tantum : 1. consensus per verba 
de praesenti rite praestitus , idest vere , voluntarie , deli- 
berate , signoque sensibili expressus , ut diximus de spon- 
salibus : neque requiritur expressa alterius partis repromis- 
sio ut in sponsalibus : cum enim Titio dicenti ; ego te ac- 
cipio in meam uxorem , Caja respondet ; assentior , hoc uno 
continetur utriusque promissio et acceptatio , nempe Titius 
se dat in maritum Cajae Caja se dat in uxorem Titii, et 
uterque alterius obligationem acceptat : 2. requiritur ut in 
matrimonii celebratione nullum sit impedimentum dirimens, 
quod nempe prohibet ne nuptiae contrahantur , contractas- 
que vel ab initio irritas facit ; quae impedimenta qualuor- 
dccim sunt , et hisce versiculis continentur. 

Error , conditio , votum , cognatio , crimen 

Cultus disparitas , vis , ordo , ligamen , honestas , 

Allinis , raptor , si clandestinus , et impos : 

Haec facienda vetant connubia., facta retractant. 

§• ut- 

De Impedimentis Matrimonii. 

Error est triplex vel enim cadit in personam , ex. 
gr. cum quis ducit Mariam putans ducere Rosam ; vel ca- 
dit in conditionem , cum liber homo putans contrahere cum 
libera contrahit cum serva , quae patitur servitutem juris 
gentium ; vel cadit in fortunam aut qualitatem , ex. gr. 
cum quis putat Rosam , quam ducit y esse divitem , nobi- 
lem , virginem , aut pulchram , eaque paupera est , plebe- 
ja , corrupta., aut deformis. 

Error personae jure naturali dirimit matrimonium ; 
consensum enim • tollit omnino : nequit igitur confirmari , 
nisi detecto errore renovetur consensus. 


Error conditionis si, eo quem exposuimus modo, con- 
tingat, humano tantum jure dirimit matrimonium, secus er- 
ror qualitatis aut fortunae. Nam fortuna , aut qualitas ni- 
hil imminuit conjngum obligationes et jura : sed maxime 
imminuit conditio servilis , ob quam nequit servus suum 
corpus in alterius potestatem libere tradere , individuam- 
que vitae consuetudinem cum eo servare. 

Ceterum si error qualitatis aut fortunae transit in er- 
rorem personae , ex. gr. si quis putans contrahere cum filia 
Principis Burghesii cum alia femina contraxit paupere et 
ignobili, quae illius nomen assumsit , tunc sane dirimit ma- 
trimonium. 

Alterum impedimentum juris naturalis est conditio sub- 
stantiae illius matrimonii, quod contrahitur, adversa, ejus- 
que celebrationi expresse adjecta , ut est omnis conditio , 
quae adversatur uni , vel alteri ex tribus matrimonii bonis, 
idest bono prolis , positive scilicet impediens generationem 
vel educationem prolis , si partum ex. gr. abigas , si pro- 
lem occidas, vel bono Sacramenti seu indissolubilitati ma- 
trimonii , ex. gr. accipio te in uxorem donec inveniam aliam 
ditiorem : quae conditio , quia tendit ad matrimonii reso- 
lutionem, proprie dicitur resolutiva : vel bono fidei conju- 
galis , ex. gr. contraho tecum si pro quaestu te adulteran- 
dam tradas. 

At conditio turpis solum , sed matrimonii substantiae 
non adversa , cx. gr. duco te , si furtum facies , vel con- 
ditio impossibilis , cx. gr. si flumen biberis , in foro ex- 
terno matrimonium nequaquam vitiat , sed magis ipsa vi- 
tiatur , idest pro non adjecta habetur , nisi contrahentes 
ostenderint , ideo se sub una , vel altera conditione matri- 
monium contraxisse , quod nullum habuerint animum con- 
trahendi. 

Conditio autem honesta cum possit matrimonio appo- 
ni , illius vim initio suspendit, atque si evenit , illud con- 
firmat , si deficit infirmat. 

Haec autem jura locum habent in veris conditionibus, 
illis scilicet, quae futurum respiciunt eventum. At si con- 
ditio sit de re praesenti , vel praeterita , matrimonium ab 
initio aut valet , aut nullum est prout res in conditione 
posita extare nec ne deprehenditur ; nisi fuerit conditio na- 
tura impossibilis , quae sive de futuro , sive de praeseoU 
sit , non attenditur , ac matrimonium valet. 

Volunt , quod est tertium impedimentum dirimens, est 
simplex , vei soiemne , idest , emissum in Professione Re- 
ligionis adprobalae valide facta ; soiemne solum dirimit ma- 
trimonium. 

Quamvis autem dissentiant Doctores, an votum soiemne 
habuerit semper vim dirimendi matrimonium , seu juris ne 
divini an humani sit hoc impedimentum : tamen certum est, 
posse Summum Pontificem ab eo solvere per eam dispen- 
sationem, qua non tollitur legis vinculum, sed tantum de- 
claratur , divinam legem in eo casu ob adjunctas rerum 
circumstantias nequaquam adstringere. 

Cum autem cetera omnia impedimenta matrimonium 
dirimant solum si illud praecedant ; id sane proprium est 
hujus impedimenti , ut dirimat matrimonium celebratum 
etiam ante religiosam Professionem, modo non fuerit con- 
summatum. Qua de causa conjux ante matrimonii consum- 
mationem poterit quovis tempore ad Religionem transire al- 
tero vel invito , habetque a jure duorum mensium spatium 
ad deliberandum, si altera pars instet. 

Cognatio est quaedam personarum conjunctio procedens 
vel ex carnali propagatione , vel ex adoptione , vel ex Sa- 
cramento Baptismi , aut Confirmationis. Prima dicitur na- 
turalis , altera legalis , tertia spiritualis. 

Cognatio naturalis est nexus personarum ex eodem san- 
guine , idest ex eadem persona per carnalem generationem 
descendentium. In hac igitur cognatione considerantur sti- 
pes , linea , et gradus. 

Stipes est is, a quo proximius communem habent ori- 
ginem ii , de quorum cognatione quaeritur : sic duorum 
fratrum germanorum stipes est eorum pater , non avus. 

Linea est series personarum a communi stipite descen- 
dentium ; ea duplex est , recta quae complectitur generan- 
tes et genitos , vel obliqua quae complectitur eos , qui a 
communi stipite provenientes latere inter se conjunguntur, 
idest nec parentes inter se , nec liberi sunt. 

Linea recta , si complectitur generantes , dicitur linea 
recta adseendentium, vel superior : si genitos, dicitur linea 
recta descendentium , vel inferior ; ex. gr. mihi conjuncti 
sunt in linea recta adseendentium meus pater, avus, proa- 
vus , abavus, tritavus ; at in linea recta descendentium con- 
j uncti mihi sunt meus filius , nepos , pronepos , abnepos , 
trinepos elc. 

Linea obliqua , quae dicitur etiam transversalis vel col- 
lateralis , duplex quoque est ; aequalis , in qua cognati ae- 
qualiter distant a communi stipite, ut fratres; inaequalis , 
in qua alter cognatorum longius distat a stipite ^ ut patruus, 
et fratris filius. 

Gradus est distantia cognatorum inter se , seu est men- 
sura cognationis. 

Ad cognoscendum cognationis gradus in linea recta jus 
civile et canonicum eadem utuntur regula: nempe tot nu- 
merantur gradus quot generationes : pater igitur a filio di- 
stat uno gradu , avus a nepote duobus gradibus. 

In linea obliqua tam aequali , quam inaequali jus ci- 
vile servat eamdem regulam , nempe tot gradus ponit , quot 
sunt generationes , et computat generationes omnes , quae 
sunt ex utraque parte usque ad stipitem. Igitur duo fra- 
tres distant duobus gradibus inter se, quia a stipite ad eos 
duae sunt generationes ; patruus a filio fratris distat tri- 
bus gradibus , quia tres sunt generationes ab iis usque ad 
stipitem. 

At jus Canonicum in hac linea generationes numerat ex 
una tantum parte , atque si linea sit inaequalis , ea nume- 
rat a persona , quae magis distat a communi stipite : unde 
ponit regulam , quod in linea obliqua aequali quot gra- 
dibus personae distant a communi stipite , totidem inter se 
distant : igitur filii fratrum germanorum inter se distant 
duobus gradibus , quia tot gradibus distant a communi sti- 
pite , idest ab avo ; in inaequali quot gradibus persona 
remotior distat a communi stipite, totidem inter se distant; 
hinc frater mei avi distat a me tribus gradibus , quia tot 
gradibus ego disto a communi stipite, qui est meus proa- 
vus. 

Numeratio graduum secundum juris civilis regulam 
fieri debet in successionibus hacreditariis et tutelis; secun- 
dum juris canonici regulam in matrimoniis. 

Cognatio dirimit matrimonium jure quidem naturali in 

E rimo gradu lineae rectae ; jure saltem humano in quoli- 
et ejusdem lineae gradu , idest in infinitum. 

In linea collaterali Matrimonium dirimit usque ad quar- 
tum gradum inclusive , et quidem jure naturali in primo 
gradu , humano in ceteris gradibus. 

Stat autem hoc cognationis impedimentum , sive ilia 
oriatur cx nuptiis , sive extra nuptias. 


Digitized by Google 


95 

Cognatio legalis oritur ex adrogatioae , vel adoptione 
perfecta. Quaestio est num oriatur etiam ex adoptione im- 
perfecta. Haec etiam cognatio habet quodammodo lineas re- 
ctam et transversalem. 

In linea recta Matrimonium dirimit inter adoptantem 
et adoptatum , adoptatique liberos , non solum adoptione 
manente , sed etiam ea soluta. In linea transversa matrimo- 
nium dirimit inter adoptatum, et filios naturales adoptantis, 
sic tamen , ut impedimentum cesset , soluta adoptione sive 
per mortem patris , sive per emancipationem filii vel natu- 
ralis vel adoptivi. 

Denique ob affinitatem quamdam, quae videtur contrahi 
tum inter adoptatum et uxorem adoptantis , tum inter ado- 
ptantem et uxorem adoptati , dirimit matrimonium inter 
eas personas , etiamsi solvatur adoptio morte vel adoptantis, 
vel adoptati. 

Cognatio spiritualis ex Jure novissimo Tridentini Con- 
cilii in cap. 2. sess. 24. de Ref. Matrim. nascitur solum in- 
ter baptizantem, et baptizatum, baptizatique patrem et ma- 
trem , inter patrinum et baptizatum , baptizatique patrem 
et matrem : inter confirmantem, et confirmatum, confirmati- 
que patrem et matrem , inter tenentem confirmatum , et pa- 
trem matremque confirmati. Impedimentum cognationis tum 
legalis , tum spiritualis totum est juris humani , proinde- 
que potest dispensari. 

Crimen, quod est impedimentum dirimens Matrimonii , 
quadruplex tantummodo est, 1 . Si quis, adulterio commis- 
so , conjugem sive suum Irve alterius, vel ipse per se, Yel 
per alterum suo consilio , aut praecedente mandato occidat, 
ut complicem adulterii ducat, quamvis hic non consenserit, 
aut ignoraverit caedem factam ad hunc finem matrimonii 
inter se contrahendi. 

2. Est conjugis occisio machinata , et perfecta ab ejus 
conjuge, et altero, ut inter se matrimonium contrahant: 
cap. Laudabilem 1 . De conversione Infidelium. 

3. Est adulterium utrinque formale, ( tale scilicet ut 
conjugium alterius utrique adultero fuerit cognitum) et pro- 
missio data , et acceptata ab adultero matrimonium inter se 
contrahendi post mortem conjugis , sive promissio praeces- 
serit adulterium , sive sequatur. 

4. Est adulterium utrinque formale, et matrimonium 
viveuta adhuc legitimo conjuge attentatum inter adulteros, 



96 

sive post adulterium , sire ante : cap .Cum haberet 5. et cap. 
8. De eo qui duxit in matrimonium. 

Hoc etiam impedimentum jure humano statutum est , 
ne quid contra vitam legitimi conjugis conspiretur. 

Cultus disparitas matrimonium dirimit inter Baptizatum , 
et non Baptizatum licet Cathecumenum ; quamvis nonnulli 
arbitrentur hoc impedimentum juris esse divini , tamen ex 
communi sententia , frequentique usu Sedis Apostolicae ab 
eo dispensantis habet vira dirimendi jure solum humano. 

Fis seu metus , ut matrimonium dirimat, debet esse gra- 
vis , injustus, externus, ac directus ad extorquendum con- 
sensum illius matrimonii. 

Metus potest esse gravis vel absolute , ut est metus ali— 
cujus mali per se gravis , ex. gr. metus mortis , mutila- 
tionis, exilii, diuturni carceris, amittendi bona, vel omnia, 
vel magna ex parte : vel respective idest metus alicujus mali, 
quod etsi non commoveat virum fortem, tamen feminae, pue- 
ro , vel homini meticuloso merito formidandum videtur. 
Uterque metus seu gravis absolute, seu gravis respective , 
num in facto existat , proindeque perveniat ad matrimonium 
dirimendum in prudenti judicis arbitrio repositum est. Me- 
tus etiam revercntialis, idest timor habendi parentem , vel 
superiorem infensum , licet in se levis sit , fit tamen gra- 
vis , si minae aut verbera , aut quiddam aliud grave ad- 
junctum fuerit. 

Injustus si contra leges incussus; ex. gr. si stuprator 
a judice contra legis praescriptom capite damnatur , nisi 
puellam stupratam ducat , isquPhoc metu adductus cum ea 
matrimonium ineat. 

Externus idest ut metus sit a causa omnino externa: 
nam si quis conscientiae stimulis , metuque gehennae im- 

{ tulsus puellam a se stupratam duceret, matrimonium va~ 
eret , quia metus oritur a causa interiori. 

Directus ad matrimonium extorquendum; igitur si quis 
ut a carcere se liberet, offerat suo creditori nihil tale ab 
illo petenti, se filiam ejus indotatam ducturum; matrimo- 
nium valeret , quia metus carceris illatum ei est , ut sol- 
veret , non ut filiam creditoris duceret. 

Matrimonium ob vim invalidum , nisi altera pars con- 
sensum retractaverit , ratifiealur 1 . per copulam , quam 
pars metum passa sponte, affectu conjugali, et sciens nul- 
litatcm matrimonii habuit : 2. per cohnbitationcm, quae sit 

spontanea , idest facta timoris causa sublata , sit alicujus 
temporis , sit cum scientia nullitatis matrimonii. 

Ordo sacer si praecedat matrimonium, illud dirimit siro 
consummatum sive non, secus ac professio religiosa, quae di- 
rimit matrimonium etiam praecedens non consummatum. Ni i 
autem inferet , si Ordo fuerit ex metu gravi susceptus; id 
enim haud officit validitati t Ordinationis ; tantumque vi or- 
dinatus , sacri ordinis exercitio perpetuo interdictus a lege 
continentiae dispensatur , si ostenderit metu gravi se ordi- 
natum , nec postea suae ordinationi libere consensisse. Haec 
est sententia in tribunalibus ecclesiasticis usu recepta con- 
tra eos, qui volunt Ordinem vi susceptum neque dirimere, 
nec impedire matrimonium. 

Impedimentum ligaminis est matrimonium valide cum 
altero contractum , quo stante secundum nullo modo potest 
contrahi , tum ob matrimonii indissoiubilitatem , tum ob ve- 
titam polygamiam. Itaque conjugi , etsi longissimo tempore 
is conjugem expectaverit absentem , fruslraque de illius 
morte , aut vita exquisierit , tamen non datur venia trans- 
eundi ad secundas nuptias , nisi mortem conjugis certo do- 
cumento probaverit ; nam ex longa conjugis absentia cer- 
titudo de illius obitu minime colligitur. 

Publica honestas est impedimentum dirimens, quod ori- 
tur; 1. ex sponsalibus de futuro validis , et certis ( idest 
non suspensis a conditione adhuc pendente ) inter consan- 
guineos sponsi et sponsam , et vicissim inter sponsum et 
consanguineos sponsae Usque ad primum gradum ex jure 
novissimo Tridcntini Concilii , licet sponsalia soluta fuerint 
per mortem sponsi } aut sponsae , aut per mutuum dissen- 
sum ; 2. ex matrimonio rato non consummato , licet sit in- 
validum ( modo id non sit ob defectum consensus) inter ma- 
ritum et consanguineos uxoris , ac vicissim inter uxorem 
et consanguineos mariti usque ad quartum gradum inclu- 
si ve. Hoc impedimentum totum est juris humani. 

Affinitas est propinquitas personarum procedens ex co- 
pula carnali perfecta et consummata , sive licita in matri- 
monio j sire illicita extra matrimonium inter consanguineos 
viri et feminam carnaliler cognitam , et vicissim inter vi- 
rum et consanguineos feminae carnaliter cognitae. Sic at- 
tento jure canonico definitur affinitas, secus jure civili, in 
quo tantum ex nuptiis affinitas nasci statuitur. 

Affinitas babet lineas, et gradus instar cognationis; at 

lineae, gradusque affinitatis sequuntur omnino lineas et gra- 
dus cognationis. Igitur ad cognoscendum gradum et lineam 
affinitatis, quae est inter unum conjugem, et quemvis con- 
sanguineum alterius conjugis, salis erit cognoscere lineam , 
et gradum cognationis , quae est inter conjugem , ejusque 
consanguineos : ex. gr. Gatharina soror Agnetis nuptae cum 
Petro erit affinis marito suae so/oris in primo gradu lineae 
obliquae ; nam ipsa est cognata suae sororis in primo gra- 
du canonico lineae obliquae. Sic filius est cognatus sni pa- 
tris in primo gradu lineae rectae : igitur uxor filii erit af- 
finis patris sui mariti in primo gradu lineae rectae. 

Impedimentum affinitatis , si nascitur ex copula licita 
extenditur usque ad quartum gradum inclusive in linea obli- 
qua , at in linea recta ascendentium , et descendentium ex- 
tenditur in infinitum : si nascitur ex copula illicita non ex- 
cedit secundum gradum jure novissimo Tridentino. 

Impedimentum affinitatis ortae ex copula licita in pri- 
mo gradu lineae rectae , quamvis nonnulli doctores illud 
censeant esse juris naturalis , verius tamen est juris huma- 
ni , quod tamen haud expedit dispensari : ceteris autem ia 
gradibus cujuslibet lineae est tantum juris humani. 

Affinitas dicitur oriri ex copula licita , etiamsi cogna- 
tio sit ex copula illicita : ex. gr. Titius extra matrimonium 1 
genuit Paulum , qui post duxit Mariam , affinitas Titii cum 
Maria erit ex copula licita , quia copula illa , quae proxi- 
me inducit affinitatem , est ex matrimonio. 

Impedimentum raptus est inter virum et mulierem ab eo- 
dem raptam , ut matrimonium oum ea contraheret , et contra- 
xit j antequam a raptore separaretur ; ex qua definitione se- 
quitur : 1. si femina lubens ac volens abducatur licet in- 
vitis parentibus, non induci hoc impedimentum , contra quam 
alii minus recte existimant : 2. nullum esse matrimonium 
quamvis mulier sponte consenserit matrimonio , sed repu- 
gnaverit abductioni : 3. inter cos matrimonium non posse 
valide fieri , nisi rapta a raptore separata , et in loco tuto 
ac libero posita rursus consentiat. 

Sequitur clundeslinitas proprie dicta , idest celebratio 
ipatrimonii sine praesentia Parochi , et duorum vel trium 
testium, quam formam statuit Concilium Tridcntinum cap. 1. 
aess. 24. de refonn. Matrim- matrimonia aliter facta irri- 
tans in iis Parochiis , in quibus illud suum decretum fue- 
rit publicatum. 

Ut autem servetur haec forma : 1. Matrimonio debet 
assistere non quivis Parochus, sed proprius contrahentium : 
2., debet esse Parochus animarum curam actu exercens si 
agatur de iis Parochiis , in quibus cura animarum habilua- 
liter residet penes capitulum , exercetur autem per plures 
Sacerdotes: 3. si sponsi diversarum sint Parochiarum suf- 
ficit praesentia Parochi alterius , non modo si is assistit in 
propria Parochia quod omnes concedunt , verum etiam si 
assistat extra suam Parochiam, ut pene omnes communiter 
docent Doctores : 4. debet esse Parochus domicilii vel quasi 
domicilii, non originis tantum seu nativitatis, et Parochus do- 
micilii estis, in cujus Parochia contrahentes acquisiverunt 
domicilium. Parochus quasi domicilii est is , in cujus Pa- 
rochia contrahentes habent quasi domicilium , quod acqui- 
runt post mensem habitationis si eo venerint per aliquod 
tempus moraturi, etsi nolint perpetuo manere, (vclutisunl 
qui studiorum , famulatus , negotiationis , vel professionis 
causa in aliquo loco versantur ) modo non venerint paucos 
dies moraturi ob rusticationes , nundinas etc. : 5. qui ha- 
bitat in duabus Parochiis una parte anni in una , alia iu 
altera , si instructus fuerit in unaquaque , ejus matrimonio 
poterit assistere Parochus unius vel alterius Parochiae: 6. Pa- 
rochus pro Matrimonio duorum vagorum , eorum nempe qui 
nullum habent domicilium, nec quasi domicilium, est is, 
in cujus Parochia actu vagantur: 7. demum pro matrimo- 
nio vagi cum incola , idest illo , qui habet domicilium, vel 
quasi domicilium, est Parochus incolae. 

Ceterum ex licentia Parochi matrimonio poterit assi- 
stere quivis Sacerdos , non tamen Diaconus , quae licentia 
committi potest verbo scripto , vel alio signo externo , sive 
per se , sive per intermediam personam , nec solum specia- 
liter , sed etiam generaliter , seu data sit alicui cura mu- 
neris Parochialis , seu commissa sit administratio Sacramen- 
torum. Valet etiam licentia tacita , ex, gr. si proprius Pa- 
rochus praesens sit nec contradicat , non autem valet licen- 
tia futura , ex. gr. si Sacerdos assistat praesumens Paro- 
chum ratam habiturum suam praesentiam. 

Ceterum ut Parochianorum matrimonio valide assistit 
Parochus, sic matrimonio Dioecesanorum valide assistit Epi- 
scopus , Yicarius generalis , aut Capitularis , vel quivis Sa- 
cerdos de eorum licentia ; matrimonio demum omnium fide- 
lium Summus Pontifex, vel quivis ab eo delegatus. 

Parochi et testium praesentiam Trid. Synodus requi- 
rit , ut matrimonium contractum probetur , atque ita im- 
pediatur, nc quis aliud matrimonium contrahat : satis igi- 
tur erit; 1. testes intellexisse, quid actum fuerit a con- 
trahentibus , licet Parochus et testes inviti adsint , neque 
fuerint rogati ; 2. tales testes esse cujuscumque conditio- 
nis , sexus , aetatis , religionis sint ; sufficit enim ut mea- 
tis compotes sint , et valeant intelligcre quid agatur. 

Postremum impedimentum est impotentia coeundi , quae 
proinde confundenda non est cum sterilitate , idest impo- 
tentia generandi. 1 . Impotentia dividitur in perpetuam , 
quae tolli nequit citra miraculam , aut peccatum , aut pe- 
riculum vitae , et temporalem , quae tolli potest opportu- 
nis remediis. 2. In absolutam , quae est respectu omnium, 
et respeclivara , per quam aliquis est impotens cum certis 
personis, sed potens est respectu aliarum: 3. demum in 
eam , quae praecedit matrimonium , et illam quae matrimo- 
nio supervenit. 

Impotentia , ut matrimonium possit dirimere , debet 
esse perpetua , et matrimonium praecedere. Sufficit autem 
si ea sit vel absoluta , vel respecliva. 

Si matrimonium dissolvatur ob impotentiam absolutam, 
pars impos cum nulla alia poterit contrahere ; bene vero , 
si solvatur ob impotentiam respectivam. 

Si contingat , ut matrimonio soluto ob impotentiam 
absolutam , is qui declaratus fuit impos , comperiatur ca- 
pax coeundi , pristinum matrimonium instauratur. 

Matrimonium jam contractum nequit ob impotentiam 
solvi nisi de ea certe constet ; probatur autem adesse mu- 
tua conjugum declaratione juramento firmata, accuralaque 
corporis inspectione ab obstetricibus, peritis, et medicis fa- 
cienda , ex qua si relata fuerint certa impotentiae signa , 
matrimonium statim nullum declaratur, conjugesque sepa- 
rantur, si dubia tantum et probabilia, debent conjuges 
triennio simul cohabitare , et rei carnali operam dare. La- 
pso triennio, qujn matrimonium potuerit consummari, nul- 
lum declaratur, conjugesque separantur , si ambo jurent, se 
nunquam coire potuisse , idque septem propinqui ulriusquo 
conjugis juramento credulitatis affirment, idest jurent, se 
credere , conjuges verum jurasse. 

Ob impotentiam quaeritur uum valeant connubia se- 
num , vel impuberum ; senibus gcncratim iudulgct Lcclc- 

sia coojugiam tamquam infirmitatis remedium , el huma- 
nitatis solatium. 

Conjugium impuberum valet, si praecox malitia et cor- 
poris habitudo suppleat aetatem ; neque tunc ulla opus est 
Pontificia dispensatione , sed tantum Episcopi declaratione, 
eos esse conjugio pares. At impuberes si adhuc sint impo- 
tentes, eorum conjugia, quia impotentia perpetua non est, 
nulla sunt jure solum humano , cui proinde Papa poterit 
dispensare. 


S- «v. 

De Impedimentis impedientibus. 

Hactenus de impedimentis dirimentibus ; agendum mo- 
do est de impedimentis impedientibus , quae prohibent , ne 
nuptiae contrahantur , at contractas non dirimunt ; quare 
conjuges non separantur, quemadmodum separantur ob im- 

E edimentum dirimens. Ea sunt tempus feriatum , omissio 
enedictionis Parochi , omissio proclamationum , interdi- 
ctum Ecclesiasticum , sponsalia , votum simplex , catechis- 
mi ignorantia , dissensus Parentum , denique haeresis. 

Tempus feriatum incipit a prima Dominica Adventus 
usque ad dienf Bpiphaniae , et a feria quarta Cinerum us- 
que ad octavam Paschatis inclusive , quibus temporibus 
nuptiae possunt quidem licite celebrari , sed absque ulla 
publica pompa et apparatu , et sine benedictione solemni 
nuptiarum , quae consistit in Missa pro Sponsis. Ab hac 
solemni nuptiarum benedictione differt alia eorum benedi- 
ctio dicta proinde minus solemnis, quae consistit in verbis 
illis , et precibus a Sacerdote proferendis dum sponso9 ma- 
trimonio conjungit; qui ritus adhiberi omnino debent a Fi- 
delibus conjugio sociandis , praesertim ut eorum matrimo- 
nium in auavis doctorum sententia habeat sacramenti di- 
gnitatem. 1 

Proclamationes a Concilio Lateranensi IV. primum , 
post a Tridentino sancitae sunt, ut si quae sint impedimen- 
ta detegantur. Ter illae fieri debent diebus festivis inter- 
polatim inter missarum solemnia , et quidem in Ecclesia 
utriusque Parochiae , si sponsi ad diversas spectent Paro- 
chias. Ceterum poterit Episcopus eas remittere omnino aut 
in parte. 

Interdicti nomine intclligilur judicis Ecclesiastici pro- 
hibitio, ne nuptiae contrahantur , donec plenior de impedi- 
mentis sive impedientibus sive dirimentibus facta fuerit 
inquisitio : qua in re notandum , satis esse probationem , 
ut ajunt , semiplenam alicujus impedimenti etiam dirimen- 
tis , ne quis licite contrahere possit matrimonium : at pro- 
batione plena omnino opus est., ut matrimonium jam con- 
tractum cum eo impedimento nullum declaretur , conjuges- 
que separentur. 

Ex iis , quae diximus de sponsalibus , patet cur ea 
numerari debeant inter impedimenta nuptias impedientia. 

Votum simplex etiam impedit nuptias , sive sit reli- 
giosum statum amplectendi , sive castitatis , sive non nu- 
bendi , sive sacros Ordines suscipiendi. Itaque si quis eo 
modo obstrictus , dispensationeque non obtenta nuptias con- 
trahit , non solum graviter peccat , sed etiam debitum con- 
jugale nequit petere , quamvis illud alteri parti reddere te- 
neatur. 

Catechismum ignorantes , idest rudimenta Fidei , ma- 
trimonio jungi non debent , nisi primum illa didicerint, 
tum ut ea filios suos edoceant.» tum ut suarum obligatio- 
num conscii eas possint implere. 

Ob dissensum Parentum filiifamilias illicite quidem nu- 
ptias contrahunt, nisi urgentissima ratiodfc 'compellantur, 
vel nisi parentes consensum suum rogati eum sine justa 
causa denegent. Nam omnia jura praecipiunt , ut liberi iu 
re adeo gravi suis parentibus obedientiam , et venerationem 
deferant. 

Postremum impedimentum impediens est haeresis ; idest 
Catholicus cum haeretico matrimonium illicite iniret quam- 
vis valide. Itaque conjux Catholicus a Sacramentis erit ar- 
cendus , nisi sui criminis poeniteat , simulque promittat so 
curaturum conversionem conjugis haeretici , et prolis in 
fide Catholica educationem. 

, 4 


De Divortio. 

Matrimonium valide contractum plenam aliquando, vel 
minus plenam patitur dissolutionem : aut enim solvitur 
ipsum conjugii viuculum , aut illo firmo manente solvitur 

tantam societas habitationis, cl thori. Prior solutio jure Ca- 
nonico magis dicitur repudium , altera divortium. Matri- 
monium si est consummatum duobus tantum modis dissol- 
vitur quoad vinculum : 1. unius conjugis morte : 2. si duo- 
rum conjugum infidelium uno ad fidem converso , et alte- 
ro in infidelitate remanente , conjugemque conversum vel 
derelinquente vel tentante a suscepta fide retrahere , con- 
versus novas nuptias ineat cum fidele. 

Si vero non sit consummatum , praeter hos duos mo- 
dos solvitur etiam professione religiosa, ut jam diximus, 
et Summi Pontificis dispensatione. 

Praeter hos modos seu casus matrimonii vinculum ne- 
quit omnino dissolvi : nam etsi Scholastici inter se dispu- 
tent , an insolubilitas matrimonii praesertim consummati, 
donec uterque conjux vixerit , procedat a jure naturali nec 
ne : tamen certum est perpetuam illius firmitatem proflue- 
re a jure divino scripto. 

At pluribus modis matrimonium solvitur quoad socie- 
tatem habitationis, et thori : 1. si castitatem uterque con- 
jux voveat, aut in religionem ingrediatur: 2. si alter con- 
jugum in gentilismum, vel haeresim prolabatur ; timendum 
est enim ne pravo conjugis exemplo alter attrahatur : 3. ob 
nimiam saevitiam, nisi maritus caverit de uxore non vexan- 
da , vel ob furorem adeo vehementem , ut alter conjugum, 
si cohabitent , vita periclitctur : 4. si conjugum conjunctio 
peccatum posset parere ; ex. gr. si unus alterum instiget 
ad peccandum , praemissaque monitione non desistat : vel 
si eorum disjunctio emendationem u..j posset afferre , ut 
conjux in aliquo crimine obstinatus ad bonam frugem se re- 
cipiat probi conjugis separatione commotus : 5. ob votum 
longinquae peregrinationis in Terram Sanctam, quod etiam 
renuente uxore impleri potest : 6. si alter conjugum adul- 
terium aut nefandae Veneris scelus commiserit. 

Verum non permittitur ob adulterium, si mulier invi- 
ta fuerit compressa , aut decepta quod adulter se maritum 
simulaverit : vel si vir ipse adulterium uxori suaserit : vel 
si vir ipse reus sit adulterii : vel si culpam uxori remi- 
serit cum ea post adulterium sibi jam notum concumbens. 

His causis cessantibus etsi mulier egerit poenitentiam 
sui delicti , tamen vir non cogitur uxorem dimissam reci- 
pere , quamvis ex charitate id possit : at uxorem adulteram, 
et in prava consuetudine permanentem dimittere omnino de- 
bet , ne turpitudinis patronus esse videatur. 

Causis divortii expositis notare oportet: 1. ex iis pro 
casuum diversitate divortium posse fieri , vel quoad tho- 
rum tantum , vel quoad ihorum , et habitationem : 2. pos- 
se fieri in perpetuum, ut in prima et ultima causa , modo 
ad tempus , ut in ceteris stalim ac divortii causa cessave- 
rit : 3. nulla opus est judicis auctoritate , si divortium fiat 
ex mutuo conjugum consensu: 4. eam requiri si fiat alte- 
ra parte renuente: 5. judicio tamen super divortii causam 
pendente conjuges non esse separandos: 6. at si periculum 
sit in mora , aut alia justa causa urgeat , liceat parti in- 
nocenti divertere ; 7. sed divortium stabilitatem acquiret 
post judicis sententiam. 

TITULUS X. 

DE ECCLESIIS.- 

P ost Sacramenta agendum esset de officiis divinis , 
diebus festis , jejuniis , indulgentiis , cum bae res ad ani- 
marum salutem spectent, et sensibili quadam substantia ob- 
tegantur quemadmodum sacramenta : tamen brevitatis cau- 
sa eas omittimus explicare. 

Sequitur igitur alterum Ecclesiasticarum rerum genus, 
earum scilicet, quae ad divini cultus exercitium spectant, 
vel directe , ut Ecclesiae , altaria , omnisque sacra supel- 
lex , vel mediate , ut bona temporalia , quibus et sacra pa- 
rantur , et ministri altaris substcnlantur. De singulis suo 
ordine disseremus , et primum de Ecclesiis , quarum no- 
mine bic intelligimus aedificia cultus divini peragendi gra- 
tia extrucla , et solemni ritu consecrata , aut benedicta. 
Omnis, quae est de Ecclesiis disputatio, versatur circa di- 
versas earum species , aedificationem , reparationem , bene- 
dictionem , et immunitatem. 

S- I- 

De divertis Ecclesiarum generibus. 

Ecclesiarum divisio proficiscitur a majori vel minori 
carum dignitate, et ex juribus. Nara siqua Ecclesia nonnul- 
lis juribus gaudet supra unam vel alteram Ecclesiam, illa 
dicitur matrix, hae filiales; si coetum habet clericorum sive 

regularium sire saecularium in ea residentium, dicitur coa- 
ventualis; si collegium habet Canonicorum sacras functio- 
nes in ea exercentium, dicitur Collegiata; si certum habet 
territorium , et populum sub Sacerdotis cura Episcopi au- 
ctoritate, dicitur Parochialis ; si Episcopus in ea praesidet, 
dicitur Cathedralis ; si Archiepiscopus Metropolitana ; si 
Primas Primatialis ; si Patriarcha Palriarchalis. 

S- H- 

De aedificandis vel reparandis Ecclesiis. 

Quoniam Ecclesiam sine Episcopi auctoritate construere 
semper vetitum fuit, sequitur: 1. ut is possit prohibere, 
si quis absque ejus consensu Ecclesiam aedificat: 2. ut is si 
non contradicat , tacite consentire praesumatur : 3. ut si 
vetante Episcopo fabricata fuit Ecclesia , nullum in ea jus 
ne patronatus quidem fundator acquirat : 4. ut antequam 
Ecclesia extruatur , Episcopus vel ejus Delegatus ad locum 
aedificii accedens debeat crucem humi affigere, primum lapi- 
dem jacere, ceteraque facere juxta formam in Pontificali sta- 
tutam : 5. nihil obesse si quis in domo sua oratorium faciat 
ad orandum. Quamvis autem pium et laudabile sit Eccle- 
sias construere , tamen id passim, et sine delecta fieri ne 
permittat Episcopus. 

Causae legitimae novas erigendi Ecclesias sunt: 1 . tale 
populi incrementum , ut vetus Ecclesia Parochialis populo 
in eam convenienti sati9 non sit. Itaque si populo quamvis 
aucto par quidem est Ecclesia parochialis , impar autem 
unus rector , tunc non debet alia Ecclesia construi , sed 
ejus rector cogi, alios Sacerdotes in auxilium assumere. 

2. Est talis locorum distantia vel difficultas , ut Paro- 
chiani sine magno incommodo aut vitae discrimine nequeant 
parochiam adire ad Sacramenta percipienda , divinaque of- 
ficia audienda. Verum in hac novae Parochiae erectione plu- 
ra servanda sunt. 1. Rector veteris Ecclesiae, aliique quo- 
rum interest audiendi sunt ; qui si injuste renuant , po- 
terit Episcopus, illis etiam invitis, ad novam progredi ere- 
ctionem : id qnod mullo magis procedit, cum nova Paro- 
chia aliunde dotatur : 2. Novae Ecclesiae peculiares redi- 
tus assignari debent tum pro congrua rectoris substentatio- 
ne, tum pro sacra. supellectile, luminaribus, alioque Ecclesiae 

ornatu. Quamobrem ei dabitur portio quaedam redituum 
Ecclesiae matricis , eique solventur decimae , oblationes , 
aliaque jura Parochialia a novis parochianis: 3. Matrici Eo 
clesiae aliquid annuatim in signum subjectionis praestandum 
erit a filiali , quemadmodum Episcopus statuet. 

3. Causa est si fideles sine imminenti periculo ne- 
queant in unum convenire , sic leprosis , aliisve contagioso 
morbo laborantibus , nova ad eorum usum construitur Ec- 
clesia. 

4. Causa est si Episcopus pro sua sepultura Ecclesiam 
erigit, eique centesimam partem redituum Ecclesiae., cui 
praeest , det in dotem , dummodo id fiat absque gravi suae 
Ecclesiae detrimento ; secus noxium praedecessoris facium 
poterit a successore revocari. 

5. Causa est novi Monasterii constructio ; Monachis 
enim ad ipsam monasticae vitae institutionem concessum est, 
ut propriam habeant Ecclesiam Episcopi auctoritate erectam. 

5- ni. 

Dt Ecclesiis reparandis. 

Doctorcs Concilio Tridentino cap. 7. sess. 21. de reform . 
inhaerentes has regulas tradunt ad cognoscendum, qui, et 
quo ordine teneantur Ecclesias reparare. 1 . Tenetur auctor 
damni, ejusque haeres : 2. si Ecclesia peculiares habet re- 
ditus pro fabrica destinatos , vel alios quosvis proventus 
ejus oneribus ferendis addictos , ex iis Ecclesia debet re- 
parari: 3. si forte aliquod statutum sit, quo privatae fa- 
miliae suis sumptibus Ecclesiam, cum opus fuerit, debeant 
reficere , huic statuto parendum est : 4. si loco statuti ve- 
tus ac certa consuetudo aifertur , ob quam privati aliqui 
cives reparationis expensas facere cogantur , ea consuetudo 
erit observanda: 5. si nullum statutum, aut consuetudo sit, 
tunc rector Ecclesiae tenetur ad reparationis expensas hoc 
modo: si templum sit Cathedrale, Episcopus conferet quar- 
tam partem redituum mensae episcopalis: si Parochiale, Pa- 
rochus conferet eos tantum beneficii fructus , qui supersunt 
post honestam sui ipsius substentationem : igitur non ad- 
miscebit expensas, quae fiunt pro alendis consanguineis, vel 
pro sui generis conditione servanda , et cum Parocho tenentur 
pro parte , qui cum eo Parochiae pensiones sumunt , nisi 

forte concessae facrint a quovis onere immanes , ut ple- 
rumque contingit : demum cum Parocho tenentur omnes, qui 
in eadem Ecclesia simplex beneficium obtinent, etsi ab alia 
Ecclesia fuerint eo translati , et Beneficiarii Palatinorum 
privilegiis fruanlur ; verum ex beneficiis simplicibus ante 
detrahentur expensae necessariae pro oneribus beneficii su- 
stinendiSj et alimenta Beneficiarii , nisi haec is aliunde ha- 
beat , quae regula servanda erit etiam in reparandis Eccle- 
siis illorum beneficiorum , quae non in alia Ecclesia sila 
sunt , sed propriam habent : 6. his modis deficientibus omni- 
no tenetur Patronus , cui proinde consentaneum temporis 
spatium praefinitur , quo vel templum restauret , et si ne- 
cessitas postulat j rursus aedificet , vel juri patronatus re- 
nunciet : 7. denique si Ecclesia nequaquam sit patronata , 
tunc populus subire debet expensas omnes pro parochiali 
Ecclesia seu reparanda , seu aedificanda , atque ad has ex- 
pensas, si in capita imponantur, tenentur omnes Parochiani, 
si pro praediis, tenentur etiam ii qui bona possident in ejus 
Parochiae finibus licet alibi degant. 

S* 1V - 

De Consecrandis , et Reconciliandis Ecclesiis. 

Vetitum est sacra officia peragere in Ecclesia , nisi pri- 
mum consecretur , vel saltem benedicatur , vel reconcilie- 
tur si fuerit polluta. 

Consecratio fit tantum ab Episcopo , non a Presbyte- 
ro , nisi hic habeat Summi Pontificis privilegium. Quovis 
die fieri potest , quamvis fieri soleat die festo : semel facta 
nunquam iteratur } nisi vel tota , vel pene lota , vel majo- 
ri ex parte elapsa aut exusta reparari contingat , vel de ejus 
consecratione dubitetur. Et quamvis diu differatur nova con- 
secratio j tamen antiquae dedicationis officium non omitti** 
tur. Ritus Consecrationis extat in Pontificali Romano. 

Ut Ecclesiae, sic et Altaris est consecratio , quae cx 
praesenti Ecclesiae disciplina sejungitur ab Ecclesiae con- 
secratione. Fit solum ab Episcopo , non iteratur nisi alta- 
re vel frangatur , vel a basi ubi fuerit affixum evellatur. 
Quousque Ecclesia consecretur ex Episcopi venia per Pres- 
byterum benedicitur ^ ut officiis divinis evadat idonea. Ri- 
tus benedictionis est in Rituali Romano. 

Ecclesia seu consecrata seu benedicta violatur .* 1 . in- 
juriosa humani sanguinis effusione : 2. homicidio etiam abs- 
que sanguinis effusione patrato : 3. voluntaria humani se- 
minis effusione : 4 . infidelis , aut excommunicati vitandi 
sepultura. 

Si erit consecrata , reconciliari debet ab Episcopo ; si 
tantum benedicta, a Sacerdote ; ritusque reconciliationis est 
in Rituali Romano. Yerum si polluta fuerit per sepulturam 
infidelis aut excommunicati, cadaver ante omnia, si discerni 
possit , effodiendum erit. 

Reconciliata Ecclesia reconciliatur etiam Secretarium, et 
conjunctum coemeterium, qnae duo simul cum violata Ec- 
clesia polluuntur: at polluto coemeterio , non polluitur Ec- 
clesia; principale enim trahit accessorium , non e contra. 

, S- v. 

De Immunitate Ecclesiarum. 

Ecclesiarum immunitas est libertas illis competens ab eo 
omni , quod minime decet sanctitatem loci. Duo sunt immu- 
nitatis effectus , unus ne in Ecclesiis fiat quivis actus vel 
profanus simpliciter, multoque magis si inhonestus, inju- 
stusque sit. 

Prohibentur ergo fieri in Ecclesiis : 1. omnis negotiatio, 
aut Yendilio ; tamen contractus facti valent : 2. saecularia 
judicia tum civilia, tum criminalia, et siquis ausus fuerit ea 
facere irrita sunt, et poena anathematis decernitur adver- 
sus eum , qui judicia criminalia fecerit in Ecclesia : 3. con- 
ciones civiles , publica comitia , conventus societatum seu 
collegiorum saecularium , convivia , comoediae , ludi thea- 
trales, cantus lascivi: etsi laicis vetiti non sunt actus ju- 
risdictionis voluntariae , neque Ecclesiasticis ecclesiastica 
judicia , tamen haud decet ea fieri in Ecclesia. 

Alter immunitatis effectus est jus asyli, quo debitores, 
et rei criminum ad Ecclesiam confugientes tuli sunt, neque 
possunt illinc divelli seu vi , seu dolo , seu blandis verbis, et 
qui secus fecerit excommunicationis poenam incurrit Sum- 
mo Pontifici reservatam. 

Quamvis jus asyli competit Ecclesiis non solum jure 
Ecclesiastico et civili, sed etiam naturali, tamen potuit hu- 
manis legibus limitari, ne improbi spe asyli magis incita- 

rentur ad crimina patranda. Jure communi gaudant immu- 
nitate quaecumque Ecclesiae non consecratae etiam , sed 
tantum benedictae , etiam pollutae et nondum reconciliatae , 
etiam interdictae , nisi fuerint interdictae et .desertae ob 
ruinam. 

Immunitate gaudent Sacraria, Porticus, Tectum, Atrium, 
Turris campanaria, quae intra passus triginta ab Ecclesia 
distat , Coemeteria , Palatium Episcopi et Cardinalium , Do- 
mus Parochialis, in qua Parochus habitat, Domus Canoni- 
cales et Sodalitiorum , quae eorum Ecclesiis sunt conjun- 
ctae , Hospitalia , similiaque loca Episcopi auctoritate con- 
structa , publica Oratoria perpetuo sacris addicta , Mona- 
steria cum hortis , areis , stabulisque animalium , et do- 
mibus famulorum intra septa monasterii extantibus. 

Sacerdos Eucharistiam deferens asylum etiam praestat 
ei, qui tantum se associat comitantibus. Denique Canone 6. 
et 35. Caus. 17. quaest. 4. jus asyli traducitur ad passus 40. 
extra Calhedralem , ac passus 30. extra Ecclesiam inferio- 
rem. Quamvis autem id antiquatum modo esse tradit Car- 
dinalis de Luca disc. 12. n. 27. Miscellaneorum , ac so- 
lum obtinere dicit Pignattellus consultation . 426. tom. 1. ubi 
consuetudine receptum est ; tamen teste Fagnano sacra Con- 
gregatio immunitatis indistincte jussit eorum passuum ex- 
tensionem , usumque in Ecclesiis Calhedralibus et Colle- 
giatis obtinere. 

Publicas ob causas jure asyli privantur : I.Tum Tia- 
ram grassatores, qui vias publicas vel vicinales obsident prae- 
dae caush , si duas saltem grassationes fecerint absque cae- 
de vel mutilatione, vel unam, si mors aut mutilatio evene- 
rit : tum publici latrones, qui in domibus privatis homines 
vi aggrediuntur et spoliant, caedem aut vulnera se defen- 
dentibus inferentes : 2. Agrorum depopulatores, quomodo- 
cumquo id fecerint publice vel clam , die , vel nocte , do- 
mino ut noceant , sibi ut consulant ; 3. Qui hominem in- 
terficiunt aut mutilant, cum aut laesus, aut reus , aut uter- 
que staret in Ecclesia vel Coemeterio : 4. Sicarii, qui alie- 
no jussu mortem inferunt alicui, certo praemio aut merce^ 
de promissa licet soluta non fuerit , et illi qui eos condu- 
cunt , aut domi excipiunt , dummodo mandatum fuerit im- 
pletum. Utrique dicuntur Rei assassinii , seu Assassini. 
5. Homicidae, nisi casus, vel justa sui defensio homicidio 
causam dederit , cujusvis sexus , generis > conditionis illi 

fuerint , et quovis modo rei sint homicidii , sive mandato, 
sive consilio , modo majores sint viginti annis : 6. Judaeos 
Christianam Religionem susceptam deserens , et Haereticus : 
at si ad Ecclesiam ob alia crimina confugiunt quam de- 
sertae Fidei , gaudent jure asyli : 7. Qui laesae majestatis 
reus est, quovis modo deliquerit adversus suum principem, 
eumque supremum : 8. Qui confugientes ad Ecclesiam im- 
pediunt , vel eos inde violenter abducant : 9. Qui in lite- 
ris Apostolicis falsi crimen admiserint : 1 0. Qui in monte 
Pietatis , aut aliis similibus locis administrandis tale falsi , 
aut furti crimen commiserint , ut poenae mortis subjician- 
tur : 11. Qui privatim cudant aut vitiant, vel conflant mo- 
netas aureas et argenteas etiam aliorum Principum , si ibi 
sint in commercio : i 2. Tandem qui simulato curiae nomi- 
ne domos alienas invadunt , ibi rapinas faciunt, vel homi- 
nem caedunt aut mutilant. 

Itaque si Rei sceleris excepti ab Ecclesia sint extra- 
hendi y requiritur : 1. auctoritas judicis ordinarie ecclesia- 
siastici , proindeque 2. si dubium sit an criminis qualitas 
excludat asylum id a solo judice Ecclesiastico erit cogno- 
scendum : 3. in judicio satis erunt indicia quae ad captu- 
ram valent decernendam : 4. in traditione Rei Curiae sae- 
culari debet interesse aliquis Ecclesiasticus ab eodem judi- 
ce designandus : 5. qui exigat obligationem in forma ju- 
ris validam, reum restitutum iri Ecclesiae sub poena ex- 
communicationis latae sententiae, si extractus diluerit in- 
dicia, 


TITULUS XI. 


DE CAPPELLIS, ET ORATORIIS. 

Cappellae , et Oratoria , ut modo accipiuntur , sunt 
sacella posita vel in agris , vel in civitatibus , vel in domibus 
magnatum sacris extraordinariis addicta : extraordinariis in- 
quam , nam pro sacris de more habendis destinantur Ec- 
clesiae Calhedrales , Conventualcs , Collegiatae , vel Paro- 
chiales. 

Sunt duplicis generis, publica vel privata. Publica ad 
publicum usum construuntur; idcirco non solum publicam 
habent januam, per quam cuivis c populo palet aditus., et 
campanam, per quam populus ad sacra vocatur ; sed etiam 

Episcopi auctoritate aedificantur et benedicuntur , semelqua 
electa in profanos usns amplius converti nequeunt. Priva- 
ta sunt ad privatorum usum , idcirco ut in domibus ar- 
bitrio Domini construuntur , sic ejus voluntati queunt tolli., 
ibique preces tantum fieri licet, non Missae sacrificium; ad 
hoc enim opus est Sedis Apostolicac auctoritate , quae am- 
plioribus , vel angustioribus limitibus eam veniam conce- 
dere solet. 

Qui eam obtinuit , nequit illa uti , nisi Ordinarius vel 
ejus Delegatus Oratorium ante visitans et approbans obten- 
tae facultatis usum concedat. 

TITULUS XII. 

DE SACRIS VESTIBUS , VASIS , CETERISQUE AD ECCLESIAM 
PERTINENTIBUS. 

iSacram supellectilem constituunt sacra indumenta Sa- 
cerdotum et ministrorum , vasa quae adhibentur in re di- 
vina peragenda , omnia demum Ecclesiae et Altaris orna- 
menta seu instrumenta. 

Tam Sacrae Vestes, quibus in Sacrificio utimur , quam 
lintea, et cuncta altaris instrumenta benedicuntur. At Vasa, 
quibus in sacrificio opus est, consecrantur sacri chrismatis 
unctione. 

Pertinent etiam ad Ecclesias Campanae , quae certis ri- 
tibus in Pontificali descriptis debent ab Episcopo benedici 
antequam adhibeantur. 

Has autem res non solum consecrare , sed etiam bene- 
dicere certissime perlinet ad solum Episcopum. Et dubita- 
tur solum , an Episcopus possit simplici Sacerdoti delegare 
benedictionem earum rerum, quae non consecrantur, ex. gr. 
vestium etc. cum alii putent eam facultatem dari posse tan- 
tum a Summo Pontifice , alii etiam ab Episcopo : tutius 
tamen erit illam oblinere a Sede Apostolica , quoniam sic 
se habet usus Episcoporum in boc casu ad eam confugien- 
tium. 

TITULUS XIII. 


DE SACRIS IMAGINIBUS , ET RELIQUUS. 

P rosequimur explicare eas res, quae immediate ad di- 
vinum cultum pertinent. Hujusmodi etiam sunt non modo 
imagines et scnlplurae Deum , Christum exhibentes , ejus- 
que Passionis Sanctissimae instrumenta , sed etiam Sancto- 
rum imagines, signa, et reliqaiae ; per cultum enim , quem 
Sanctis deferimus , colimus ipsum Deum in servis et ami- 
cis suis , quemadmodum Regem honoramus, cum ejus ima- 
ginem , ministrum vel amicum honore prosequimur. Hac de 
causa licet in Sanctorum honorem Festa instituere , sacras 
aedes , vel altaria extruere , vola nuncupare , eorum reli- 
quias et imagines fidelium veneratione excolere, in publicis 
supplicationibus deferre etc. 

Cultus Sanctorum duplex est, publicus vel privatus. 
Publicus est, qui fit nomine Ecclesiae tamquam institutus 
ab ea sive fiat publice sive occulte. Privatus est, qui nou 
Ecclesiae nomine exhibetur , sed ex privata devotione co- 
lentis , ex. gr. per preces , jejunia etc. sive haec fiant oc- 
culte sive palam. 

Sancti in duplici classe sunt ; alios enim tales existi- 
mamus solum , quia cum opinione vel fama sanctitatis , et 
miraculorum decesserunt: hos cultu privato solum venerari 
licet ; alii vero quia ab Ecclesia beatificantur , vel canoni- 
zati sunt cultu etiam publico possunt coli. 

Beatificalio est legitima Pontificis concessio Regno , 
Provinciae , Dioecesi , vel Ordini regulari facta , ut aliquis 
tamquam cum Christo in coelis reguans certo publico cul- 
tu , ex. gr. recitatione divini officii , celebratione Missae , 
expositione publica reliquiarum vel imaginum ejusdem , Ec- 
clesiae vel altaris in ejus honorem erectione ibi venerari, 
et invocari possit. 

Canonizatio proprie sumpta est solemne Sedis Aposto- 
licae judicium , et expressa definitio sanctitatis et gloriae 
alicujus , qui solemni caeremoniarum pompa Sanctorum ca- 
talogo inscribitur , et publice totius militantis Ecclesiae ve- 
nerationi proponitur , eique honores Sanctis debiti decer- 
nuntur. Quamobrem in ea plenior ac longior inquisitio fit 
quam in beatificalione , quae haud inepte dici potest quae- 
dam particularis canonizatio. 

De Reliquiis autem et imaginibus peculiariter est no- 
tandum : 1 . Reliquias esse tum corpora Sanctorum eorum- 
que partes , tum vestes aliaque eorum usu sacrata , tum 
instrumenta martyrii , ex. gr. funes , cruces elc. : 2. novas 
reliquias non posse exponi publico cultui nisi ante proben- 
tur a Romano Pontifice : quod si certo constet , esse ali- 
cujus Sancti antiquitus approbati satis erit auctoritas Epis L 
copi: 3. Episcoporum esse in reliquiarum, et imaginum vene- 
ratione removere omnem superstitionem , turpem quaestum, 
ac providere, ut nihil inordinatum , profanum, vel inho- 
nestum appareat, nullaque insolita imago, ne in loco qui* 
dem vel Ecclesia exempta ponatur , nisi sua ante auctori- 
tate probetur ; res autem difficiliores post habitam Concilii 
Provincialis sententiam ad Romanum Pontificem deferre , 
ut nihil novum , aut in Ecclesia hactenus inusitatum eo 
inconsulto decernatur. 

TITULUS XIV. 

DE DECIMIS , PRIMITIIS , ET OBLATIONIBUS, 

Ad secundum genus rerum Ecclesiasticarum retulimus 
non modo illas , quae ad divinum cultum immediate per- 
tinent , sed etiam mediate, uti sunt bona, quibus ministri 
altaris substentantur , et sacra parantur. De his igitur modo 
agendum , in quibus primum locum obtinent decimae , pri- 
mitiae , et oblationes. 

Decima esP certa pars fructuum vel lucri. Dicitur certa 
pars non decima : nam aliquando minor ea , vel major est 
ob diversam locorum consuetudinem , qua fere omnis quae- 
stio Decimarum definitur. 

Decimarum aliae sunt praediales , aliae personales , 
aliae mixtae. 

Praediales sunt, quae debentur ex fructibus praediorum 
sive urbana illa sint sive rustica. Sed ex praediis urbanis 
decimae praestantur solum si ea locantur. Decimae autem 
praediales dicuntur majores si penduntur de frumento, vino, 
oleo , aliisque fructibus distinctioribus; minores vel minu- 
tae si de leguminibus , et oleribus; novales si de agris re- 
cens excultis , ex. gr. si palus exsiccetur. 

Personales sunt, quae solvuntur ex rebus industria et 
opera acquisitis, ex.gr. ex lucro honesto cujuscumque ne- 
gotiationis , militiae , venationis. 8 

Mioctae , qaae solvuntor ex fructibus pecudum , idest 
foetu , lacte , lana etc. 

A Personalibus differunt Decimae praediales et mixtae; 

1 . quod hae debentur ne iliis quidem deductis expensis , 
quae fiunt ad fructus colligendos : nam fructus praediorum 
dicuntur sine impensarum deductione , at personales sol- 
vuntur deductis antea expensis ; praestantur enim ex lucro, 
quod illis deductis inteliigitur : 2. Praediales debentur 
quicumque sit praediorum possessor etiam Judaeus , vel 
Paganus ; nam decimae praediales censentur onus reale , 
quod sequitur rei possessorem; at personales ab his mini' 
me debentur. Verum in utrisque haud deducitur id quod 
impenditur ad conservandum statum ipsius rei, ex qua sunt 
decimae, ex. gr. ad restaurandam molam, ad fulciendam 
domum. Decimae jure antiquo et communi parochis tantum 
debebantur ; nam , ut ait D. Thomas , radix solutionis de- 
cimarum est debitum , quo seminantibus spiritualia deben- 
tur temporalia : id quod solis Parochis convenit. At modo 
bae regulae servandae sunt. 

1 . Decimae praediales praestantur Rectoribus Parochia- 
libus intra quorum fines praedia jacent , etsi Dominus ha- 
bitet in alia Parochia , nisi obstet consuetudo. 

2. Personales praestantur Parochis , ubi quis percipit 
Sacramenta. 

3. Mixtae debentur Parochiae ubi sunt animalia , quao 
si in una Parochia cubant , in alia vei pluribus pascantur 
decimae sunt inter eas dividendae. 

Jure extraordinario et peculiari decima# praetor Paro- 
chos competunt iis , qui decimas vel jus decimandi acqui- 
siverunt : 1. unione beneficii Parochialis alicui Capitulo , 
Monasterio etc. : 2. privilegio Summi Pontificis : 3. le- 
gitima conventione , ex. gr. permutatione decimarum unius 
Ecclesiae cum decimis alterius. Conventio autem ut sit le- 
gitima., baec duo potissimum sunt attendenda ; adhibeantur 
primo solemnitates in rerum Ecclesiarum alienatione neces- 
sariae : deinde caveatur a vitio Simoniae , scilicet ne ipsum 
jus decimandi in laicos transferatur , aut ipsis clericis de- 
tur pro re temporali. 

Jiam jus accipiendi decimas spirituale est, cura nasca- 
tur ex sacri ministerii exercitio , et idcirco competit solis 
Clericis , qui curam animarum habent vel habere possunt, 
eaque de causa jus illud dari nequit pro re temporali. 

Res autem , quae nomine decimarum dantur , ex. gr. fru- 
mentum a oleum , vinum etc. sunt corporales , unde pos- 
sunt cum alia rc temporali compensari sicquc emi vel con- 
duci , imo possunt etiam ad Laicos pervenire. 

4. Demum praescriptione quadraginta annorum, si quis 
cum aliquo titulo decimas exegerit per illud temporis spa- 
tium , etsi titulus ille vitio aliquo sit infectus; vel prae- 
scriptione immemorabili , cujus nempe ignoratur initium , 
si decimarum possessor nullum titulum possit ostendere. 

Decimas jure communi solvere debent 1. omnes Chri- 
stiani ne ipsis quidem saecularibus principibus exceptis : 
2. Infideles etiam ac Judaei si praedia habeant decimis ob- 
noxia : 3. ipsi Clerici ^ quamvis a Parocho sacramenta non 
recipiant , tam de bonis suorum beneficiorum decimas sol- 
vunt , nisi ea ad Ecclesias sine onere decimarum pervene- 
rint ; quam de bonis patrimonialibus licet pro sacro patri- 
monio constitutis, nisi obstet consuetudo: 4. demum Mo- 
nachi et Regulares decimas solvunt exceptis decimis per- 
sonalibus , illisque, quas deberent pro suis hortis, nutri- 
mentis animalium, et terris novalibus, quae scilicet pri- 
mum incultae postea eorum manibus seu impensis* co- 
luntur. 

A decimis praestandis eximi quis potest privilegio , 
praescriptione seu consuetudine , denique pacto. Privilegio 
eximuntur Clerici et Regulares magis, miuusquc ut modo 
vidimus. Praescriptione, quae debet esse immemorabilis si est 
absque titulo , quadraginta annorum si est cum titulo. Prae- 
scriptio locum habet quando decimis vigentibus aliquis in 
eo loco exemptionem ab illis praescripserit vel habuerit. 
Consuetudine acquiritur exemptio a decimis cum iu aliquo 
loco earum usus generaliter obsolevit : sic decimae perso- 
nales , praediales , minutae fere ubique in desuetudinem 
abierunt, mixtae autem multis in locis. 

Pacto demum remittuntur aut decimae, aut ipsum jus 
decimandi. Si primum , satis est decimatoris consensus. Si 
alterum, opus est.Romani Pontificis auctoritate. Nequit ta- 
men illud remitti nisi ex causa onerosa , idest transactio- 
nis vel compensationis alterius rei spiritualis , ex. gr. si 
religiosi se obstringunt , conciones in Parochia habere. 

Primae fructuum obventiones olim veteri lege quotan- 
nis Deo offerri debebant , quae proinde dictae fucruut pri- 
mitiae : has etiam cum decimis primi Fideles ex Judais- 

tno conversi ad Christum sua pietate in Ecclesiam induxe- 
runt. 

Oblationes generaliter acceptae decimas quoque et pri- 
mitias comprehendunt : at peculiariter acceptae sunt illae 
spontaneae largitiones , quas fideles ad altare afferebant pro 
sacrificio, et ministrorum altaris substentalione, ex. gr. tri- 
licum , racemos , oleum , thus , vel in domum Episcopi 
defereba*nt , ex. gr. lac , rael , legumina , volatilia , pecu- 
des , aliosque fructus. Quemadmodum oblationibus ad al- 
tare factis pro sacrificio successit oblatio denarii, unde orta 
est m|ssarum eleemosyna; ita primitiis, ceterisque oblatio- 
nibus successerunt emolumenta stolae , quae nempe dantur 
in suscipiendis sacramentis , in exequiis mortuorum , in 
dedicationibus Ecclesiarum > aliisque sacris officiis peragen- 
dis. Primitiae igitur et oblationes aut obsoleverunt alia 
praestatione pro illis inducta , aut si alicubi adhuc obti- 
nent propria cujusque loci consuetudo spectanda est. 

In iliis tamen haec attendenda sunt : 1. Sacramenta et 
reliqua sacra officia gratis omnino praestanda sunt a Cleri- 
cis : 2. Laici tenentur ad consuetas oblationes , cogiquo 
ctiaqx possunt ab Episcopo, si renuant eas praestare : 3. Il- 
lae , nisi obstet consuetudo , vel contraria offerentium vo- 
luntas > de jure pertinent ad Parochos , quia censentur dari 
propter Sacramentorum adminislrationem. 

TITULUS XV. 

DE CENSIBUS, EXACTIONIBUS, ET PROCURATIONIBUS. 

Eunolumenta jam explicata magis competunt clericis 
inferioribus : at propria sunt Episcopi ea , de quibus agen- 
dum erit in hoc titulo , quaeque omnia veniunt sub nomi- 
ne census. 

Nam censas generaliter acceptus hic significat certam 
pecuniae vim , quae ex reditibus Ecclesiasticis solvitur 
Episcopo. Dividitur autem in quinque species , quae sunt 
Census strictius acceptas , Calhedraticum , Subsidium cha- 
ritativum , Procuratio , Portio Canonica. Census strictius 
acceptus est pensio annua, quam Episcopus potest constituere 
non modo in Ecclesia recens fundata et dotata cum eam con- 
secrat vel in favorem sui , consensu fundatoris accedente , 
ycl in favorem Patroni id ex fundationis pacto volentis ; 

sed eliara in alia Ecclesia , annuente Capitulo , dum eam 
concedit piis locis, aut subtrahit a sua jurisdictione. Prae- 
ter hos casus , ac etiam si Episcopus vellet veterem cen- 
sum augere aut novum imponere ^ Apostolicae Sedis venia 
opus est. 

Cathedralicum, quod etiam dicitur Synodaticum est quae- 
dam pecunia , quae in summa duorum solidorum , vel in 
alia quantitate per consuetudinem inducta penditur Episco- 
po in Synodo in signum subjectionis Ecclesiae Cathedrali a 
singulis Ecclesiis saecularium , vel Beneficiis etiam simpli- 
cibus. 

Subsidium charitativum , quod etiam dicitur exactio , 
est tributum exiguum, quod Episcopus imponit Ecclesiis, 
Clericis sibi subjectis , vel ad certum usque tempus > vel 
una vice solvendum. 

At jure novissimo saltem in Italia potest Episcopus 
uti hoc subsidio solum in primo suo ingressa ad eam quan- 
titatem , quae ante per annos 40. dari consuevit, etsi prio- 
res Episcopi soliti fuerint illud exigere in primo suo in- 
gressu. Ob alios quoscumque casus absque Sedis Apostoli- 
cae licentia nequit imponi. 

Procurationis nomine intelligiiur hospitium et alimen- 
ta , vel certa vis pecuniae , quae sponte data pro his rebus 
accipi potest, Episcopo Dioecesim visitanti praestanda ab iis, 
qui visitantur. Cum igitur ea detur ob visitationem , siquae 
personae , Ecclesiae , vel loca pia a visitatione Episcopi sunt 
iramunia nullam dare debent procurationem. 

Sunt tamen quaedam personae Ecclesiasticae vel loca , 
quae visitandi jus habet Episcopus , quin ullam ab iis pos- 
sit exigere procurationem. Sunt autem 1. Personae Eccle- 
siasticae, et loca omnia civitatis in qua residet: 2. privata 
oratoria etiam illa, quae in monachorum granciis sita sunt: 
3. Monasteria monialium nisi aliquod in earum Ecclesiis 
sit beneficium : 4. Hospitalia , et cetera pia loca hospita- 
lium nomine comprehensa : 5. illi omnes, quos Episcopus vi- 
sitat jure delegato , ex. gr. conventus regularium , in 
quibus non viget legitimus Religiosorum numerus : 6. tan- 
dem quamvis possit Episcopus eadem loca pluries in an- 
no visitare , tamen una sola procuratione contentus esse 
debet. 

Portio Canonica est quarta pars earum rerum , quae 
Ecclesiae vel alicui pio loco relinquuntur ; at hodie fere 

ubique consuetudine sublata est. Sin alicubi viget, non pen- 
ditur a locis piis , nec a piis legalis > quae pro anniversa- 
rio , Ecclesiae fabrica., aliisque necessitatibus relinquuntur, 
neque a monasteriis exemptis. 

TITULUS XVI. 


DE BENEFICIIS. 



De Beneficiorum origine. 

Emolumenta Clericis et Ecclesiis debita hactenus ex- 
plicata sunt res mobiles pro necessario usu ab iis consu- 
mendae , et a fidelibus quoties opus fuerit suppeditandae. 
Rebus autem hujus generis tantum Ecclesiae licuit uti pri- 
mis temporibus; tunc enim cum ob frequentes Imperato- 
rum persecutiones , legesque civiles adversas bona immo- 
bilia aut comparare non potuisset , aut comparatas sae- 
pius amisisset : quamvis autem saeculo 111. Ecclesia unam 
aut alteram rem immobilem possideret; tamen reddita pa- 
ce a Constantino brevi tempore bonis immobilibus dita- 
ta est. 

At tum illae Fidelium oblationes rerum mobilium , tum 
bona immobilia ab Ecclesiis possessa erant sub plena Epis- 
coporum administratione , qui tamen rationem suae admi- 
nistrationis reddebant in Synodo provinciali. 

Modus admiuistrationis hic erat: 1. omnia ea bona et 
emolumenta communia erant pro omnium Clericorum sub- 
stentatione , et rerum sacrarum exercitio , et pauperibus 
sublevandis : 2. ex communi Matricis Ecclesiae aerario mit- 
tebatur in singulos dies vel hebdomadas , vel menses por- 
tio ad Clericos, qui regebant Ecclesias per Civitatem vel 
Dioecesim constitutas , ut magis eorum absentiae vel prae- 
sentiae conveniret , et tantum quantum cuique opus esset. 
Postea tamen in Ecclesiis praesertim occidentalibus mos in- 
vehi coepit in quatuor partes dividendi reditus omnes , 
quarum una Episcopo, altera Clericis, tertia pauperibus, 
quarta fabricae reservaretur : 3. in hac locorum Ecclesia- 
sticorum administratione, et distributione Episcopus admi- 
nistris utebatur praesertim Archidiacono , et Oeconomo , 

qui Episcopo rationem redderent : 4. si gravior castis eve- 
nisset in bonorum dispensatione , ex. gr. si bona vendere 
oporteret ad redimendos captivos , totius Cleri consilium 
Episcopus adhibebat : 5. Ecclesiasticis legibus severissime 
fuit semper prohibitum, ne possessiones Ecclesiae alienaren- 
tur : 6. demum saeculo V. vertente , sextoque ineunte per- 
mitti coepit , ut illae darentur clericis benemeritis ad cer- 
tum tempus , vel etiam ad eorum vitam perfruendar. 

Ejusmodi concessiones, quae primum rarissimae erant, 
sensim frequentius usurpatae , et deinceps factae non ut 
initio ob personalia clericorum merita , sed ut Clerici , 
quibns Ecclesiae praedia dabantur , officium spirituale in 
ea exercerent; beneficia tandem , 'uti modo sunt, induxe- 
runt. 


§• ii. 


De Beneficiorum natura , et divisione. 

t 

Beneficium est jus perpetuum percipiendi fructus ex bonis 
Ecclesiae propter officium spirituale Ecclesiastica auctoritate 
constitutum. 

Ex hac definitione facile quis videt: 1. in beneficio duo 
includi, officium spirituale, idest ad divinum cultum et Ec- 
clesiastica munia obeunda ordinatum , et jus percipiendi 
fructus , quod ab altero separatum appellatur praebenda. 

2. Haec duo inter se ita conjungi , ut praebenda de- 
tur propter officium ; qui enim altari servit , de altari vi- 
vat necesse est , et sane usque ad saeculum XI. nullum erat 
beneficium, cui adnexa non esset aliqua spiritualis admini- 
stratio : at ab eo tempore cum forte vel ipsa rei necessi- 
tate , vel Clericorum desidia , defecisset in pluribus benefi- 
ciis spiritualis muneris exercitium, remanentibus beneficii 
reditibus et titulo , factum est , ut officium illorum eva- 
serit sola horarum canonicarum recitatio , quae est officium 
cunctis beneficiariis commune. 

3. Beneficium nonnisi quam Episcopi auctoritate posse 
constitui , ab eo enim dependent ministeria Ecclesiastica , 
quorum distributio fit in beneficiorum fundatione. 

4. Ecclesiastica auctoritate conferenda esse beneficia , 
nam ad Episcopum spectat tum clericos instituere, tum iis 
convenientem muQeris Ecclesiastici partem assignare. 


120 

5. Demum beneficium sive ad vitam Beneficiarii con- 
feratur, ut in beneficiis saccularibus, sive ad tempus legi- 
timum et Consuetum , ut plerumque in beneficiis regulari- 
bus , rite dici jus perpetuum seu stabile, quia proprio no- 
mine exercetur , et nequit ad libitum revocari. 

Multiplex beneficiorum partitio. 1 . Dividuntur in sae- 
cularia , et regularia ; haec dantur regularibus utpote in- 
stituta pro illorum disciplina , ut Abbatiae , et Prioratus , 
Commendac ordinum militarium , et omnia officia clauslra- 
lia suis propriis donata reditibus. Illa dantur clericis sae- 
cularibus , ut Parochiae , Ganonicatus etc. 

In hac beneficiorum divisione observandum est ; 1 . be- 
neficia saecularia saecularibus , regularia regularibus t&anria 
esse : 2. saecularia regularibus dari posse solum si Clerici 
saeculares desint , et Apostolica obtineatur dispensatio : 3. be- 
neficia regularia esse demonstrantur, vel ex eorum natura, 
si regularium disciplinam et regimen habeant adnexum , vel 
fundatione, si in ea cautum est, ut sint pro regularibus , 
vel unione si monasteriis unita fuerint , vel praescriptione 
40. annorum, si per id temporis semper a regularibus fue- 
rint administrata : 4. in dubio beneficium praesumitur sae- 
culare. 

2. Dividuntur beneficia in collativa , quae ad liberam 
ordinarii collatoris voluntatem conceduntur ; electiva , quae 
ab eo conferuntur ad alterius electionem ; patronata , quae 
is confert ad patroni praesentationem. 

3. Dividuntur in majora et minora. Majora sunt, quae 
nomen habent Praelaturae , simulque potestatem jurisdictio- 
nis in foro externo, ex. gr. Papatus , Patriarchatus , Ar- 
cbiepiscopatus^ Episcopatus , Abbatiae cum quasi Episcopali 
jurisdictione. Minora dicimus, quae sunt iis inferiora, idest 
nullam habent potestatem jurisdictionis in foro externo , 
neque Praelaturae nomen. 

4. Dividuntur in residentialia , quae conjunctum habent 
onus residentiae , seu ex natura ipsa beneficii , seu ex pe- 
culiari voluntate fundatoris , et non residentialia , quae ad 
residentiam non obligant. 

5. Demum dividuntur in duplicia et simplicia ; dupli- 
cia cum lege residentiae adjunctam habent vel curam ani- 
marum , vel dignitatem , vel personatum , vel officium , ut 
canonicus Theologus et Poenitentiarius , vel administratio- 
nem ^ ut Sacrista , Custos , vel aliquod aliud munus, ut in 

omnibus canonicis est publica et solemnis horarum Cano- 
nicarum recitatio. Haec igitur bcneGcia rcspcctive dicuntur 
curae animarum , dignitates , personatus , vel officia etc. 

Beneficia simplicia habent onus privatae recitationis di- 
vini officii , et forte aliquod aliud absque rcsidentiae lege. 
Haec est communior et usitatior acceptio beneficii sim- 
plicis. 

Sed aliquando beneficia licet habeant onus residentiac , 
et aliquod spirituale officium, uti sunt canonicatus , tamen 
appellantur simplicia , si nullam habent curam animarum 
in aliquem Clerum aut Populum exercendam. 

Simplicibus beneficiis adnumerantur Cappellaniac et 
Cappellae. Cappella dicitur proprie, ejusque praeses rector, 
si constituit corpus per se et sacram habet aediculam aut 
etiam Ecclesiam a Parochiali sejunctam. Dicitur Cappella - 
ma ejusque rector Cappellanus, si est sacellum vel altare 
in aliqua Ecclesia. 

Utraque est verum beneficium , si Episcopi auctorita- 
te et institutione confertur in perpetuum , tuneque dicitur 
perpetua ; secus si rector est amovibilis ad nutum aut 
desit Episcopi institutio , quamvis rector sit perpetuus. 

Praecipuum utriusque onus positum est in missis sive 
per se , sive per alium celebrandis. Si quid aliud oneris 
est, praesertim illud residentiae debet a Fundatoris volun- 
tate metiri. 

s- 

De vetita Beneficiorum multitudine . 

In antiqua Ecclesiae disciplina j qua nemo poterat or- 
dinari nisi certae Ecclesiae statim adseriberetur , ut ei ser- 
viret , et ab ea subslentaretur j longe difficilius erat plura 
habere beneficia. Unus enim non poterat diversis Ecclesiis 
servire: neque id facile impetrasset, quia locus alteri de- 
fuisset ad ordines , si unus duabus Ecclesiis ministraret. 
Frustra demum id fecisset, cum ab una vel altera Ecclesia 
tantum capere liceret , quantum satis esset honestae suae 
subslentationi. Verum ad coercendam Clericorum avaritiam 
tunc etiam opus fuit legibus prohibere, ne Clerici duabus 
Ecclesiis conscriberentur. 

Sed harum legum major fuit necessitas postquam be- 


122 

neficia ab ordinatione sejungi coepta sunt , et simplicia be- 
neficia inoleverunt ; et cum saeculo IX. praesertim sententia 
irrupit, posse clericum adimplere per alium otlicia Caratis 
etiam beneficiis adnexa. 

Huic igitur malo obviam itum est maxime in Conci- 
liis Lateranensibus III. IV. , et Tridentino. Unde haec di- 
sciplina sancita est: l.ut nemo possit habere duo benefi- 
cia, quorum utrumque residentiara, servitiumque persona- 
le requirit , quae proinde dicimus beneficia incompatibilia : 
2. ut justa de causa, certisque limitibus possit una perso- 
na , vel cum uno beneficio incompatibili habere beneficia 
simplicia, quae residentiam, ac personale servitium non re- 
quirunt , dicta proinde compatibilia , vel habere plura hu- 
jus generis. 

Beneficia incompatibilia sunt duplicis generis; alia sunt 
incompatibilia ipso jure , ita nempe ut primum per asse- 
cutionem alterius vacet ipso jure. Hujus generis sunt tum 
beneficia, quae habent annexam vel curam animarum, vel 
dignitatem , vel personatum , vel officium licet sint sub 
diverso titulo idest unum in una Ecclesia, alterum in al- 
tera : tum beneficia uniformia sub eodem tecto , quae sci- 
licet habent idem onus et officium eodem tempore persol- 
vendum in eadem Ecclesia , ut duo Canonica tus ejusdem 
Ecclesiae. Si igitur fuerint disparata vel difformia licet ea 
sint in eadem Ecclesia ut Canonicatus , et Cappcllania cum 
onere tantum missarum, incompatibilia non sunt. 

In iis autem beneficiis primi generis incompatibilibus 
nulla judicis sententia opus est ut aliquis primo beneficio 
privetur, et qui dolo malo utrumque retinet, utroque pri- 
vatur, et inhabilis efficitur ad aliud quodeumque consequen- 
dum , et ad alios ordines suscipiendos. 

Hoc dolo malo seposito , ut primum beneficium vacet 
satis non est habita jam secundi beneficii collatio et pos- 
sessio , sed requiritur ejusdem pacifica possessio: itaque 
si secundum beneficium sit litigiosum, solum lite finita, et 
sententia in favorem obtinentis data , primum vacat. 

Qui adeptus est pacificam secundi beneficii possessio- 
nem, jus habet retinendi primum beneficium usque ad duos 
menses, ut experiatur an molestiae superveniant, ne istis 
inopinato insurgentibus utrumque amittat 

Incompatibilia alterius generis sunt ea, quorum prius 
non vacat ipso jure, sed quia retineri simul nequeunt ; et 

postquam alterutrum quis elegerit , altero privatur sen- 
tentia judicis. Hujusmodi sunt omnia beneficia residen- 
dae obnoxia , sed nullam curam animarum , nullam digni- 
tatem, personatum, officium adnexum habentia, neque uni- 
formia sub eodem tecto , ex. gr. duo Canonicatus in diver- 
sis Ecclesiis. 

Beneficia simplicia , quamvis ^ ut diximus , sint natu- 
ra sua compatibilia tum inter se, tum cum beneficiis incom- 
padbilibus , quia nullam residendam et personale servitium 
exigunt : tamen ea fiunt ex accidenti incompatibilia respe- 
ctu illius, qui jam habet aliud beneficium cujuscumque ge- 
neris honestae suae substentationi sufficiens , Cone. Trid. 
sess. 24. cap. 17. De Ref. Ex quo sequitur: 1. ut Episcopus 
habenti unum beneficium seu duplex seu simplex nonestae 
suae substentationi insufficiens , possit beneficium simplex 
conferre secus si primum fuisset sufficiens licet alterum 
sit insufficiens. 

2. Ut nequeat eidem personae conferre tertium bene- 
ficium , quamvis duo prima sint insufficientia Clerici sub- 
stentationi. 

3. Utramque regulam valere, licet agatur de beneficiis 
juris patronatus laicorum , in iisque casibus requiri Sedis 
Apostolicae dispensationem. 

4. Decretum Tridentini sess. 24. cap. 17. De Refor. non 
amplecti pensiones Ecclesiasticas. 

A Lege, quae vetat beneficiorum multitudinem in una 
persona, juste datur dispensatio: l.ob Ecclesiae necessita- 
tem , si desint nempe plures idonei ministri , ut praeser- 
tim potest evenire in locis haereticorum : 2. ob ejusdem 
utilitatem ; sic Episcopi Germaniae dispensantur, ut duos 
vel tres habeant Episcopatus : Catholicae enim religioni ex- 
pedire censetur in illis regionibus , Episcopos esse magna 
auctoritate et potentia praeditos : 3. ob meritorum prae- 
rogativam , quae est aut generis claritas attendenda solum 
in filiis regum; Extravag. Joan. XXII. Execrabilis , aut exi- 
mia sacrarum disciplinarum scientia , quae decori et emo- 
lumento sit Ecclesiasticae rei ; cap. 28. De Praebendis . 


Dt Beneficiorum unione , 


Unio beneficiorum est plurium Ecclesiarum vel beneficio- 
rum conjunctio rite , justeque facta per legitimum superiorem. 
Dividitur in perpetuam seu reaiem , et in temporaneam 
seu personalem. Illa est quando duo beneficia uniuntur in 
perpetuum ob Ecclesiae bonum. Haec est quando duo be- 
neficia uniuntur ad vitam beneficiarii in ejus favorem. Ita- 
que cum ista magis sit quoddam veluti pallium , ut Cle- 
ricus possit impune retinere duo beneficia incompatibilia , 
merito fuit a Tridenlino proscripta. 

Realis unio beneficiorum quatuor modis fieri potest , 
quod ut intelligatur praestat initio animadvertere, Ecclesias 
omnes., et beneficia separari inter se et distingui a titulo; 
cum nulla Ecclesia nullumque beneficium sit quod titulo 
careat. Sic dicitur ex. gr. Ecclesia Albanensis, Ecclesia Prae- 
nestina , beneficium S. Joannis , beneficium S. Antonii. 

Hoc posito primum fit unio duorum beneficiorum, quan- 
do utrumquo beneficium retinet suum titulum , et proinde 
retinet etiam immutata atque distincta sua jura , privile- 
gia , onera , et bona , quae solum coalescunt in una per- 
sona , quia utriusque beneficii unus idemque est rector. 
Haec unio dicitur socialis vel aeque principalis , et sic unitae 
sunt Ecclesiae Cathedrales Nepesina, et Sutrina , Vitcrbien- 
sis, et Tuscanensis , quarum Praeses dicitur Episcopus Ne- 
pesinus et Sutrinus , Episcopus Viterbiensis et Tuscanensis. 

Altero modo fit unio duorum beneficiorum, quando be- 
neficium inferius unitur beneficio superiori , tamquam ac- 
cessorium principali , proinde retinet quidem suum titu- 
lum , sed incorporatum cum titulo beneficii superioris , et 
aequirit jura omnia ac privilegia illius , cum ejus rector 
sit etiam rector beneficii inferioris. Haec unio dicitur ser- 
vilis , filialis , accessoria vel subjectiva , sic ex. gr. cum Ec- 
clesia S. filasii subjective unita sit Vaticano j non dici- 
tur : Capitulum Vaticanum est Parochus S. Blasii ; sed di- 
citur : Capitulum Vaticanum est Parochus S. Blasii curam 
illam per Vicarium exercens. 

Tertias modus unionis habet locnm praesertim in Ec- 
clesiis Collegiatis , quando per unionem unius cum altera, 
unica fit moraliter obtinens titulum utriusque Ecclesiae , 

tt proinde unius Ecclesiae Canonici vel Beneficiati fiant Ca- 
non ici et Beneficiati alterius , hisque communia fiunt omnia 
quaeque jura et privilegia utriusque Ecclesiae licet in bo> 
nis et legibus seu oneribus utriusque restat separatio et 
diversitas. Sic ex. gr. unita Coilegiata Ecclesia S. Lauren- 
tii cum illa S. Angeli una fieret Coilegiata nominanda iu 
posterum Coilegiata S. Laurentii et S. Angeli. 

Ultimus modus unionis est, quando beneficium unum 
supprimitur, idest ejus titulus omnino extinguitur , bona 
vero et aliqua forte ejusdem onera alteri beneficio addicun- 
tur. Itaque baec unio dicitur suppresstia , quoniam benefi- 
cii suppressio magis est quam unio. 

Quovis modo fiat unio odiosa est , quia per eam cul- 
tus divinus imminuitur, idcirco justa de causa fieri debet, 
nempe vel ob necessitatem , si ex. gr. Parochiae uniatur 
beneficium simplex , vel ipsae duae Parochiae uniantur in- 
ter se , quia nimia est illarum paupertas , neque aliter po- 
test illis provideri : vel ob utilitatem , si ex. gr. ut ampu- 
tentur lites, quae sunt inter duas Ecclesias de praeminen- 
tiis , juribus etc. illae conjungantur , aut si beneficia sim- 
plicia uniantur Ecclesiis Calhedralibus vel Collegiatis, quae 
sunt tenuissimi census , ne earum Canonicis desit honesta 
sustentatio. 

Unio denique ut valeat, rite facienda est, nempe legi- 
tima potestate , servatisque solemnilalibus et regulis a jure 
praescriptis. 

Ecclesias Cathcdrales et beneficia quaevis concisloria- 
|ia potest unire tantum : 1. Summus Pontifex : 2. Episco- 
pus potest unire beneficia suae Dioecesis : 3. Capitulum 
sede vacante potest unire beneficia , modo nihil juribus 
Episcopi detrahatur : 4. Praelati inferiores possunt unire 
beneficia , si modo habent speciale privilegium , vel prae- 
scriptionem quadragenariam cum titulo , aut immemorabi- 
lem sine titulo, vel jurisdictionem quasi Episcopalem: 
5. Legati demum a latere beneficia suae provinciae , quae 
possunt conferre , possunt etiam unire. 

Solemnitates in beneficiorum unione servandae hae sunt: 
1. ut audiatur Episcopus, si beneficia suae Dioecesis uniun- 
tur a Romano Pontifice ; 2. audiantur Praelati inferiores, 
omnesque ii ad quos spectat conferre beneficia, quae sunt 
unieqda : 3. Patroni tum Ecclesiastici tum Laici , quorum 
praeterea consensus omnino requiritur : 4. Beneficiorum re- 

ctores , at jqon requiritur eorum consensus ; cum enim unio 
sortiatur eflccluin post eorum mortem, nullum iis infertur 
detrimentum: 5. Parochiani, si duo Parochiae debent uni- 
ri , et si commode audiri possunt ; 6. demum consensus re- 
quiritur Capituli Cathedralis Ecclesiae, quod si injuste re- 
nuit assentiri, ejus consensus suppletur a S. Congregatione 
Concilii. 

Tandem ob regulas a Tridentino Concilio maxime prae- 
scriptas., quaedam sunt genera beneficiorum, quae Episco- 
pus nequit conjungere , idest: 1 . beneficia libera cum be- 
neficiis Patronatis , ne et illa cadant sub Patronatum: 2. be- 
neficia curata cum Monasteriis , Collegiis , vel locis piis : 
expedit enim ut Pastor animarum curam exercens habeat 
omnes reditus parochiae , sitque perpetuus , quorum unum 
vel alterum certe deesset ex ista unione : 3. neque bene- 
ficium unius Dioecesis cum alterius Dioecesis beneficio ; 
tunc enim una Ecclesia subjiceretur diversis Praesulibus , 
quod esset contra Ecclesiasticum ordinem : 4. neque bene- 
ficium unius regni cum alterius regni beneficio ob plura 
incommoda quae possent inde manare : 5. neque beneficia 
saecularia cum beneficiis regularibus : 6. neque beneficia 
Sedi Apostolicae reservata , vei affecta ( nisi ea unienda sint 
cum Ecclesiis curatis , Seminariis , vel Gollegiata insigni 
ob eorum paupertatem ) vel eidem immediate subjecta pos- 
sunt uniri aut inter se , aut unum ex iis cum altero , 
quod non sit hujus generis : 7. denique nequit unire be- 
neficia suae mensae Episcopali licet pauperi ad evitandam 
lucri turpis suspicionem. 



De disjungendis , dividendis , et dismembrandis beneficiis . 


Beneficiorum disjunctio proprie locum habet in duobus 
beneficiis , quao ante cum essent distincta , rite post fue- 
rint unita : ea igitur disjungi dicuntur , cum tollitur unio. 
Ut disjunctio rite fiat , requiritur : 1. ut cesset causa unio- 
nis : 2. auctoritas ejus, a quo unio facta est : 3. ut audian- 
tur ii , quorum inlerest , quemadmodum in unione. 

Effectus disjunctionis est, ut beneficia restituantur ad 
eum statum , in quo orant ante unionem , quoad omnia , 
nempe jus collationis elc. nisi aliter statuatur in actu dis- 

junctionis : id quod ad omnes lites praecidendas opportu- 
num erit expresse cavere. 

Divisio vel sectio beneficiorum fit, cum ex uno bene- 
ficio duo fiunt vel plura , ex. gr. uno Canonicatu duo Ca- 
nonicatus etc. In beneficiorum sectione divisio semper erit 
praebendae , seu redituum , quorum una pars uni , altera 
pars alteri tribuitur. At sectio quandoque cadit in ipsum 
officium spirituale., sive ut accuratius loquamur in ejus 
subjecto , ex. gr. si una Parochia dividatur in duas. 

Divisio beneficiorum est prohibita de jure , quia per 
eam mutatur status Ecclesiae vel beneficii. Ceterum causa 
quandoque occurrit dividendi praesertim Cathedrales, Pa- 
roecias , et Canonicatus. 

Cathedralium divisio tota pendet ab arbitrio et pru- 
dentia Bomani Pontificis; de Paroeciarum divisione jam egi- 
mus in titulo X. hujus libri. 

Canonicatuum divisio ut rite fiat , requiritur : 1. ju- 
sta causa vel necessitatis ut esset canonicorum defectus ad 
omnia munera chori explenda , vel utilitatis , ex. gr. aug- 
mentum divini cultus : 2. consensus Capituli Cathedralis : 
3. sufficientia redituum utrique beneficio : 4. ut audiantur, 
vel etiam consentiant illi , quorum potest interesse , ut di- 
ximus in beneficiorum unione. 

Dismembralio seu mulilatio beneficii dicitur, quando uni- 
tas beneficii non tollitur , sed ex eo detrahitur pars quae- 
dam redituum alteri causae piae vel Ecclesiae applicanda. 

Id etiam de jure ordinario velatur , tamen fieri potest 
si concurrat : 1. justa causa t idest vel necessitatis , vel 
utilitatis : 2. abundantia redituum in beneficio dismembran- 
do: 3. indigentia illius piae causae, cui reditus decerpti ap- 
plicantur : 4. consensus Capituli Cathedralis : 5. tandem ut 
audiatur, vel etiam consentiat is, cujus id potest inleres- 
se , quemadmodum diximus in beneficiorum disjunctione 
servandum esse. 


§• VI. 


De Beneficiorum Collatione tum in genere, 
tum in specie. 


Ut hoc argumentum rite intelligatur, primum inquiri- 
mus, quis det beneficia, postea quibus dari possint , demum 

quomodo dantur beneficia , cujusvis generis ea sint. Dari 
nequeunt nisi a spirituali potestate. Igitur ad Episcopum 
generalim spectat dare beneficia , quae sunt in Dioecesi ; 
quemadmodum Praelati jurisdictionem quasi Episcopalem 
habentes dant beneficia , quae sunt in suo territorio , be- 
neficiis curatis exceptis. 

Praeter cos Romanus Pontifex etiam dat beneficia alia- 
rum Dioecesum de jure praecentionis , si nempe mandat Epis- 
copo , ut beneficium proxime vacaturum certae personae 
conferat. Quod genus gratiae dicitur expectaliva vel jure 
concursus, si nempe una cum Episcopo conferat beneficium 
vacans , quo in casu collatio prior tempore praefertur , at 
in dubio , vel paritate temporis antefertur Pontificia. At post 
Tridenlinum Concilium , et Concordata cum variis nationi- 
bus inita neuter ex iis modis amplius usurpatur. Vel jure 
devolutionis , si nempe Episcopus neglexerit conferre benefi- 
cia intra tempus a jure praescriptum ( sex menses ). Tan- 
dem jure reservationis Papa confert beneficia , quae sibi re- 
servat per regulas vulgo dictas Cancellariae , quas Pontifi- 
catus initio quilibet Pontifex edere solet. Jure affectionis 
confert ea beneficia , quibus conferendis se miscuit , seu 
manus apposuit Papa : nam etsi ea collatio ob aliquod ca- 
nonicum impedimentum minime valeat ; tamen ob reveren- 
tiam ei debitam illud idem beneficium rursus a Papa con- 
fertur. 

Beneficia nequeunt dari iis , qui sunt eorum incapa- 
ces , hujusmodi sunt non modo illi , qui aliqua detinentur 
irregularitate ad ordines assequendos , sed etiam qui par- 
ticularem habent irregularitatem ad beneficia. 

Haec irregularitas oritur pluribus ex causis : 1. ex de- 
fectu aetatis ; nam pro beneficio simplici requiritur annus 
14. saltem inchoatus : 2. ex defectu lenitatis pro prima qui- 
dem tonsura : 3. ex defectu coelibatus; nam conjugati ne- 
queunt consequi beneficia ; imo Clericus conjugium ineun- 
do beneficia amittit ipso jure : 4. ex defectu Ordinis , qui 
necessarius est ad exercendum munus particulare illius be- 
neficii , nisi quis illum ordinem intra annum possit habe- 
re : 5. ex defectu scientiae , quae sit par beneficii oneri- 
bus : 6. ex censuris, quibus aliquis innodatus est : 7. ex 
morum improbitate : 8. demum filius quamvis legitimus 
beneficium a patre possessum immediate nequit habere , no 
quasi haereditario jure beneficia possideri videantur : qui 

tamen non ex legitimo nati sunt matrimonio , nequeunt in 
Ecclesiis , ubi eorum Patres aliquod beneficium Ecclesiasti- 
cum habent vel habuerunt, obtinere quodeumque beneficium 
etiam dissimile , ut paternae incoulincntiae memoria a locis 
Deo consecratis quam longissime arceatur. 

Collatio est modus dandi beneficium. Collatio benefi- 
ciorum generatim sumpta dicitur de omnibus beneficiis , 
sive ad ea quis promoveatur libera voluntate Collatoris , 
sive ex alterius electione vel praesentatione, cl sic accepta 
definitur collatio : concessio vacantis beneficii absolute et ca- 
nonice facta ab eo, qui spirituali potestate gaudet, personae 
beneficii capaci . Dicitur vacantis quia nulla omnino esset si 
beneficium actu non vacaret, exceptis coadjutoriis Pontificia 
auctoritate factis. Dicitur absolute , idest sine ulla tempo- 
ris vel conditionis adjectione , quia collatio est actus le- 
gitimus. Dicitur canonice , idest secundum regulas a jure 
praescriptas, quae partim communes sunt omnibus benefi- 
ciis , partim diversae pro diverso beneficiorum geuere. De- 
liqua definitionis verba patent ex iis , quae diximus circa 
eos , qui potestatem habent dandi beneficia , et eos quibus 
dari possunt. 

Quamvis collatio fieri possit nudis verbis , quia scri- 
ptura ad ejus substantiam non pertinet ; tamen ut facilius 
probetur , literae solent expediri , quae contineant , Colla- 
torem vel motu proprio , vel praevia alterius electione , 
aut praesentatione secundum diversam ejus qualitatem con- 
cessisso beneficium vacans certae personae , duorumque te- 
stium subscriptione sint munitae. Collatione facta Clericus 
acquirit jus reale in beneficio sibi collato. 

Collatio generaliter accepta dividitur in tres species , 
confirmationem , collationem proprie dictam , et inslilntio- 
nem. Nam beneficia vel libere dantur , idest ex solo jure 
collatoris non ad certam personam restricti , cl tunc pro- 
prie dicitur beneficii collatio , vel dantur ei , quem aliquis 
ob jus patronatus ejusdem beneficii praeseutavit collatori , 
et tunc proprie dicitur institutio , vel dantur ei , qui ele- 
ctus est , et dicitur confirmatio. 

De electione et confirmatione egimus in libro superio- 
ri , hic agendum de collatione speciatim sumpta , et insti- 
tutione. Collatio speciatim sumpta est libera beneficii con- 
cessio. Dc ca notandum est: 1. alicubi ita observari ut Epis- 
copus in hac beneficiorum collatione consilium , vel etiam 

9 


Digitized by Google 



130 

consensum debeat exquirere , vel ut cura ipso Capitulo be- 
neficium conferat , vel uterque alternatim , vel quaedam 
beneficia ab Episcopo , quaedam a Capitulo conferantur : 
si consuetudo cujusvis modi ea sit , rite erit stabilita, de- 
bet observari : 2. beneficia curata per concursum esse con- 
ferenda : 3. collationem fieri debere intra sex menses, qui 
computantur non a die vacationis , sed ejus habitae noti- 
tiae : quo tempore elapso jus conferendi devolvitur ad su- 
periorem immediatum. 


§• VH. 

De Institutione , et jure Patronatus. 

Institutio est concessio beneficii facta illi , qui collatori 
praesentatus est ab eo , qui jus patronatus habet illius bene- 
ficii. Episcopus igitur debet praesentatum in beneficio in- 
stituere , si praesentatio sit: 1. rite facta, idest si non 
verbis , sed literis in forma authentica expeditis , et legi- 
time oblata Ordinario ; quo actu infecto quilibet Patronus 
potest a prima praesentatione resilire , alterumque Ordina- 
rio praesentare : 2. sic facta de eo qui ad beneficium ha- 
bet qualitates non solum a jure communi requisitas sed 
etiam peculiariter a fundatore expressas : 3. facta intra 
tempus a jure praescriptum : hoc enim elapso Episcopus 
beneficium libere confert. 

Jus Patronatus est facultas praesentandi clericum pro- 
movendum ad beneficium Ecclesiasticum vacans connexa hu- 
manis juribus ; partim honorificis , pardm utilibus , partim 
onerosis, 

Jura honorifica sunt: 1. honor processionis, idest ut 
Patrono in processionibus dignior locus debeatur inter lai- 
cos : 2. honor sedis , idest ut in Ecclesia patronata specia- 
lis sedes ei constituatur in navi Ecclesiae , vel in ipso Cho- 
ro seu presbyterio : 3. honor sepulturae , idest ut in ho- 
norificentiori Ecclesiae loco Patronorum cadavera humen- 
tur : 4. honor stemmatis gentilitii in Ecclesia apponendi : 
5. honor precum , idest ut Patronus in Ecclesia publice et 
nomiuatim Fidelium precibus commendetur : 6. honor thu- 
rificationis et aquae benedictae idest ut ante alios laicos 
thurificetur , et diverse ac alii aspergatur.- Sed circa haec 
jura honorifica attendendae sunt peculiares locorum consue- 
tudines. 

Jura utilia sunt : 1. si patronus, non tamen quivis pa- 
tronus , sed fundator , ejusque uxor aut filii vergant ad 
inopiam , Ecclesia patronata iis debet suppeditare alimen- 
ta : 2. quod is poterit in Ecclesiae fundatione constituere 
censum in sui favorem vel alterius. 

Jura onerosa sunt inspicere, num leges fundationis ob- 
serventur , num bona fideliter administrentur , ut siqua 
cnlpa sit ad Episcopum deferat : debet etiam Ecclesiam de- 
fendere, ne a potentioribus opprimatur , restaurare, reae- 
dificare , novamque dotem , si prior defecerit , praestare. 

Jus patronatus multifariam dividitur: 1. in laicale , 
Ecclesiasticum , et mixtum. Laicale est , quod competit ali- 
cui sive Clerico sive laico ratione sanguinis vel patrimo- 
nii, non beneficii seu Ecclesiae. Si competit Collegiis, Ho- 
spitalibus, censetur Ecclesiasticum vel laicale, prout ea loca 
fundata fuerint auctoritate Episcopi nec ne. Ecclesiasticum 
est, quod alicui sive Clerico, sive Laico competit ratione 
Ecclesiae cui praeest , si Clericus, vel administrationem ge- 
rit , si Laicus quomodo ex. gr. competere potest Abbatis- 
sae. Jus autem patronatus quod initio fuit laicale fieri po- 
test Ecclesiasticum , ex. gr. si Patronus laicus illud donet 
alteri Ecclesiae , et vicissim Ecclesiasticum fieri potest lai- 
cale , ex. gr. si ab Ecclesia Laico donetur. Mixtum dici- 
tur , quod pertinet simul ad Laicos ratione patrimonii et 
Clericos ratione Ecclesiae : proindeque utrique concurrunt 
ad praesentandum. Hoc jus Patronatus induit eas conditio- 
nes , quae uni vel alteri juris patronatus generi magis fa- 
vent. 

Plures sunt differentiae utriusque. 1. Patronus Laicus 
tempus habet quatuor mensium ad praesentandum , Eccle- 
siasticus sex : 2. Patronus Laicus plures vel simul , vel 
etiam successive potest praesentare Episcopo, licet non pos- 
sit praesentationem primi jam perfectam retractare : at Ec- 
clesiasticum unum post alterum nequit praesentare : 3. si 
ecclesiasticus praesentaverit indignum, pro ea vice privatur 
jure praesentandi; secus laicus , quippe qui excusari po- 
test : 4. beneficia juris patronatus laicalis immunia sunt ab 
omnibus reservationibus et affectionibus Apostolicis , haud 
illa Ecclesiastici patronatus : 5. Legatus a latere potest con- 
ferre beneficium juris Patronatus Ecclesiastici , nequaquam 
laicalis: 6. Parochia juris Patronatus Ecclesiastici per con- 
cursum est conferenda , minime laicalis. 

9 * 

2. Dividitur ia hacreditarium , familiare seu gentili- 
tium , et mixtum. Primum competit haeredibus Fundato- 
ris etiam extraneis , si haeredes sunt unius patroni , etsi 
accipiant inaequales haereditatis partes ; tamen in jure pa- 
tronatus aequaliter omnes succedunt : si haeredes sunt plu- 
rium patronorum , succedunt in stirpes , idest unus haeres 
unius patroni tantum valet quantum duo pluresve haere- 
des alterius patroni. Alterum competit personis Fundatori 
sanguine conjunctis , seu per virilis sexus personas tan- 
tum , et tunc dicitur agnatilium, seu etiam per foeminei 
sexus personas , et tunc dicitur cognalilium. Regulariter 
in eo succeditur per capita : pater igitur cum filio et ne- 
pote aliisque collatoribus simul praesentant. Tertium com- 
petit habentibus ulramque qualitatem , idest haeredis et 
sanguinis. 

3. Dividitur in personale et reale. Personale adhaeret 
personae ob qualitatem personalem v. g. haereditatis, agna- 
tionis. Reale adhaeret fundo , castro etc. ita ut quicum- 
que dominium ejus acquirit, acquirat etiam jus patrona- 
tus Ecclesiae ibi sitae. 

4. Tandem dividitur in activum , passivum , et mix- 
tum. Activum est quando patronus jus habet nominandi 
quemcumque clericum illius beneficii capacem seipso exce- 
pto. Passivum quando certa persona a Fundatore vocatur 
ad illud beneficium. Mixtum quando ex Fundationis lego 
aliquis habet jus nominandi restrictum tamen ad certas 
personas , quae proinde, nisi ab eo praesentantur, ipsae pe- 
tere possunt institutionem ab Ordinario tamquam si a Fun- 
datore ipso praesentatae fuissent. 

Jus Patronatus acquiritur originaliter vel derivative. 
Originaliter acquiritur : 1. fundatione Canonica , quae in- 
cludit areae dationem , aedificationem et dotationem cum 
Episcopi consensu, et si plures personae in has res concurrunt., 
omnes in solidum acquirunt jus patronatus: 2. sufficienti do- 
tatione Ecclesiae jam constructae , at ab Episcopo probata : 
3. Romani PontiGcis privilegio. Trid. cap. 12. ses. 14. De Ref. 

Derivative acquiritur , seu ab antiquo Patrono trans- 
fertur in alios : 1 . per successionem sive testamentariam , 
sive legitimam, si jus Patronatus est hacreditarium: 2. per 
donationem vel legatum. Si datur laico aut Clerico priva- 
to confirmari debet ab Episcopo , cujus tamen consensus 
etiam post facium valide accedet : at nulla opus est ejus 

confirmatione , si datur Ecclesiae , Monasterio , ant si Lai- 
co non jus patronatus ipsum donatur , sed ex. gr. una 
arice permittitur illius exercitium : 3. permutatione dum- 
modo pro jure patronatus res alia spiritualis tradatur : 
4. venditione loci vel haereditatis , cui adhaeret jus patro- 
natus reale vel haereditarium , nam jus patronatus cum rei 
spirituali sit adnexum ipsum per se vendi non potest ne 
simonia committatur. 

Praescriptione demum acquiritur tam derivative quam 
originaliter. Derivative , si quis contra verum patronum il- 
lud praescribit : et tunc in praescribente requiritur bona 
fides , titulus licet aliquo vitio infectus , duae vel tres prae- 
sentationes factae spatio saltem 40. annorum. Si vero non 
constet de titulo, requiritur praescriptio temporis memo- 
riam hominum excedentis. Acquiritur originaliter, si quis 
jus patronatus contra Ecclesiam libere praescribit, tuneque 
requiruntur multiplicatae praesentationes tam longi tempo- 
ris, quod memoriam hominis excedat. Et si agitur de per- 
sonis potentibus , a quibus id juris usurpatum praesumi 
solet , hae praesentationes debent esse continuatae , omnes 
effectum sortitae , et authenticis scripturis probatae. Trid. 
sess. 25. cap. 9. De Refor. 

Jus Patronatus amittitur: l.si Patronus Ecclesiae re- 
ctorem aut alium ejus Clericum occiderit vel mutilaverit: 
2. si in haeresim , schisma , aut apostasiam inciderit: 3. si 
jura vel bona Ecclesiae sibi usurpaverit : 4. si illud jus 
vendiderit separatim : 5. si illud remiserit in favorem ipsius 
Ecclesiae patronatae eam liberam declarans : 6. si Ecclesia 
corruerit , aut reditibus defecerit : 7. per non usum , si 
patronus duabus saltem vicibus praesentare neglexerit , et 
Ordinarius sciente patrono libere contulit beneficium : tunc 
enim Ecclesia ipsa sibi praescribit libertatem. 

§. VIII. 

De adipiscenda Beneficiorum possessione. 

Possessio beneficii est ejus detentio cum affectu exercendi 
illius officium , tenendique proprio nomine bona. Quao verba 
adduntur , quia latius patet tenere quam possidere ; nam 
is etiam tenet, qui sine judicio , voluntate, afTeclione, et 
voluntate sibi tenendi tenet : sic ex. gr. furiosus tenet sed 
non possidet. 

Cum autem beneficium duabus rebus constet , prae- 
benda , quae res est corporalis , ct officio , quod est res 
spiritualis ; cumque ista res sit principalis , illa accesso- 
ria , sequitur : 1. Beneficii possessionem apprehendi capien- 
do possessionem officii : 2. modum , quo beneficii posses- 
sio capitur, consistere in quibusdam rebus rei actibus, qui 
symbola sunt spiritualis officii non praebendae ; sic ex. gr. 
in tradenda possessione Canonicis datur liber , beneficiariis 
tintinnabulum , Parochis ingressus in Ecclesiam : 3. vere 
possideri beneficium ab co, qui spirituale illius officium te- 
net ac exercet, quamquam ipsius bonis fuerit expoliatus : 
4. adepta possessione officii acquiri etiam possessionem prae- 
bendae : 5. istamque licet hoc modo adeptam retineri, do- 
nec ipsa particulariter amissa non fuerit. 

1. Possessionem dare debet ipse beneficii collator vel 
ejus delegatus, qui debet esse Clericus vel Notarius Apo- 
stolicus , vel ab Episcopo creatus : 2. is debet exprimere 
cujus auctoritate id agat: 3. se abstinere debet a judican- 
do , num clericus sit nec ne beneficio dignus , nisi id ei 
commissum sit : 4. si tamen eo primum tempore publice- 
tur aliquod certum impedimentum seu irregularitas cleri- 
ci , prudenter differet dare possessionem , ut rem omnem 
ad collatorem deferat. 

Possessio datur vel ipsi Clerico praesenti , veljalteri 
speciale illius mandatum habenti. Cum enim beneficiarius 
antequam in possessionem mittatur praestare soleat jura- 
mentum , ex. gr. Parochus obedientiae suo Episcopo, Ca- 
nonicus, se instituta capituli observaturum ; id sine spe- 
ciali mandato fieri nequit a procuratore. 

Particulares effectus possessionis in beneficiis sunt : 1. ut 
antequam beneficiarius eam acquirat , fruetns nequeat per- 
cipere , nec jurisdictionem ejus exercere paucissimis tan- 
tum casibus exceptis. 

2. Possessionis effectus est , ut si duplex collatio oc- 
currit , neque apparet , quae prior sit tempore , praefer- 
tur qui prius possessionem obtinuit. 

3. Si lis de beneficio oritur , possessio annalis prae- 
stat possessori : 1. ut beneficium ei nequeat auferri , nisi 
antea petitorio judicio lis finiatur : 2. ut qui vult impe- 
trare significet in supplici libello nomen et gradum posses- 
soris , tempus possessionis , tenorem causamque apertam 
proferat , ex qua coulcndit ab eo beneficium retineri non 

posse ; secus ejus petitio repellitur : 3. ut intra sex men- 
ses a die impetrationis possessorem in judicium vocare de- 
beat , causamque usque ad sententiam prosequi intra an- 
num a die exeeutae citationis. 

4. Effectus possessionis : si possessio est triennalis ne 
uno quidem die deficiens > si pacifica idest > non interru- 
pta sive judicialiter intentata lite super possessorio vel pe- 
titorio , quae introducta censetur a die exeeutae legitimae 
citationis , sive extrajudicialiter per molestias de facto , 
quibus tamen cessantibus posset nova triennalis inchoari : 
si conjuncta sit cum bona fide et titulo licet colorato > si pos- 
sessor demum sit beneficii capax, quamvis collatio irrita fue- 
rit , et simoniaca fuerit possessio., amplius a beneficii posses- 
sione moveri non poterit , tutus etiam erit in foro conscien- 
tiae, omnesque impetrationes postea factae irritae habentur. 

Ut autem probetur triennalis possessio sat erit osten- 
dere ab initio se possedisse et in fine se possidere t pos- 
sessio enim continuasse praesumitur. Haec igitur trienna- 
lis possessio vim habet praescriptionis ex regula 36. Can- 
cellariae , quae proinde dicitur de triennali possessore , sta- 
bilitaque est ne beneficiarii perpetuo timore angerentur 
amittendi beneficia. 

Si Possessio beneficii necessaria est , ut eorum fru- 
-ctus acquirantur , sciendum in quibusdam beneficiariis re- 
quiri praeterea fidei professionem , ut stabile dominium 
fructuum acquirant , quam si facere omiserint saltem in- 
tra duos menses a die adeptae possessionis, fructibus per- 
ceptis privantur , aliosque nequeunt percipere. Hi sunt 
omnes provisi de beneficiis quibuscumque curatis , vel de 
canonicatibus , et dignitatibus in Ecclesia Calhedrali , et 
Canonici Collegiatarum ex peculiari lege , vel consuetudi- 
ne si adest. 


S- 1X - 

De Beneficiorum Dimissione . 

Dimissio beneficii est proprii juris voluntaria abdicatio 
certis ex causis facta superioris auctoritate. 

Dicitur voluntaria , quia differt a depositione vel amis- 
sione beneficii , quae sequitur ex. gr. nuptiis contractis , 
alio beneficio incompatibili suscepto , vel ejusmodi crimi- 

nc patrato, quod inducit amissionem seu vacationem bene- 
ficii , aut ipso facto , idest slatim ac scelus commissum 
est , ex. gr. crimen laesae majestatis , assassinium , sodo- 
mia , aliaque ejusdem gravitatis ; aut post sententiam ju- 
dicis , si crimen est minus atrox quamvis poenae capitali 
obnoxium. 

Dicitur certis ex causis : non enim licet pro lubitu 
dimittere ofllicium ecclesiasticum , sed levior aut gravior 
causa requiritur pro diversa qualitate beneficii. Causae le- 
gitimae Episcopatum renunciandi sunt : 1. conscientia ta- 
lis criminis , quod etiam peracta poenitentia impediat offi- 
cii episcopalis exercitium : 2. debilitas corporis sive ex 
morbo sit , sive ex aetate decrepita : 3. notabilis defectus 
scientiae : nam mediocrem scientiam supplere potest perfe- 
cti Episcopi charilas : 4. talis populi malitia adversus Epis- 
copum ut nulla spes sit, posse Episcopum apud eum pro- 
ficere : 5. grave scandalum faturum: 6. perpetua Episcopi 
irregularitas , ut dementiae etc. Beneficia curata dimitti 
nequeunt intra triennium ab illorum possessione absque una 
ex causis probatis in Constitutione S. Pii V. Quanta , quae 
similes fere sunt superioribus. 

Dicitur tandem auctoritate superioris , quia illius est 
judicare de causae idoneitate , nihilque tam est naturale , 
quam unumquodque eodem modo dissolvi , quo colligatum 
est. Beneficiorum dimissio fit rcnunciatione seu resignatio- 
ne et permutatione. Benunciatio est dimissio beneficii ; est 
autem vel pura, vel conditionalis. Pura fit nullo prorsus onere 
vel conditione adjecta. Conditionalis fit cum aliquo onere 
vel conditione , ex. gr. ut beneficium detur personae a re- 
nunciante designatae , vel si renuncians sibi reservat pen- 
sionem super beneficio dimisso. Conditionalis , cujuscumque 
generis sit beneficium , ut rite fiat opus est tum consensu 
ejus, cujus conditio apposita potest interessc , ex. gr. Pa- 
troni , tum auctoritate Pontificis. Pura valide fit in manu 
ejus , ad quem spectat beneficii collatio. Besignationes in fa- 
vorem tertii, vel ob simoniae labem, quae sunt suspectae, 
vel ob affectum sanguinis vel amicitiae , quo fieri solent, 
vel ob arbitrium , quod collatori adimitur novum beneficia- 
rium eligendi, fieri debent auctoritate Pontificis; at nulla 
resignatio in favorem tertii valebit , si resignans sive va- 
lidus , sive infirmus decesserit ante diem vigesimum a fa- 
cta resignatione ex reg. 19. Cancellariae. 

Beneficiorum permutatio, quae est mutua beneficiorum 
dimissio, ut alter alterius dimittentis beneficium obtineat, 
fieri debet auctoritate Episcopi Dioecesani , proindeque si 
beneficia posita sunt in diversis Dioecesibus , ab utriusque 
Dioecesis Episcopo probanda erit. 

Permutationi , et resignationi in favorem tertii sunt 
communia: 1. ut ex praescripto Constitutionis Gregorii XIII» 
debeat publicari in Ecclesia : 2. ut exigatur consensus eo- 
rum , quorum interesse potest resignatio vel permutatio : 
3. ut neutra liceat, si unum saltem beneficium sit litigio- 
sum propter rei litigiosae vetitam in alium translationem 
pendente judicio : 4. ut utrinque fiat causae cognitione prae- 
missa : 5. ut facta absque superioris auctoritate inducat 
amissionem beneficii per sententiam judicis. 

TITULUS XVII. ^ 

«. «• 

DE COMMENDIS. 

Commenda antiquitus erat, vacantem Ecclesiam, vel 
Monasterium clerico dare in plenam administrationera , haud 
in titulum , ob aliquam idoneam causam usque dum ca du- 
raret. 

Prima causa omnium antiquissima fuit providere Epis- 
copis de suis sedibus hostium vi depulsis ; quibus scilicet 
Romanus Pontifex alias Ecclesias Cathedrales , vel Abbatias 
vacantes regendas committebat quin eos constitueret pro* 
prios , perpetuosque illarum Pastores ; hoc enim pacto his 
dabatur se sustentandi facultas : cumque retinerent titu- 
lum prioris Ecclesiae , eam ut melius poterant , curare de* 
bebant , spesque retinebatur illius recuperandae. Demum 
non offendebatur antiquissimus canon, ne quis duarum Ec- 
clesiarum esset Episcopus. 

Alia causa nata post saeculum XII*, vel Xllf. , fuit 
reformare monasticam disciplinam in plerisque Monasteriis 
fere collapsam. Haec enim alicui clerico eximiae probitatis 
et prudentiae regendae committebantur , ut disciplinam mo- 
nasticam in iis restauraret. 

Utraque haec causa temporalis erat ; nam mortuo Epis- 
copo de sede sua dejecto ^ vel in ea restituto , et refor- 
mata monastica disciplina , illis Episcopatibus vel Monaste- 
riis proprii Pastores praeficiendi erant in posterum. 

At Coramendae his de causis profectae primum, et pro- 
batae in pessimos degenerarunt abusus tum Laicorum , tum 
Clericorum. Praecipue enim hoc praetextu , quod beneficia 
possent retineri jure administrationis et praesertim Mo- 
nasteria ideo quod ditiora essent in Laicos profundi coe- 
perunt , et saepissime in milites. Sed Clericis ipsis placuit 
usum Commendarum retinere , et extendere ut plures Ec- 
clesias et beneficia possent retinere , unum in titulum, al- 
terum jure Commendac. 

Hisce gravissimis malis Romani Pontifices praesertim 
Clemens V. providere conati sunt. At nato post Schismate 
Avenionensi cum rursus in clericis inoleret Commendarum 
abusus , Benedictus XII. ac Leo X. Commendas omnes abro- 
garunt , quas in perniciem Monasteriorum et disciplinae 
Ecclesiasticae redundare animadverterunt. 
f 4 p£Tandem Concilium Tridcntinum sess. 25. cap. 21. De 
plura edidit saluberrima decreta super Commendas , 
quorum exeeutionem , quantum fieri possit, remisit pietati 
et prudentiae Romani Pontificis. 

Quoniam vero Commendas omnes tollere res periculo- 
sissima erat ob iniquam temporum conditionem Romani 
Pontifices duo saltem mala , quae ex Commendis orieban- 
tur, optime removerunt. Unum erat disciplinae Monasticae 
neglectus ob Abbatis regularis defectum , qui residendo 
praeesset religiosis. Alterum erat ruina Monasteriorum ob 
census sufficientis defectum , quem sibi pene totum vindi- 
cabant Abbates Commendatarii. , 

Igitur Romanorum Pontificum studio factum est , ut 
Monasteria commendata suos haberent superiores regulares 
in Monasterio residentes ; praeterea ut iis sit mensa con- 
ventualis a mensa Abbatiali distincta pro monachis alendis, 
et quarta pars mensae Abbatialis oblegata sit pro Ecclesiae 
necessitatibus. Ubi vero deest illa mensarum distinctio , 
tertia pars omnium fructuum Monasterii commendati depu- 
tatur pro omnibus ejus oneribus supportandis , et 6ubsten- 
tatione Monachorum. Leo X. Const. Supernae. 

Coramendae igitur in recenti disciplina sunt beneficia 
regularia clericis regularibus in perpetuam administratio- 
nem sic data , ut in illis habeant omne jus et auctoritatem 
ac si essent titulares. Plus autem , vel minus jurium illis 
competit in Abbatiis pro diversa earum qualitate. Cum au- 
tem ad haec beneficia , quia primaevam Beneficiorum regu- 

larium naturam relinent, inhabiles sint Clerici saeculares; 
inde fit : 1 . ut dentur in Commendam , non in titulum : 
2. ut iisdem ab uno Romano Pontifice dari queant. 

TITULUS XVIII. 

DE PENSIONIBUS ECCLESIASTICIS. 

P ensio est portio fructuum alieni Beneficii legitime , ju- 
steque Clerico concessa. Imitatur igitur servitutem , quae 
esse debet in alieno. Dividitur in realem et personalem. Illa 
est onus , quod imponitur beneficio ipsi in favorem Clerici 
Pensionarii : et idcirco extinguitur morte non Beneficiarii, 
sed Pensionarii , et ab uno Romano Pontifice potest impo- 
ni , quia videtur esse quaedam Beneficii sectio legibus 
Ecclesiasticis vetita. Pensio personalis est onus quod impo- 
nitur Beneficiario tantum ; igitur ejus morte extinguitur, 
neque in Beneficii successorem transit , atque ut contendunt 
plerique Canonistae , potest imponi etiam ab Episcopo, quia 
cum personae non beneficio imponatur , nulla videtur esse 
ejus dismembratio. 

Pensio cum onus sit super alieno, recte debet impo- 
ni. Id fit, si rite , si juste , si moderate imponitur. Rite 
si a legitima potestate, ut modo explicavimus, et assen- 
tiatur Patronus si Beneficium sit juris Patronatus laicalis. 
Idem volunt Canonistae in Patronatu mixto , propterea quod 
hic trahit secum semper jura illa , quae Patrono sive Ec- 
clesiastico sive laico magis favent. Juste imponitur 1 . ob 
resignationem beneficii, idest si clerico beneficium dimittenti 
ob morbum vel senium pensio super illud datur , ne ei de- 
sint alimenta : 2. ob transactionem , idest si duobus de be- 
neficio contendentibus , uni Beneficium , alteri pensio super 
eodem tribuitur ad dirimendam litem : 3. ob permutatio- 
nem beneficiorum, idest si communi Beneficio pensio imponi- 
tur ad compensandam summam fructuum beneficii commu- 
tati: 4. ob indigentiam clerici, cujus tamen opera sit Ec- 
clesiao utilis. Moderate , idest 1 . ut Ecclesiis Cathedralibns 
nulla pensio imponatur , si earum reditus summam duca- 
torum mille non excedit: 2. neque Ecclesiis Parochialibus, 
nisi earum reditus summam ducatorum centum excedat, 
in qua summa non computantur fructus incerti, ut sunt 
emolumenta stolae : 3. ut in aliis beneficiis pensio non cx- 

cedat tertiam partem proventuum Benefici» , vel saltem at* 
tendatur , ne Beneficiarius congrua portione fraudetur : 4. ut 
pensio demum certis tantum beneficii fructibus imposita 
praesumatur , non distributionibus , quae magis videntur 
incertae , cum eas non lucretur Beneficiarius , nisi choro 
intersit. 

Et quoniam pensio pars est fructuum ex bonis Eccle- 
siae decerpta , jure quidem exiguntur qualitates , obliga- 
tiones , et onera bonis respondentia. Itaque nemo est ejus 
capax , nisi qui clericatu suscepto Ecclesiae servitio se man- 
cipaverit , et praeterea non sit irregularis neque censuris 
irretitus : 2. quotidie Pensionarius Officium B. M. V. de- 
bet recitare, et si omittit, fructus non facit suos, tenetur- 
que eos dare in pios usus aeque ac beneficiarius : 3. ton- 
suram debet , et habitum clericalem gerere : 4. ad illas 
contributiones una cum Beneficiario tenetur, quae pro fru- 
ctibus Beneficii imponuntur. 

Pensio demum extinguitur : 1 . morte Pensionarii , nisi 
is habeat privilegium eam transferendi saltem pro medie- 
tate : 2. Matrimonio : 3. professione religiosa : 4. renun- 
ciatione pensionis : 5. assecutione ipsius Beneficii: 6. si jura 
aut praedia Ecclesiae quovis modo perierint : 7. ob crimen 
patratum vel ipso facto , vel ex sententia judicis , ut paullo 
ante diximus de Beneficiis : 8. dimissione habitus clericalis 
non tamen ipso jure, sed judicis sententia. 

Pensio redimitur repraesentatis , idest mature factis 
aliquot annuis pensionum solutionibus ; sed hos contractus 
prohibuit atque irritavit Benedictus XIV. 

TITULUS XIX 

DE MONASTERIIS. 

\^enimus ad tertium genus rerum Ecclesiasticarum, 
ad eas scilicet , quae sunt comparatae pro exercenda cha- 
ritats , vel Religione anlonomastice sumpta , idest illa vir- 
tute , qua quis totaliter divino servitio se mancipat. Hu- 
jusmodi certe sunt monasteria , hospitalia , et sepulturae. 

Monasterium proprie acceptum est locus , ubi homines 
solitariam vitam degunt idest procul ab urbibus hominumque 
frequentia. Conventus est locus quicumque conseptus ubi plu- 
res ad certam piam regulam communem vitam agunt. Verum 

usitato sermone monasterium et conventus promiscue acci* 
piunlur. 

Conventus igitur seu monasterium aut est religioso- 
rum religiosarumque vota simplicia vel solemnia pauper- 
tatis , obedientiae , et castitatis emittentium , aut est cle- 
ricorum vel mulierum in commune viventium sub aliqua 
pia regula licet absque voto. 

De Regularibus jam diximus in priori libro. Hic igi- 
tur tantum agentes de iis quae loca ipsa spectant , expli- 
cabimus jus de monasteriorum fundatione, et clausura sta*? 
tutum. 

Semper in Ecclesia viguit disciplina , ut nullum extrui 
possit monasterium absque Ordinarii venia. At nunc sive 
novum extrui velit , sive desertum reassumi, praeter ve- 
niam Episcopi requiritur illa Sedis Apostolicae etiam extra 
Italiam. Quae duo si desunt, fundatio nulia est ; recte ta- 
men accedent etiam post factum, modo in judicium non sit 
deducta nullitas novae fundationis. 

Praeterea requiritur consensus Parochi, et Regularium, 
qui sunt intra quatuor milliaria, ideo quod novi conventus 
fundatione detrimentum inferri potest vel juribus Parochiae, 
vel commodae Regularium praeexistentium sustentationi. 
Itaque si constiterit Ordinario, neutrum esse timendum, im- 
pune omittitur ulriusque consensus. 

Tandem requiritur reditus sufficiens sustentationi sal- 
tem duodecim religiosorum , ne ob personarum defectum 
disciplinae regularis desit observantia. 

Haec autem requisita locum non habent in fundandis 
hospitiis regularium , vel domibus congregationis Clerico- 
rum saecularium , vel monasteriis quarumcumque monia- 
lium ( pro iis enim omnibus sufficit auctoritas Ordinarii ), 
neque si conventus solum ob aliquam causam transfertur 
ad alium situm ejusdem loci. 

Clausura est lex , qua omnino prohibetur ingressus mu- 
lierum in monasteria virorum , et ingressus virorum et /emi- 
narum cujusvis generis et aetatis in illa monialium , harum - 
que egressus de suis monasteriis , ubi religionem ab Ecclesia 
probatam profitentur. 

Clausura etiam dicitur totus ille locus huic legi ob-r 
noxius, qui in monasteriis virorum compreheudit etiam pri- 
mum claustrum , nisi aliud sit mulieribus invium , et sa- 
crarium si ad illud aditus patet solum per januam» {quae 

est ia claastro ; secus si solum per januam, quae est io Ec- 
clesia : si vero per utramque , etsi obnoxium videtur legi 
clausurae , praxis tamen utique adversatur. In monasteriis 
Monialium clausura est omnis ille locus., ia quem Moniali- 
bus licet ingredi , ex. gr. officinae , hortas , area , et totus 
ambitus muro cinctus. 

Ex Const. S. Pii V. mulieres ingredientes clausuram 
virorum , et Regulares eas introducentes incurrunt excom- 
municationem Papae reservatam. At multi hanc poenam li- 
mitant ad casum, quo id fieret sub praetextu facultatis con- 
cessae. 

Poena Monialium e clausura egredientium est tum ex- 
communicatio latae sententiae Papae reservata , tum digni- 
tatum et officiorum qnae adjunctam habent aliquam supe- 
rioritatem privatio , qnae tamen requirit sententiam decia- 
ratoriam judicis. In eamdem excommunicationem incidunt 
ingredientes haud tamen reservatam praeter alias poenas 
privationis officii, et inhabilitationis secundum particulares 
ordinum constitutiones Iocorumque consuetudines. At monia- 
les licite egrediuntur ob incendium , pestem , et epide- 
miam , obtenta venia in scriptis , nisi periculum sit in 
mora , Episcopi et Praelati regularis si isti subsint , vel 
unius Episcopi. Ob aliquam quamlibet causam , ex. gr. si 
quae monialis valetudinis causa caeli mutatione , vel bal- 
neis indigeat , requiritur licentia Sedis Aposlolicae. Licet 
etiam viris et mulieribus clausuram monialium ingredi si 
necessitas nrgeat , et opportunae facultates obtentae fue- 
rint , ex. gr. ‘si monasterium sit reparandum , curandae 
infirmae , aegris ministranda sacramenta. 

TITULUS XX. 

DE HOSPITALIBUS. 

Hospitalia proprio sumpta sunt loca suscipiendis hospi- 
tibus destinata ; vulgo tamen dicuntur quaevis pia loca cu- 
juscumque generis indigentibus hominibus sive alendis, sive 
educandis , sive curandis , sive sublevandis addicta ; quo 
sensu nos illa accipimus. 

Ea sunt instituta post pacem Ecclesiae datam a Con- 
stantino : ante enim id temporis Christiani exercebant hanc 
operam pietatis eo tantum modo quo poterant, videlicet sia- 
gillatim , et in aedibus cujuscumque indigentis. 

Ut piorum omnium locorum regimen et cura penes 
Episcopum esset , conspirarunt leges tum Ecclesiasticae , 
tum civiles. Cui enim hominum generi poterant melius com- 
mendari ea loca quam Episcopis , quorum industria omnium 
maxima esse debet in charitatis operibus promovendis ? Fe- 
liciter stetit haec Episcoporum auctoritas usque ad saecu- 
lum XIII. : at eam saeculo XIV. hospitalium praefecti sive 
laici , sive clerici paulatim excutere nisi sunt , ut Episco- 
pis remotis locorum piorum bona in suos usus liberius im- 
penderent. 

Huic malo occurrentes Sjnodus Viennensis , ct Tri- 
dentina Episcoporum potestatem restituerunt super quae- 
vis pia loca sive laicalia , sive ecclesiastica. Contendunt 
nonnulli, pia loca esse laicalia, si a laicis administrantur ; 
Ecclesiastica si a clericis : alii censent laicalia esse si absque 
Oratorio sunt cxtructa ; Ecclesiastica si illud habeant. At 
verius alii dicunt, laicalia esse, quae absque Episcopi au- 
ctoritate fuerunt erecta , Ecclesiastica, quae Episcopi aucto- 
ritate sunt fundata , licet nullum habeant oratorium. Nunc 
igitur aliquis pius locus Ecclesiasticus sit an Laicalis col- 
ligitur ex decreto Episcopali erectionis , vel eo ob vetu- 
statem deficiente ex signis, quae conveniunt solum iis locis 
auctoritate Episcopi erectis ut est praesertim altaro , vel 
Ecclesia , sepultura , vel coemeterium , administratio sa- 
cramentorum ab ejus Rectore facienda : in dubio praesu- 
mitur laicalis. 

Piis locis Ecclesiasticis competunt quaedam privilegia 
immunitatis , sepeliendi , administrandi sacramenta , fori 
Ecclesiastici. At laicalia fruunlur solum electione fori, omni- 
busque aliis privilegiis , quae a jure causis piis concedun- 
tur : praeterea in bonis illorum alienandis adhiberi debent 
solemnitates requisitae in alienatione bonorum Ecclesiasti- 
corum ; secus in bonis istorum alienandis. Ceterum quae- 
vis pia loca sive laicalia sint , sive Ecclesiastica , Episcopi 
potestas super iHis haec maxime complectitur : 1 . ut exce- 
ptis hospitalibus , quae sub regum immediata protectione 
sunt , quibusque regia protectio in limine fundationis ac- 
cesserit , possint Episcopi ea visitare, et illa omnia, quae 
Dei cultum , animarum salutem , et particulare opus pii 
loci respiciunt , licet a Laicis gubernentur ct exempta sint, 
vel consuetudo etiam immemorabilis , aut statutum adver- 
setur. 

2. Ut ratio administrationis singulis annis reddatur 
Episcopo tum in visitatione tum extra eam aliqua de cau- 
sa, licet in adversum sint consuetudines et privilegia: quod 
si ex particulari consuetudine , constitutione , vel privile- 
gio ratio reddenda est aliis , una cum iis adhiberi oportet 
Episcopus , et liberatio aliter facta administratoribus nihil 
proderit. 

3. Ut Episcopi possint coercere delinquentes suis le- 
gibus , abusus tollere , bonum promovere , sic tamen ut 
sinant , eorum locorum administrationem exerceri juxta le- 
ges fundationis , legitimasque consuetudines ; demum ut 
deficientibus personis , quae sunt pii loci objectum , pos- 
sint Episcopi cum duobus de Capitulo per ipsum eligendis 
ejus bona in alium pium usum , qui ejus institutioni pro- 
prius sit , convertere , nisi huic casui fuerit in ipsa fun- 
datione provisum. 

TITULUS XXI. 

DE SEPULTURIS , ET COEMETERIIS. 

Decet profecto Fideles in locis sacris , et religiosis 
sepeliri , ut commendentur patrocinio Sanctorum , quibus 
ea sunt dicata , quosque viventes implorarunt , atque ut 
Fideles ibi convenientes , illis etiam suis precibus suffra- 
gentur. Itaque si quis in loco profano sepulturam elegerit, 
ejus electio tamquam irrationabilis respuitur. Hujusmodi 
loca sunt coemeteria , vel sepulturae , nimirum loca con- 
cava in quibus corpora fidelium defunctorum tumulantur. 
Coemeteria sunt loca religiosa , sive Ecclesiis adjacentia , sive 
non , humandis Fidelium cadaveribus addicta , et solemniter 
ab Episcopo benedicenda. 

Jubet Rituale Romanum , ut ubi viget antiqua con- 
suetudo sepeliendi mortuos in coemeterio , retineatur , et 
ubi fieri potest , restituatur. Ubi igitur nulla sunt coeme- 
teria , Christiani in suis Ecclesiis sepeliuntur. 

Jure communi antiquo in quacumque Parochiali Ec- 
clesia locus erat , ubi Fideles poterant sepeliri , eaque 
acquirebat oblationes , aliaque omnia , quae sepulturae oc- 
casione Fidelium pietas largiebatur. At cum variis Roma- 
norum Pontificum constitutionibus primum Fratribus Do- 
minicanis , et Franciscauis , deinde ceteris regularibus pri- 

> ilegiura datum sit in suis Ecclesiis sepeliendi eos ,, qui ibi 
sepeliri elegerint,, servata Parocho defuncti parte, utajont, 
funerali , necessario factum est, ut Fideles acquisiverint li- 
bertatem Parochialem sepulturam deserendi , et initio qui- 
dem solum , si mallent in Ecclesiis Regularium sepeliri , 
deinde etiam in aliis. Itaque jure novissimo sepulturam li- 
cet construere et eligere in quovis loco religioso , idest ubi 
divina officia , licet minus frequenter , celebrantur. 

Verum si novum sepulchrum extrui debet in Ecclesiis 
saecularibus., requiritur Ordinarii licentia in scriptis , prae- 
ter consensum Rectoris , vel Patroni : in Ecclesiis regula- 
rium illa Provincialis , in Ecclesiis Monialium illa sacrae 
Congregationis, simulque carum consensus ; si vero quis eli- 
git sibi sepulturam in alieno tumulo, salis erit licentia ejus, 
ad quem sepulchrum illud pertinet. 

Cum igitur modo Fideles in quavis Ecclesia possint se- 
peliri , ordo postulat: 1. ut defunctus sepeliatur in Eccle- 
sia quam eligit ., quodque omnes possunt facere , riteque fit 
et probatur sive per ultimas voluntates testamenti et codi- 
cilli licet invalidas , sive per scripturam manu propria sub- 
scriptam ., vel duos testes etiam singulares , vel solum di- 
ctum Confessarii. At sepulturae electio negatur solum im- 
puberibus , quibus pater eam poterit eligere si consuetu- 
do id ferat ; sccns in Ecclesia Parocbiali , vel in majorum 
sepulchris eorum cadavera conduntur. Praeterea negatur Re- 
gularibus professis nisi forte a proprio monasterio tam lon- 
ge absint ut commode nequeant ad illa transferri, 2. Si 
absque electione sepulturae quivis decedit, humandus est in 
sepulchro suorum majorum , sive illud sit familiare , pa- 
ratum scilicet a construente pro se , aliisque de sua fami- 
lia , sive sit hereditarium , extructum scilicet a construente 
pro se ., suisque heredibus. 3. Si defunctus sepulchro ma- 
jorum careat, vel nequeat illuc deferri , sepeliendus est in 
sua Parochia , in qua decedens domicilium , vel quasi do- 
micilium jam acquisiverat, licet alibi mortuus sit. 4. Si ne- 
quit ad eam deferri quia ex. gr. peregre moriatur , sepe- 
liendus erit in Parochia ubi decedit. 5. Demum Parocbiali 
Ecclesia postposita tum Canonici , omnesque beneficia resi- 
dentialia habentes si decedant sepultura non electa , sepul- 
ebrisque majorum careant , sepeliendi sunt in Ecclesia be- 
neficii residentialis ; tum vidua, quae sepulturam non ele • 
git., humabitur cum ultimo marito. 

Verum etsi Fidelis extra propriam Parochiam sepelia- 
tur , manebunt tamen haec jura Parochis: 1. ut is semper 
debeat advocari , neque cadaver c domo possit educi ante- 
quam ejus benedictionem acceperit: 2. ut ex oblationibus 
aliisque emolumentis ob sepulturam Ecclesiae tumulanti re- 
lictis pars aliqua Parochiae debeatur , quae licet quarta fu- 
neralis appellatur, quia tanta a jure statuitur, tamen po- 
test esse major , vel minor pro locorum consuetudine , et 
tolli etiam potest per consuetudinem quadragenariam cum 
titulo , vel immemorabilem sine titulo. Haec quarta detra- 
hitur ex omnibus oblationibus , quae dantur Ecclesiae tu- 
mulanti , sive ipso die depositionis, sive diebus sequenti- 
bus in memoriam funeris usque ad diem 30. , sive dentur 
a defuncti heredibus , funerisque curatoribus , sive ab ipso 
defuncto titulo institutionis vel legati , modo relictae non 
sint pro cultus divini incremento , aliisque charitatis et re- 
ligionis operibus. 

Ecclesiastica sepultura privantur, et in loco profano se- 
peliri debent : 1. omnes Baptismo carentes , Judaei , Ethni- 
ci , infantesque ipsi Christianorum filii sine Baptismo mo- 
ricntes : 2. Apostatae , Haeretici , et Schismatici manifestis 
3. nominatim interdicti et excommunicati vitandi : 4. qui 
sibi mortem consciverunt ex impatientia , ira , desperatio- 
ne , nisi eos ob mentis impotentiam id egisse constet ; quod 
in dubio semper praesumitur : 5. decedentes in torneamen- 
tis , quae mortis periculum habent , vel in duello , sive ibi 
perierint , sive procul a loco certaminis , vulnere tamen ac- 
cepto ex eo , licet absolutionem a peccatis , et censuris ob- 
tinuerint: 6. qui per annum integrum non confitetur , et in 
Paschate Eucharistiam non suscipit , nisi distulerit ea sa- 
cramenta suscipere justa de causa , consilioqne Saccrdotisr 
7. usurarii manifesti , nisi poenitentes decesserint , simul- 
que alienum restituerint , vel idoneam cautionem dederint 
restituendi: 8. raptores, qui vi rem alienam mobilem au- 
ferunt , et Ecclesiarum violatores , qui foribus violenter ef- 
fractis, eas spoliant, nisi poenitentes obierint, resque abla- 
tas reddiderint , vel cautionem dederint eas restituendi : 
9. regulares omnes utriusque sexus proprietarii , idesl mor- 
tui cum peculio , quod nimirum proprio nomine sine li- 
centia superioris, uon custodiae causa retinebant : 10. tan- 
dem fures , latrones , adulteri in ipso criminis actu depre- 
hensi et occisi , omnesque manifesti et publici peccatores, 
qui sine poenitentia decesserunt. 

DE REBUS ECCLESIAE NON ALIENANDIS. 

JN"on hic agimus de rebus Ecclesiasticis primi gene- 
ris , idest ad animarum salutem directe spectantibus , ex. 
gr. Sacramentis, Indulgentiis , Officio divino, jejuniis , die- 
bus festis ete. Haec omnia enim sive ab uno alteri mini- 
strentur , sive ab uno in favorem alterius fiant , gratis 
fieri debent et licebit solum aliquid temporale dare ci , qui 
rem spiritualem alteri ministraverit , vel opus spirituale pro 
eo fecerit , eleemosinae non pretii nomine , quia nullo mo- 
do ea possunt esse in commercio. 

Neque hic agimus de alienatione rerum Ecclesiastica- 
rum secundi generis , quae immediate cultum Dei respi- 
ciunt , ex. gr. Ecclesiae , Oratoria , Cappellae , Sacrae ima- 
gines , Reliquiae Sanctorum , Sacra Ecclesiarum supellex. 
De istis enim brevis et perspicua est definitio , eas nem- 
pe nullo modo ratione consecrationis in iis adhibitae pos- 
se ita vendi et alienari , ut ob id aliquid plus exigatur. 
Verum justa causa urgente , formaque a jure statuta , ut 
paulo post explicabimus , caedem possunt alienari et ven- 
di , Ecclesiis exceptis pro eo , quod in cis non est spiri- 
tuale , idest pro eorum materiae pretio. Sed tunc si den- 
tur Ecclesiasticae personae,, possunt integrae vendi ; sin ven- 
duutur aliis non ad usum Ecclesiae , debent prius frangi 
praemissa oratione , nisi illarum qualitas , futurusque usus 
acquirentis id minime postulet. 

Agimus igitur de bonis temporalibus , quae sunt de- 
stinata pro clericis et regularibus alendis , pro parandis re- 
bus ad divinum cultum exercendum , et de bonis piorum 
locorum Ecclesiasticorum. Haec enim omnia , cum nullam 
habeant benedictionem vel consecrationem, sunt in commer- 
cio , possuntque alienari. 

. Ut Ecclesia coepit ditari bonis praesertim immobili- 
bus , statim per sacros canones , legesque civiles severissi- 
me prohibita fuit eorum alienatio. Cum enim Religio per- 
petua sit , patrimonium ejus , quod divini cultus exercitio, 
ej usque ministrorum sustentationi inservit , jugiter illae- 
sum servari debet. Quaevis igitur donatio , venditio ^ com- 
mutatio rei Ecclesiasticae , quam Episcopus ageret absque 
consensu et subscriptione Clericorum suae Ecclesiae , irri- 

ta erat ; debebat Episcopus alienationis factae reddere ra- 
tionem in Synodo provinciali : poenae demum gravissimae 
decernebantur adversus Episcopos sine debita forma et cau- 
sa alienantes. 

Cum vero jampridem ob iniquam temporum conditio- 
nem Synodi tum Dioecesanae , tum Provinciales rarissime 
haberentur , in quibus praeter caetera negotia gravissima , 
etiam rerum Ecclesiasticarum alienatio, si opus esset, ne- 
cessaria maturitate tractaretur ; merito Paulus II. in sua 
Extravaganti Ambitiosae irritam decernit quamvis rerum Ec- 
clesiasticarum alienationem absque Sedis Aposlolicae venia 
factam. 

Alienationis autem nomine hic venit non solum omnis 
contractus , quo dominium plenum , directum , aut utile , 
vel aliud jus reale , uti pignus , servitus transfertur ; sed 
etiam locatio ultra triennium facta , nisi renovatio sit ve- 
teris locationis iisdem pactis inita. 

Res autem, quae prohibentur alienari , sunt tum res 
immobiles proprie dictae , ex. gr. praedia , tum improprie 
dictae ( quae in jure civili dicuntur incorporales ), idest ju- 
ra omnia , ex. gr. servitutes , census , obligationes , actio- 
nesque ad immobilia , tum etiam res mobiles pretiosae 
certi valoris. 

Verum permittitur , et valet alienatio rerum Ecclesia- 
sticarum , si juste riteque fiat. Juste , si nempe alienantur : 
t. ut captivi redimantur , vel pauperes alantur : 2. ut sa- 
tisfiat creditoribus Ecclesiae , quae tanto aere alieno obru- 
ta est , ut soli bonorum fructus non sufficiant : 3. si alie- 
natio Ecclesiae utilis futura sit ^ si ex. gr. praedia incul- 
ta , aut aedes ruinosae in empbyteusim concedantur , prae- 
dia longe dissita cum proximis commutentur : 4. si res 
alienantur, quae servari nequeunt, vel magis sunt detri- 
mento quam emolumento. Rite j idest adhibitis solemnita- 
tibus a jure praescriptis: 1. si bona Capituli aut Mona- 
sterii alienantur , requiritur consensus Canonicorum et 
Monachorum capitulariter datus ; %. si bona mensae Epi- 
scopalis, opus est consensu Capituli et Episcopi : 3, si bona 
Ecclesiae Parochialis , aut cujuscumque alterius beneficii, 
possunt alieqari consensu Episcopi , neque inutiliter au- 
dietur Patronus si forte sit ; 4. demum requiritur bene- 
placitum Sedis Aposlolicae, 

DE JUDICIIS. 

TITULUS I. 

DE JUDICIORUM NATURA , ET DIVISIONE. 

J udicium est discussio et definitio causae in foro toram 
judice, et a judice rite facta. 

Judicium constat tribus personis; judice, actore., 

reo. 

Tria spectantur in judice: 1. ut is huic muneri sit 
idoneus : 2. ut illud legitime acceperit : 3. ut competens 
sit , idest rei de qua agitur et litigatur proprius. 

Idonei non sunt omnes , qui ne sint judices prohiben- 
tur vel natura , vel lege , vel moribus. Natura judices esse 
nequeunt surdi , muti , amentes , impuberes ; lege , infa- 
mes , haeretici , sacrilegi , sepulchrorum violatores , ince- 
sluosi , homicidae , perjuri , fures , raptores , malefici , 
venefici , adulteri , excommunicati , capitali crimine rsi ; 
moribus, servi et foeminae. 

Reliqua duo, quae sunt de judice notanda paulo post 
explicabimus ; pauca nunc de actore et reo. 

Actor et reus possunt esse omnes , qui habent legiti- 
mam personam standi in judicio, idest qui habiles sunt de 
jure ad comparendum in judicio tamquam actor et reus. 
Inhabiles sunt : 1. mutus, surdus , furiosus sine curatore 
illis dato ad litigandum : 2. servus , nisi causam agat sui 
status vel Reipublicae : 3. mulier in causis criminalibus , 
nisi actrix suam , vel suorum persequatur injuriam , vel 
ut rea conveniatur : 4. pupilli , et minores absque tutore 
et curatore , sed jure canonico minores etiam absque cu- 
ratore actorem agere possunt , in causis beneficii , matri- 
monii , alimentorum , momcnlaneaeque possessionis, cura- 
toris suspecti: 5. Filiusfamilias sine consensu patris, nisi 
pater absit , vel causa spiritualis sit , vel talis in qua mi- 
nor agere potest sine curatore , vel causa versetur super 
peculio castrensi , aut quasi , aut adventitio , ut multi Do- 
ctores censent : 6. Religiosus absque consensu sui superio- 
ris , nisi agat in causa beneficii , quod is habet , cuique 

adnexa sit administratio , vel in causa accusationis , vel de- 
fensionis sui praelati , vel in cansa monasterii , vel cansa 
tuendi so in religione , ex. gr. ne alimentis , vel juribus 
sibi debitis fraudetur : 7. Excommunicatus potest conveni- 
ri in judicio, tuneque debet per procuratorem non per se 
ipsum respondere ; agere tamen nullo modo potest , nisi 
adversus excommunicationis sententiam agat, vel periculum 
sit i,n mora, ne dum ipse absolutionem impetret, reus ef- 
fugiat. Reus et actor non tenentur ipsi sistere se judicio, 
sed uti possunt in eo opera procuratoris , nisi causa sit 
criminalis , et criminaliter intentata. 

Procurator hic intelligitur ille , qui mandato domini 
litis , seu ut ajunt principalis constituitur ad excipiendos, 
pcrcipicndosque omnes actus judiciales ; differt igitur ab 
advocato , cujus officium nostris praesertim moribus est 
jura tantum clientibus faventia seu voce seu scripto pro- 
ferre. 

Multiplex est judiciorum divisio : 1. petitur a quali- 
tate rei spiritualis , seu temporalis , quae venit in judi- 
cium ; unde aliud est spirituale , in quo agitur de re, aut 
jure spirituali , aliud temporale , in quo agitur de re, aut 
jure temporali , aliud mixtum , quod ex utroque trahitur. 

2. Divisio petitur a qualitate judicis, qui judicio prae- 
est. Dicitur enim Ecclesiasticum si exercetur coram judice 
Ecclesiastico uti tali ob qualitatem , vel rei spiritualis de 
qua agitur , vel rei conventi fori ecclesiastici privilegio gau- 
dentis. Dicitur judicium saeculare , si exercetur vel exer- 
ceri potest coram judice laicali de re temporali contra 
laicum. 

3. Judiciorum divisio petitur ex diverso modo , quo 
illa exercentur ; vel enim sunt ordinaria j in quibus ser- 
vantur solemnitates omnes juris; vel summaria, in quibus 
ea servantur , quae necessaria sunt ad rei veritatem dete- 
gendam reliquis omissis , quae magis ad solemnitatem ju- 
diciorum , quam ad rei necessitatem pertinent. Hac ratione 
tractantur , ex. gr. causae de ministris Ecclesiae , de ali- 
mentis , salariis , decimis , plcraeque matrimoniales ; cum 
enim hae causae celerem expostulent expeditionem , discu- 
tiuntur dc plano , idest sine strepitu judicii , solaque rei 
veritate inspecta. 

4. Judicia dividuntur an petitoria , ct possessoria. In 
illis agitur dc proprietate , vel dc alio jure scorsim a pos- 

sessione , quae est dc rebus corporalibus , aut quasi pos- 
sessione , quae est de rebus incorporalibus. In possessoriis 
agitur de sola possessione , vel quasi possessione , seu adi- 
piscenda, seu retinenda, seu recuperanda , dominii quaestio- 
ne ad maturius examen reservata. 

5. Judiciorum divisio est in reale , in quo actio rca- 
lis , et in personale , in quo actio personalis instituitur. 

6. Denique divisio est in criminale et civile. In illo cau- 
sa criminalis agitur , idest ut delinquenti poena publica in- 
fligatur , quae triplex est , vel corporis afflicliva , vel pri- 
vatio officii aut beneficii , vel multa pecuniaria fisco appli- 
canda. in civili causa agitur civiliter , idest actor intendit 
suum interesse , seu propriam utilitatem. 

TITULUS II. 

DE JUDICI. , ET ARBITRO. 

§. I. 

De Judice. 

Diximus jam in judice praeter ejus idoneitatem ad 
hoc munus requiri , ut legitime , modo scilicet a lege pro- 
bato, judicandi facultatem obtinuerit. Triplici modo ista ob- 
tinetur: 1. Magistratu seu munere , tuneque dicitur judex 
ordinarius , quales sunt Papa , Archiepiscopi , Episcopi , 
et Praelati inferiores : 2. delegatione juris , ut Episco- 
pi omnes in pluribus causis regularium sunt delegati sum- 
mi Pontificis ex Cone. Trid. : vel hominis ut Vicarius ge- 
neralis Episcopi , et in utroque casu dicitur judex delega- 
tus : 3. partium litigantium consensu , tuneque dicitur ar- 
biter. 

Commtine est judici ordinario et delegato , quod uter- 
que possit exequi sententiam suam , delegatusque Ecclesia- 
sticus uti possit etiam censuris pro illius exeeutione , nisi 
delegato commissa fuerit simplex notio , idest causae de- 
cisio , vel nisi expressae sententiae exeeutio illi fuerit ex- 
cepta. Ceterum est aliquod discrimen inter utrumque. Cum 
enim judex ordinarius habeat jurisdictionem jure suo , de- 
legatus autem beneficio alieno , sequitur: 1. ut ordinarius 
procedat semper nomine suo , delegatus nomine delegantis, 

et idcirco a sententia delegati nulla datur appellatio ad de- 
legantem , sed ad superiorem judicem delegantis: 2. ut or- 
dinarius possit delegare, quoniam nil vetat, usum propriae 
jurisdictionis alteri concedere ; at delegatus nequeat sub- 
delegare , quia utitur aliena jurisdictione ; verum excipi- 
tur delegatus summi principis , vel Pontificis , quia cum 
is fungatur vice ejus, qui summam habet potestatem, cen- 
setur pluris esse quam ordinarius : sic delegato ad uni- 
versitatem causarum rite praesumitur concessa potestas 
alterum subdelegandi ad aliquam causam. 

Praeterea delegatus in exercitio potestatis formam man- 
dati servare debet in re et in modo: in re ne scilicet de 
aliis rebus cognoscat quam in mandato expressis , nisi hu- 
jusmodi sint , ut ad causae mandatae cognitionem omnino 
pertineant vel conducant ; in modo ut scilicet ordine sibi 
praescripto procedat : aliter juris ordinem servabit. 

Cessat delegati potestas: 1. sententiae vel prolatione 
tantum , vel execulione prout ei mandatum fuerit : 2. re- 
vocatione mandati , modo fiat re integra , idest lite coram 
eo nondum contestata: 3. morte delegantis, vel delegati, 
nisi delegatio facta sit nomine dignitatis ct officii delegan- 
tis et delegati : 4. lapsu temporis ad causam definiendam 
praescripti , nisi a partibus prorogetur. 

S- H- 

De Arbitris. 

Arbiter generatim acceptus est privatus cognitor a par- 
tibus electus ad cognoscendam , definiendamque litem aliquam , 
vel negotium. 

Plura dantur arbitrorum genera : vel enim causam sine 
ullo judiciali ordine tractant , et vulgo dicuntur arbitrato - 
res , et amicabiles compositores , eorumque sententia dicitur 
arbitr amentum ; vel causam cognoscunt juris ordine ser- 
vato, nempe praemissa citatione, testium examine, aliisque 
substantialibus saltem juris solemnitatibus adhibitis, et pro- 
prie dicuntur arbitri , eorumque sententia dicitur Laudum , 
seu arbitrium . 

Praeterea alii sunt arbitri voluntarii , qui a partibus 
eliguntur nemine jubente ; alii sunt arbitri juris seu ne- 
cessarii , quos paries eligunt lege, vel statuto sic jubente, 


Digilized by Google 


113 

ut ex. gr. fit inter conjunctos invicem litigaturos. Tam ar- 
biter juris , quam voluntarius, dicitur arbiter receptus , 
sive compromissarius , si electioni arbitri a partibus factae 
accesserit compromissum , idest mutua litigatorum promis- 
sio , se arbitrio parituros. 

Compromissum fieri potest vel nulla poena adjecta con- 
tra eum, qui arbitrio renuit parere, vel illa adjecta. Si 
priori modo , pars arbitrio stare omnino cogitur : si alte- 
ro , pars renuens poenam solvet, at stare non cogitur ar- 
bitrio , saltem ut habet fori usus, nisi poena adjecta sit 
cum clausula firmo remanente compromisso. Potiores effectus 
prolati arbitrii sunt. 1. Finis imponitur causae, ut ab eo 
appellare non liceat ; verum si in laudo apparet enormis 
laesio , datur reductio ad arbitrium boni viri , quae imi- 
tatur appellationis effectus. 2. Nascitur seu magis commit- 
titur actio coram judice ordinario adversus eum, qui lau- 
do non paret. 3. Finis imponitur officio arbitri , ut quam- 
vis arbiter jussum praecedens sententiam definitivam mu- 
tare possit , hanc tamen mutare nequeat , camque judex 
ordinarius exequalur. 

TITULUS III. 

DE FORO SEU JUDICE COMPETENTE. 

Praeter idoneitatem personae , judicandique faculta- 
tem rite acceptam , requiritur in judice , ut is competens 
sit tam rei quam personis, de quibus judicaturus est : se- 
cus ejus sententia , imo' totum judicium nullam vim ha- 
bebit ob defectum jurisdictionis in genus causae , vel in 
reum. Idem autem esW dicere forum , vel judicem esse , 
vel non esse competentem ; nam fori vocabulo intelligilur 
Don solum exercendarum lilium locus seu tribunal , sed 
etiam jurisdictio seu potestas exercentis judicium. 

Cum plura sint vel esse possint judicum genera. Ec- 
clesiastici , Laici , Criminales , Feudales , Fideicommissa- 
rii etc. , cumque in uno geuero plures esse possint judi- 
ces , ut agnoscatur quis sit judex competens , debet atten- 
di : 1. qualitas rei de qua agitur: 2. qualitas rei conven- 
ti ; hinc enim determinatur cujus generis judex esse debet: 
3. peculiaris modus, quo fiat ut reus inter plures judices 
ejusdem generis huic vel illi subjiciatur. 

Et primo qaidcm inspicienda est qualitas rei dc qua 
agitur : nam si ea sit spiritualis vel spirituali annexa , ju- 
dex competens est tantum persona ecclesiastica , sive causa 
inter clericos sive inter laicos agitetur. Hujusmodi sunt 
causae fidei , et sacramentorum, matrimoniales, illae prae- 
sertim in quibus dc matrimonii vi agitur , causae ec- 
clesiasticae disciplinae , beneficiorum, decimarum, juris 
funerandi , juris patronatus , illae denique omnes , quae 
circa clericorum mores , cultumque religiosum versantur. 

Eadem ratione si in Republica sint diversi judices pro 
diverso causarum genere constituti , ex. gr. unus pro cri- 
minibus , alter pro tutelis , alter pro fideicommissis , vel 
fcudis ; tunc pro diversa qualitate r?i , quae venit in ju- 
dicium , proprius illius judex erit adeundus. 

Deinde attendenda est qualitas rei conventi; quamvis 
enim causa sit de re temporali ; tamen si contra clericum 
agitetur , judex competens est tantum ecclesiasticus ob pri- 
vilegium fori ecclesiastici , quo clerici gaudent. 

Eadem ratione , reus si alia de causa gaudet privile- 
gio fori specialis , conveniri tunc debet non coram communi 
aliorum judice , sed tantum coram judice suo, ut ex. gr. 
Professores et auditores publicae universitatis, milites etc. 
ob speciale fori privilegium conveniendi sunt coram rectore 
universitatis , vel judice militum. 

Denique cum plures judices possint esse judices com- 
petentes quidem ob qualitatem causae , vel rei conventi , 
sed unus tantum aut alter habeat jurisdictionem in reum, 
attendenda tunc erit ratio , qua fiat ut reus uni potius quam 
alteri subjiciatur. Semper enim actor debet sequi forum , 
seu judicem rei , ut is jure possit a judice cogi. 

Quadruplex est ratio ista , quae petitur a loco vel 
domicilii rei , vel contractus , vel delicti , vel rei de- 
bitae. Reus enim subjicitur judici cujuslibet illorum lo- 
corum. 

Ratione domicilii reus conveniri potest in loco ubi na- 
tus est , lares et familiam habet,, quod dicitur domicilium 
naturale : aut in loco , ubi natus non est , sed habitat ani- 
mo permanendi stabiliter , vel per tempus notabile , quod 
dicitur domicilium accidentale. Hinc sequitur : 1. eum, qui 
domicilium in duobus locis habet, in unoquoque posse con- 
veniri : 2. clericum, si beneficium residcntiale habet, posse 
etiam conveniri in loco beneficii ; 3. vagos, qui nullum ha- 

* 

bcnt domicilium, conveniendos esse ubi actu vagantur, quia 
pro quolibet loco suae vagationis domicilium sortiuntur : 
4. judicium incoeptum per citationem in loco domicilii de- 
functi ibi continuandum esse , licet heres alibi domici- 
lium habeat , ideo quod heres personam defuncti reprae- 
sentat. 

Ratione delicti conveniri potest quis in loco , ubi de- 
liquit , sive quod ejus loci leges violaverit , sive quod 
ibi habetur copia probationum , sive quia cum ibi no- 
cuerit exemplo delicti , prodesse etiam debet exemplo 
poenae. 

Ratione contractus conveniri quis potest in loco ubi 
se soluturum promisit si de hoc fuerit expresse cautum ; 
secus in loco ubi contraxit : id quod servari debet non 
solum in contractibus, qui statim sunt exequendi, ut si emas 
equum ex. gr. a peregrino ^ isque pretio accepto nolit eum 
tradere ; sed etiam in aliis contractibus suo tempore exe- 
quendis , sive reus sit absens , sive praesens in loco con- 
tractus. Si abest judex loci contractus , non jam petere po- 
terit a judice domicilii , ut reum ad se remittat, sed ipse, 
si reus se non defendat respondendo ^ immittet actorem in 
possessionem bonorum , quae reus ibi forte possideat., vel 
ad judicem loci, in quo bona rei sita sunt, decretum exe- 
quendum remittet. 

Denique ratione rei debitae reus conveniri potest apud 
judicem loci , ubi res debita sita sit, sive mobilis, sivo 
immobilis ea sit , sive de possessione , sive de proprieta- 
te agatur , sive reus absit sive praesens sit , dummodo 
res petatur actione rcali non personali , nisi actio perso- 
nalis sit in rem scripta. 

Sed de his diversis foris seu judicibus notandum est : 
1. reum non aequaliter cuilibet illorum subjici: nam ju- 
dici domicilii reus subjicitur pro omni causa ; at judici 
loci criminis , contractus , rei debitae subjicitur tantum 
pro illo crimine , contractu , et re ; unde forum domicilii 
universale est , et concurrit cum ceteris foris delicti , con- 
tractus , et rei : 2. quando reus pro eadem causa conve- 
niri potest in pluribus foris , ex. gr. domicilii et contra- 
ctus , electionem fori esse penes actorem ; 3. si judicium 
per citationem incoeptum sit coram uno judice competen- 
te , ex. gr. domicilii , ibi finiendum esse; unde judex ci- 
tatione praeveniens excludit alios judices , licet aeque com- 

petentes , et ejus forum , quod est domicilii , tunc etiam 
dicitur forum praeteritionis: 4. facta electione fori , judi- 
cioque per citationem incoepto , neque actori neque reo 
esse mutandi judicis potestatem. 

TITULUS IV. 

DE CITATIONE. 

Primi cujusque judicii, idest primae ut ajunt in- 
stantiae quatuor sunt partes ; idest in jus vocatio , seu ci- 
tatio ; litis contestatio ; causae disceptatio , ct cognitio ; 
sententia judicis , seu res judicata. Harum prior est cita- 
tio, atque ad judicii institutionem omnino necessaria, ut 
reus possit ad judicium venire, et ad defensionem se prae- 
parare. Igitur impune illa praetermittitur solum , si absque 
ea jam habeantur illi duo citationis fines ; ex. gr. si reus 
non vocatus sponte venerit , aut inventos in jure, ibique 
apud judicem conventus ultro responderit etc. 

Citatio est actus judicialis , quo quis juris experiendi 
causa ex judicis mandato in judicium vocatur ad certum tem- 
pus . Haec est proprie citatio quae fit ab homine , diversa 
ab ilia quae fit a jure ipso , idest quando lex ipsa praefi- 
xit tempus intra quod aliquis judicio se sistat oportet , ut 
ex. gr. qui appellat ad Sedem Apostolicam impugnans ele- 
ctionem , vel provisionem beneficii , debet intra mensem 
Romam iter arripere. 

Ex definitione citationis sequitur : 1. quoniam citatio 
est actus judicialis , ideoque contentiosae jurisdictionis , 
nullius esse roboris citationem datam a judice extra pro- 
prium territorium manente , ilemque sua auctoritate exe- 
cutam contra reum stantem in alterius territorio , item- 
que si reum judex vocaret ad locum alieni territorii : 
2. quoniam reo constare debet, an a judice competente vo- 
cetur, sequitur in citationis libello, exprimendum esse no- 
men judicis ; et si is fuerit delegatus, adjungendum esse 
exemplum literarum , quibus mandata ei jurisdictio est ; 
et si notorium sit, judicem esse incompetentem, reus de- 
bet omnino judici se sistere, privilegia quae habet coram 
illo producturus. Nam judex seu ordinarius , seu delega- 
tus regulariter jus habet cognoscendi de sua competentia, 
quam partes in dubium vocant: 3. exprimendum etiam esse 

locum ubi reus comparere debet tum ut possit veniro , 
tum quia impune non parebit si vocetur extra judicis ter- 
ritorium : 4. apponendum esse diem , quo reus ad judi- 
cium veniat , sed cavendum, ne dies sit feriatus, neque tam 
brevis ut reus commode nequeat accedere. Cavendum etiam 
ne citatio die festo executioni detur, quamvis eo die sub- 
scribi possit : 5. denique exprimendum esse nomen , et co- 
gnomen tam actoris quam rei , et causam citationis , ut 
reus deliberet, num liti cedere, aut se tueri debeat. 

Citatio dividitur : 1. in publicam et privatam. Illa fit 
edicto , aut voce praeconis, atque adbibetur, cum reus vel 
latitat vel impedit, ne citatio ad ipsum perveniat ; ista fit 
privatim voce , vel scripto per cursores et apparitores : 
quovis modo fiat , in actis est insinuanda quia non praesu- 
mitur. Qua de causa cursor testari debet, se illam fuisse 
exeeutum. 

2. In realem et verbalem. Illa fit per capturam , ut 
ajunt , personae in causis criminalibus , et quandoque etiam 
in civilibus , si periculum sit , ne debitor alio commigret , 
nullaque bona habeat. Ista fit sive in faciem rei praesen- 
tis , sive ad domum solitae ejus habitationis. 

Potiores effectus citationis jam exeeutae sunt: 1. ut 
inducat litis pendentiam qua pendente res dicitur affecta 
vitio litigiosi , et nullo pacto alienari , imo nihil potest in- 
novari : 2. ut judicis jurisdictionem proroget , idest ita 
confirmet in reum , ut licet is post citationem forum mu- 
tet : ex. gr. fiat clericus., nequeat tamen eo uti : 3. ut in- 
ducat inter plures judices aeque competentes praeventio- 
nem fori judicis citantis : 4. ut praescriptionem etiam lon- 
gissimi temporis interrumpat : 5. demum ut contumaciam 
inducat; nempe si actor neque per se, neque per procura- 
torem judicio sisterit , reus absolvatur ; si reus , contra 
eum sententia feratur : at jure canonico contumax causa 
non cadit , sed pro causarum diversitate , vel mittitur in 
possessionem rei , vel ad expensas condemnatur , vel cen- 
suris coercetur. 

TITULUS V. 


DE LIBELLI OBLATIONE , ET LITIS CONTESTATIONE. 

In causis summariis , quae faciliores ct expeditiores 
sunt, satis est citatio ; at in causis, quae difficilioris sunt 
cognitionis , cum in citatione commodo nequeat exprimi 
actoris intentio , idest quid is petat , et ratio suae inten- 
tionis , idest qua actione velit uti ad suam petitionem vin- 
cendam , inventum est , ut post citationem actor judici so- 
lemniter libellum exhibeat , reo deinde tradendum ^ in quo 
breviter ct perspicue actoris intentio , et actio contineatur : 
is in civilibus dicitur conventionalis , in criminalibus ac- 
cusatorius. Libelli conditiones apte continentur in hoc di- 
sticho 

Quis , quid, coram quo , quo jure petat j et aquo\ 

Recte compositus quisque libellus erit. 

Usu fori recepta jam est communis Doctorum senten- 
tia , libellum emcjidari post litem contestatam posse , mu- 
tari non posse ; emendatur , cum actioni in libello propo- 
sitae adjicitur quidquam vel detrahitur, aut explicatur quod 
obscure dictum est: mutatur cum repudiata actione, nova 
instituitur. Si reus liti cedens ultro fateatur in jure se de- 
bere , lis sublata erit ; at si negat , et contendere cum 
actore paratus sit , lis dicitur contestata : nara litis con- 
testatio fit per actoris petitionem , et congruam rei respon- 
sionem , utramque in jure faciam; unde recte ilia dicitur 
esse causae initium, et judicii fundamentum. Ut enim do- 
mus fundamento continetur , ita actor et reus in suis pro- 
bationibus , et judex in sententia stare debet intra id , 
quod litis contestatione inclusum in judicio est. 

Effectus litis contestationis bi sunt. 1. Judex nequit am- 
plius respui , nisi nova ei opponatur causa suspicionis : 
2. exceptiones dilatoriae nequeunt amplius proponi nisi ad 
judicii substantiam ita spectent , ut illud retro nullum ef- 
ficiant , vel post litem contestatam emerserint , aut primum 
non innotuerint : 3. adversarius in mora vel mala fide con- 
stituitur ; 4. actio personalis ad 40. annos perpetuatur : 
5. Procuratoris mandatum non finitur per obitum princi- 
palis : 6. mandata jurisdictio prorogatur , idest delegantis 
morte non expirat delegati jurisdictio : 7. inter partes quasi 

contractus inducitur, ut neuter altero invito possit a ju- 
dicio discedere. 


TITULUS VI. 

DE EXCEPTIONIBUS, ET REPLICATIONIBUS. 

Exceptionis nomen trifariam accipitur : cum enim 
jura , obligationes actionesque inde nascentes tollantur 
vel ipso jure , idest statim et vi legis : ex. gr. solutione , 
acceptilatione, compensatione } interitu rei etc. , vel tollan- 
tur per exceptionem aequitati innixam , quae in judicio 
adversus actionem ex jure , vel obligatione profluentem de- 
bet apponi , ut ex. gr. est exceptio metus , doli , pacti de 
non petendo etc. ; idcirco exceptio generaliter accepta est 
defensio , qua actoris intentio et actio j vel ipso jure , vel ob 
aequitatem eliditur. 

At si exceptio strictius accipiatur, est illa rei defen- 
sio , quae actionem ex lege constitutam aequitate repellit et 
elidit. 

Cujuscumque generis sit exceptio , [sive primi , sive 
alterius modi , patet eam semper cadere non modo super 
actoris intentionem., sed etiam super actionem ab eo pro- 
positam. 

Sed exceptio generalius etiam accepta est quaevis rei 
defensio , qua actoris intentio eliditur vel ad certum tempus 
vel in perpetuum. Illa dicitur dilatoria , haec peremptoria. 

Verum exceptio sic definita quandoque cadit super 
actoris intentionem simul et actionem , ut ex. gr. est ex- 
ceptio praescriptionis , doli metus , solutionis etc. , sed 
aliquando licet actoris intentioni opponitur , tamen nullo 
modo actioni , ut ex. gr. est exceptio incompetentiae ju- 
dicis , actoris excommunicati etc. 

Exceptio dilatoria multiplex est. Aliquando petitur a 
persona judicis , tuneque dicitur declinatoria fori , ex. gr. 
judicem esse incompetcntem suspectum ob affinitatem: 
aliquando petitur ab actore , quia non habet legitimam per- 
sonam standi in judicio, ex. gr. si pupillus agit non aucto- 
re tutore , procurator actoris absque legitimo mandato. 

Aliquando petitur a persona rei , veluti si e duobus 
foris, quibus subjectus est, electionem ipse habens cum in 
uno eorum conventus esset , causam ad alterum revocaret. 

Aliquando petitur ab ipsa causa , ex. gr. uon cessisse 
diem solutionis in conventione appositam. 

Exceptiones etiam peremptoriae diversi generis sunt : 
nam aliae dicuntur simpliciter peremptoriae, uti sunt v. g. 
exceptio doli , metus , pacti de non petendo , solutionis , 
senatusconsulti Macedoniani , aut Vellejani: aliae vero di- 
cuntur peremptoriae litis finitae , quippe quae non solum 
intentionem , aclionetnque actoris in perpetuum excludunt, 
ut priores ; sed vetant etiam , ne novum judicium fiat , 
cum litem jam compositam et peremptam fuisse osten- 
dant , quemadmodum est exceptio transactionis , rei judi- 
catae , jurisjurandi. 

Praeterea exceptiones dilatoriae et peremptoriae non 
solum effectu differunt , sed etiam tempore , quo propo- 
nendae sunt in judicio ; nam illae ante litem contestatam 
opponi debent paucis tantum casibus exceptis, ut diximus 
titulo superiori. At peremptoriae omnes rite proponuntur 
etiam post litis contestationem , modo ante sententiam op- 
ponantur : quaedam vero ex iis , ut ex. gr. est exceptio 
senatusconsulti Vellejani, Macedoniani , omnesque perem- 
ptoriae finitae litis etiam post sententiam possunt opponi. 

Hujus diversitatis ratio facile deducitur ex diversa na- 
tura exceptionum dilatoriarum , et peremptoriarum- Illae 
enim fere omnes cadunt super personam judicis , actoris , 
rei , quia nempe ex unius vel alterius eorum causa adbuc 
judicium stabiliri non potest. Igitur hujusmodi exceptiones 
proponendae sunt ante litis contestationem , idest contradi- 
ctionem rei petitioni actoris ; at peremptoriae cadunt super 
rem ipsam quae petitur , causamque petendi : recte igitur 
proponuntur postquam reus actoris propositioni contradixe- 
rit litem contestando ; cum litis contestatio constet propo- 
sitione actoris , et ad eam propositionem respousiono , sive 
contradictione rei. 

Quemadmodum exceptione reus elidit actionem , sic 
actor replicatione elidit exceptionem rei , ex. gr. si reus 
conditioni mutui opposuisset exceptionem pacti de non pe- 
tendo , actor huic exceptioni opponeret ultimam conventio- 
nem, qua placuit, rursum ei petere licere. Si replicatio ex- 
cludatur a reo nova allegatione , haec dicitur duplicatio 
contra quam actori conceditur triplicatio , et reo adversus 
istam quadruplicatio ; quod tamen ne longius judicia pro- 
trahantur ^ non temore , sed ex causa judex permittet. Ce- 

tcruro reo concedendam esse ullimam allegationem , ratio 
juris , ususque fori probat. 

TITULUS VII. 

DE MUTUIS PETITIONIBUS. 

IVtulua petitio , quae dicitur etiam reconventio fu 
cum reus , viso actoris libello, eidem judici porrigit alium 
libellum vicissim aliquid petens ab actore ; per eam igitur 
actor , et reus mutuo se conveniunt , ut uterque sustineat 
personam actoris et rei. 

Reconventio fieri potest vel ante , vel immediate post 
litem contestatam , vel postquam lite contestata ad alios actus 
judicii processum est. Hoc postremo modo facta dicitur com- 
pensatio. 

Si fit duobus primis modis , causa rcconvcntionis ae- 
que ambulat cum causa couventionis , idest una cum illa 
cognosci , unaque sententia terminari debet. Verum si una 
ex iis celeritatem prae altera causa exigeret , quia pericu- 
lum ob moram immineret 3 vel facilior esset quam altera 
longiorem indaginem requirens , tunc illa ante cognoscenda 
et terminanda esset. 

Si fit tertio modo, ante finienda est causa conventionis, 
inde fit transitus ad causam rcconventionis., nisi haec , idest 
causa compensationis liquida omnino sit. 

Actorem quilibet reus reconvenire potest. Excipitur , 
1. excommunicatus ; nam iste prohibetur agere: 2. nequit 
laicus reconvenire reum coram judice laico in causa non 
connexa et per modum actionis ; et si consuetudine id li- 
ceat , tamen sententiae judicis laici exeeulio reservatur ju- 
dici ecclesiastico : 3. actor rcconvcntus a reo alia rccon- 
ventione uti nequit adversus eum no judicium in infini- 
tum protrahatur. 

Reconventio permittitur in causis omnibus, etiamsi cau- 
sae non sint connexae , et actiones sint diversae. 

Excipitur: 1. causa depositi: 2. spolii: 3. appella- 
tionis ; nam judex appellationis de ea tantum causa potest 
cognoscere : 4. criminalis ; reus enim non revelatione cri- 
minis , sed propria innocentia purgare se debet , nisi cri- 
men accusatoris sit atrocius , vel reus suam suorumque 
injuriam persequatur. 

TITULUS VI!!. 

DE JUREJURANDO CALUMNIAE. 

Juramentum calumniae» quod Justinianus primo li- 
tigantibus imposuit , esi rthgiosu iiliganlium asseveratio ju- 
dica praesente et deferente facta 9 se causatu bona fide suscepisse , 
et prosequuluros , 

Igitur sic jurantes haec omnia asserunt, et promittunt., 
se litigare ideo quod credunt justam causam habere et fo- 
vere : interrogatos nihil negaturos , quod verum esse pu^ 
tanl ; nunquam se falsa probatione usuros ; nullam peti- 
tionem petituros in fraudem et prolationem causae ; nihil 
se dedisse et daturos , exceptis personis , quibus per legem 
dare licet. 

Praestatur hoc juramentum semel tantum , et vel in 
ipsa litis contestatione , non ante , vel stalim post illam 
vel in qualibet sequenti judicii parte si debito tempore 
fuit omissum* 

Idem praeterea locum habet in omnibus causis etiam 
spiritualibus , summariis , secundae instantiae , criminali- 
bus , nisi forte in ipsis judex illud remittendum reo pu^ 
tet ob manifestum perjurii periculum. 

Praestatur auleni non solum a personis principalibus, 
jdest actore et reo , sed etiam a procuratoribus nomine 
Dominorum speciale ad id habentibus mandatum* De Cle- 
ricis yero nonnulli Doctores affirmant , eosque teneri illud 
praestare , alii negaut, alii distinctione utentes putant, cle- 
ricum $i coram judice saeculari litigat ad juramentum com- 
pelli non posse, quia caret talis judex jurisdictione abs-r 
que su> praelati facultate , secus si coram judice Ecclesia- 
stico ; sed alii aliter distinguunt , ita nempe ut Clerici iu 
pausis propriis jurare omnino debeant , nequeant autem iu 
pausis Ecclesiarum suarum absque suorum praelatorum au- 
ptoritate , propterea quod demandata sit eorum tutela. 

Juramentum calumniae si omittitur , quia neutiquam 
fuit postu^tum , processus hoc solo vitio non infirmatur ; 
at si petitur et recusatur , actor recusans a lite cadit , 
reusqqe absolvitur : reus autem recusans pro confesso ha- 
betur , sed neuter hanc poenam incurrit ante sententiam 
judicis reum yel absolventis , vel uti confessum conde- 
mnaptis. 

A juramento calumniae differt juramentum malitiae, quo 
quis jurat, se certum quidpiam nulla malitia proponere, aut 
petere. Differt inquam ; nam istud judicis mandato pluries 
exigi potest , quovis litis tempore , et profertur non super 
tota causa , ut juramentum calumniae , sed super aliquo 
ejus articulo : unde istud particulare est , illud generale. 

TITULUS IX. 

DE DILATIONIBUS. 

-Dilatio judicialis generatim accepta est justum tem- 
poris intervallum , quod actori vel reo conceditur ad aliquem 
actum judiciarium commodius exercendum vel expediendum. 
Dividitur in legalem , conventionalem , et judicialem stri- 
ctius acceptam. 

Legalis est, quae datur a lege, vel consuetudine; qua- 
lis est tempus decem dierum ad appellandum. 

Conventionalis est , quam partes mutuo consensu de- 
terminant ad prorogationem negotii. 

Judicialis strictius accepta , quae dicitur etiam arbi- 
traria , est illa , quam judex suo arbitrio concedit secun- 
dum causae circumstantias. Cum igitur ejus concessio sit 
actus judicialis, sequitur ut fieri debeat a judice pro tri- 
bunali sedente, causa cognita , utraque parte praesente et 
neutra contradicente , nisi pars dissentiens injuste renuat, 
et pars absens probatura praesumatur : demum ut ab ef- 
fraenata dilationum concessione detur appellatio. 

Dilationes arbitrariae triplicis sunt generis : nam aliae 
dantur in prima litis parte , nempe a citatione usque ad 
litis contestationem , et dantur vel ad comparendum , vel 
ad deliberandum, num qui ad judicium vocatus est litem 
agere velit : hae deliberatoriae , illae citatoriae sunt. 

Aliae dantur a litis contestatione usque ad sententiam 
definitivam ulrique parti ad testes , instrumentaque con- 

S uirenda , quibus actor probet actionem suam , reus suam 
efensionem ; idcirco dicuntur probatoriae. 

Aliae demum dantur in fine litis , ad judicis vel au- 
diendam sententiam , vel mandatum exequendum : illae de- 
finitivae , bae dicuntur exequutivae. 

Effectus dilationum est : 1. ut judicis officium interim 
conquiescat , nibilque agendum , vel innovandum sit circa 

articulum causae , super quo data est dilatio : 2. ut nisi 
pars actum fecerit in dilationis termino ad cum facien- 
dum assignato, amplius non audiatur, judexque contra pos- 
sit procedere. 


TITULUS X. 

DE PROBATIONIBUS. 

Controversia omnis inde nascitur vel quia certum 
est jus facto applicandum , sed factum ipsum incertum 
est ; ex. gr. certa est lex , quae jubet creditori restituen- 
dam esse pecuniam mutuo datam ; at dubium est, an Titius 
centum aureos Cajo mutuo dederit ; vel quia incertum est 
jus facto applicandum , certum vero est factum : ex. gr. 
certum est factum aliquod ; at dubitatur , num lex seu 
scripta , seu non scripta de illo facto praecipiens vigeat 
nec ne , aut quomodo sit interpretanda ; vel ut alio exem- 
plo utar , constat Baronem a tempore immemorabili exer- 
cuisse privativam , ut ajunt furni , molae etc. , idest jus 
prohibendi homines, no jn suo feudo alio furno, mola quam 
sua uti possint ; at dubitatur num praescriptione licet im- 
memorabili acquiri possint hae regaliae , idest jura supre- 
mi tantum principis propria. 

Rarissimae sunt in foro controversiae secundi generis, 
idest juris ; sed omnes aut fere omqcs , quae in judiciis 
agitantur, sunt controversiae facti. Si enim quaevis causa 
penitus inspiciatur patebit , rem de qua ultimo loco du-r 
bitatur esse factum ; ex ea dubitatione nasci controversiam, 
et ea dirempta controversiam dirimi : si ex. gr. emptor 
contendit , ut venditor reddito pretio recipiat rem vendi- 
tam sibi traditam ita vitiosam , ut inepta omnino sit usui 
intento ; res, de qua ultimo loco dubitatur in hac causa, 
est num vitium rei venditae exlet , ejusque usum impe- 
diat. Hoc factum negat venditor, affirmat emptor , sed uter- 
que convenit in {ege, quae jubet, venditorem cogi posse ad 
rem ipsam venditam recipiendam ob vitium rei usum im- 
pediens ; secus cogi tantum posse ad restituendum tantum 
pretii , quanto minoris propter vitium res fuit aestimanda 
cum venderetur. 

Quando reus negat simpliciter factum , ex. gr. mutua- 
tam sibi fuisse pecuniam ; tunc probationes omnes , quibus 

litigantes in judicio utuntor , facti sunt : quando reus ne- 
gat non substantiam facti, sed qualitates ; tunc partes prae- 
ter probationes , quibus demonstrare student , rem modo 
hoc vel illo esse factam , frequentius allegare solent jura, 
seu leges ; contendunt enim causae facto ( quoniam res di- 
verso modo acta est ac pars altera velit ) diversam legem, 
aut aliam partem ejusdem legis esse applicandam ut facile 
patebit allato exempla 

Ex quibus omnibus rite nos deducimus : 1 . id quod 
partes in judicio probare debent factum esse, non jus > et 
idcirco probationem sic definiri : Probatio est facti alicujus 
dubit legitime facta demonstratio apud judicem : 2. judicem 
sententiam ferre debere secundum ea., quae in facto allega- 
ta sunt et probata : 3. eum scientia sua supplere debere 
jus, quod facto ab alterutra partium probato applicandum 
est , etsi advocatus vel nullam , vel legem non idoneam 
allegassct. 

Omnis facti probatio dividitur in plenam , et semiple- 
nam. Plena est quae sola plenam fidem facit judici in rc 
de qua agitur , ut is definitivam sententiam pro parte pro- 
bante ferre debeat. 

Hujusmodi est confessio rei judicialis , testimonium 
duorum hominum exploratae fidei , instrumentum publi- 
cum , vel alia scriptura authentica , jusjurandum necessa- 
rium , praesumptio juris et de jure. Probatio plena si ne- 
cessaria est in causis civilibus actori , multo magis erit 
accusatori in criminalibus, in quibus probationes requiruntur 
luce meridiana clariores. Probatio semiplena est, quae facit 
mediam quasi fidem , at si cum alia semiplena conjun- 
gatur , poterit plenam fidem conciliare : talis ex. gr. esset 
unius testis fide digni testimonium juramento suppletorio 
adjunctum. Verum judex diligenter pensare debet qualita- 
tem tum causae , tum utriusque probationis semiplenae; 
et quamvis eam conjunctionem adhibere aliquando possit in 
causis civilibus levioris momenti ; nullo tamen pacto ea ute- 
tur in causis civilibus aut criminalibus, nisi probationes il- 
liusmodi conjunctae certitudinem moralem pariant. Sed 
jam de variis / probationum generibus: agendum primum 
est de confessione rei , quae dividitur in judicialem et ex- 
trajudicialem. 

Judicialis est , quae fit in judicio et coram judice com- 
petente. Ea si fuerit rite facta , idest a majorenne , absque 

▼i, tormentis, errore, et dolo, plenissime probat adversus 
confitentem , actoremque levat ab onere cujusvis alterius 
probationis. 

Confessio exlrajudicialis est , quae vel non fit in ju- 
dicio , vel fit in judicio coram judice non competente. Ea 
si fuerit sponte facta non incidenter et non salis probata , 
vim habet tantum semiplene probandi. 

Confessio praesertim judicialis dividitur in simplicem, 
et qualificalam. Simplex est, cum reus debitum vel crimen 
pure fatetur , idest nulla exceptione , qua se tueatur, ad- 
jecta ; qualificala est si hujusmodi exceptionem addit, ex. 
gr. se mutuum accepisse , sed jam solvisse ; se occidisse 
Titium aggressorem tantum , et servato modo inculpatae 
tutelae. 

De confessione qualificata statuendum est ita. Actor 
vel judex potest accipere substantiam confessionis , et in 
reum rejicere onus probandi additam exceptionem , si ista 
separata sil a negotio principali , vel contra se habeat prae- 
sumptionem juris, quemadmodum est in allatis exemplis, 
quia solutio factum est a mutuo separatum , et jus prae- 
sumit , hominem dolo , non defensione necessaria occisum. 

At si exceptio addita a reo in sua confessione est factum 
vel connexum cum negotio principali , vel pro se juris ha- 
bens praesumptionem , tunc confessio rei aut integra reci- 
pienda est , aut actoris erit, probationes afferre ad exclu- 
dendam exceptionem ; sicuti esset ex. gr. si reus fatere- 
tur, se vere donasse, at sub conditione nondum eventa ; se 
revera vendidisse , at pretio majori quam actor dicit ; se 
chirographum creditori, apocham debitori dedisse , at sub 
spe numerandae pecuniae , et cum ita fateretur , nondum 
elapsum fuerit biennium , vel triginta dierum spatium a 
die dati chirographi vel apochae. 

Quoniam nulla major probatio dari potest confessione 
judiciali , inventae sunt positiones , quibus una vel ulra- 
que pars lentat habere alterius confessionem > non super 
facto principali , quod est fundamentum causae , sed super 
aliis factis ad causam perlinentibus. Positiones enim sunt 
assertiones factorum ad causam pertinentium ( nam pars 
producens asserendo illas debet exprimere j, super quibus 
altera pars in jure interrogata debet respondere per ver- 
bum credi , vel non credi , ut de factis , quae fatetur , ur- 
geatur sua confessione, tamquam re satis probata; de illis, 

quae negat , aliis probationibus , ex. gr. testibus convinci 
possit ; de illis demum super quibus tacet , habetur etiam 
pro confesso , nisi causa non respondendi fuerit qualitas po- 
sitionis , idest si fuerit obscure , captiose expressa , vel de 
re inutili, vel causae extranea. 

Testes sunt alterum probationis genu9 : de illis igitur 
jus plura sancivit , quae partim spectant conditiones ne- 
cessarias ut testimoniis eorum fides adhibeatur ,, partim 
spectant eorum usum in judiciis. Conditiones illiusmodi 
sunt: 1. ut testes sint idonei : 2. ut debito modo testentur : 
3. ut sint numero a lege statuto. 

Testes idonei sunt omnes illi , quos leges a teslimo*' 
nio ferendo non arcent ; at leges a testimonio prohibent 
omnino quosdam ob conditionem personae testium , altos 
tantum pro certis personis vel contra certas personas , ob 
conditionem personae eorum , pro quibus dicunt , aut in 
quos dicunt alios denique in certis causis ob conditionem 
causae. 

Generatim rejiciuntur : 1. ex aetatis , ingeniique in- 
firmitate impuberes , maximeque infantes et infantiae pro- 
ximi ; sed pubertati proximi in crimine laesae majestatis 
admittuntur : 2. ex animi morbo mentecapti et furiosi : 
3. ex morum improbitate usurarii manifesti , meretrices , 
haeretici , infames , damnatique omnes ob calumniam , vel 
carmen famosum ^ vel adulterium , vel ob pecuniam pro 
testimonio ferendo receptam. 

Pro certis personis testimonium ferre nequeunt dome- 
stici , familiares , affines, consanguinei, aliique potestati in- 
ducentis subjecti. Sed hi omnes in causa matrimonii admit- 
tuntur , si pro inducente testentur ; in ceteris causis tan- 
tum , si contra eum: rejiciuntur etiam amici pro amicis, 
socii pro sociis criminis vel contractus, correi pro consortibus. 

Adversus certas personas testari nequeunt reus contra 
socios criminis ( praeterquam in criminibus laesae maje- 
statis , hacresis , simoniae ). Praeterea inimicus contra ini- 
micum , libertus contra patronum , filius contra patrem , 
et hic contra filium (exceptis causis matrimonii), Haere- 
tici et Judaei contra Christianos. 

In certis denique causis testificari nequeunt feminae , 
scilicet in testamentis , causis criminalibus : patronus et 
advocatus in causa quam tuetur, judex in causa quam ju- 
dicat , et denique quivis in causa propria , vel tali unde 
aliquod emolumentum redundat etiam in testante. 

Testes debito modo testantur : 1 . si constantes sint in 
testimonio , idest non varient , vacillent , aut sibi ipsi con- 
tradicant : 2. si de re ex scientia sua testentur et cau- 
sam scientiae afferant illius rei propriam do qua testan- 
tur ; idest se vidisse , vel audivisse , prout visu vel audi- 
tu erat percipienda : 3. si non singulares , sed contestes 
sint inter se , idest in substantia facti conveniant. 

Testium singularitas est triplex , vel adminiculaliva , 
seu cumulativa , ut Forenses ajunt, cum nempe duo testes 
deponunt de diversis quidem actibus , sed ad eamdem rem 
conducentibus, ex. gr. si unus testatur, se vidisse Titium 
equum auferentem ; alter , se audivisse Titium confiten- 
tem furtum : vel obstativa , seu adversativa , cum nem- 
pe testes deponunt de diversis actibus inter se contrariis, 
et sese mutuo destruentibus : quemadmodum illi duo senes, 
qui testabantur, Susannam commisisse quidem adulterium , 
unus sub schino alter sub prino : vel diversipeativa , idest 
cum duo testes deponunt de actibus diversis non tamen 
inter se contrariis , nec se mutuo adjuvantibus , ex. gr. si 
unus testatur ^ Titium dedisse Cajo centum calendis apri- 
lis , alter tempore diverso. 

Testimonium testium contestium , ut diximus , plene 
probat. At testimonium testium singularitatis adminiculati- 
vae aliquam certe probandi vim habet ; sed an plene pro- 
bet pendet ab arbitrio judicis et qualitate causae. In te- 
stibus, qui sunt singularitatis obstativae, vel d i versificati— 
vae , unum tantum testimonium habetur ; nam unum ab 
altero difTert , alteri adversatur ; sed num aliquis saltem 
eorum fidem mereatur, pendet ex qualitate testium, cete- 
risque causae adjunctis. Ceterum quamvis unus vel alter 
aliquam fidem facere possit , semper tamen testimonium 
erit singulare , proindeque ex se infirmum. 

Numerus testium generaliter necessarius ad plenam 
alicujus facti probationem est saltem duorum, nisi jus vel 
requirat plures quam duos , ut in testamentis , codicillis , 
donationibus causa mortis , divortiis repudiis confectio- 
ne inventarii etc. ; vel unico tantum teste contentum sit 
ut est : 1. si quis testelur de re , in qua nemini damnum 
esse potest ; Ecclesiam esse consecratam , aliquem esse ba- 
ptiza tum : 2. si testetur de re ad proprium officium spe- 
ctante , ut cursor de citatione exequuta ; 3. si testelur 
contra inducentem ; non enim praesumitur repugnare eidem, 
qui induxit. 

Hactenus de conditionibus necessariis , ut testium di- 
ctis fides habeatur. Pauca nunc de testium usu in judiciis, 
in qua re spectari debet necessitas testandi quae illis im- 
ponitur a jure , modus quo partes eos nominant , et pro- 
ducunt , modus denique quo a judice recipiuntur , exami- 
nantur , eorumque testimonia publicantur. 

Necessitas testimonii dicendi testibus imponitur a 
jure per denunciationem illis factam a judice , ut testimo- 
nium dicant. Si absque justa causa recusent , censuris per 
judicem Ecclesiasticum , multis , pignore , confiscatione 
bonorum per judicem saecularem cogi poterunt. 

Productio testium licet tam actori quam reo., eosque 
licet producere semel , iterum , et tertio ; idest novos te- 
stes dare ad ejusdem rei probationem : non tamen regula- 
riter ultra tertiam productionem. 

Sed testes judex nequit recipere: 1. ante litem con- 
testatam , nisi forte de morte absentiave testis timeatur : 
2. contraria parte non citata, si quid illa forte testibus vult 
opponere , ne recipiantur .- 3. elapso termino partibus ad 
eos producendos constituto : 4. si pars quae novos testes 
vult producere , dicta testium ante productorum cognove- 
rit ex eornm publicatione jam facta , aut alio modo explo- 
raverit ; quia pericnlum est , ne novis testibus subornatis 
emendet ea , quae in prioribus testimoniis non placent. 

Examen testium ut rite fiat: 1. debent illi antequam 
deponant, praestare juramentum veritatis, nisi illud remi- 
serit pars adversa , quae proinde citanda est , ut juramen- 
to adsit: 2. examinari debent a judice , vel alia idonea 
persona ab eo delegata : 3. debent examinari singillatim , 
idest unus seorsim ab altero : 4. et secreto , idest litigan- 
tibus remotis , ut habet hodiernus fori usus : 5. debent 
examinari super articulis, utajunt, probatorialibus a par- 
te quae producit testes , conficiendis : 6. debent etiam exa- 
minari cum interrogatoriis , ut ajunt , quae altera pars 
efformaverit super iisdem articulis , qui proinde commu- 
nicandi ei sunt : at secundum hoc testium examen fieri 
oportet solnm in iis causis , in quibus expresse a lege re- 
quiritur : 7. Demum finito cujuslibct testis examine, dimit- 
tendus est is imposito silentio , ne detur testibus occasio 
colludendi inter se , vel aliter cnunciandi quam sciunt. 

Examen sequitur ejus publicatio , quae facienda est 
citata parte contra quam testes inducti sunt ; ut ea possit 

antequam fiat publicatio novos testes producere. Eadem fit, 
cum judice jubente praeleguntur in judicio testium dicta 
alteri parti , eique permittitur ^ ut possit in sua manu ha- 
bere processum originalem examinis testium contra se facti. 
Hac publicatione sequuta^ testes regulariter nequeunt am- 
plius examinari super iisdem articulis , vel directe con- 
trariis , ne instruantur a parte , ut aliquid addant , vel de- 
trahant suis testimoniis. 

Instrumentum , quod est tertium probationis genus , 
est omnis scriptura quae de re aliqua fit , ut exlet in 
ea rei gestae fides , et testimonium. Dividitur in publicum 
et privatum. 

Poblicum est, quod forma a jure praescripta conficitur 
a persona publica , idest publica auctoritate constituta pro 
instrumentis illius generis conscribendis , sive actus qui in 
instrumento describitur sit publicus sive privatus idest 
auctoritate publica vel privata confectus. Instrumentum igi- 
tur , si conscribatur a persona privata , etiamsi actus in 
eo descriptus fuerit publicus , non erit publicum sed pri- 
vatum. 

Ceterum si instrumenta confecta sint a persona publi- 
ca y et actus publicus in iis contineatur , dicuntur monu- 
menta publica ; quemadmodum sunt acta judicialia , cen- 
sus , insinuationum , Baptismi , ordinis collati : sin ea 
sint confecta a persona publica , sed actum privatum 
contineant veluti sunt instrumenta testamentorum , con- 
tractuum a notariis seu tabellionibus ad juris formam 
confecta , idest expresso anno , indictione , mense , die , 
loco contractus , vel testamenti , inscriptis nominibus te- 
stium , subscriptoque nomine tabellionis , simpliciter di- 
cuntur instrumenta publica. 

Privatum est , quod fit a persona privata , idest nulla 
publica auctoritate munita ad instrumenta conficienda. Hu- 
jusmodi sunt instrumenta tum obligationis , ut Chirogra- 
phum quo quis testatur y ex. gr. se debitorem esse ex mu- 
tuo , vel alio contractu unilaterali ; syngrapha , qua quis 
debitorem se fatetur ex contractu bilaterali ; tum instru- 
menta liberationis y ut apocha , qua creditor testatur, suum 
creditum sibi esse solutum; antapocha, qua debitor fatetur 
se creditori solvisse censum vel pensionem , ut creditor 
adversus praesertim heredes debitoris possit suum credi- 
tum probare ; tum libri privati rationum , idest dati et ac- 

cepti ; tum inventaria privata, litcrae sive missivae , idest 
epistolae , sive cambiales etc. 

Praeterea instrumenta sive publica sive privata, sunt 
vel authentica quae originalia , vel exempla quae copiae 
vulgo dicuntur. 

Itaque ut exemplum instrumenti vim habeat probandi, 
duo requiruntur : 1. ut originale , unde illud desumptum 
est ad verbum, ipsum per se fide dignum sit: 2. ut con- 
stet de fidelitate exempli, id quod erit, si de eo testetur 
vel publica persona , vel duae tresve personae fide dignae, 
maxime vero si a persona publica auctoritate judicis de- 
sumptum sit ab originali. 

Instrumenta publica plene probandi vim habent adver- 
sus quoscumque , et tam pro producente , quam contra 
ipsum. 

Instrumenta privata plene probant tantum contra scri- 
bentem , si ab eo ut sua agnoscantur , et si causa debendi 
in ea fuerit expressa. Excipiuntur libri mercatorum lega- 
liter tenti , in quibus scilicet nullae adparent mutationes, 
additiones , notae , seu apostillae , liturae , abrasiones : 
2. rationes sociorum : 3. omnes scripturae privatae trium 
testium fide dignorum subscriptione munitae : quae omnia 
instrumenta licet privata , tamen plene probant etiam con- 
tra alterum pro scribente , vel reo cujus nomine scripta 
sunt. 

Si contigerit ut instrumentum seu publicum seu pri- 
vatum , quod partes vellent in judicium producere, detri- 
mentum acceperit, hisce regulis utemur. Paucarum litera- 
rum litura in parti non substantiali nihil nocet , modo in 
ceteris instrumentum integrum sit , non abrasum neque 
corruptum. Sin fuerit amissum, haec amissio nihil nocet, 
neque si instrumentum probationis causa tantum fuit scri- 
ptum , modo res in eo contenta alio pacto probetur ; neque 
si ad rei quoque substantiam inserviebat , modo haec duo 
probentur ; nimirum instrumentum confectum fuisse , et 
doceatur tenor instrumenti. 

Quarta probationis species est juramentum in judicio 
delatum litis decidendae cansa , quod re et nomine dif- 
fert a juramentis calumniae et malitiae , quae jam expli- 
cavimus in tit. VIII. hujus libri. De uno illo agendum a no- 
bis hic est; haud de juramento , quod eodem fine litis de- 
cidendae causa datur extra judicium. 

Duplex illud est , vel enim ab uno litigantium alteri 
defertur , et proprie dicitur judiciale , vel uni litigantium, 
altero licet invito , defertur a judice , et proprie dicitur 
necessarium. 

Si actori juramentum defertur a reo , vel judice , is 
jurabit , rem quam petit suam esse , vel petitoris non esse, 
et actione personali conventus jurabit , nullo modo illam 
a se actori deberi. 

Potest autem pars cui defertur juramentum, eligere vel 
ut ipse juret , vel ut juramentum alteri parti referat, ex. 
gr. actori delato juramento jurabit is de veritate suae actio- 
nis ; sin jurare nolit, debet juramentum referre reo., et tunc 
iste jurare debet de veritate suae exceptionis. 

Quodlibet sit juramentum, judex praescribit illius for- 
mam et verba , in quae judice praceunte et praesente pars 
jurabit. 

Effectus juramenti tam judicialis , quam necessarii est, 
ut qui recuset praestare juramentum sive delatum sive re- 
latum , causa cadat , idest actore recusante reus absolva- 
tur , recusante reo is pro confesso habeatur : si vero alte- 
ruter juramentum praestiterit, sententiam judex ferre debet 

J ro jurante. Unde apparet quantam juramentum de lite vim 
abeat ad probandum , et quanta sit illius praestandi ne- 
cessitas. 

Sed haec necessitas jurandi , vel juramentum referen- 
di in judiciali remittitur, si pars cui juramentum defertur 
justam causam excusationis habeat : ex. gr. 1. si quis de- 
fert non ante juraverit de calumnia, neque paratus sit ju- 
rare altera parte exigente : 2. si juramentum alias a se de- 
latum , et nondum ab adversario praestitum revocaverit ; 
absurdum est enim redire ad id, cui semel renunciatum est : 
3. Si is cui defertur bona conscientia non possit jurare ob 
ignorantiam puta facti alieni ; ex. gr. si cum heres Titii 
Cajum conveniret ob mutuum, quod Titius ipse fecit Cajo, 
Cajus juramentum deferet actori : vel 4. si is cui defertur 
instrumentis aut testibus rem plane probaverit. 

Juramentum necessarium injuste delatum a judice, pars 
non solum poterit impune recusare si sibi deferatur, sed 
etiam se opponere ne alteri parti deferatur. Injuste erit 
delatum: 1. si illud judex deferat causa plene jam proba- 
ta ; tunc igitur sive deferatur parti , quae probavit , sive 
alteri parti , pars probans impune juramentum sibi dela- 

tum recusabit , et jure se opponet ne alteri deferatur par- 
ti : 2. causa ne semiplene quidem ab actore probata ; tunc 
* enim reus jure recusabit juramentum sibi delatum , et ob- 
sistet , ne actori deferatur : 3. si deferatur ei , cui de- 
ferri minus aequum videtur ob justas causas , ex. gr. si 
deferatur parti , quae inferioris fidei , et conditionis esset. 

Quinta probationis species desumitur ab inspectione rei 
ipsius in controversiam venientis a judice facta per so 
ipsum vel per idoneas personas ad id deputatas. Ea maxi- 
me utimur in causis finium regundorum, servitutum, re- 
parationis Ecclesiae , matrimonii, si de impedimento im- 
potentiae agitur. 

Sexta probationis species est fama , quae definitur : 
communis hominum alicujus oppidi de aliqua re sermo , et ju- 
dicium ex sola suspicione , certo tamen auctore proveniens : 
haec duo proprie habet : 1. ut tota vicinia, vel major pars 
populi aliquid asserant : 2. ut assertio haec fundetur super 
certis auctoribus , qui dixerint se vidisse aut interfuisse. 

Quantum vis sit famae ad probandum , et quando ea 
dicatur legitime probata , pendet a qualitate causae , et a 

£ rudentis judicis arbitrio. Certe multo plus ponderis ha- 
et fama , quam rumor , qui definitur particularis sermo., 
seu assertio ex sola suspicione et incerto auctore prove- 
niens. Igitur cum rumor nec certos habeat auctores , et 
sit in minori parte communitatis , suspicionem tantum , et 
levissimam praesumptionem inducit. 

Praesumptio , quae est ultima probationis species, de? 
finitur : Opinio deprompta ex probabilibus argumentis vel ex 
rerum circumstantiis plerumque contingere solitis , nam ex cer- 
tis argumentis non opinio sed veritas nascitur. Ea duplex est, 
hominis et juris. 

Praesumptio hominis est , quam lex non confirmat, sed 
determinandam relinquit prudentis judicis arbitrio , ut ipse 
aestimet , et sequatur quod maxime sibi credibile videtur; 
eadem est vel levis , seu temeraria , quae debili conjectu- 
ra fulcitur , ex. gr. si quis alterum homicidii arguat , ideo 
quod ante ejus domum cadaver occisi fuerit inventum ; 
vel probabilis quae gravi ; vel violenta quae graviori fulci- 
ta conjectura rei controversae aliquam probationem facit. 

Praesumptio juris ea est, quae non rationi solum im~ 
nititur , sed legis etiam auctoritate confirmatur. Dividitur 
in praesumptionem juris tantum , et in praesumptionem 
juris et de jure. 

Praesumptio juris tautum est, quae ita confirmatur a 
lege ut vim plenae probationis habeat, nisi contrarium osten- 
datur , ex. gr. talis est illa , qua filius domi natus ex uxo- 
re ej usque marito conceptus creditur. 

Praesumptio juris et de jure ita confirmatur a lege 
ut non modo plenae probationis vim babeat , sed nec con- 
trariam probationem admittat; hujusmodi ex. gr. erat prao- 
sumptio illa matrimonii , quae ante Concilium Tridentinum 
nascebatur ex sponsi et sponsae concubitn. 

Explicatis jam singulis probationum speciebus , viden- 
dum superest , quis debeat illas afferre , actor ne an reus. 
Regula probatissima ab utroque jure est, actore non pro- 
bante reum absolvi oportere , quamvis hic nibil praesti- 
terit. Sunt tamen tres casus , in quibns probationis onus 
est reo: 1 . si reus in sua defensione aliquid asserit, ex. 
gr. se particulari privilegio exemptum fuisse a solvendis 
decimis : 2. si onus probationis sponte suscepit : 3. si actor 
juris defensione se defendat. 

TITULUS XI. 

DE SENTENTIA. 

P robationes sequitur conclusio. In causae conclusio- 
ne sententia est actus judicialis , quo posito partes nequeunt 
alias facti probationes in judicium producere , sed controver- 
sia per judicis sententiam terminanda est. 

Conclusio in causa fit jndicis mandato partibus in- 
vitis , nempe cum judex illis pro suo arbitrio et aequi- 
tate praefigit terminum ad probationes afferendas , quo ela- 
pso censetur in causa conclusum : vel fit partium conven- 
tione suam voluntatem declarantium sive facto , sive ver- 
bis scripto ac voce expressis. 

Quamvis autem facta conclusione partes non possint 
alias probationes in facto consistentes producere : tamen iis 
permittitur nova juris allegatio , et judici semper licebit 
novas probationes tam juris, quam facti exigere. 

Sententia, qua judices utuntur iu judiciis, duplex est, 
definitiva, vel interlocutoria. Illa est pronunciatio judicis 
finem liti imponens per absolutionem vel condemnationem 
rei. Altera est pronunciatio judicis aliquid jubentis, qua 
causa magis praeparatur ac promovetur , non terminatur ; 

ex, gr. si judex jubet corporis inspectionem , concedit di- 
lationem , testis alicujus repulsam admittit. 

Datur etiam sententia provisionalis , quae tamen si* 
milis est interlocutoriae. Sententia provisionalis est pro- 
nunciatio judicis , qui causam terminare cum nequeat , 
quia nondum est satis instructus , aliquid decernit in re, 

S uae non patitur dilationem , ut si agatur de alimentis , 
e divortio , de Ecclesiae ruinosae reparatione etc. 

Sententia definitiva differt ab interlocutoria : l.quod 
hanc judex pronuncians potest corrigere ; illam potest tan- 
tum declarare , non corrigere : 2. quod a definitiva de- 
tur appellatio , non ab interlocutoria , nisi haec vel defini- 
tivae vim habeat , idest talis sit , ut post eam nulla alia 
sententia possit attendi ; qualis ex. gr. esset sententia ju- 
dicis reum absolventis ab observatione judicii , vel damnum 
inferat haud reparabile per appellationem a definitiva, ut 
esset sententia interlocutoria decernens interdictum , car- 
cerationem , torturam etc. : 3. quod crimine damnatus per 
sententiam definitivam contrahit infamiam ; secus autem 
qui per interlocutoriam : 4. quod interlocutoria solemnita- 
tes non requirat ; .secus illa. 

Hujusmodi solemnitates sunt : 1. ut in definitiva pro- 
uuncianda judex sedeat : 2. eamque ipse recitet nisi sil per- 
sona illustris , quae sententiae lectionem potest alteri man- 
dare : 3. ut recitet ex scripto : 4. in lingua usitata ; 
5. in loco publico et consueto : 6. interdiu ; 7. non dia 
feriato : 8. praesentibus partibus vel saltem citatis ad sen- 
tentiam : 9. elapso termino hujus citationis. 

Praeter has qualitates extrinsecas requiruntur hae in- 
trinsecae : It ut sententia non sil contra jus clarum et 
certum : nulla igitur esset sententia judicis pronuncianlis, 
ex. gr. electionem factam a suspensis valere : 2. neque sit 
lata ex instrumentis , aut testibus notorie falsis : 3. ut 
sit certa, idest res, quae debetur et in quam fit condemna- 
tio , determinetur quantum fieri possit , nisi sententia sit 
de judicio universali, ex. gr. petitionis hereditatis, ubi 
non agitur ad res speciales hereditatis habendas , sed ut 
actor heres declaretur , defuuetique hereditatem in genero 
consequatur : 4. ut sententia sit conformis libello idest pe- 
titioni actoris , neque vagetur ultra id , quod partes iilif 
contestatione in judicium deduxerint. 

TITULUS XII, 

DE RE JUDICATA, ET EJUSDEM EXECUTIONE. 

Res judicata multiplicem habet significationem ; ve* 
rum ut hic accipitur , est sententia judicis , a qua post spa- 
tium decem dierum appellatum non est , quaeque tunc dicitur 
transire in auctoritatem rei judicatae. 

Auctoritas seu vis rei judicatae est, ut sententia ju- 
dicis in rem judicatam transiens pro veritate haberi de- 
beat , neque possit sive in eodem judicio , sive in alio 
retractari. 

Ceterum haee regula ita intelligenda est : 1 . ut sen- 
tentia lata in causa spirituali , ex. gr. matrimonii vel al- 
terius rei, unde periculum animae imminet, numquam tran- 
seat in rem judicatam, detectoque errore possit revocari : 
2. ut res judicata noceat tantum actori , vel reo , eorum- 
que successoribus et heredibus,, haud tamen aliis de eadem 
re acturis , quibuscum judicium gestum non est. 

Verum res judicata aliis etiam praeter actorem , et 
reum , eorumque heredes nocet : 1 . si cum alterius per- 
sona judicaretur de jure , aut proprietate rei ad eos etiam 
pertinentis , ipsi sciverint , neque prohibuerint cum pos- 
sent ; veluti si creditor passus est > debitorem experiri do 
proprietate pignoris , aut maritus socerum de proprietate 
rei dotalis : 2. si sententia lata sit in causa status legi- 
timo contradictore praesente , ex. gr. si inter heredem scri- 
ptum et legitimum lite acta pronunciatum sit , testamentum 
non valere , res judicata nocebit etiam legatariis ; nam cum 
testamento evertuntur legata. Cum igitur sententia , quao 
transit in rem judicatam, nullo modo possit retractari , re- 
stat jam ut exeeutioni detur : quaeremus igitur quis ha- 
beat jus illam exequendi , quo tempore et modo sit exe- 
quenda. 

• Sententiae exeeutio actus est jurisdictionis et impe- 
rii. Judices igitur ^ qui jus habent nudae notionis absque 
ulla jurisdictione vel imperio ordinario , aut delegato , 
quemadmodum olim erant judices pedanei j sunt modo ar- 
bitri , aliique quamplurimi sententiam suam ipsi nequeunt 
exequi $ sed illam exequitur magistratus , qui judices de- 
dit , vel jurisdictionem habet in litigantes ab arbitro ju- 
dicatos , vel ex reipubiicae instituto aliorum tribunalium 
sententiam exequitur. 

Quod spectat tempus executionis io causis criminali- 
bus , ait lex 5. Cod, De custodia reorum. » Conventos poena 
velox subducat, liberandos custodia diuturna non maceret ». 
Verum si iratus princeps quidquam severius in aliquem con- 
tra morem j usserit, judex habet triginta dierum inducias 
ad sententiam excquendam , ut videat , si quid princeps 
de rigore remittat. 

In causis civilibus si actio realis sit , statim victus 
dare jubetur quod injuste possidebat. Sin actio • personalis 
sit , dantur reo quadrimestres induciae ad rei judicatae 
executionem , nisi judex pro diversis rerum adjunctis illud 
tempus contrahere , vel protrahere duxerit. 

Modus etiam servandus est in executione sententiae 
latae in causa civili. Primo enim res mobiles , si quae 
sunt , distrahi debent , ut creditoribus satisfiat ; si illae 
satis non sint , distrahuntur immobiles ; iis quoque de- 
ficientibus , debitor carceri mancipatur. At clericis datum 
est , ut si solvendo impotentes sint , ex Ecclesiae proven- 
tibus vel bonis patrimonialibus congrua eis detur su- 
stentatio , et cetera bona eorum in beneficium cedant cre- 
ditorum ; sic tamen ut si clericus ad meliorem fortunam 
pervenerit a solutionis obligatione non eximatur. Id vulgo 
dicitur clericale privilegium capitis Odoardus , quia extat 
in cap. Odoardus 3. De solutionibus . 

TITULUS XIII. 

DE APPELLATIONIBUS. 

appellatio est ab inferiore judice vel magistratu ad 
superiorem provocatio , ut hic sententia vel auctoritate sua 
corrigat damnum ex inferioris sententia aut facto illatum 
vel inferendum . 

Appellatio sic definita comprehendit appellationem ju- 
dicialem et extrajudicialem. Illa fit contra actus judicio ge- 
stos , idest sententiam definitivam, vel interlocutoriam : 
ista contra actus extra judicium gestos , ex. gr. contra 
decreta ab Episcopo lata in Dioecesis visitatione. 

Triplex erat antiquitus judicialis appellationis forma. 
Prima quando quis provocabat a sententia , quae lata es- 
set contra receptissimos canones , vel ab illegitimo judice, 
vel violato substantiali juris ordine ; neque enim tunc causa 

do integro agitabatur , sed inspecta jodicii forma , illud 
irritum declarabatur. Haec proprie dicebatur confugium, 

Altera quae appellabatur provocatio , fiebat ^ cum ni- 
hil peccatum erat contra legitimam judicii formam ; sed 
querela interponebatur solum de sententiae injustitia apud 
superius tribunal , in quo tamen una cum aliis judici- 
bus prior ipse judex assidebat. 

Ab hac in eo tantum differt tertia appellationis forma, 
quod in ista itur ad judicium superioris , excluso peni- 
tus priore judice. De hac specialius disserendum est. 

Interponitur appellatio voce , rei scripto. Si quis ap- 
pellat a sententia definitiva apud acta , nempe stalim , et 
judice adhuc pro tribunali sedente , satis est si dicat : 
appello. Si appellat elapso aliquo temporis spatio post la- 
tam sententiam , appellatio in scriptis facienda est* Qui 
appellat ab interloculoria , opus seraper habet libello , in 
quo exprimi debet causa gravaminis. Quaecumque sit ap- 
pellatio et quovis modo fiat, semper ea deferenda est a ju- 
dice inferiore ad superiorem , et quidem gradatim ; nisi 
quis , omisso judice intermedio , ad summum Pontificem 
appellet. Appellare possunt omnes, sive sint prioris judi- 
cii litigantes , actor vel reus, sive alii, qui nullas in eo 
partes sustinuerint , modo ipsorum intersit j ne senlen-r 
tia transeat in rem judicatam. 

Generatim appellatio permittitur in omnibus causis-; 
excipiuntur quaedam personae , certaequc causae, in quibus 
non licet appellatio. Ea denegatur : 1 . contumaci , sive actor 
sit sive reus, qui vellet appellare; 2. reis manifesti cri- 
minis , latronibus insignibus , seditionum concitatoribus , 
vel reis propria confessione convictis : 3. publicis debito- 
ribus : 4. appellanti ne testamentum aperiatur : 5. iis qui 
se non appellaturos jurarunt; 6. iis contra quos tres con- 
formes sententiae prolatae sunt ; 7. fisco a sententia , qua 
reus absolvitur , quamvis appellatio licet parti ofTensae seu 
laesae. Quae vero sint causae , in qnibus ob earum qua- 
litatem negatur appellatio , nequit perfecte intelligi , nisi 
ante noverimus duplicem appellationis effectum , quorum 
alter dicitur susptnsivua , et impedit t ne sententia jam lata 
detur exeentioni : alter ab appellatione inseparabilis dicitur 
devolulivus , et causae cognitionem ad superiorem judicem 
fiefert , ut iis omnibus accurate discussis , priorem sen- 
tentiam confirmet , vel infirmet sive omnino sive cx parte. 

Itaquo tria sunt causarum genera comparata ad ap- 
pellationem. Primo generi denegatur appellatio omnino : 
ad hoc genus pertinent : 1. causae civiles parvi momenti 
juxta peculiarem locorum consuetudinem : 2. causae licet 
graves a principe alicujus judicio commissae , quacum- 
que appellatione remota : 3. causae quae versantur super 
factis notoriis : 4. causae in quibus judex pronunciavit 
juxta clarum juris textum : 5. causae in quibus nulla ap- 
paret justa appellandi causa : 6. causae juramento judi- 
ciali , non necessario decisae : 7. causae per arbitri volun- 
tarii sententiam definitae. In his omnibus causis appella- 
tio negatur tam in suspensivo , quam in devolutivo. 

Conceditur appellatio in devolutivo tantum alteri cau- 
sarum generi , in quo continentur causae excommunica- 
tionis^ alimentorum , stipendii seu mercedis , decretorum 
Episcopi in sacra visitatione etc. 

Causis tertii generis , illis nempe omnibus , quae ne- 
que primi , neque secundi generis sunt , appellatio plena 
conceditur , idest tam in devolutivo , quam in suspensivo. 

Cum igitur appellatio pro diversa qualitate persona- 
rum appellantium vel causarum , modo sit penitus negan- 
da , modo ad unum tantum , vel ad alterum etiam effe- 
ctum concedenda ; appellans tenetur intra triginta dies pe- 
tere a judice , a quo appellat , literas , quibus hic expri- 
mat suam opinionem , num appellationi defert nec ne , et 
quibus judici, ad quem appellat, exhibitis introducatur ap- 
pellatio, eidemque judici constet, appellationem fuisse in- 
terpositam, ut idem possit appellationem vel rejicere vel ad- 
mittere , sive in devolutivo tantum , sive etiam in suspen- 
sivo ; semper enim lotum hujus rei judicium adjudicem 
superiorem, ad quem appellatur, tantummodo spectat; qui 
judex, si appellationem nullo modo admittendam esse ju- 
dicet , appellantem in expensas condemnatum ad priorem 
judicem remittat. 

Hae literae dicuntur apostoli a graeco verbo , quod 
significat : missus , seu dimissus. Significant enim causam 
a primo judice dimitti adjudicem superiorem ; sunt autem 
multiplicis generis. 

Alii dicuntur dimissori» , in quibus judex a quo di- 
mittitur , testatur, appellationem fuisse interpositam et a 
se admissam. 

Alii reverentiales , in quibus judex utrumque ut ante 

testatur adjungens, se appellationi detulisse non propter 
ejus justitiam sed superioris reverentiam. 

Alii refutatorii, in quibus judex significat appellatio- 
nem a parte interpositam , verum a se non admissam ex 
causa quam debet exprimere. 

Alii testimoniales , qui dantur a judice , cum is du- 
bitat num deferendum nec ne sit appellationi. 

Alii demum conventionales dicuntur , qui dantur parte 
contra quam appellatur , appellationi consentiente , judice 
autem recusante. 

Sed in utroque foro hujusmodi apostoli exoleverunt , 
eorumque loco appellanti datur exemplum tam sententiae 
vel decreti a quo appellat , quam appellationis interpo- 
sitae. 

Sive apostoli , sive exemplum hoc judici appellatio- 
nis exhibeatur , is si appellationem receperit in devolu- 
tivo tantum , literas compulsoriales tradit appellanti , qui- 
bus item mandat judici inferiori ut infra certum tempus 
acta prioris judicii transmittat; sio etiam in suspensivo, tra- 
dit epistolas inhibitoriales , quibus vetat etiam inferiori ju- 
dici ne sententiam suam exequalur, et quidpiam innovet su- 
per ea causa , unde quidquid judex inferior postea ges- 
serit tanquam attentatum ante omuia revocandum erit. 

Qua autem ratione et ordine judicium primae instan- 
tiae , eodem , tantum paucis exceptis , solet exerceri ju- 
dicium secundae instantiae , seu appellationis. 

Denique ne interposita appellatione, eaque non prose- 
quuta primum judicium frustretur omnino, appellans prae- 
ter tempus petendi apostolos , debet servare alia tempora 
appellationis ; tempus scilicet , intra quod cam debet in- 
terponere apud judicem a quo, introducere apud judicem 
ad quem , et eam prosequi : si appellatio sit interposita , 
non introducta ad judicem ad quem spectat pronunciare , 
appellationem fuisse desertam ; sin fuerit introducta , non 
continuata , id spectat ad judicem ad quem. Singula haec 
tempora fatalia dicuntur , quia nisi quis appellationem in- 
tra illa tempora vel interposuerit, vel introduxerit, vel 
prosecutus fuerit, censetur appellatio deserta , et judex a 
quo liberas habet manus ad ulteriora. 

Tempus interponendae appellationis , et tempus peten- 
di apostolos jam ante explicatum est. Tempus autem ap- 
pellationis vel introducendae vel prosequendae eodem fere 

passu ambulat ; nam ambo incipiunt a die latae sententiae, 
vel gravaminis illati et cogniti ; durant vero per unum 
annum, vel ex justa causa per biennium, nisi tempus , intra 
quod introducatur appellatio, judex a quo , tempus intra 
quod prosequenda sit, judex ad quem, instante parte vi- 
ctrice , brevius determinaverit; denique duo hic notentur: 

1. tempus prosequendae appellationis non idem esse' ac N 
tempus finiendae appellationis ; quemadmodum qui suum 
iter prosequitur , non idcirco ad finem itineris pervenit : 

2. dubitatione exorta num appellatio admittenda sit nec 
ne, appellans nequit eam prosequi , nisi judex ad quem 
ante pronuntiaverit , eam esse recipiendam. 

TITULUS XIV. ET ULTIMUS. 

DE RESTITUTIONE IN INTEGRUM- 

Si sententia transierit in rem judicatam , quia ap- 
pellatio non fuerit interposita , vel quia licet interposita 
fuit tamen deserta , vel denique quia ob tres conformes 
sententias nullus appellationi locus esse potest ; unum tan- 
tum superest remedium restitutionis in integrum. Ea de- 
finitur in pristinum statum repositio . Si conceditur a prin- 
cipe , gratiosa dicitur; si a judice, ex justitia nuncupa- 
tur : ex. gr. si quis postquam causa cecidit , novas inve- 
nerit probationes , vel exceptiones , quibus ad propriae 
causae defensionem utatur ; tunc ilii denegandum non est 
ut iterum illam ipsam causam coram judice promoveat. 

Haec restitutio conceditur de jure minoribus 25 an- 
nis , nisi aetas minorum aliter statuto definiatur , quem- 
admodum peculiari Urbis lege major fit , qui vigesimum 
primum explevit annum : praeterea conceditur omnibus , 
gui minorum jure censentur, quales sunt ipsi majores qui 
judicio abfuerunt causa reipublicae , vel in carcere deten- 
ti , vel ab hostibus capti ; Cod. Quibus ex causis majores 
in integrum restituantur: demum Ecclesia cap. 1. h. t. 

Verum non conceditor restitutio nisi justa adsit cau- 
sa. Praeterea locum habet non solum adversus sententiam, 
quae transiit in rem judicatam ; sed etiam adversus alia 
negotia, in quibus aliquis notabiliter fuerit laesus. Verum 
requiritur : 1 . ut negotium a quo restitutio petitur, sit primo 
civile , non criminale ; sic minor propter furtum conde- 

innatur , non restituitor ; nam ut ait lex prima Codicis Si 
adversus delictum : » minores in criminibos aetatis suffragio 
non juvantur ; etenim malorum mores infirmitas animi non 
excusat » : 2. ut sit validum ; quod enim nullum est rescin- 
di nequit ; restitutio autem est remedium rescissorium , 
et extraordinarium , quod locum habet , cum omne aliud 
juris remedium deficit: 3. ut negotium natura sua possit re- 
scindi; unde contra matrimonium valide celebratum, re- 
ligiosam professionem valide factam , ordines sacros valide 
susceptos nulla dari potest restitutio. 

Tempus a jure statutum ad petendam restitutionem in 
integrum , est quadriennium , quo elapso petens amplius 
non auditur j nisi justa et rationabilis causa ei fuerit , qua 
impeditus eam petere non potuit. Quadriennium computa- 
tur a die quo minor excessit annum 25. ; vel , si major 
eam petit , a die quo cessavit impedimentum , vel a die 
laesionis factae, si restitutionem petit Ecclesia vel Respu- 
blica. 

Restitutio in integrum semel negata non conceditur 
nisi ex causa tit. Cod. Si saepius in integrum restitutio po- 
stuletur. 

